
VOR  NUVÆRENDE  VIDEN 
OM  FUGLENES  AFSTAMNING 

AF 

GERHARD  HEILMANN 

MED  BILLEDER   EFTER  TEGNINGER  AF  FORFATTEREN  OG  ANDRE,  SAMT  FOTOGRAFIER 

Intet   overgaar  dog  den  Glæde,    vi  har  af  Qg     Dj-      Q  [^  ^  L  il  t  k  6  H     fOF    llOSlC 

at  studere  Naturen     Dens  Hemmeligheder  _  _  _  *-" 

er  af  en  uudgrundelig  Dybde,     men  vort  Og     trcdive     Aai'  sideil     1     dcil      liatUl'- 

Blik  formaar  at  forske  og  følge  deres  Vej  •  ■   •    ,        •    i  t^  •  o  i  i 

Og  netop  fordi  de  til  allersidst  maaske      histoFiske   Foreiiings  Søiidagsmøder 

er   uudgrundenge,    udover    deres  Dunkel-  j^^j^j^      ^^^^      FOFedrag      OVCr  EmnCt : 
ned    en   evig    Dragnmg,    saa    at  vi   stedse                                                                    <-> 

lokkes    til    at    forsøge    dybere  Indblik   og  »Nedstailime      FuglcnC      fra  Krvbdy- 

nye  Opdagelser  deri.                 Goethe.  " 

rene?«  var  Spørgsmaalet  endnu  saa 
nyt  og  det  foreliggende  Materiale  saa  lidet  gennemarbejdet,  at 
det  Resultat,  han  kom  til,  ikke  kunde  være  overraskende  for 
nogen.  F'oredragene  forelaa  trykt  i  1880  og  fylder  112  Sider  i 
Medianformat. 

Han  forsøger  først  at  udlede  Afstamningen  fra  P'lyveøglerne, 
Pterosaurierne,  men  ender  med  ganske  at  bifalde  Huxleys  Ud- 
talelse fra  1876,  at  skøndt  Flyveøglerne  i  mange  Henseender  er 
meget  fugleagtige,  saa  yder  de  os  dog  ingen  Hjælp  til  Løsning 
af  Spørgsmaalet  om  Fuglenes  Nedstamning,  og  de  sammen- 
knytter lige  saa  lidt  Fugle  med  Krybdyr  som  Flagermusen  for- 
binder Patted3'r  og  Fugle:  deres  Fuglekarakter  er  rent  adaptiv 
D :  tilpasset  efter  deres  Leve-  og  Bevægelsesmaade. 

Lutken  vender  sig  derfor  efter  Huxleys  Anvisning  til 
Kæmpeøglerne,  de  mægtige  Dinosaurier,  og  gennemgaar  paa 
mange  Sider  alt,  hvad  man  dengang  vidste  om  disse  fantastiske 
Krybdyr.  Han  finder  imidlertid  lige  saa  lidt  Fuglenes  Forfædre 
blandt  dem  og  »maa  bryde  af  med  den  Erkendelse,  at  have 
end  Fortidsfugle,  Flyveøgler  og  Kæmpeøgler  indsnævret  det 
brede  Gab  mellem  Reptilia  og  Aves,  —  udfyldt  eller  bygget  Bro 
derover  have  de  ikke«. 

Nu  maa  man  ogsaa  indrømme,  at  Lutken  var  saa  uheldig 
kun  at  kende  det  i  1861  fundne  meget  mangelfulde  Eksemplar 
af  Archæopteryx,   medens  det  senere  og  mere  fuldstændige  først 

blev  tilgængeligt  efter  1880.  »Det  skulde  tillige  vise  sig«,  skriver 
Liitken  i  en  senere  Afhandling,  »at  det  Rovdyr,  som  i  sin  Tid 
havde  bortædt  Hoved,  Krop,  Hals  og  Skulderbælte  o.  s.  v,  af  det 
første  Exemplar,  havde  været  nederdrægtigt  nok  til  netop  at 
borttage  alle  reptiloide  Dele,  paa  Halen  nær,  og  kun  ladet  os 
beholde  de  fugleagtige ! «  —  Imidlertid  lader  han  sig  alligevel 
ikke  overbevise,  og  efter  at  han  »selv  har  set  Forsteningen  i 
Berlin«,  mener  han  ikke  paa  denne  at  »kunne  aflæse  noget,  der 
positivt  taler  mod,  at  det  ganske  simpelt  var  en  Fugl«.  —  Man 
kunde  omtrent  lige  saa  godt  sige  om  Pilgrimskoret  af  Tann- 
håuser,  at  det  »ganske  simpelt«  er  en  Marsch. 

Naar  vi  nu  vil  forsøge  at  klargøre  det  saare  interessante 
Spørgsmaal  om  Fuglenes  Afstamning,  da  kan  vi  ikke  mere 
nøjes  med  at  søge  blandt  de  uddøde  Krybdyr.  Vor  Viden  er 
siden  1880  bleven  saa  overmaade  meget  rigere,  at  helt  andre 
Omraader  maa  tages  med  i  Betragtning.  Den  sammenlignende 
Anatomi  (Legemsdelenes  Bygningslære)  er  dyrket  paa  en  ganske 
anden  Maade  end  tidligere,  navnlig  ildnet  af  Udviklingstankens 
friske  Blik  paa  de  dybe  Samklange  i  Naturen ;  men  man  maa 
alligevel  undres,  naar  man  ser  Liitken  i  sin  Afhandling  affeje 
dette  vigtige  Afsnit  paa  knap  to  Sider.  Han  kender  aabenbart 
intet  til  Embryologien,  Læren  om  Fosterudviklingen,  thi  han 
nævner  den  saa  godt  som  ikke.  Balfour  udgav  jo  ogsaa  først 
1881  sin  Haandbog  i  sammenlignende  Embryologi ,  hvori  han 
påaviser  dens  Betydning  for  Udviklingslæren.  Ogsaa  Biologien, 
Undersøgelsen  af  Livsfunktionernes  indre  Sammenhæng,  er  et 
saa  at  sige  helt  nyt  Videnskabsfag.  Desuden  har  Palæozoologien, 
Læren  om  de  uddøde  Dyr,  taget  et  nyt  Opsving  gennem  en 
Fylde  af  senere  Fund. 

For  Oversigtens  Skyld  vil  det  derfor  være  bedst  at  sondre  de 
enkelte  Undersøgelser  i  særlige  Afsnit,  saaledes  at  det  foreliggende 
Materiale  deles  i  to  palæozoologiske,  som  behandler  dejord- 
fundne  Fugle  og  de  uddøde  Krybdyr,  der  frembyder  Fuglelig- 
heder, et  embryologisk  og  et  anatomisk-biologisk.  Gan- 
ske vist  maa  de  tre  første  Afsnit  ogsaa  hvile  paa  et  anatomisk 
Grundlag,  men  det  sidste  kommer  dog  nærmest  til  at  behandle 
Nutidsformernes  Anatomi.  Endelig  vil  vi  i  et  S 1  u  t  n  i  n  g  s  k  a  p  i  t  e  1 
gennemgaa  de  indvundne  Resultater  og  gøre  et  Forsøg  paa  at 
forestille  os  Fuglekarakterens  mulige  Opstaaen  og  Udvikling.  — 
Vi  begynder  da  med  at  rette  Blikket  mod  Fortiden. 


FØRSTK  AFSNIT 
DE  JORDFUNDNE  FUGLE. 

Nede  i  det  schwabiske  Bayern  findes  der  et  Stykke  syd  for 
Landsbyen  Solnhofen  udstrakte  Kalkl)rud.  Lagets  Dybde  er 
c.  40  Meter  og  det  bestaar  af  Kalkstenslag,  1 — 30  cm.  tykke,  med 
Lerlag  imellem;    det  hele  altsaa  bygget  op  efter  samme  Princip 


Fig.  1.    Archæoptcryx  lithographica.    Eksemplaret  i   London;  omtr.  Ve  nat.  St. 

som  en  Lagkage.  De  tyndeste  Plader  benyttes  til  Tagsten,  de 
sværeste  til  litografisk  Stentryk.  De  enkelte  Aflejringer  tilhører 
den  øvre  Juraformation  og  er  bleven  berømte  ved  deres  Indhold 
af  i  Reglen  fortræffeligt  bevarede,  men  lidet  talrige  Forsteninger. 
Man  plejer  at  inddele  Jordens  Udviklingshistorie  i  Tids- 
perioder, modsvarende  de  forskellige  Jordlag.  Det  ældste,  hvori 
der  findes  Dyrelevninger,  kaldes  Kambrium;  dernæst  følger  Si  lur, 
Devon,  Karbon  eller  Kulformationen,  Perm,  Trias,  Jura,  Kridt, 
Tertiær  og  Kvartær,  som  vi  endnu  befinder  os  i. 

I  denne  Jurakalkskifer  blev  der  i  Aaret  1860  fundet  en  enkelt 
Fuglefjer.  Uagtet  Fundet  lød  som  noget  af  et  Eventyr  i  et  saa 
tidligt  Jordlag,   blev  den  lille  Fjer  dog  ikke  til  syv  Høns.     Men 

næste  Aar  iVemkoni  Rester  af  el  lui^lelignende  Væsen,  desværre 
i  en  saare  mangelfuldt  bevaret  Tilstand.  Denne  enestaaende  For- 
tidslevning blev  boldt  i  en  meget  høj  Pris  af  Finderen,  og  nogen 
Kopiering  deraf  blev  ikke  tilladt.  Oppel,  som  havde  faaet  Lov 
til  at  se  den,  og  tydede  den  som  Fugl,  maa  imidlertid  have 
haft  særdeles  gode  Øjne,  thi  han  lavede  efter  Tilbagekomsten 
fra  Solnhofen  en  ganske  naturtro  Afbildning  efter  Originalen. 
Denne  blev  offentliggjort  af  Andreas  Wagner,  der  ansaa  Dyret 
for  at  være  en  Øgle  og  gav  den  Navnet  Griphosauriis.  Endelig 
landede  det  mærkelige  Stykke  i  British  Museum  for  en  Købesum 
af  12,000  Mark.  Her  blev  det  udførligt  beskrevet  af  Richard 
Owen  som  Levningerne  af  en  Fugl,  Archæopteryx  lithographica 
(Fig.  1). 

Af  denne  ser  man  paa  Skiferpladen  tydeligt  Svingfjerene, 
Skulderbladene  og  en  Del  af  Gaffelbenet  [fiircula  o:  de  i  Midt- 
linjen sammenvoksede  Nøgleben)  bevaret,  desuden  fuldstændige 
Armknogler  af  begge  Vinger,  men  kun  et  enkelt,  muligt  klo- 
bærende, Fingerled.  Endvidere  findes  nogle  tynde  Ribben,  en 
Del  af  Bækkenet,  hele  det  ene  Baglem  og  den  mærkelige  Hale, 
udbredende  alle  sine  Styrefjer,  der  er  sidestillede  paa  de  ca.  20 
langstrakte  Halehvirvler.  Et  lille  Knoglefragment  tilvenstre  for 
Bækkenet  er  tydet  som  et  tandbærende  Kæbestykke,  og  yderst 
tilvenstre  ses  ligesom  en  Afstøbning  af  en  Del  af  Hjærnekassen. 
(Da  Afbildningen  for  Pladsens  Skyld  er  drejet,  bliver  tilvenstre 
=  øverst). 

Heldigvis  blev  der  16  Aar  efter,  i  1877,  kun  26  km  fra  det 
første  Findested  gjort  et  nyt  Fund  af  en  langt  bedre  bevaret 
Archæopteryx.  Efter  forskellige  Omskiftelser  erhvervedes  dette 
Pragtstykke  til  Museum  fiir  Naturkunde  i  Berlin  for  20,000  Mark 
og  blev  i  1884  beskrevet  af  W.  Dames.  Fig.  2  viser  tydeligt, 
hvorledes  Fuglen  ligger  med  udbredte  Vinger  paa  den  lyse  Kalk- 
skifer, som  om  den  lige  var  dalet  ned;  det  ser  ud,  som  om 
Nakken  i  Dødskampen  er  bøjet  langt  tilbage  over  Ryggen. 

De  færreste  har  vel  nogen  rigtig  Forestilling  om,  hvilket 
langvarigt  og  omhyggeligt  Arbejde,  der  kræves,  for  at  udløse  en 
saadan  Fortidslevning  af  Stenen.  Naar  man  har  en  grundet 
Formodning  om,  at  der  findes  et  fossilt  Dyr  i  Skiferen,  borttager 
Stenstikkeren  først  de  tykke  overlladiske  Lag  ved  Hjælp  af  en 
Mejsel,  og  naar  han  derefter  er  bleven  klar  over  Dyrets  om- 
trentlige Omrids,   kradser   han    med  Gravstikken  og  under  For- 


Fig.  2.    Archæopterijx  simensii  Dames.    Eksemplaret  i  Berlin;  Va  nat.  St.    Tegnet 

efter  Gengivelsen  hos  Dames  samt  med  Benyttelse  af  flere  senere  Fotografier. 

Fuglens  Bækken  var  nemlig  endnu  ikke  udløst  af  Stenen,  da  Dames  skrev  sin 

Afhandling  om  Archæopteryx. 

størrelsesglas  det  sidste  Kalklag  af.  »Ikke  blot  den  største  Haand- 
færdighed,«  siger  E.  Fra  as,  »men  ogsaa  en  fin  Følelse  er  nød- 
vendig for  at  kunne  adskille  Kalkskiferen  fra  de  lidet  haarde 
Knogler,  saa  at  man  øjeblikkelig  ophører  med  at  skrabe,  saa- 
snart  Knoglens  Overflade  er  naaet  Kun  den,  der  er  fuldstændig 
fortrolig  med  Materialets  Natur,  kan  udføre  dette  Arbejde;  en 
ukyndig  Haand  sønderflænger  Dyret  og  ødelægger  let  det  hele 
Fossil.  Langsomt,  meget  langsomt  skrider  Arbejdet  fremad,  og 
der  kræves  ikke  blot  Timer  og  Dage,  men  en  gennem  Uger  og 
Maaneder  anstrængt  Virksomhed  for  at  blotte  et  saadant  Skelet. 
Den,  der  ikke  selv  har  prøvet  at  føre  Gravstikken,  kan  ikke 
værdsætte  dette  Arbejde,  men  har  heller  ikke  nogen  Anelse  om 
den  Fryd,  der  fylder  Kenderen,  naar  han  forfølger  Forløbet  af 
en  Knogle  i  Stenen,  eller  naar  han  maaske  støder  paa  nye,  endnu 
ukendte  Organer;  -  indtil  en  skønne  Dag  alle  Dyrets  harmo- 
niske Enkeltheder  ligger  aabne  for  hans  Blik«.  Det  er  som  at 
gaa  paa  Opdagelser  i  uudforskede  Egne. 

Disse  to  Eksemplarer  af  Archæopteryx  macrura,  den  lang- 
halede Oldfugl,  som  den  vel  bedst  maa  kaldes,  giver  os  en 
ganske  god  Forestilling  om  dens  Skelet  og  Bygning. 

Kraniet  (Hovedskallen)  ligner  nærmest  en  Fugls  baade  i  sin 
Form,  i  Hjærnekassens  Størrelse  og  de  tildels  sammenvoksede 
Sømme,  i  Præorbital-  {præ  —  foran,  orbita  —  Øjehulen)  og  Øje- 
hulernes Beskatfenhed,  i  de  spalteformede,  langt  fortil  liggende 
Næsebors  Karakter  og  ved  at  mangle  Krybdyrenes  Tindinge- 
huller (Dames).  Imidlertid  er  væsentlige  Partier  af  Kraniet 
meget  mangelfuldt  bevarede.  Nakkeregionen  mangler  næsten 
helt,  Knoglerne  over  og  bag  Øjet  er  tildels  knuste,  saa  at  Hoved- 
skallens øverste  Grænselinje  aabenbart  ikke  svarer  til  den  virke- 
lige, idet  Panden  ved  Hovedets  Fladtrykning  er  bleven  for  høj 
(se  Fig.  2)  ligeledes  er  Benene  paa  Kraniets  Underside  noget  for- 
skudte og  sønderbrudte  og  Dames  Tydning  af  dette  Parti  virker 
ikke  synderligt  overbevisende.  Han  har  ikke  kunnet  finde 
Fuglenes  Kindbue  (Jugale  og  Qiiadratojiigale),  men  det  Ben 
(Fig.  3  B  Jug),  man  nærmest  maatte  antage  for  noget  saadant, 
tyder  han  p.  G.  a.  dettes  tilsyneladende  dybere  Leje  som  Pala- 
tiniim  (Ganeben);  ligeledes  synes  hans  Angivelse  af  Q  som  Pro- 
cessus mandibiilare  postarticularis  (Underkæbens  bageste  Del)  ret 
vilkaarlig.  Ændrer  man  disse  Ting  og  tyder  dem  saaledes,  som 
jeg    har   gjort  i  Fig.  3  B,   bliver  Ligheden    mellem  Kranierne   af 


Archæopteryæ  og  Aetosaiiriis  ferratus,  en  Øgle  fra  Trias,  langt 
større  end  mellem  Oldfuglen  og  en  Nutidsfugl.  Den  meget  store 
Præorbitalaabning  er  ligeledes  ret  paafaldende.  Efter  Halshvirvel- 
søjlens  Leje  ser  det  ogsaa  ud,  som  om  Nakkehullets  Stilling 
hos  Archæopteryx  mere  har 
nærmet  sig  Forholdet  hos  Krj'b- 
dyrene,  idet  det  har  ligget  højere 
oppe  paa  Kraniets  Bagside  end 
det  gør  hos  de  fleste  Nutids- 
fugle  (se  Fig.  3  C).  I  Orbita 
findes  en  af  c.  12  Benplader 
bestaaende  Skleroti kåring  [scle- 
rotica  —  Senehinde),  en  hos  Fug- 
lene ret  almindelig  Dannelse, 
som  aldrig  træfles  i  Pattedyr- 
øjet; den  genfindes  derimod 
hos  en  stor  Del  nulevende  og 
uddøde  Krybdyr.  Endelig  er 
Kæberandene  forsynede  med 
ægte,  kegleformede,  glatte  Tæn- 
der, der  sidder  i  Tandgruber 
eller  Alveoler.  De  13  der  ses 
i  Over-  og  Mellemkæbe,  er 
omtrent  alle  af  samme  Stør- 
relse; lige  under  Spidsen  har 
de  en  skarp,  bagudretted  Kant. 
Ingen  Nutidsfugl  har  jo  Tæn- 
der, men  hos  enkelte  Fugle- 
fostre mener  man  at  have  fundet 
Antydninger  deraf,  saaledes  hos 
Struds,    Papegøje,    Pengvin  og 


Fig.  3.  Kranium  af  Aetosaiirus  ferratus 
A,  en  Øgle  fra  Trias  (efter  J  ae  kel), 
af  Archæopteryx  B  (tildels  efter  Dames), 
og  af  en  ung  Due  C  (efter  Brehm). 
F  Frontale,  Jug  Jugale.  L  Lacrymale, 
Mx  Maxillare.  N  Nasale.  Nh  Næsehul, 
O  Orbita,  P  Parietale,  Pm  Præmaxillare, 
Po  Postorbitale.  Pro  Præorbitale,  Ptf 
Postfrontale,  Q  Quadratum,  Qj  Qua- 
dratojugale,  S  Squamosum,  Set  Sklero- 
tlkaring.  —  B  er  i  nat.  St. 


mulig  nogle  Andefugle. 

Ganske  fremmedartede  er  de  amfikøle  (hule  for  og  bag)  eller 
tvehule  Hvirvler,  som  har  en  Form,  der  minder  stærkt  om  lavere 
Hvirveldyr.  Tvær-  og  Torntappe  er  kun  svagt  udviklede.  Hvirvel- 
søjlen bestaar  af  c.  50  Hvirvler,  deraf  10 — 11  Hals-,  11 — 12  Ryg-, 
2  Lænde-,  5 — 6  Bækken-  og  20—21  Halehvirvler.  Halshvirvlerne 
bærer  korte,  frie  Ribben  og  Brystkassens  lange,  tynde  Ribben 
uden  Spor  af  Krogtap  (processus  uncinatas)  og  med  kun  ét 
Ledhoved  er  ret  krybdyragtige;  ligesaa  de  12  —  13  Par  fine  Bug- 

ribben,  der  dog  ikke  støttes  af  noget  Abdominalbrystben  {abdo- 
men  =  Bug).  Hvis  man  havde  fundet  den  lange  Hale  isoleret 
og  uden  Fjer,  vilde  sikkert  ingen  have  gættet  paa,  at  den  til- 
hørte en  Fugl.  De  fleste  af  dens  Hvirvler  var  indbyrdes  for- 
bundne ved  forbenede  Baand,  saa  at  Halen  utvivlsomt  har 
været  aldeles  stiv. 

Bækkenet  strækker  sig  over  5 — 6  Hvirvler.  Krybdyrene  har 
i  Almindelighed  kun  to,  og  det  samme  genfindes  hos  Fugle- 
fostret, men  den  voksne  Fugl  fremviser  11 — 23  samvoksede 
Bækkenhvirvler.  Hos  Archæopteryx  er  dette  Samfæst  saaledes 
endnu  i  sin  Begyndelse,  thi  f.  Eks.  hos  Kæmpeøglerne  (Dino- 
saiiria)  kan  vi  træffe  alle  Overgangsformer  fra  3  indtil  9  sam- 
fæstede Bækken  hvirvler  og  den  mest  særprægede  Flyveøgle,  Top- 
nakke (Pteranodon),  har  endog  10  Bækkenhvirvler  forenede  i  ét 
Stykke.  I  Fig.  4  har  jeg  forsøgt  at  opstille  Oldfuglens  Skelet, 
og  til  Sammenligning  er  der  bagved  anbragt  Skelettet  af  en  Due, 
der  havde  samme  Størrelse  som  A.  simensii  Dames.  Betragter 
man  Bækkenet  hos  disse  to  Fugle,  falder  det  stærkt  i  Øjnene, 
hvor  svagt  og  lille  det  er  hos  Archæopteryx.  Hoftebenet 
(iliiim)  er  kort,  Sædebenet  (ischiiim)  ligesaa;  kun  Bæreknoglen 
(pubis)  har  den  samme  langstrakte  Bygning  som  hos  Fug- 
lene, men  er  ikke  rettet  saa  stærkt  bagud.  De  enkelte  Knogler 
er  ikke  sanifæstede,  hverken  indbyrdes  eller  med  Bækken- 
hvirvlerne, og  Bækkenet  var  endnu  ikke  bleven  det  faste 
Støttepunkt  for  Baglemmerne,  som  det  er  hos  Nutidsfugle  (se 
ogsaa  Fig.  18). 

Baglemmet  er  det  mest  fugleagtige  i  hele  Oldfuglens  Skelet, 
men  Lægbenet  ffibiila),  der  hos  Fuglene  sjældent  naar  længere 
end  til  midt  paa  Skinnebenet  (tibiotarsus),  gaar  her  lige  ned  til 
Hælledet  og  bærer  Ledflade  der.  Dette  genfindes  hos  Krybdyr 
og  Fuglefostre.  Mellemfodsknoglerne  synes  heller  ikke  saa  stærkt 
samvoksede  hos  Oldfuglen,  men  Tæerne  er  ganske  en  Nu- 
tidsfugls.  løvrigt  vil  vi  i  næste  Afsnit  faa  at  se,  at  der  findes 
Dinosaurier  (Ornithomimus  f.  Eks.)  som  har  en  ret  fuldstæn- 
dig Fuglefod,  endog  Hælledet  er  i  sine  Bygningsforhold  ganske 
det  samme. 

Skulderbæltet  bestod  af  de  samme  Knogler  som  hos  Fuglene 
og  var  nærmest  fuglelignende ;  men  Brystbenet  (sternum),  som 
ikke  er  fundet,  kan  kun  have  været  lille,  idet  de  mange  Bug- 
ribben,   der   ikke   hæfter  sig  paa  Brystbenet,  tager  Pladsen   op. 


10 

Overarmsbenel  (humerus)  mangler  desuden  efter  Dames  den 
Kam  (crista),  der  hos  Nutidsfugle  tjener  til  Tilhæftning  for  den 
store  Brystmuskel  (pectoralis  major),  hvilket  passer  godt  med 
Brystbenets  Forhold  og  tyder  paa  ringe  udviklet  Flyveævne.  De 
to  Underarmsben  (ulna  og  radius)  synes  ogsaa  svage;  hos  Duen 
(Fig.  4)  er  der  ved  det  større  Mellemrum  paa  Midten  og  den 
faste  Forbindelse  mellem  Enderne  af  disse  to  Ben  opnaaet  en 
fast  og  paalidelig  Støtte  for  Svingfjeren  (se  ogsaa  Fig.  7),  som 
Archæopteryx  aabenbart  har  manglet. 

Haandens  Bygning  er  saa  afvigende  fra  alle  Nutidsfugles,  at 
\i,  for  ret  at  forstaa  Oldfuglens  Præg  af  Oprindelighed,  maa 
undersøge  den  lidt  nærmere.  Af  Haandroden  er  kun  en  enkelt 
lille  Knogle  synlig.  De  tre  Mellemhaandsben,  som  hos  Duen 
f.  Eks.  er  fast  sammensmeltede  med  deres  Ender  (se  Fig.  4),  var 
hos  Archæopteryx  ikke  forbundne  indbyrdes,  og  dens  tre  Fingre 
var  ligeledes  helt  frie.  Fingerleddenes  Antal  var  som  hos  Kryb- 
dyrene, idet  første  Finger  har  to  Led,  anden  3  og  tredje  4  (se 
Fig.  46)  og  Fingrene  er  lange  og  slanke.  Navnlig  forslaas  dette 
Forholds  Betydning,  naar  man  sammenligner  med  det  Fingerled 
i  Duens  anden  Finger,  der  er  bleven  bredt,  fladt  og  kraftigt,  saa 
at  det  kan  være  en  solid  Støtte  for  Svingfjerene.  Se  ogsaa  paa 
Fasanvingen  i  Fig.  7.  Oldfuglens  Fingre  egnede  sig  aldeles  ikke 
til  at  være  Støtte  for  Fjer.  —  De  var  ogsaa  aabenbart  beregnede 
til  noget  helt  andet,  hvilket  kan  ses  af,  at  det  yderste  Led  paa 
alle  tre  Fingre  er  dækket  med  en  stor  Klo,  meget  stærkere  end 
Tæernes.  Det  ligger  udenfor  al  Tvivl,  at  Oldfuglen  brugte  sine 
Fingre  til  at  klatre  med  og  dette  staar  sikkert  i  Forhold  til  det 
noget  svage  Bækken ,  saa  at  den  rimeligvis  mindst  har  været 
set  hoppende  paa  to  Ben,  men  hyppigere  har  benyttet  alle  fire 
Lemmer  under  Bevægelsen  i  Træerne. 

Lidt  paafaldende  er  det,  at  Fingerkløernes  Hulhed  vender 
fortil,  saaledes  som  Fuglen  ligger  paa  Skiferpladen.  Men  ganske 
det  samme  kan  ses  paa  Skeletter  af  Flyveøgler,  som  det  frem- 
gaar  af  Fig.  5.  Disse  Øgler  holdt  sig  ogsaa  fast  med  Finger- 
kløerne, saa  Stillingen  maa  være  mere  end  en  Tilfældighed. 
Naar  vi  bøjer  vor  Haandryg  tilbage  mod  Underarmen,  faar 
vore  Negle  den  samme  Betning;  men  Spidserne  af  Oldfuglens 
Fingerklør  har  sikkert  ogsaa  vendt  nedad,  og  de  overliggende 
Kalklags  Tryk  har  presset  dem  stærkere  fremefter.  Tænker  vi 
os  Oldfuglens  Haand   drejet  om    i  Forlængelse   af  Underarmen, 

bliver  Kløernes  Stilling    ogsaa    særdeles   formaalstjenlig  til  Klat- 
ring (Fig.  4  og  11). 

Vi  har  nu  ganske  kort  gennemgaaet  Oldfuglens  Skelet  og  set, 
at  de  Træk,  som  den  havde  fælles  med  Nutidsfugle,  og  de,  der 
mindede  mere  om  Krybdyrformer,  omtrent  er  lige  stærkt  frem- 
trædende. Intet  af  dem  er  absolut  overvejende,  hverken  i  den 
ene  eller  den  anden  Retning,  og  det  bliver  en  Skønssag,  hvilket 
man  vil  tillægge  den  største 
Betydning.  Liitken  siger, 
at  Archæopteryx  *  ganske 
simpelt  var  en  Fugl«.  Nej, 
Forholdet  er  alt  andet  end 
simpelt,  —  heldigvis,  thi  det 
er  det,  der  gør  Sagen  interes- 
sant. Se  engang  paa  de  Ben, 
der  omslutter  Krophulen 
(F'ig.  4).  Archæopteryx  har 
Bugribbenene  ekstra,  men 
ellers  er  de  samme  Knogler 
til  Stede ,  som  hos  Duen. 
Og  dog,  hvilken  Forskel! 
Den  næsten  æskeagtige  Fast- 
hed, som  præger  Duens 
Krop,  idet  Bækkenet  danner 
Laag,  Brystbenet  Bund  og 
de  brede  Ribben  med  over- 
liggende Tværtappe  Siderne, 
den  er  der  slet  ikke  noget 
af  hos  Archæopteryx.    Alt  er 

her  tyndt  og  lidet  udformet;  intet  bærer  endnu  Mærke  af  den 
udprægede  Specialisering  (Særstræv),  som  karakteriserer  enhver 
Knogle  i  Duens  Krop.  —  Pudsigt  er  det  ogsaa  at  se,  hvor  forskel- 
ligt Videnskabsmænd  udtaler  sig  om  den  samme  Ting;  det  tyder 
paa,  hvor  vanskeligt  det  er  at  indordne  Oldfuglen  i  det  gamle 
System.  Jeg  skal  blot  anføre  et  enkelt  Eksempel.  Dames  siger 
om  Ribbenene,  at  de  ikke  ligner  Fuglenes,  men  paa  den  anden 
Side  mangler  de  enhver  Lighed  med  nogetsomhelst  Krybdyrs 
(»wie  sie  bei  keinem  lebenden  oder  fossilen  Vogel  sonst  bekannt 

sind so   fehlt  anderseits  auch  jede  Aehnlichkeit  mit  den 

Rippen  irgendwelchen  Reptils«).     Wiedersheim   derimod  paa- 


Fig.  5.    Skelet  af  Flyveoglen   Pterodactylns 

spectabilis  (omtr.  Vs  nat.  St.\  liggende  i  den 

Stilling,  hvori  det  er  fundet. 

staar,  at  Ribbenene  er  slanke,  rundagtige,  ligesom  hos  Øglerne 
(»Die  Rippen  der  Archaopteryx  waren  noch  schlank,  rundlich, 
åhnlich  wie  bei  Eidechsen«.  Lydekker  endelig  siger  om  dem, 
at  ved  Mangelen  af  Krogtappe  var  A's  Ribben  mere  specialise- 
rede end  nogen  Fugls,  idet  disse  Tappe  forekommer  hos  mange 
Krybdyr  (»In  the  abscense  of  hooklike  (uncinate)  processes  to 
the  ribs,  Archæopteryx  appears  to  be  more  specialised  than 
ordinary  birds,  seeing  that  these  elements  exist  in  manj^  reptiles«). 
Maaske  ligger  det  dog  nærmere  at  slutte,    at  Krogtappene  er  en 


Fig.  6.    Vinge  af  Archæopteryx,  tegnet  saaledes,  som  man  maa  formode,  at  Sving- 
fjerene har  været  anbragt  paa  Knoglerne.    6  Haand-  og  11   ArmsvingQer. 


senere  Erhværvelse  opnaaet  ad  forskellige  Veje  baade  hos  Nu- 
tidsfugle,  Krokodiller  og  den  mærkelige  Krybdyrorden  Rhyncho- 
cephalia  (Hatteria).  Spørgsmaalet  er  iøvrigt  meget  vanskeligt  at 
løse,  idet  en  af  de  største  »Urpadder«  (Stegocephali),  Eryops  fra 
Permtiden,  har  stærke  Krogtappe  paa  sine  Ribben. 

Da  Archæopteryx  utvivlsomt  var  beklædt  med  Fjer,  maa 
den  naturligvis  stilles  indenfor  F'ugleklassen,  men  hvor  nær  den 
har  staaet  Fuglenes  oprindelige  Stamform,  kan  vi  først  i  de 
følgende  Afsnit  komme  nærmere  ind  paa.  Naar  man  kalder  den 
en  Slags  Forløber  (Pro-Avis)  for  de  egentlige  Fugle,  er  man 
næppe  langt  fra  Sandheden. 

Saa  vidt  man  kan  se  af  Fjeraftrykkene  i  Stenen,  havde  Old- 
fuglen ikke  over  6  Haandsvingfjer,  der  utvivlsomt  var  fæstede 
til  Mellemhaandsknoglerne,   og    10 — 11  Armsvingfjer.    Tegner  vi 

derefter  Vingen  op  i  de  rette  Størrelsesforhold,  saa  faar  vi  et 
Billede  som  Fig.  6  viser.  Til  Sammenligning  ses  i  Fig.  7  Vingen 
af  en  P'asan,  som  har  12  Haandsvingfjer  og  16  Armsvingfjer. 
Det  fremgaar  deraf,  at  den  samme  svage  Knogleforbindelse,  som 
allerede  er  fremhævet  ved  Omtalen  af  Underarmen,  gentager  sig 
med    Mellemhaandsbenene.     Se    paa    Fasanvingen,    hvor    disse 


Fig.  7.  Vingeknoglerne  af  Fasan  med  tillieftede  12  Haand-  og  16  Armsvingfjer. 
Stærkere  formindsket  end  Fig.  6.  men  saaledes,  at  Armknoglerne  er  bleven 
omtrent   lige   lange,   for  at  man  bedre  kan  sammenligne  baade  Fjerlængde  og 

Knoglestj^rke. 

viger  ud  fra  hinanden  og  danner  en  fast  Ramme,  over  hvilken 
de  inderste  Haandsvingfjer  lægger  sig.  Alene  af  Formen  paa 
Oldfuglens  Knogler  kan  man  skønne,  hvor  lidet  udprægede 
(specialiserede)  de  endnu  er  som  Vingeknogler,  ja  berøvet  Fjerene 
{se  Fig.  4)  minder  de  næsten  mere  om  Abearme  end  om  Vinger. 
Hvor  lille  Oldfuglens  Vinge  var,  ses  bedst  ved  Sammenligning 
med  en  Duevinge  (Fig. 8),  hvis  Fladeindhold  er  304  cm^  (Wieders- 
heim);  Oldfuglens  Vingeflade  var  c.  163  cm^  altsaa  lidt  over 
Halvdelen  af  Duens;  —  den  har  utvivlsomt  været  en  tarvelig 
Flyver. 

Halens  Besætning  af  Fjer  er  ganske  enestaaende  i  Fugle- 
verdenen, og  selv  om  dens  Hvirvelforbindelser  ikke  havde  gjort 
det    tydeligt,    at    den   var  ganske   stiv,    havde   man   dog   set  sig 

nødsaget  til  at  antage  dette,  thi  den  vilde  i  modsat  Fald  have 
været  umulig  som  Styreredskab.  Naar  vi  sammenligner  en  al- 
mindelig Fuglehale  med  en  Vifte,  saa  maa  Oldfuglens  Hale 
nærmest  lignes  med  et  stort  tjerlabbet  Blad,  og  i  udslaaet 
Tilstand  har  Fjerstillingen  saaledes  været  meget  forskellig  fra  en 
Viftehales  (se  Fig.  9  og  11).  Det  er  lidet  sandsynligt,  at  Skinne- 
benenes Fjerbesætning  (som  enkelte  Forfattere  antager),  skulde 
have  haft  nogen  Betydning  for  Flyvningen,  —  dertil  ser  den  for 


Fig.  8.    Sammenligning  mellem  Vingerids  af  Archæopteryx  simensii  Dames  og  Due. 

Fuglene  var  lige  store. 

svag  ud.  Fig.  9  viser  en  gengisset  Flugtsilhouet  af  Archæo- 
pterj'x.  Den  er  fremstillet  saaledes,  at  den  først  er  tegnet  op  i 
fuld  Størrelse  efter  de  af  Dames  opgivne  Maal  for  Enkelt- 
hederne og  dernæst  formindsket.  Og  sammenlignet  f.  Eks.  med 
Flugtsilhouetten  af  en  Fasan  frembyder  den  jo  et  ganske  mær- 
keligt Billed.  Fasanen  er  valgt,  fordi  den  har  en  lang  Styrehale 
og  ikke  er  nogen  fremragende  Flyver.  Men  se  alligevel,  hvor 
elegant  den  synes  ved  Siden  af  Archæopteryx ;  dog  denne  sidste 
har  en  forholdsvis  langt  større  Faldskærmstlade.  Vi  maa  da 
tænke  os  Oldfuglens  Flugt  som  lange  Spring  fra  Træ  til  Træ, 
baaret  oppe  ved  en  Faldskærm  af  Fjer,  understøttet  af  en  barn- 
lig Basken  med  Vingerne,  naar  den  vilde  løfte  sig  lidt  højere 
op,  samt  baade  styret  og  baaret  af  den  lange,  brede  Hale.  Alt- 
saa  rimeligvis  paa  Overgangen  mellem  Faldskærmssvæven  (som 
vi  f.  Eks.  træffer  den  hos  Flyveegern)  og  ubehjælpsom  Flagre- 
flugt. 

De  to  Eksemplarer  af  Archæopteryx  er  af  forskellig  Størrelse, 
det  ene  som  en  Høne,  det  andet  som  en  Due.  Dens  Fjerdragt 
tyder  paa,  at  den  var  varmblodig,  og  at  Hjærte  og  Blodkresløb 
derfor  rimeligvis  havde  en  fugleartig  BeskatTenhed.  Om  den 
derimod  formaaede  at  frembringe  Æg  med  Kalkskal  eller  disse 
har  været  mere  krybdyraglige,  kan  ikke  afgøres,  og  det  er  ikke 


Fig.  9.    Flugtsllhouet  af  Fasan  og  Oldfugl. 

sandsynligt,  at  noget  senere  Fund  vil  oplyse  dette.  Med  umelo- 
diske Skrig  og  kælne  Bid  har  den  vel  overrumplet  sin  Mage  og 
nogen  kunstig  Redebygning  har  Parret  næppe  overkommet. 

Naar  vi  vil  forsøge  at  forestille  os  Oldfuglens  ydre  Skikkelse, 
frembyder  Hovedet  den  største  Vanskelighed,  thi  hvorledes  tænke 
sig  en  Fugl  uden  Næb?  Kæberne  har  næppe  haft  en  fuldstæn- 
dig Hornbeklædning  sammen  med  Tænder,  men  en  tyk  Hud 
har  vel  sagtens  dækket  dem,  ordnet  i  store  Skæl  eller  Skjolde 
ligesom  paa  et  Øglehoved.  I  Fig.  12  har  jeg  forsøgt  en  Gen- 
gisning  deraf. 

Det  Jordlag,   hvori   Oldfuglens   Skelet  er  fundet,   oplyser  os 

om,  at  den  levede  i  den  .lordperiode,  vi  kalder  Juratiden,  og 
som  efter  omtrentlige  Beregninger  ligger  c.  l^h  Millioner  Aar  til- 
bage i  Tiden:  dette  er  dog  sandsynligvis  altfor  lavt  regnet. 
Selve  Juratidens  Varighed  anslaas  til  2V  2  Millioner  Aar.  For 
at  give  en  svag  Forestilling  om  Tidsafstanden,  skal  jeg  blot  an- 
føre,   at  i  den   efterfølgende   Periode,    Kridttiden,    dannedes   der 


Fig.  10.  Flugtsilhouetter  af  forskellige  mellemeuropæiske  Rovfugle  (efter  J. 
Hoffman  ni.  1  Dværghornugle.  Scops  scops ,  2  Vandrefalk,  Falco  peregrinus. 
3  Lærkefalk,  Falco  siibbiiteo,  4  Taarnfalk,  Falco  tinnunciilus,  5  Glente,  Milviis 
ictinus,  6  Sort  Glente,  Milviis  migrans,  7  Hvepsevaage,  Pernis  apivorns,  8  Fiske- 
ørn, Pandion  haliaetiis.  9  Musvaage,  Biiteo  viilgaris,  10  Duehog.  Asfnr  paliim- 
hariiis.  11   Spurvehøg",  Accipiter  nisus.  12  Gul  Grib,   Gijps  fiilviis. 


paa  Havbunden  største  Delen  af  de  Kalkmasser,  der  i  Tertiær- 
tiden ved  Jordoverfladens  Hævninger  løftedes  op  paa  Toppen 
af  Alperne.  Og  disse  Bjærge,  der  altsaa  ikke  eksisterede  i  Jura- 
tiden,  var  ved  deres  Dannelse  dobbelt  saa  høje  som  nu,  men 
i  den  efterfølgende  Tid  er  der  ved  Forvittring  bortført  saa  meget 
af  deres  Masse,  at  Højden  er  sunken  ned  til  den  nuværende. 
Ufatteligt  fjærne  Tider  er  det  for  menneskelige  Forestillinger. 

I  Juratiden  udgjorde  største  Delen  af  Europa  Bunden  af  el 
vidtstrakt  Hav.  Kun  enkelte  større  og  mindre  Øer  ragede  op 
deraf.     Plantevæksten   paa   disse   bestod  dels  af  mindre  Bregner 


Fig.  11.     E:t   Forsog    paa   at   fremstille   den   langhalede   Oldfugl.    Archæopteiijx 
macnira,  i  dens  ydre  Skikkelse,   saaledes   som    den   maa   antages   at  have  be- 
væget sig  i  .luratidens  Træer. 

Fig.  12.    (iengisning  af  Oldfuglens  (Archæopte- 
njxj   Hoved  i  naturlig  Storrelse. 


Og  Padderokker,  dels  af  store  Træbregner,  Gingko  og  araukaria- 
og  c-ypreslignende  Naaletræer  og  Cykadeer.  Der  fandtes  hverken 
en-  eller  tokimbladede  Blomsterplanter,  og  det  Insektliv,  del- 
følger med  disse,  var  derfor  endnu  ikke  udviklet.  Nogle  (iræs- 
hopper,  Kakerlaker  og  forskellige  Arter  af  Guldsmede  færdedes 
mellem  Planterne.  Klimaet  var  nærmest  tropisk.  Ude  paa  Havet 
kunde  man  se  store  Skarer  af  Hvaløgler  dukke  op;  stærkt 
pansrede  Havkrokodiller  viste  sig  ogsaa,  og  en  Gang  imellem 
Halsen  af  en  Svaneøgle. 
1  de  lave  Laguner  inden- 
for Koraløernes  Rev  skylle- 
de Bølgeslaget  ofte  talrige 
Krebsdyr  og  Smaafisk  op. 
I  Øernes  Smaaskove  og 
langs  deres  Kyster  havde 
Oldfuglen  sit  Jagtomraa- 
de.  Her  kravlede  den  paa 
alle  fire  op  ad  Cyka dåer- 
nes Stammer  og  kastede 
sig    i    lav    Glideflugt,    fra 

Træ  til  Træ  for  undervejs  at  fange  et  Insekt.  Mulig  har  den 
ved  Hjælp  af  sine  Tænder  ogsaa  fortæret  de  kogleagtige  Frugter 
af  en  Cykas  eller  Bennettites  (Fig.  11),  eller  et  mindre  Firben  er 
bleven  dens  Bytte.  Flere  Arter  af  Flyveøgler  kappedes  dog  med 
den  her,  og  det  er  ikke  usandsynligt,  at  en  af  dens  Halvfætre 
blandt  de  talrige  Kæmpeøgler  har  forfulgt  den  gennem  Under- 
skoven med  lange  kængurulignende  Hop. 

Men  selv  om  Oldfuglens  Flyveevne  ikke  var  videre  frem- 
ragende, saa  har  denne  Nyerhvervelse  alligevel  været  den  til 
stor  Fordel  overfor  dens  vingeløse  Fjender.  Dog  dette  Anlæg, 
der  senere  bragte  Fuglene  til  saa  høj  en  Udvikling  og  saa  stor 
en  Udbredelse  over  Jorden,  har  paa  den  anden  Side  ogsaa  sær- 
præget Klassen  indtil  Ensidighed. 

Tilsidst  skal  vi  blot  forsøge  at  forstaa,  hvorledes  dens  Lev- 
ninger er  bleven  opbevarede  i  den  schwabiske  Kalkskifer,  der 
engang  var  et  Koralrev  i  Jurahavet.  —  Udadtil  mod  det  mørke, 
violblaa  Dyb  bølger  et  saadant  Koralrev  i  det  mest  ubeskrivelige 
Farvespil  fra  alle  de  blomsterlignende  Smaadyr,  som  bygger  det 
op.  Tusinder  af  Muslinger,  Snegle,  Orme,  Søstjærner,  Slange- 
stjærner,    Krebsdyr,    Søpindsvin   og    Søpølser   lever  i  Spalter   og 

Fordybninger,  pragtfuldt  farvede  Fisk  smutter  ud  og  ind.  Mod 
Landsiden  er  alt  hvidgraat  og  dødt.  Løsrevne  lilokke,  mellem 
hvilke  løst  Koralsand,  Bløddyrskaller  og  Dynd  ophober  sig, 
danner  efterhaanden  en  temmelig  jævn  Flade,  som  udgør  Bun- 
den af  Lagunen.  Hver  Sø,  der  slaar  op  over  Revet,  bringer  nye 
Kalkpartikler  med  sig,  der  aflejres  Lag  for  Lag.  Af  Bølgeslaget 
er  ogsaa  Smaakrebs,  Fisk,  Muslinger  o.  lign.  slynget  ind  i  La- 
gunen, hvor  de  snart  dræbtes  af  Brakvandet,  saa  Bytte  har  det 
ikke  manglet  Oldfuglen  her.  Hoppende  og  llagrende  har  den 
tegnet  sin  Kontur  mod  det  lyse  Koralrev.  Maaske  har  den  deli- 
kateret sig  med  en  Søpølse,  som  indeholdt  giftige  Stoffer;  — 
den  er  vaklet  nogle  Skridt  til  Siden,  er  faldet  om  i  det  lave 
Vand,  og  har  basket  lidt  med  Vingerne,  inden  den  i  de  sidste 
Krampetrækninger  lagde  Hovedet  tilbage  over  Ryggen  og  ud- 
aandede.  Dens  Lig  er  sunket  lidt  ned  i  Kalkdyndet,  —  fra 
Brændingens  hvide  Skumstribe  er  der  skyllet  nye  Kalklag  over 
den,  indtil  den  var  helt  tildækket.  Og  Blæsten  har  fra  Land- 
siden ført  Støvskyer  hen  over  det  hele,  —  det  er  de  lerede  Ind- 
skud, som  man  trætfer  i  Kalken.  I  Tidernes  Løb  er  der  saa 
opstaaet  en  fast  Kalksten,  der  har  bragt  os  dette  mærkelige 
Budskab  fra  uendelig  fjærne  Tider. 

Levningerne  af  det  paa  denne  Maade  bevarede  Dyr  kalder 
man  jo  et  Fossil  o:  en  opgravet  Genstand,  eller  en  Forstening. 
Dette  maa  ikke  forstaas,  som  om  Knogler  eller  andre  Dele  for- 
vandles til  Sten.  Det  foregaar  nærmest  saaledes,  at  de  organiske 
Dele  forsvinder,  opløses,  medens  uorganiske  Stoffer  trænger  ind 
og  udfylder  deres  Plads.  Disse  Stoffer  kan  fremkomme  ved 
Bløddelenes  P'orraadnelse,  og  opløste  i  den  tilstedeværende  Væ- 
ske indsuges  de  da  af  de  porøse  Knogler,  saa  at  der  i  disse  op- 
staar  en  Aflejring  af  Kalkspat,  Fosforsyre  eller  Svovlkis.  Noget 
saadant  kan  ogsaa  foregaa  i  selve  Muskelvævet,  der  hos  enkelte 
Fisk  og  Kr3'bdyr  findes  delvis  bevaret  som  fosforsur,  kulsur 
eller  svovlsur  Kalk,  eller  i  Huden,  hvis  Overflade  man  derved 
har  lært  at  kende  hos  nogle  Hvaløgler,  Hajer  og  Dinosaurier. 
Det  smukkeste  Eksempel  paa  dette  er  vel  den  næsten  fuldstæn- 
digt bevarede  Krop  af  en  Trachodon,  Skeanden  mellem  Kæmpe- 
øglerne, som  for  et  Par  Aar  siden  blev  funden  i  Amerika  og 
som  vi  i  næste  Afsnit  skal  vende  tilbage  til.  Selve  P'jerene  af 
Arc'hæopteryx  er  ikke  bevarede,  det  er  blot  Aftrykket  af  dem  i 
Skiferen.  —  Men   der   kan   ogsaa  cirkulere  vandige  Opløsninger 

af  forskellige  Mineralsalte  i  den  Stenmasse,  hvori  Fortidsdyret 
er  kommen  til  at  ligge  og  Knoglerne  optager  derigennem  kulsur 
Kalk,  forskellige  Forbindelser  af  Jærn,  selv  Kiselsyre. 

Archæopteryx  er  den  tidligste  Fuglelevning,  som  kendes,  ja 
ikke  engang  noget  sikkert  Forspor  af  Fugle  er  opbevaret,  thi  alle 
de  talrige  Spor  fra  Triastiden  har  senere  vist  sig  at  hidrøre  fra  tre- 
og  firetaaede  Kæmpeøgler,  som  bevægede  sig  omkring  paa  to  Ben. 

Gaar  vi  derimod  til  den  efter  Juratiden  følgende  Jordperiode, 
Kridttiden,  da  viser  de  bevarede  Rester,  at  et  uhyre  Tidsafsnit 
af  Fuglenes  Udvikling  allerede  er  tilbagelagt.  Vi  træffer  nemlig 
ikke  alene  Typer,  hvis  Forlemmer  helt  er  omdannet  til  det  ud- 
mærkede Flyveredskab,  der  kendes  hos  Nutidens  Fugle,  men 
ogsaa  Former,  som  atter  ganske  har  mistet  Evnen 
til  at  hæve  sig  op  i  Luften. 

Den  amerikanske  Professor  Marsh  har  beskre- 
vet de  to  Typer,  Ichthyornis  og  Hesperornis,  af 
hvilke  han  i  1870  og  de  følgende  Aar  fandt  et  ret 
betydeligt  Antal  Knogler  i  det  vestlige  Kansas,  saa 
at  adskillige  Skeletter  har  kunnet  opstilles  i  Yale-     Fig- 13-  Tolvte 

universitetets  Musæum  i  New-Haven.    Efter  ti  Aars    .  ...         .     ,. 

Ichthyornis  ciis- 

Studier  offentliggjorde  denne  Forsker  sit  store  par  (efter  Marsh) 
Værk  om  de  amerikanske  »Tandfugle«,  som  han  2  Gange  nat.  St. 
sammenfattede  under  Navnet  Odontornithes ,  thi 
alle  Kridttidens  Fugle,  af  hvilke  hidtil  9  Slægter  med  20  Arter 
er  bekendt,  havde  ægte  Tænder  i  Kæberne  ligesom  Achæopteryx. 
Af  Ichthyornis  og  dens  nære  Slægtning  Apatornis,  som  var 
tærnelignende  Svømmefugle  lidt  større  end  en  Due,  er  der  fun- 
det Rester  af  77  Individer.  Sit  Navn  har  den  første  faaet,  fordi 
Ledfladerne  paa  dens  Hvirvler  (Fig.  13)  baade  for  og  bag  er 
hule,  en  Ejendommelighed,  som  ellers  kun  træffes  hos  de  lavere 
Hvirveldyr;  —  i  Nutiden  findes  det  hos  enkelte  Krybdyr  (Hat- 
teria),  hos  nogle  Padder,  samt  hos  alle  Fisk.  Ichthyornis  betyder 
da  Fiskefugl,  men  Tandtærne  var  maaske  et  nok  saa  godt 
Navn  til  den,  da  Oldfuglen  efter  sine  tvehule  Hvirvler  (se  S.  7) 
med  lige  saa  megen  Ret  kunde  kaldes  Fiskefugl.  Men  i  Stedet 
for  Oldfuglens  lange  Hale  besad  Tandtærnen  allerede  de  typiske 
korte  og  sammentrængte  Halehvirvler,  som  Nutidsfuglene  har. 
Den  eneste  af  Hvirvlerne,  som  havde  paabegyndt  Udformningen 
af  en  saddelformet  Ledflade  var  den  tredje  Halshvirvel;  dette 
interessante  Forhold  vil  senere  bhve  mere  udførlig  omtalt  (se  S.  51). 

Hovedskallen  af  Ichthyornis  (Fig.  14)  havde  en  forholdsvis 
betydelig  Størrelse  og  Næbdelen  var  stærkt  forlænget.  Nakke- 
ledknuden  vender  bagud;  Ledbenet  (quadratum)  har  kun  et 
enkelt  øverste  Ledhoved  ligesom  hos  Strudsfugle  (RalitæJ.  Un- 
derkæbens to  Grene  var  ikke  sam fæstede,  saaledes  som  hos  Nu- 

tidsfugle,  men  for- 
enede ved  Brusk; 
dog  var  dens  en- 
kelte Knogledele  al- 
lerede fast  forbund- 
ne og  kun  i  dens 
bageste  Tredjedel 
saas  endnu  en  Søm. 
I  Underkæben  (Fig. 
L5)  fandtes  42  i  vel 
adskilte  Tandgru- 
ber (Alveoler)  an- 
bragte Tænder,  som 
var  spidse,  glatte, 
sammentrykte,nied 
en  skarp  Kant  baa- 
de  for  og  bag,  og 
stærkt  tilbagebøje- 
de. De  bestod  af 
Tandsubstans(Den- 
tin)  overtrukken 
med  Emalje,  og 
skiftedes  paa  sam- 
me Maade  som 
hos  Krokodiller  og 
Kæmpeøgler,  idet 
Erstatningstanden 
skød  frem  lige  under  Roden  af  den  gamle  Tand.  Underkæbens 
tandbærende  Del  lignede  saa  meget  det  tilsvarende  hos  en  lille 
Mosasaiirus,  en  Havøgle,  at  den  vanskelig  kunde  skelnes  derfra. 
Ogsaa  Overkæben  var  forsynet  med  Tænder,  men  om  Mellem- 
kæben var  tandbærende,  er  usikkert. 

Afstøbning  af  Kraniets  Hulhed  har  vist,  at  Hjærnen  var  over- 
ordentlig lille  i  Forhold  til  Nutidsfuglenes,  og  i  sine  Overflade- 
former ganske  krybdyragtig  (Fig.  16),   Lugtelabberne  er  store  og 


Fig.  14.    Skelet  af  Tandtærne,  Ichthyornis  victor  (efter 
Marsh);  noget  under  V»  St. 

Fig.  15.     Underkæbehalvdel  af  Lille  Tandtærne,  Ichthyurnis  dispar,  set  ovenfra 
og  fra  Siden,  noget  forstørret;  nat.  L.  er  68  mm.    a  Tandgrube  (alocola). 

fremragende,  Storhjærnen  (pallmm)  kun  ringe,  men  Baghjærnen 
fcerebelhimj ,  som  er  Fuglenes  Ligevægtsorgan,  vel  udviklet. 
Storhjærnen  er  hos  Ichthyornis  mindre  end  en  Fjerdedel  af 
Tærnens,  saa  Tandtærnens  aandelige  Pund  har  ikke  været  stort. 
Skulderbæltet  ligner  i  alle  Henseender  en  Nutidsfugl.  Bryst- 
benet har  en  høj  Køl  og  viser  Ledflader  for  6  Par  Ribben,  men 
ingen  af  disse  er  bevarede,  saa  man  ved  ikke,  om  de  var  for- 
synede med  Krogtappe,  saaledes  som  angivet  i  Fig.  14.  Forlem- 
mernes Særform    siger    os,    at    de 

støttede  et  fremragende  Flyveorgan, 

der   var   ganske   som    hos    Nutids- 
fugle.     Paa   Albubenet    (ulna)    ses 

Mærker    af   Svingtjerenes   Tilhæft- 

ning    og    Overarmsbenets    (hiime- 

rus)  enormt  udviklede  Kam  (crista 

pectoralis  Fig.  17),  angiver  den  kraf- 
tige Brystmuskulatur.    Denne  Kam 

er  større  end  hos  nogen  nulevende 

Fugl;     hos    enkelte    Rovfugle    har 

den  vel  en  betydelig  Længde,  men 

er    ikke    saa    høj    som   hos   Tand- 

tærnen.    To  Haandrodsben  (carpa- 

lia)  er  bevarede,  og  det  »moderne« 

Præg  af  Mellemhaandsben  (meta- 

carpalia)  og  Fingre  ses  bedst  ved  at 

sammenholdes  med  Duen  i  Fig.  3. 
Bækkenet    er  lille  i  Forhold  til 

Skulderbæltet,    modsvarende    For- 

Fig.  16.    Rids  af  Hovedskal  og  Hjærne  af  Tandtærne,  Ichthijornis  uu/or  (Vs  nat.  St.), 

tilvenstre    og  det  samme  af  Splittærne,   Sterna  cantiaca,  tilhojre,  begge  .set  fra 

oven;  ol  Lugtelabber,  c  Storhjærne,  eb  Cerebellum  (efter  Marsh). 

holdet  mellem  de  vel  udviklede  Vinger  og  de  smaa  Baglemmer. 
Sakrum  bestod  af  10  samfæslede  Hvirvler;  den  amerikanske 
Tærne,  Sterim  regia,  der  staar  Ichthyornis  nærmest,  har  13. 
Selve  Bækkenbenene  er  stærkt  indbyrdes  samvoksede.  Den  for- 
reste Del  af  Hoftebenet  (iliiimj  er  betydelig  længere  end  bageste, 
Sædebenet  (ischium)  strækker  sig  lidt  mere  bagud  end  Hofte- 
benet,   men    er  ikke  bagtil  forenet  med  dette,  saaledes  som  hos 

flyvende  Nutidsfugle. 
I  Fig.  18  ses  tydeligt, 
hvorledes  Bækkenet 
af  Apatornis  danner 
ligesom  et  Overgangs- 
stadium  mellem  Old- 
fuglen og  Nutidsfugle, 
idet  Hoftebenet  og  Sæ- 
debenet efterhaanden 
forlænges  indtil  de  næ- 
sten naar  Længden  af 
Bæreknoglen  (piibisj, 
og  denne  sidste  rettes 
mere  og  mere  bagud. 
Halen  bestod  af 
syv  Hvirvler  og  endte 
i  et  Plovskærben,  Py- 
gostyl.  Baglemmerne 
er  ganske  som  hos 
Nutidsfugle  og  Læg- 
benet (fibula)  naar  kun  Skinnebenets  halve  Længde.  Paa  Tarso- 
metatarsen  angiver  dog  tydelige  Furer  Sam  fæstestederne  for  de 
tre  Metatarsalknogler  (Fig.  19).  Da  disse  Navne  vel  kun  forstaas 
af  de  færreste,  er  det  bedst  allerede  her  at  give  en  kort  For- 
klaring, thi  P'uglenes  Hælled  vil  flere  Gange  blive  omtalt  i  det 
følgende.  En  Fugl  har  tilsyneladende  ingen  Fodrodsknogler,  og 
Grunden  hertil  er,  at  de  øverste  (i)roksimale)  af  disse  er  sam- 
fæstede med  nederste  Ende  af  Skinnebenet,  de  nederste  (distale) 
Fodrodsknogler  derimod  med  øverste  Ende  af  den  sammensmel- 
tede Mellemfod.  Fuglenes  Skinneben  bliver  altsaa:  Skinneben 
4-  V-'  Fodrod  (tibia  -(-  tarsusj,  det  kaldes  derfor  Tibiotarsiis,  og 
deres  Mellemfod  bliver:  Vz  P'odrod  +  Mellemfod  (tarsiis  +  me- 
tatarsus)  og  kaldes  Tarsometatarsiis.    Hælledet,  der  tilsyneladende 


I  II 

Fig.  17.  I  venstre  Overarmsben  (humerus)  af  Ich- 
thijornis  dispar  [eftcv  Marsh)  (nat.  St.)  II  Samme 
Knogle  af  Duehog  (Aslur  palumbarius,  en  Del  for- 
mindsket); begge  set  forfra  og  fra  Siden  for  at 
vise  Udviklingen  af  Crista  pectoralis. 

tindes  mellem  Skinneben 
og  Mellemlod  ligger  altsaa 
i  Virkeligheden  midt  i  Fod- 
roden. 

Den  meget  lille  Hjærne 
og  de  tvehule  Hvirvler 
hos  Tandtærnen  peger 
stærkt  mod  lavere  Former, 
og  hvis  Hvirvlerne  var 
fundne  sammen  med  Un- 
derkæben alene ,  havde 
man  sikkert  været  nødt 
til  at  anse  dem  for  Kryb- 
dyrrester. 

Efter  det  ovenfor  an- 
førte har  vi  ingen  Van- 
skelighed ved  at  forestille 
os  Tandtærnens  Ydre,  dens 
Levemaade  og  hele  Færd. 
Den  har  bevæget  sig  som 
en  Tærne  i  Luften  og  paa 
Vandet  og  har  været  i 
Besiddelse  af  en  ganske 
overordentlig  Udholden- 
hed og  Hurtighed  i  Flugten. 
Den  har  rimeligvis  i  saa 
Henseende  været  selv  de 
store,  fiskende  Flyveøgler 
overlegen  ogFugleklassens 

høje    Udvikling  i  Kridttiden    har   muligvis   bidraget  til,   at   disse 
allerede  uddøde  i  denne  Periode. 

1  det  øvre  Grønsand  ved  Cambridge  har  man  fundet  Knogler 
af  Enaliornis,  der  muligvis  var  beslægtet  med  de  nordamerikanske 

Fig.  19.    Hoire  Tarsometatarsns  af  Tand-       Tandfugle,    men 

tærne Ichthyornis  victor  (M  a r .s h)  setforfra 

og  bagfra.   Man  ser  tydeligt,  hvorledes  den 

midterste  Mellemfodsknogle  ligger  i  For- 
hold til  de  to  ydre,  idet  den  forneden  gaar 

foran  dem,  medens  dens  øverste  Ende  viger 

tilhage,  saa  at  den  paa  Tarsometatarsens 

Bagside  er  stærkt  fremtrædende  (nat.  St.). 


Fig.  18.  Bækkenhalvdel  af  Archæopteryx  B, 
Apatornis  (Marsh)  C,  Tinamiis  robiistus 
(Marsh)  D  og  Høne  E;  i  Hoftehen  (iliiim), 
is  Sædeben  (iscbiiim),  p  Bæreknogle  (piibis), 
pr  pe.  Processus  pectinealis. 


de  fundne  Knog- 
ledele af  dens 
Baglemmer  er 
ikke  tilstrække- 
lige til  nøjere  at 
bestemme  dette. 

Den  anden  udprægede  Fugletype  fra  Kridttiden  benævnede 
Marsh  Hesperornh  regnlis,  hvilket  betyder  »Vestens  kongelige 
Fugl«.  Dens  Størrelse  var  ogsaa  ret  betydelig,  idet  Skelettet  ud- 
strakt maaler  2  Meter  fra  Næb  til  Taaspids,  men  efter  dens 
hele  Bygning  er  Ordet  »kongelig«  ganske  misvisende.  Det  vil 
fremgaa  af  det  følgende,  al  den  paa  det  nærmeste  var  en  Lom, 


Fig.  20.    Hovedskal  af  Kridtlom,  Hesperornis  regalis  H  ^tltcr  Marsh,  Gane- og 

Vingeben  mangler),  samt  af  Rodstrubet  Lom,  Colymbiis  septenlrionalis  C,  begge 

set  fra  Siden;   H  er  stærkt  formindsket  (L.  257  mm).  C  i  nat.  St. 

Og  da  den  levede  i  Kridttiden  maa  dens  rette  danske  Navn  blive 
Kridt  lom.  Man  har  fundet  Knogler  af  c.  50  Individer,  saa  Ske- 
lettet er  kendt  i  alle  Enkeltheder  (Fig.  27). 

Fuglens  Hovedskal  er  lang  og  smal,  Næbdelen  omtrent  to 
Tredjedele  af  hele  Længden.  Det  ses  af  Fig.  20,  hvor  overordentlig 
stor  Ligheden  er  med  Kraniet  af  Rød.strubet  Lom,  Colymbiis 
septentrionalis.  Øje-  og  Næsehuller  sidder  næsten  ganske  ens  hos 
begge,  ligesaa  de  store  af  skarpe  Kamme  begrænsede  Tindinge- 
gruber, der  yder  Tilhæftning  for  Underkæbens  Lukkeniuskel ; 
Forskellen  skyldes  nærmest  den  langt  større  Hjærnehulhed  hos 
Lommen.  Ogsaa  i  Bagpartiet  er  Ligheden  fremtrædende;  Nakke- 
hullel  er  hos  begge  øgleagtigt  bagudrettet  og  Nakkeled  knuden 
hjærteformet.  Undersiden  af  Kraniet  derimod  frembyder  liere 
Træk,  saaledes  Ganebenets  (palatiniimj  Form  og  dets  Forbin- 
delse med  Vingeben  (pterijgoideum)  og  Vomer,   som  minder  om 

Strudsfuglene  (Ratitæ).  Det  øvre  Ledhoved  af  Ledbenet  (qua- 
drahim)  er  ogsaa  enkelt  ligesom  hos  disse  og  Tandtærnen. 
Vomer  bestaar  af  to  Knogler  ligesom  hos  Øglerne;  hos  Lom'erne 
er  det  dybt  spaltet.  Paa  nogle  Steder  er  Hovedskallens  Ben  ikke 
fuldstændig   samfæstede,   og   tydelige  Sømme   ses   imellem   dem. 


1  2  3 

Fig.  21.  Venstre  Underkæbehalvdel  af  Kridtloni,  Hesperornis  regalis,  set  fra 
oven,  b  Fure  for  Overkæbens  Tænder.  Samt  1  Tand  af  en  Mosasaiirus,  2  Tand 
fra  Underkæben  og  3  Tand  fra  Overkæben  af  Kridtlom.  Hesperornis  regalis, 
a  en  ny  Tand  er  ved  at   bryde  frem   (efter   Marsh)   1  er  i  halv  St.  2  og  3  er 

6  Gange  forstørret. 


Mellemkæberne  viser  ligesom  hos  Colymbus  talrige  Aabninger 
for  Kar  og  Nerver;  de  har  derfor  rimeligvis  været  hornklædte 
og  som  Følge  deraf  tandløse.  Underkæbens  to  Grene  var  ikke 
samfæstede,  men  forenede  med  et  Ligament,  et  Forhold,  som 
er  ukendt  hos  Nutidsfugle.  Dens  Sømme  kan  desuden  tydeligt 
ses,  og  hver  af  dens  Grene  indeholdt  33  Tænder.  Overkæben 
havde  14  paa  hver  Side  og  F'uglen  var  saaledes  væbnet  med 
ikke  mindre  end  94  Tænder,  der  bestod  af  Dentin  og  Emalje. 
Deres  Kroner   havde  Kegleform    med   en  skarp  Kant  for  og  bag 


28 


Fig.  22.  H  Rids  af  Hovedskal  med 
Hjærnehulhed  af  Kridtlom,  Hesperornis 
regalis,  C  det  samme  af  Islom,  Colym- 
biis  glacialis,  begge  set  fra  oven  (efter 
Marsh),  A  Hjærne  af  Alligator,  c  Stor- 
hjærne,  eb  Cerebellum,  ol  Lugtelabber, 
op  Synshøjene,  m  den  forlængede  Ryg- 
marv. 


Og  med  bagudrettede  Spidser. 
Roden  var  betydelig  sværere 
end  Kronen.  De  sad  ikke,  som 
hos  Tandtærnen,  i  hver  sin 
Grube,  men  i  en  fælles  Fure, 
ligesom  hos  de  samtidige  Hval- 
øgler (Ichthijosanriis).  Fig.  21 
viser,  hvorledes  denne  Længde- 
fure  nærmest  ser  ud,  som  om 
den  var  fremkommen  ved  For- 
ening af  de  enkelte  Tandgruber, 
idet  der  findes  tydelige  Rester 
af  Skillevæggene.  Tænderne 
blev  rimeligvis  holdt  i  Stilling 
ved  Brusk,  og  lignede  ganske 
Tænderne  hos  den  ogsaa  i  Kridt- 
tiden levende  store  Havøgle, 
Mosasaiiriis.  De  skiftedes  efter- 
haanden  paa  den  Maade,  at 
Erstatningstandens  Kim  ved  Op- 
sugning dannede  en  Hulhed 
paa  Indsiden  af  Roden  af  den 
i  Brug  værende  Tand,  og  saa- 
ledes  blev  denne  undermineret, 
indtil    den   brækkede   af,    naar 


den  nye  Tand  var  bleven  stor 
nok.  Tændernes  Antal  holdt  sig  derved  konstant.  Naar  Kæberne 
lukkedes,  greb  de  ikke  ind  mellem  hverandre,  saaledes  som  hos 

de  fleste  Pattedyr,  men 
Overkæbens  Tænder  gik 
ud  over  Underkæbens  og 
i  Fig.  21  ses  tydeligt  den 
Fure,  der  optog  dem ;  den 
ligger  lige  udenfor  bageste 
Del  af  Tandrækken. 

Den    »kongelige    Vest- 
fugls«   Hjærne  var   meget 
lille  og  mere  krybdyragtig 
Fig.  2:5.  i3.(overst).  16.  og  17.  Hvirvel  af  Kridt-       ^nd    nogen    anden   fjedret 
lom,  Hesperornis  regalis  (efter  M  a  r  s  h).  V2  St.        Skabnings.    Fig.  22  Vil  glve 

en    klar  Forestilling    derom.     Dens  Hjærne    ligner    meget    mere 
Alligatorens  end  Islom'ens;  Lugtelabberne  var  store  og  forlængede, 


Fig.  24.    Skulderbælte  af  Kridtlom,  Hcsperornis  regalis.    cl  Nøgleben  (claviciila), 

CO    Ravnenæbsben    fos    coracoideum).    h    Overarm    fhiimerus).    s    Skulderblad 

(scapid(i).  st  Brj^stben  (sternum). 


Fig.  25.    H  Brystben  af  Tykbenet  Kridtlom, //esyjeror/j/s  crnssipes  (efter  Marsh), 

^f*  St.    D  af  Dinornis   maximus    og    P  af  Pacbi/ornis   elephantopiis    (efter    Ly- 

dekker),   to   forskellige  Former   af  Moa.    Mangelen  af  Brystbenskol  er  saa  at 

sige  den  eneste  Lighed,  som  disse  to  Brystben  har  med  Kridtlom'ens. 

Storhjærnen   kun  lille  og  aabenbart  ikke  saa  udviklet  som  Alli- 
gatorens,  dens  Form    minder   mere   om  lavere  Krybdyrs.    Syns- 

højene  var  derimod  veludviklede,  deres  Stil- 
ling og  Størrelsesforhold  peger  stærkt  mod 
Kryhdyret.  Hele  Hjærnehulheden  hos  Hes- 
perornis  var  ikke  mere  end  en  Tredjedel  af 
Lom'ens,  og  denne  Forskel  kommer  ude- 
lukkende paa  Storhjærnen,  Forstandens  Sæde. 
Hvirvelsøjlen  bestod  al'  17  Halshvirvler, 
af  hvilke  de  tre  nederste  havde  frie  Ribben, 
medens  disse  paa  de  øvrige  Hvirvler  var 
samfæstede  med  Hvirvellegemet.  Der  var  6 
Brysthvirvler  med  kraftige  Torntappe,  14 
sam voksede  Bækkenhvirvler  og  12  Halehvirv- 
ler. Alle  Kridtlom'ens  Hvirvler  ligner  stærkt 
de  tilsvarende  hos  Islom,  Colijmbus  glacialis, 
og  de  har  saddelformede  Ledflader  ligesom 
Nutidsfuglenes  (Fig.  23). 

Skulderbæltet  (Fig.  24)  er  saa  mærkeligt, 
at  det,  navnlig  i  Forhold  til  Baglemmernes 
Udformning,  indtager  en  Særstilling  i  hele 
Fugleverdenen.  Det  støtter  nemlig  et  i  høj 
Grad  vanslægtet  Lem,  en  Ruin  af  en  Vinge, 
^^  fM  og    det   har   vel    derved    faaet   nogen    Lighed 

^§  ^  med  Strudsfuglenes  (Ratitæ),  idet  Brystbenet 

(Fig.  25)  er  tyndt  og  uden  Køl,  og  Ravne- 
næbsben  og  Skulderblad  udgør  en  jævn  Bue, 
men  danner  ikke  nogen  Vinkel  med  hinan- 
den, saaledes  som  hos  flyvende  Fugle.  Rav- 
nenæbsbenene  (coracoideum)  er  korte,  brede 
og  tynde;  de  svage  Nøgleben  ^c/ay/r«/a^  ikke 
samvoksede  i  Midtlinjen,  men  rimeligvis  for- 
enede ved  Brusk. 

Den  svageste  Knogle  i  hele  Skulderbæltet 
er  dog  Overarmsbenet  ('7?«/77e/'«s^  og  den  ud- 
gør endda  alt,  hvad  der  er  tilbage  af  Vingen: 
Resten  af  Forlemmet  har  Fuglen  mistet  af  Mangel  paa  Brug. 
Dette  Overarmsben  (Fig.  26)  er  tyndt  og  lidt  bøjet,  uden  nogen 
Ledflade  i  nederste  (distale)  Ende;  det  ser  ud,  som  om  ogsaa 
denne  Knogle  var  paa  Vej  til  at  forsvinde.  Der  har  udvendigt 
sikkert  ikke  været  Spor  af  nogen  Vinge  at  se.  —  Ribbenene  har 
brede   og  veludviklede  Krogtappe  (processus  uncinatiisj  (Fig.  27). 


Fig.  26.  Venstre  Over- 
armsben (humerus)  af 
Kridtlom,  Hesperornis 
regalis  set  fra  to  Sider 
(efter  M  ars  h),  '-/s  nat. 
St.  Hvor  stærkt  den- 
ne Knogle  er  vanslæg- 
tet, ses  bedst  ved 
Sammenligning  med 
Fig.  17 

Fig.  27.    Opstillet  Skelet  af  Kridtlom,  Hesperornis  regalis  (efter  Marsh),  omtr. 

^/e  nat.  St.    Billedet  giver  en  Forestilling  om  Forholdene  i  Fuglens  Krop,  men 

et  forkert  Indtryk   af  dens  Holdning.    Kridtlom'en  har  i  levende  Live  sikkert 

ingensinde  kunnet  holde  sig  oprejst  i  en  saadan  Stilling  (se  S.  40). 

Bækkenet  (Fig.  28)  bærer  Præget  af  Baglemmernes  ensidige 
Udvikling  til  Svømning.  Det  er  meget  langt  og  smalt,  ligesom 
klemt  fra  Side  til  Side  af  Muskeltrykket.  Som  Helhed  har  det 
betydelig    Lighed    med    Hækkenet    af   de    udmærkede    Dykkere, 


^^f^'^'^^^^^^^iiSL. 


Fig.  28.    H  Bækken  af  Kridtlom,  Hcsperurnis  rcgalis,  set  fra  Siden  og  fra  oven 

P  Bækken  af  Stor  Labbedykker,  Podicipes  cristatus.  set  fra  Siden  og  fra  oven. 

at  Antitrochanter,   i    Hofteben  (ilium) ,    is   Sædeben    (ischium) .    p  Bæreknogle 

(pilhis),  s  Sakrum  (os  sacnim,  de  samfæstede  Bækkenhvirvler). 

Lom  og  Labbedykker^,  men  dets  Oldpræg  er  bevaret  i  de  endnu 
ikke  bagtil  samfæstede  Hofte-  og  Sædeben.  Hoftebenene  (ilium) 
er  trængt   saa   stærkt   sammen,    at   de   med   deres   dorsale  Kant 

^  Den  gængse  Stavemaade  Lappedj'kker  og  Lappefod  er  fejlagtig,  thi  Ordene 
har  ikke  noget  at  gøre  med  Lapper  (paa  Bukser)  eller  Lapper  af  Lappefolket). 
men  de  afledes  af  Lab,  som  betegner  en  afrundet  Flig  (et  labbet  Blad)  eller 
en  bred  Haandllade  (Bjørnens  Lab).    En  Lappefod  vilde  være  Foden  af  en  Lap. 

mødes  i  Midtlinjen,  hvorved  de  danner  ligesom  et  Tag  over  os 
sacrum.  Noget  af  dette  genfindes  dog  ogsaa  hos  Podicipes  cri- 
statiis  (Fig.  28).  Den  Del,  der  er  foran  Hofteskaalen,  er  kun  en 
Fjerdedel   af  hele   Længden.     Selve   Hofteskaalen   har  en   delvis 


Fig.  29.  H  venstre  Laarben  af  Kridtlom,  Hesperornis  regalis  (efter  Mars  li,  L 
99  mm),  C  samme  af  Rodstrubet  Lom,  Colymbiis  septentrionalis  (L.  36  mm),  og 
af  T  Urhane,  Tetrao  tetrix  (L.  84  mm).  1  set  fra  Undersiden,  og  2  fra  den 
indvendige  Side,  t  Trochanter.  Læg  Mærke  til,  hvor  meget  H  og  C  ligner  hin- 
anden i  hele  Karakteren  i  Modsætning  til  T;  Trochanter  ligger  lavere  eller  i 
Højde  med  Ledhovedet  hos  H  og  C.  men  hojere  hos  T.  —  For  at  vise  Betyd- 
ningen af  dette  er  desuden  tegnet  Laarbenene  (f)  i  deres  Stilling  til  Bækkenet 
(b)  hos  Hesperornis  regalis  (Hr),  Colymbiis  septentrionalis  (Cs),  Tetrao  tetrix  (Tt) 
og  lille  Regnspove.  Numeniiis  phæopiis  (Np).  Set  forfra  og  Bækkenet  skema- 
tisk.   Cs,  Tt  og  Np  formindskede  i  samme  Forhold,  Hr  betydelig  mere. 

forbenet  Bund,  med  kun  en  mindre  Aabning.  Ovenover  den  er 
der  en  stor  Ledflade  (antitrochanter)  for  Laarbenets  Trochanter, 
ganske  som  hos  Colymbus.  De  tre  Bækkenknogler  er  indbyrdes 
samfæstede,  men  mellem  Ilium  og  Sakrum  er  der  kun  en  fast 
Forbening  i  Egnen  omkring  Hofteskaalen. 

3 

Baglemmerne  frembyder  en  tydelig  Harmoni  med  Bækkenet. 
Laarbenet  ffemiir),  vel  den  mest  interessante  Knogle  hos  Fuglen, 
er  overordentlig  kort,  bredt  og  stærkt,  næsten  brutalt  i  sin  Form, 
og   bortset  fra  Størrelsen   ligner   det  i  en   paafaldende  Grad   det 


Fig.  30.    V^enstre  Knæled  af  Kridtlom,  Hesperornis  regalis  (H)  og  Islom,  Colym- 
biis  gldcialis  {C)  set  fra  to  forskellige  Sider:  fi  Lægben,  tt  Skinneben,  pa  Knæ- 
skal (patella).     H   er  tegnet   efter   en    plastisk  Model  udført  efter  Enkeltheder 
hos  Marsh  (stærkt  formindsket). 

tilsvarende  hos  Colymbus  septentrionalis  (Fig.  29).  Ledhovedet  er 
stort  og  vel  afrundet;  Trochanters  Ledflade  har  en  betydelig 
Udstrækning  og  ligger  lavere  end  Ledhovedet,  ja  endog  lavere 
end  hos  Lom'en.  Dette  Træk  har  en  væsentlig  Betydning  for 
Forstaaelsen  af  Baglemmernes  Stilling,  idet  Laarbenet,  naar 
Trochanters  Ledflade  glider  mod  Antitrochanter  paa  Hoftebenet, 
kommer  til  at  bevæge  sig  omtrent  i  det  vandrette  Plan,  som 
Bækkenet  angiver;  medens  hos  Gangfuglene  disse  to  Planer 
danner  en  betydelig  Vinkel  med  hinanden.  Baade  hos  Hesper- 
ornis og  Lom'en  er  Femur  desuden  noget  buet  med  fremadrettet 
Krumning  og  Overfladens  Ujævnheder  angiver  de  stærke  Muskel- 

tilhæftninger.  I  den  nederste  (distale)  Ende  findes  ogsaa  karak- 
teristiske Lighedspunkter  mellem  de  to  Fugle.  Hele  Knoglens 
Længdeakse  er  hos  Hesperornis  langt  stærkere  sammenpresset 
end    hos   Colymbus,    navnlig  i  den    libulare  Side,    og   man   har 


Fig.  31.  Højre  Fods  Knogler  af  Kridtlom,  Hesperornis  regalis  {H,  med  indtegnet 
Kontur  af  formodet  Svømmehud,  (stærkt  form.)  S  Højre  Fod  af  Skarv  (Phala- 
crocorax  carbo).  Den  overordentlig  svære  og  kraftige  fjerde  Taa  hos  H  er  ret 
enestaaende  i  Fugleverdenen,  thi  om  end  Qerde  Taa  ogsaa  hos  S  er  længere 
end  tredje,  saa  er  den  dog  ikke  kraftigere  end  denne.  Og  tredje  Taas  Ledflade 
paa  Tarso metatarsen  er  hos  S  mest  fremtrædende,  medens  det  er  fjerde  Taas 
Ledflade,  der  saa  ubetinget  er  den  største  hos  H,  at  tredje  her  er  bleven  meget 
lille,  og  anden  Taas  Ledflade  trængt  helt  om  paa  Bagsiden  af  Tarsometatarsen, 
et  Forhold,  der  minder  om  Podicipes.  Taaleddene  er  hos  S  flade,  men  hos  H 
sammentrykte  fra  Side  til  Side  (se  Fig.  27). 

Grund  til   at  tro,   at  Femur  hos  Lom'en  i  Løbet  af  Aartusinder 
vil  gennemgaa  en  Omformning  i  denne  Retning. 

Skinnebenet  (tibiotarsus)  er  meget  langt  og  kraftigt  (325  mm) 
og  ligesom  Lægbenet  (fihula)  minder  det  i  høj  Grad  om  Lom'ens; 
dog  er  de  to  Ben  ikke  som  hos  denne  samvoksede,  men  var 
forenede  ved  Brusk.  Længdeforholdene  mellem  de  to  Knogler 
er  ogsaa  som  hos  Colymbus,  En  Ejendommehghed  hos  adskil- 
lige dykkende  Fugle  er  Knæskallens  (patella)  Udvikling,    Denne 

3=' 

Knogle  er  hos  disse  Dykkere  samfæstet  med  Tibiotarsen  og 
danner  navnlig  hos  Colyinbus  en  mægtig  Fremragning  fra  den 
proksimale  Ende  at"  Benets  Længdeakse.  Hos  Hesperornis  har 
den  naaet  lignende  Dimensioner,  men  den  er  ikke  sam vokset 
med  Tibiotarsen,  og  medens  Patella  hos  Colymbiis,  navnlig  hos 
septentrionalis,  har  to  fremadrettede,  lodrette  Benkamme,  bestaar 
den  hos  Hesperornis  knn  af  en  enkelt  saadan,  men  denne  er 
da  til  Gengæld   bredere   og   gaar  mere   ind   over  Femurs  distale 

Ledflade  (se  Fig.27)end 
hos  Lom'en.  Fig.  30 
viser  Patellas  Stilling 
hos  Hesperornis  regalis 
og  Colymbiis  ylacialis. 
Mellemfoden  (tarso- 
metatarsiis)  har  den  for 
Dykkere  særlige  Form, 
stærkt  sammentrykt  fra 
Side  til  Side.  Sømmene 
mellem  de  samfæstede 
Mellemfodsknogler  er  i 
Regelen  tydeligt  frem- 
trædende, og  der  er  ikke 
nogen  benet  Tunnel  for 


Fig.  32.     Halehvirvler    af  Kridtlom,    Hesperornis 

regalis  (H),    af  Skarv,    Phalacrocorax  carho  (Ph) 

og  Skallesluger,   Mergiis  serrator  (M).     H  stærkt. 

Pli  noget  formindsket.   M  omti\  nat.  St. 


Bøjesenerne  paa  Bag- 
siden. Som  det  frem- 
gaar  af  Fig.  31  er  fjerde 
Taa  overordentlig  stærk 
og  kraftig  i  Forhold  til  de  andre  tre  og  dette  gentages  i  Tarso- 
metatarsen;  tredje  Taa  er  forholdsvis  den  svageste.  Idet  fjerde 
Taa  er  længst,  kommer  Foden  til  at  minde  om  Skarvens,  og 
den  svage  tredje  Taa  tyder  ikke  paa,  at  den  var  en  Labbefod ; 
der  har  sikkert  været  fuldstændig  Svømmehud  mellem  Tæerne. 
Halen  bestod  af  12  Hvirvler,  men  den  sidste  af  disse  er  dog 
ikke  fundet.  Som  det  vil  ses  af  Fig.  32  har  sjette  til  tiende 
Hvirvel  meget  brede  og  kraftige,  næsten  sammenstødende  Tvær- 
tappe; desuden  er  de  tre  sidste  Hvirvler  samfæstede,  saa  Halen 
har  været  beva^get  som  et  Hele,  hovedsagelig  op  og  ned.  Marsh 
sammenligner  den  med  en  Bæverhale,  og  siger,  at  dens  brede 
Tværtappe  er  enestaaende  (»unique«)  i  Fugleverdenen.  Ganske 
vist  findes  disse  paa  et  større  Antal  Hvirvler  hos  Kridtlom  end 

hos  nogen  nulevende  Fugl,  men  deres  Bredde  er  ikke  impone- 
rende og  man  behøver  ikke  at  gaa  til  Pattedyrklassen  for  at 
træffe  noget  tilsvarende.  Baade  hos  Skarv  (Phalacrocorax  carbo) 
og  Skallesluger  (Mergus  serrator)  er  Tværtappene  store  og  brede, 
de  forreste  peger  bagud  og  de  bageste  fremad  ligesom  hos  Kridt- 
lom ;  men  den  bredeste  Hvirvel  har  et  andet  Nummer  i  Rækken, 
fordi  de  yderste  Hvirvler  hos  disse  Fugle  er  samfæstede  i  den 
høje  Benplade,  der  kaldes  Pygostylen.  En  saadan  synes  ikke  at 
have  været  udviklet  hos  Hesperornis.  —  Ingen  af  Kridtlom'ens 
Knogler  havde  Hulrum  til  Luftfyldning. 

Saaledes  var   altsaa  Skelettet  af  denne  mærkehge  Fngl,   som 
Marsh  er  mest  tilbøjelig  til  at  regne  for  virkelig  beslægtet  med 


Fig.  33.    Bagdelen    af  Rødstrubet  Lom,  Colijmbiis  septentrionalis.  set  bagfra  og 
fra  oven,  idet   Fødderne  føres  till)age  under  Svomningen. 

Strudsene  (»The  Struthious  characters  seen  in  H.  should  probably 
be  regarded  as  evidence  of  real  affinity,  and  in  this  case  H. 
would  be  essentially  a  carnivorous,  swimming  Ostrich«).  Han 
mener  da,  at  de  kraftige  Baglemmer  og  de  ubetydelige  Vinge- 
rester er  erhvervet  paa  Land  ligesom  hos  Strudsene  og  senere 
er  bleven  tilpassede  til  Livet  i  Vandet.  Han  knytter  dertil  den 
Bemærkning,  at  Strudsenes  Forfædre  sikkert  aldrig  har  kunnet 
flyve  (»There  is  to-day  no  evidence  that  any  of  the  Struthious 
birds,  or  their  ancestors,  ever  possessed  the  power  of  flight, 
although  this  is  generally  assumed«).  Og  at  dette  endnu  mindre 
har  været  Tilfældet  med  Hesperornis,  hvilket  bevises  ved  det 
kølløse  Brystben  og  den  ovenfor  omtalte  Stilling  af  Skulderblad 
og  Ravnenæbsben  (»The  case  is  even  stronger  with  Hesperornis, 
as  this  genus  stands  much  nearer  the  ancestral  type,  both  in 
structure  and  in  time.  The  abscence  from  the  sternum  of  any 
trace  of  a  keel  is  alone  strong  proof  against  flight;  the  peculiar 

Dinosauroid  union  of  the  scapula  and  coracoid,  unlike  that  of 
any  volant  bird  or  reptile,  confirms  this;  and  other  lestimony 
bearing  in  the  same  direction  is  not  wanting«).  I  sin  Afhand- 
ling om  Archæopteryx  er  Dames  af  samme  Mening  som  Marsh 
angaaende  Strudsene  og  han  citerer  det  her  anførte  Sted,  idet 
han  yderhgere  tilføjer  at  »Konturfjer«  kun  findes  sammen  med 
Brystbenskøl  og  Flyveævne.  Ratitæ  har  ingen  Køl  og  kun  Dun- 
fjer,  »altsaa«  har  de  aldrig 
kunnet  flyve.  —  De  aller- 
fleste Ornitologer  har  for- 
længst opgivet  det  Stand- 
punkt at  stille  Strudsfugle 
(Ratitæ)  som  særhg  Under- 
klasse overfor  de  køl  brystede 
Fugle  (Carinatæ).  Thi  med 
Undtagelse  af  nogle  Ejen- 
dommeligheder ved  Kraniet, 
som  Strudsfuglene  iøvrigt 
har  fælles  med  Tinamuerne 
(Crypturæ),  er  alle  de  andre 
Kendetegn  negative  og  ude- 
lukkende Følgen  af  den  op- 
givne Flyvning.  Fjerbede, 
som  de  udvoksne  Strudsfugle 
ikke  har,  findes  desuden  hos 
deres  Fostre. 

Disse  Udtalelser  af  be- 
kendte Videnskabsmænd  vid- 
ner om  en  mærkelig  Mangel 
paa  Forstaaelse  af,  hvad  der 

har  gjort  en  Fugl  til  det,  den  er.  Det  er,  som  vi  senere  skal  se, 
netop  Flyvningen  som  saadan,  der  har  præget  Fuglen  som  Fugl; 
det  synes  derfor  ganske  vildledende  at  tale  om  Fugle,  hvis  Fugle- 
forfædre    aldrig   nogensinde  har  fløjet,  eller  naar  Marsh  kalder 

Mangelen  paa  Flyveævne:   »a  general  reptilian  character 

through  inheritance  from  remote  reptilian  ancestry«.  Skulde  der 
virkelig  kræves  noget  Bevis  for,  at  Strudsfuglene  nedstammer 
fra  flyvende  Fugle,  saa  behøver  man  blot  at  se  paa  Forlemmet 
af  en  Kivi  (Apteryx)  f.  Eks.  Det  er  uagtet  sin  meget  ringe  Stør- 
relse   en    saa    typisk  Fuglevinge,    som    man   kan    ønske  sig  det. 


Fig.  34.    Flaaet  Krop  af  Lom  set  fra  Ryg- 
gen (Forlemmer  borttagne")   pa  Spidsen  af 
Patella. 

Det  er  netop  Lemmets  tidligere  Benyttelse  som  Fuglevinge,  der  har 
sat  sit  tydelige  Stempel  paa  de  samfæstede  Fingerled  og  Mellem- 
haandsknogler.  Kridtlom'ens  Vingeløshed  synes  snarere  et  Bevis 
for,  at  denne  Opgivelse  af  Flyveævnen  kan  finde  Sted  indenfor 
alle  Klassens  Ordener,  naar  Naturforholdene  indbyder  dertil.  Vi 
kender  adskillige  Eksempler  paa,  at  let  Adgang  til  rigelig  Føde 
og  Mangel   paa  Fjender  har  gjort  Benyttelsen  af  Vingerne  over- 


Fig.  35.    F"laaet  Krop  af  Fasan  og  Lom 
set  fra  Siden. 


Fig.  36.    Flaaet  Krop  af  Fasan  og  Lom 
set  fra  Bugen. 


flødig  (Didiis,  Pezophaps,  Alca  impennis).  Disse  ikke  flyvende 
Fugle  vilde  sikkert  i  Tidens  Løb  have  mistet  Brystbenskølen  og 
en  Del  af  Vingeknoglerne,  hvis  Menneskene  ikke  havde  udryddet 
dem  forinden  (se  ogsaa  Vingen  paa  Billedet  af  Rovtrane  S.  65). 
Imidlertid  har  en  anden  Videnskabsmand,  Prof.  Otto  Jaekel, 
formaaet  at  bringe  denne  Miskendelse  af  Kridtlom'ens  tj'piske 
Ejendommeligheder  til  Forvirringens  Højdepunkt,  idet  han  i  sin 
nye,  og  iøvrigt  meget  interessante,  Bog  »Die  Wirbeltiere  (Berlin 
1911)«  S.  174  kalder  Hesperornis  for  en  Strandløber,  »die  sich 
offenbar  nicht  der  Schwimmbewegung  angepasst  hatte,  sondern 
nur  als  Laufvogel  am  Ufer  lebte«.    Det  bliver  derfor  nødvendigt. 

al  vi  nærmere  betragter  de  meget  tydelige  Anvisninger  til  For- 
staaelse  af  Kridtlom'ens  Leve-  og  Bevægelsesmaade,  som  dens 
Benbygning  giver  os. 

Prof.  Marsh  har  tegnet  Skelettet  op  i  en  Stilling  (Fig.  27). 
som  Fuglen  sikkert  aldrig  nogensinde  har  kunnet  indtage.  Laar- 
benene  er  fremadrettede,  og  Trochanter  derved  fjærnet  fra  Anti- 
trochanter  paa  en  Maade,  som  vilde  være  umulig  i  levende  Live 
(se  Fig.  29  Hr).  Jeg  har  gentagne  Gange  fremhævet  baade  Kra- 
niets, Hvirvlernes,  Bækkenets  og  Baglemmernes  store  Lighed 
med  de  tilsvarende  Knogler  hos  Colymbus  og  Podicipes.  Lad 
os  da  engang  se,  hvorledes  en  Lom  bevæger  sig!  De  færreste 
har  vel  betragtet  en  Lom  svømmende;  men  enhver  kender  sik- 
kert fra  vore  Damme  det  lille  Insekt,  der  kaldes  Rygsvømmeren. 
Dens  bageste  Benpar  benyttes  nærmest  som  et  Par  vandrette 
Aarer,  og  den  ror  sig  frem  med  stor  Hurtighed.  Saaledes  svøm- 
mer ogsaa  en  Lom.  Dens  Aarefødder  er  rettede  vandret  ud  til 
Siderne,  og  naar  de  føres  tilbage  (Fig.  33),  frembyder  de  en  stor 
Modstand  mod  Vandet,  medens  under  Fremadføringen  den 
stærkt  sammentrykte  Mellemfod  skærer  gennem  Vandet  som 
en  Kniv.  —  Hvorfor  stiller  en  Lom  sine  Fødder  saaledes?  Ja, 
saasnart  vi  fjærner  Skindet  og  blotter  Musklerne,  bliver  det  hele 
os  indlysende  (Fig.  34);  —  den  kan  nemlig  slet  ikke  gøre  andet. 
Betragt  engang  Fig.  35  og  36,  hvor  jeg  har  tegnet  den  flaaede 
Krop  af  en  Lom  op  i  forskellige  Stillinger  og  ved  Siden  af  an- 
bragt Kroppen  af  en  Fasan,  en  udpræget  Gangfugl  og  Løber. 
Man  ser  straks,  hvorfor  Lom'en  kun  med  største  Besvær  for- 
maar  at  flytte  sig  paa  Land,  idet  baade  Laar-  og  Skinneben  er 
ligesom  snørede  ind  til  Kroppen  af  Muskler  og  Bindevæv,  saa 
deres  Lejeforandringer  bliver  i  høj  Grad  indskrænkede.  Alt  er 
her  indstillet  paa  at  lægge  den  mest  mulige  Kraft  i  en  enkelt 
Bevægelse,  Svømningen,  og  yde  den  mindst  mulige  Modstand 
mod  denne.  Hos  Gangfuglene  derimod  er  hele  Baglemmet  frit 
bevægeligt;  de  kan  gaa  og  løbe,  men  ikke  svømme  og  dykke. 

Den  uhyre  Udvikling  af  Knæskallen  hos  Lom'en  er  tidligere 
omtalt,  og  af  Fig.  37  vil  det  ses,  at  den  tjener  til  Tilhæftning 
for  store  Muskelbundter,  hovedsagelig  fra  Lægmusklen  (Gastro- 
cnemiiis  externiis  et  internus) ,  og  dennes  enkelte  Buge  forener 
sig  lige  over  Hælen  til  den  stærke  Sene,  der  hefter  sig  paa 
øverste  Del  af  Tarsometatarsens  Bagside.  Det  er  Fodens  Stræk- 
kesene,   det  vil   sige,   den  formaar  at    fore   Foden    meget   stærkt 

tilbage,  naar  denne  er  bøjet  i  Hælen;  —  den  er  altsaa  den  sær- 
lig fremaddrivende  Muskel  under  Svømningen.  Meget  oplysende 
er  det  ogsaa  at  sammenligne  den  med  Fasanens  Lægmuskel. 
Det  ser  da  ud,  som  om  Lom'en  har  udviklet  saa  stor  en  Patella, 
fordi  dens  Laarben,  under  Kroppens  Bestræbelse  efter  at  antage 
Torpedoform,  maatte  gøres  kortere  og  kortere,  saa  at  der  ikke 
blev  tilstrækkelig  Plads  til  Lægmusklens  Tilhæftning.  Paa  den 
flaaede  Krop  af  Lom'en  kan  Laaret  slet  ikke  ses,  saaledes  som 
paa  Fasanen;  man  ser  kun  den  øverste 
Spids  af  Patella.  Selve  Laarbenels  Stil- 
ling i  dets  dobbelte  Ledforbindelse  med 
Bækkenet  er  tidligere  omtalt  (Fig.  29), 
og  det  fremgaar  af  alt  dette,  hvor  stærkt 
Skelettet  er  præget  af  Fuglens  særlige 
Bevægelsesmaade. 

Men  det  er  netop  paa  disse  væsent- 
lige Punkter,  at  Kridtiom'ens  Skelet 
ligner  Lom'ens  i  en  overordentlig  Grad. 
Se  engang  paa  Fig.  38,  som  gengiver 
et  Skelet  af  Hesperornis  regalis  netop  i 
den  Stilling,  hvori  det  er  fundet;  her 
er  Ligheden  med  Lom'ens  Bagkrop  saa 
slaaende,  at  den  næppe  kan  tænkes 
større,  naar  man  tager  i  Betragtning  Fig.  37.  Venstre  Laarben  (f) 
de  mange  Millioner  Aar,  som  adskiller  «§  Skinneben  (tt)  af  Fasan  (F) 
,       ,       T-.      1        XT-    1  1  j   i   f  OS  Lom  (L)  med  Lægmusklen 

de  to  Fugle.    Vi   kan   da  anse  det  tor       °    ,  ,  p     ,  >  , 

''  (Gastrocnemius  ext.S:  int.)  lor 

givet,  at  Muskulaturen  i  Kridtiom'ens  atvise  dens  Forhold  til  Patella 
Baglemmer  ikke  har  været  væsensfor-  (pa)  og  Senens  Tilheftning  paa 
skellig  fra  Lom'ens  og  at  den  saaledes  Tarsometatarsen  (tm). 

har  været  nødt  til  at  bevæge  sig  ganske 

som  denne.  Den  har  ikke  kunnet  gaa,  endsige  løbe  om  paa 
Strandbredden,  som  Prof.  Jaekel  forudsætter,  lige  saa  lidt  som 
Lom'en  formaar  dette.  I  saa  Tilfælde  vilde  dens  Tæer  ogsaa  have 
været  kortere.  Og  hvis  den  skulde  anbringes  i  Nutidens  Fugle- 
klasse, maatte  den  vel  komme  til  at  danne  en  særlig  Familie, 
Hesperornidæ,  indenfor  Ordenen  Pygopodes. 

Paa  det  Sted,  hvor  Hesperornis  levede  i  Kridttiden  var  der 
et  vidtstrakt,  uendeligt  Hav.  Kun  Toppene  af  de  nuværende 
Klippebjærge,  Rocky  Mountains,  ragede  op  over  Bølgerne.  Vi 
har  gennemgaaet  nogle  anatomiske  Ejendommeligheder  hos  Kridt- 


42 

lom'en  lidt  udførligere  for  derigennem  at  naa  til  en  fyldigere 
Forstaaelse  af  dens  hele  Bygning,  Form  og  Bevægelsesmaade. 
Lad  os  nu,  for  ogsaa  at  se  den  i  levende  Live,  kalde  Fantasien 
til  Hjælp  og  tænke  os  hensat  paa  en  af  hine  Øer  c.  fire  Millioner 
Aar  tilhage  i  Tiden.  — 

Det  er  før  Daggry  og  endnu  helt  mørkt.  Nattestormen  har 
lagt  sig,  men  store  Dønninger  ruller  stadigt  ind  mod  Land.  Man 
hører  Vandet  stige  og  hruse  mellem  Klipper  og  Skær,  presses  i 
Hvirvler  af  Kløfternes  Snævringer,  løfte  sig  skummende  op  gen- 
nem Hulheder,  fuse  ud  og  kastes  højt  op  i  Luften  som  et  Spring- 
vand, plaskende  ud  over  Stenen  og  rislende  ned  langs  Revner 
og  Fordybninger.  Nu  kommer  de  sugende  Lyde  fra  den  faldende 
Bølge;  hult  skvulper  det  rundt  om  i  Slugterne,  med  gurglende 
Kluk  drager  Vandet  sig  tilbage;  —  en  ilende  Knitren  af  bristende 
Skumperler;  —  Dryp  og  Plask  fra  ludende  Klipper,  og  —  Døn- 
ningen løftes  atter. 

Et  flygtigt  Fosforskær  synes  at  fare  hen  over  den.  Det  lige- 
som siver  op  fra  Dybet,  det  stiger  og  breder  sig  med  lynsnar 
Hast,  det  flammer  paa  Bølgetoppe  og  blegner  med  graalig  Skum- 
ring i  Dønningernes  brede  Dale.  Strømme  af  flydende  Sølv 
vugges  mellem  smaragdgrønne  Ilinger,  medens  ametystblaa  Glimt 
som  Stjærneskud  farer  frem  fra  den  dunkle  Havbund.  —  Plud- 
selig slukkes  alt,  og  det  er  mørkt  som  før.  Man  hører  atter  den 
hele  Lydsymfoni  fra  den  stigende  og  faldende  Bølge.  Nu  lyser 
det  igen  lidt  længere  ude  paa  Havet,  —  alle  de  vrimlende  Aande- 
flammer  synes  at  flygte  for  hinanden.  En  langagtig,  dunkel 
Skygge  glider  ind  imellem  dem,  og  Bevægelsen  bringer  tindrende 
Liv  til  nye  Milliarder  af  lysende  Mikroorganismer;  —  Farverne 
tumler  sig  hovedkulds  mellem  hverandre  og  spejler  sig  i  den 
vaade  Slangekrop  af  en  Mosasaurus,  hvis  sælsomme  Hoved  nu 
løfter  sig  op  over  en  Bølgekam.  Tænderne  lyser  i  Øglens  meter- 
lange Gab  og  det  mystiske  Skær  fra  Vandet  tindrer  i  dens  Øje. 
Lydløst  krummer  den  sig  gennem  de  flydende  Ildstrømme. 
Synet  er  vidunderligt  skønt  i  al  sin  Uhygge;  men  som  et  skarpt 
Sværdhug  skærer  sig  nu  et  skingrende  Skrig  gennem  Dunkel- 
heden. En  hylende  Jamren  følger  efter  og  man  aner  en  Lyd  som 
om  tunge  Kroppe  slæbtes  hen  over  Stene.  Endnu  mere  ræd- 
selsfuldt lyder  Skriget  igen;  det  gentages  atter  og  atter,  be- 
svares fra  andre  Steder,  snart  fjærnt,  snart  ganske  nær  ved  og 
der  høres  ligesom  en  arrig  Miaven  ind  imellem.    Mosasauren  er 


43 

med  et  Plask  fra  sine  BaglulTer  og  et  Slag  af  den  lange  Hale- 
finne  forsvundet  i  Dybet. 

Søens  natlige  Fyrværkeri  er  slnkt.  — 

Men  Skrigene  lyder  endnu;  de  stiger  og  falder  lig  Bølgerne  i 
Havet;  —  det  er,  som  om  alle  Helvedes  x\ander  havde  sat  hin- 
anden Stævne  paa  denne  øde  Klippekyst.  Naar  vi  vender  Bhk- 
ket  østpaa ,  opdager  vi  nu ,  at  Horisonten  tegner  sig  mod  en 
svag,  kold,  irgrøn  Lysning  paa  Himlen.  Det  ser  ikke  ud  af  ret 
meget  endnu,  men  de  hæslige  Toner,  som  stadig  lyder,  er  dog 
en  Jubelfanfare,  der  hilser  den  gryende  Dag.  Snart  stiger  ogsaa 
Morgendæmringen  af  Havet.  Skæret  fra  Øst  farves  mer  og  mere 
gulligt;  et  blegt  Lys  giver  Form  til  bølgeslidte  Klipper,  der  over- 
alt dukker  op  af  de  vuggende  Dønninger.  Bagved  disse  rejser 
sig  større  og  mindre  Øer  med  et  Utal  af  Fjorde  og  Løb  imellem, 
store  Skove  af  F'igen,  Magnolie  og  Sassafras  indhyller  de  længst 
tilbageliggende;  —  mange  Steder  gaar  Træerne  helt  ud  til  den 
sandede  Bred.  De  yderste  Klipper  og  Skær  er  kun  dækkede  af 
sparsomt  Græs,  mange  er  helt  hvide  af  Fugleskarn  og  farves 
med  lette  Rosatoner  af  den  opgaaende  Sols  første  Straaler.  Lang- 
somt og  dovent  glider  de  brede  Dønninger  ind  mod  Klippekysten. 
Deres  metalblanke  Overflade  genspejler  Himmellysets  Glans,  og 
som  mørke  Lynglimt  krydser  de  mange  Farver  fra  graa  og 
sortebrune  Stenkolosser,  graagrønne  Marehal mstotter  og  dunkle 
Skove  henover  det  flydende  Spejl. 

Men  oppe  paa  Skærene  er  der  forlængst  blevet  levende. 
Mellem  Græs  og  Tuer  fører  brede,  glatslidte  Stier  ned  til  Vandet. 
Et  langt,  spidst  Næb  viser  sig  mellem  Straaene.  En  smidig 
Slangehals  følger  efter,  og  denne  gaar  næsten  umærkeligt  over  i 
et  stort  torpedoformet  Legeme,  som  langsomt  skyder  sig  ned 
ad  Stien.  Tilhøjre  og  venstre,  ovenover,  rundtom  i  alle  Retninger 
er  der  en  Rutsjen  og  Gliden  af  store,  trinde  Kroppe;  —  de 
hvidgule  Buge  skinner  i  Solskæret  og  blødt  tegner  sig  lange, 
smalle,  brunlige  Længdestriber  langs  Fuglenes  Sider.  Paa  Ryg- 
gen er  Striberne  bredere  og  næsten  blaasorte,  paa  Hovedet  for- 
bundne med  smaa  Tværbaand,  saa  at  der  fremkommer  lyse 
Perlerader  ned  over  Nakke  og  Hals. 

Med  et  svagt  Plump  glider  Fuglene  ned  i  Vandet;  —  vugget 
af  Dønningerne  søger  Flok  efter  Flok  gennem  Stræder  og  Ka- 
naler mellem  Klipperne  ud  mod  det  aabne  Hav.  Den  ganske 
vingeløse  Krop  ligger  temmelig  dybt  i  Vandet;  af  nogle  ses  kun 

en  smal  Stribe  Ryg,  og  paa  den  slanke,  stejl  rejste.  Hals  drejer 
det  langstrakte  Hoved  sig  lynsnart  hid  og  did.  Af  og  til  synker 
hele  Kroppen  under  Vandoverfladen  for  da  alter  langsomt  at 
dukke  op  igen.  En  af  P'uglene  aabner  Næbbet  en  Smule,  hvor- 
ved en  lang  Række  smaa,  spidse  Tænder  kommer  til  Syne,  og 
udstøder  en  vidunderlig  Tone,  et  dybt  Huoohuuh,  der  besvares 
af  de  andre  og  gentages  rundt  om  langs  alle  Skærene. 

Pludselig  springer  en  Række  sølvglinsende  Fisk  op  over 
Vandet  nogle  faa  Meter  borte  og  forsvinder  igen.  Som  paa  et 
givet  Tegn  kaster  en  Del  af  Fuglene  deres  Krop  noget  i  Vejret, 
Næbbene  sænkes.  Halsen  krummer  sig,  og  som  ved  en  Trold- 
dom er  de  alle  lydløst  forsvundne.  Kun  nogle  Ringe  paa  Vandet 
røber,  hvor  de  har  været.  Lad  os  følge  et  Par  af  dem  i  Dybet 
og  se,  hvad  de  oplever  der. 

Snart  er  Fiskeflokken  indhentet  og  Jagten  gaar  et  Stykke 
under  Overfladen.  Men  Fiskene  søger  atter  opad  og  gør  lange 
Spring  op  i  Luften.  Det  hjælper  dem  dog  ikke:  de  kan  ikke 
hamle  op  med  Kridtlom'ernes  Fart  og  Behændighed.  Men  det 
skællede  Bytte  var  kun  smaat  og  Appetiten  er  stor.  Derfor  ven- 
der et  Par  Slag  af  den  kraftige  Hale  Farten  lodret  nedad,  de 
stærke  Aarefødder  arbejder  voldsomt  og  i  Løbet  af  faa  Sekunder 
er  Fuglene  dj'bt,  dybt  nede  i  det  grønligblaa  Vand.  —  Her 
vrimler  det  af  Fisk.  En  meget  stor  Flok  af  pragtfuldt  farvede, 
plettede  og  stribede  Aipichthys  rører  Fuglene  ikke.  De  ser  ud 
som  Flyndre,  der  er  vendt  paa  Højkant,  med  en  stor  makrel- 
agtig Halefinne;  de  er  slet  ikke  til  at  sluge  og  helt  fulde  af  Ben. 
Men  bagved  skinner  og  funkler  en  Stime  af  turkisblaa  Sardino- 
ides  med  okkerfarvede  Finner,  ret  store  laksefede  Fisk,  som 
Kridtfuglene  holder  meget  af.  Disse  ryger  derfor  lige  midt  ind 
i  Stimen,  der  spredes  til  alle  Sider  med  lynsnar  Hast.  Begge 
Dykkerne  gaar  nu  dybere,  svømmer  et  godt  Stykke  vandret 
fremad  og  kommer  op  igen  lige  foran  Stimen,  der  nu  er  ganske 
forvirret.  Det  tandbesatte  Næb  griber  hurtigt  en  Fisk  over  Ho- 
vedet .  .  .,  et  Ryk,  og  Fisken  er  forsvunden.  Den  slangeagtige 
Hals  svajer  ud  til  Siden,  og  flere  Fisk  fanges  under  den  rasende 
Fart.  En  af  Fiskene  er  saa  stor,  at  Underkæbens  to  Grene  maa 
spærres  helt  ud  fra  hinanden  for  at  faa  den  ned,  —  men  den 
glider  dog.  Nu  er  det  nok  foreløbigt,  Lungerne  trænger  ogsaa  i 
høj  Grad  til  Luftfornyelse ;  derfor  opad.  —  Der  ligger  en  stor 
Masse  ovenover,  ligesom  en  mægtig  Undervandsbaad;  det  er  en 

gammel,  tandløs  Hvaløgle,  som  Fuglene  ikke  er  det  mindste 
bange  for;  de  har  ofte  set  den  gøre  Bytte  blandt  de  smaa,  skidne 
Blæksprutter.  Nu  stryger  de  saa  tæt  under  Bugen  paa  den,  at 
det  gamle  Liv  bliver  helt  forskrækket.    Med  sin  store,   lodrette 

Halefinne  gør  den  et  kejtet  Spjæt  til  Siden men  Dykkerne 

vugger  sig  allerede  oppe  paa  Vandspejlet,  aander  den  friske 
Morgenbrise  og  lokker  nogle  Gange  højt  og  skingrende,  hvad 
der  næsten  lyder  som  en  Latter  over  den  mosgroede  Blæksluger 
der  nedenunder. 

Fugleparret  ligger  og  driver  lidt  i  Solskinnet:  den  ene  lægger 
sig  om  paa  Siden  for  at  indgnide  sine  Fjer  med  Olje,  ellers  for- 
holder de  sig  rolige.  Ret  ofte  stikker  de  deres  spidse  Næb  ned 
i  Vandet;  man  kan  se,  at  det  er  en  Vane  hos  dem. —  Lige  med 
ét  er  de  begge  borte  igen.  Farten  gaar  atter  nedad  mod  det 
hemmelighedsfulde  Dyb:  Fuglen  bliver  lang  og  smal,  Fjerene 
trykkes  tæt  ind  til  Kroppen:  de  ligger  saa  fast  som  Skæl  og 
lader  ingen  Vanddraabe  naa  ind  til  Huden.  Pilsnart  skyder  de 
to  Kammerater  gennem  Vandet,  indtil  de  naar  en  langagtig,  ten- 
formet Tingest,  som  er  en  Del  mindre  end  de  selv,  og  som  kun 
bevæger  sig  højst  ubehjælpsomt  fremad.  Det  er  en  nyfødt  Hval- 
egleunge,  som  Moderen  kvitterede  under  Forskrækkelsen  for  lidt 
siden.  Begge  Kridtlom'er  anfalder  den  straks,  thi  den  er  for 
dem  lige  saa  delikat  som  Lammesteg  for  os  om  Foraaret.  Den 
forsøger  først  at  flygte,  men  forgæves.  Den  indhentes  øjeblikke- 
ligt og  slaar  nu  om  sig  med  sin  lille  Hale.  Vildt  spærrer  den 
det  lange  Krokodillegab  op  for  at  skræmme  sine  Modstandere, 
men  disse  udfolder  Vidundere  af  Ynde,  Kraft  og  Behændighed. 
De  hvirvler  omkring  den  i  den  muntreste  Tagfat,  og  den  stak- 
kels Nyfødte  vrider  sig  under  de  mange  Bid.  Nu  har  den  ene 
af  Fuglene  faaet  fat  i  Halefinnen  og  flænger  det  øverste  bort, 
medens  dens  Mage  anfalder  Hvaløglen  fra  Bugen  og  river  denne 
op,  saa  at  Tarmene  hænger  ud.  Begge  styrter  sig  nu  over  disse 
og  forsøger  at  sluge  dem.  De  er  saa  ivrige  derved,  at  det  er 
lige  ved  at  blive  til  alvorlig  Kamp  om  de  bedste  Bidder. 

Ingen  af  dem  har  lagt  Mærke  til,  at  en  tyk  Slangekrop  ilsomt 
skyder  sine  Bugter  henimod  Kamppladsen,  sikkert  styret  af  de 
fire  store  Luffer.  Pludseligt  aabner  sig  et  mægtigt  Gab  besat  med 
svære,  dolkagtige  Tænder.  Det  klapper  sammen  om  Hesperornis- 
hannen;  man  ser  et  Øjebhk  dens  smidige  Hals  bugte  sig  og 
Næbbet  hugge  efter  Øglens  Øje,  medens  de  trekantede  Aarefødder 

spjætter  vildt  bagud.  —  Da  falder  dens  Hoved  slapt  ned  og 
Vandet  farves  rødt  af  dens  Blod.  Ved  et  hurtigt  Kast  med  Kæ- 
berne har  Mosasauren  faaet  drejet  Fuglen  mundret,  og  den 
hurtige  Dykker  glider  langsomt  ned  i  Krybdyrsvælget. 

Den  anden  Kridtlom  er  forlængst  langt  borte.  Sanseløs  af 
Skræk  er  den  faret  afsted  og  har  søgt  Skjul  i  Dybets  Dæmring. 
Her  løfter  en  uhyre  Skov  af  Søliljer  sig  op  fra  Havbunden.  Paa 
deres  runde,  slanke,  c.  20  Meter  høje  Stængler  svajer  de  hid  og 
did.  Liljernes  Fangearme,  som  næsten  ligner  Strudsfjer,  er  ud- 
vendigt grønlige,  indvendigt  besatte  med  Tusinder  af  purpurrøde 
Tentakler,  der  i  rhytmiske  Bevægelser  ligesom  synes  at  strømme 
ned  mod  Blomsterkronens  Midte.  Den  skræmte  Hesperornis 
styrter  sig  lige  ind  i  denne  Eventyrskov.  Brutalt  støder  den 
mod  de  nærmeste  Liljers  Fjerprydelser,  og  de  mangedelte  Grene 
knækker  af  som  Glas.  De  andre  ved  Siden  af  bøjer  deres  Arme 
sammen,  saa  den  pragtfulde  Fjerkrone  kommer  til  at  ligne  en 
Aakandeknop,  og  efterhaanden  som  Fuglen  farer  frem  i  Purpur- 
skoven bøjer  Grenene  sig  til  Side  og  folder  sig  sammen;  det  er 
som  om  der  gik  et  Troldepvist  gennem  Liljerne  og  forvandlede 
dem  helt.  Nu  svajer  der  kun  tørre,  grønlige  Stilke  paa  Kridt- 
lom'ens  Vej.  Den  er  alt  saa  langt  inde  i  den  fortryllede  Skov, 
at  Mosasauren  forlængst  har  tabt  den  af  Syne,  men  nu  mærker 
den  ogsaa,  at  den  ikke  kan  mere;  —  den  er  ved  at  kvæles  og 
det  sortner  for  dens  Øje.  Den  maa  opad  for  enhver  Pris.  I  det 
samme  lader   den  sig  gaa  tilvejrs  som  en  Boble  i  rivende  Fart. 

Hvilken  Fryd  at  komme  op  til  Overfladen  igen!  —  Fuglen 
aabner  hele  Gabet,  medens  den  aander  tungt,  hastigt  og  længe; 
—  saa  svømmer  den  rask  ind  mod  Skærene,  som  ses  i  det 
fjærne.  Snart  nærmer  sig  en  Flok  Kammerater,  da  retter  hun 
sig  stejlt  op  i  Vandet  paa  de  flade  Fødder,  pudser  omhyggeligt 
sine  Fjer  og  lokker  højt.  De  andre  svarer,  og  stolt  som  en 
Fuldrigger  styrer  en  af  dem  hen  imod  hende.  Hun  vender  og 
flygter;  han  efter,  og  det  gaar  som  en  lystig  Leg  gennem  Vandet, 
snart  oppe,  snart  nede  i  Dybet.  Endelig  standser  hun  dog,  og 
Hannen  dukker  op  hge  foran  hende.  Han  ryster  sig  og  løfter 
hele  Kroppen  lodret  i  Vejret,  —  hun  gør  det  samme.  Det  ligner 
en  sælsom  Dans.  Højt  oprejste,  højt  lokkende  og  dumpt  raabende, 
staar  de  paa  Vandet  og  næbbes  med  sammenslyngede  Halse. 
Luften  genlyder  af  deres  Elskovsduet. 

En   anden  Han,    som   bliver   skinsyg   over   denne  Idyl,   farer 


Fig.  38.    Skelet  af  Kridtlom,  Ilespcrornis  regalis,  liggende  paa  Ryggen  i 
den  Stilling,  hvori  det  er  fundet  (efter  Sternberg);  Hovedet  mangler. 


Fig.  39.  Kridtlom  (Hesperornis  rcgalis).  saaledes  som  den  muligvis  færdedes  paa 
Skær  i  Kridthavet.  Til  Fremstilling  af  Fuglens  Ydre  er  benyttet  Motiver  fra 
Labbedykkerunger,  idet  Unger  jo  anses  for  at  have  bevaret  det  mest  oprindelige 
Præg.  Denne  »gammeldags«  Længdestribning  findes  hos  Unger  af  baade  Fugle  og 
Pattedyr,  f.  Eks.  Emu,  Kasuar.  Labbedykker,  Tapir,  \'ildsvin  og  Hjorte. 

til  og  anfalder  den  første.  Der  udvikler  sig  nu  en  rasende  Kamp. 
De  to  Fugle  vælter  saa  hurtigt  omkring,  at  del  ikke  er  muligt 
at  skælne  den  ene  fra  den  anden.  Man  ser  en  Gang  imellem 
€n  lang  Hals  bugte  sig  som  en  Slange;  —  nu  farer  de  hen  over 
Overfladen,  saa  Søen  staar  i  Skum,  nu  igen  bakses  de  paa 
Stedet,  saa  Vandet  sprøjter  højt  op.  Med  ét  er  de  borte  og 
kommer  op  igen  langt  væk;  den  ene  skriger  højt,  men  bliver 
atter  trukket  ned  af  sin  Modstander.  Den  øvrige  Flok  ligger 
stille  for  at  se  paa  dette  Skuespil,  der  langt  om  længe  ender 
med.  at  den  ene  blødende  og  ilde  tilredt  maa  fortrække. 

Solen  er  imidlertid  kommen  højt  oj)  paa  Himlen  og  dens 
varme  Straaler  indbyder  til  Hvile  efter  Morgenens  Jagt.  Fuglene 
drager  ind  til  Skærene  for  at  faa  sig  en  Middagslur.  Det  tager 
sig  pudsigt  ud  med  den  lange  Række  Halse,  der  rager  op  over 
Bølgerne;  thi  stort  mere  ser  man  ikke.  —  Saa  let  som  det  var 
i  Morges  at  glide  ned  af  Klipperne  gaar  det  dog  ikke  at  komme 
op  ad  dem  igen.  Fuglene  tager  stærkt  Tilløb  og  er  med  et  let 
Spring  oppe  paa  Bredden,  men  her  kniber  det  at  komme  videre. 
Besværligt  som  Sæler  maa  de  skubbe  sig  frem  paa  Bugen,  thi 
de  langt  bagud  siddende  Fødder  gør  Gang  umulig;  og  mellem 
ubehjælpsomme  Spring  skydes  Brystet  hen  over  Stenene.  Det 
er  ligesom  al  den  Ynde  og  Behændighed,  som  F'uglene  udfoldede 
i  Vandet,  har  forladt  dem  her.  Endelig  har  enhver  fundet  sin 
Plads,  og  en  samvittighedsfuld  Indgnid ning  af  Fjerene  begj'^nder. 
Enkelte  formaar  at  rejse  sig  lidt  op  og  ryste  sig  stærkt,  andre 
ligger  mageligt  henstrakte  paa  Siden  og  pudser  Bugens  tætte 
Fjerklædning. 

Pludselig  glider  en  mægtig  Skygge  hen  over  Fuglene,  idet 
der  høres  en  pibende  Susen  oppe  fra  Luften.  De  yderst  liggende 
plumper  forskrækkede  i  Vandet  igen,  men  de  andre  rejser  alle 
Hovederne  og  skriger  højt.  Det  er  dog  et  meget  dagligdags  og 
ufarligt  Syn,  der  viser  sig  for  dem.  Topnakken  (Pteranodon), 
den  kæmpemæssige  Flyveøgle,  stryger  lavt  hen  over  Fuglene  i 
overlegen  Sejlerflugt.  Dumt  stirrer  disse  efter  den;  —  de  har 
ikke  nogen  Anelse  om,  at  deres  Forfædre  ogsaa  engang  kunde 
bevæge  sig  i  den  lette  Æter.  Det  lader  til,  at  Flyveøglen  er  i 
godt  Lune  idag,  thi  den  vender  igen  og  atter  suser  dens  mægtige 
Vinger  hen  over  Fugleskaren ,  som  skrigende  hilser  den.  Det 
lange,  spidse  og  høje  Næb,  der  er  meget  smalt  i  Tværsnit,  skæ- 
rer  som  et  Spyd  gennem  Luften,    og  fra  Baghovedet  udgaar  en 

lignende  Fremiagning,  der  ser  ud  som  en  horntbrmet  Nakketop. 
Men  det  er  med  delle  mærkelige  Ror,  at  den  styrer  sin  Flugt, 
thi  Hale  har  den  ikke  noget  af.  Kroppen  er  ganske  lille  i  For- 
hold til  de  7  Meter  Vingefang,  der  bærer  Øglen  saa  let,  at  denne 
majestætiske  Gliden  gennem  Luftlagene  kun  synes  en  Leg  for 
den.  Man  ser  tydeligt  dens  lange  og  stærke  Yderfinger  tegne 
sig  noget  mørkere  langs  Kanten  af  den  mere  gennemskinnende 
Flyvehud.  hvis  blaa  og  mørkviolette  Ornamenter  oplives  af  gul- 
lige Pletter. 

En  Skare  hvide  Fugle  med  store  graablaa  Hoveder  har  nu 
opdaget  den  kresende  Flyveøgle  og  forfølger  den  med  arrige 
Skrig,  saa  man  ser  deres  spidse  Tandrækker  blinke.  Det  er  en 
Flok  af  Tandtærner,  som  er  gnavne  paa  denne  Medbejler  i 
Fiskefangsten.  De  svirrer  omkring  den,  som  Svaler  om  en  Hav- 
ørn, paa  deres  lange,  smalle  Vinger.  Den  synes  dog  ikke  at 
ænse  dem,  men  skruer  blot  sine  Krese  højere  og  højere  op  mod 
den  blaa  Himmel,  indtil  Tandtærnerne  ikke  gider  følge  den  længer. 

I  den  lette  Brise,  som  nu  ved  Middagstid  af  og  til  synes  at 
dø  helt  bort,  har  Flyvefiskene  begyndt  at  vise  sig.  Den  ene 
Flok  efter  den  anden  stiger  med  kraftige  Slag  af  den  dybt  kløf- 
tede Halefinne  op  over  Havfladen.  Nu  løfter  netop  en  stor  Stime 
rubinrøde  Chirothrix  sig  paa  deres  brede,  vifteformede  Bugfinner; 
—  de  skællede  Kroppe  glitrer  i  Solskinnet;  i  en  lang,  lav  Bue 
sejler  de  henover  Vandet.  Dette  Syn  frister  den  højtflyvende 
Topnakke  altfor  stærkt.  Pludsehg  folder  den  Vingerne  sammen 
og  skyder  som  en  Pil  ned  mod  Vandspejlet.  I  susende  Fart  er 
den  inde  mellem  Flyvefiskene  og  faar  grebet  et  Par  Stj'kker, 
inden  de  atter  forsvinder  under  Vandet.  Snart  ser  man  den  for- 
følge en  Flok  lidt  længere  ude,  og  noget  efter  glider  den  lavt 
hen  over  Vandfladen,  med  Undernæbbet  halvt  sænket  deri,  saa- 
ledes  pløjende  det  bevægelige  Element  efter  Smaafisk  og  lignende. 
Mindre  og  mindre  bliver  den,  indtil  den  tilsidst  forsvinder  langt 
borte  i  Varmedisen. 

Men  den  store  Skare  af  Kridtlom'er  er  atter  faldet  til  Ro 
efter  Forstyrrelsen.  Skrigene  er  forstummede,  og  dorsk  slumrer 
de  alle  i  Middagsstilheden. 

Idet  vi  nu  forlader  dem  der,  vil  vi  dvæle  lidt  ved  nogle  af 
de  krybdyraglige  Træk,  som  vi  har  fundet  hos  de  tre  Fugle- 
typer: Oldfugl,  Tandtærne  og  Kridtlom.  Disse  var  jo  ganske 
overordentlig   forskellige  indbyrdes   og  hver  for  sig  i  Besiddelse 

af  udprægede  Ejendommeligheder,  men  nogle  Fællestræk  er  der 
dog  alligevel.  At  Oldfuglen  ikke  ligner  en  Nutidsfugl,  er  jo  rime- 
ligt, da  den  er  fundet  i  det  ældste  Jordlag.  Dens  Forlem  har 
endnu  ikke  faaet  Præg  af  Fuglevinge,  den  har  Bugribben,  dens 
Bækken  er  meget  oprindeligt  (Fig.  18),  den  har  Tænder  ogsaa  i 
Mellemkæben,  og  dens  Hale  er  længere  end  Kroppen.  Og  selv 
om  dens  Baglem  synes  meget  fugleagtigt,  saa  peger  Lægbenets 
Længde  stærkt  mod  lavere  Former.  Fælles  med  Tandtærne  har 
den  Tænderne  i  Gruber  og  de  tvehule  Hvirvler,  to  meget  be- 
tydningsfulde Træk.  Hverken  hos  Tandtærne  eller  Kridtlom  er 
Underkæbens  to  Grene  samfæstede,  og  man  maa  slutte,  at  de 
heller  ikke  har  været  det  hos  Oldfuglen,  uagtet  dette  ikke  kan 
godtgøres  hos  denne  p.  G.  a.  Kraniets  Leje  i  Stenen.  En  lignende 
Slutning  kan  vel  ogsaa  drages  m.  H.  t.  Hjærnens  Størrelse,  eller 
rettere  Lidenhed.  Af  samfæstede  Bækkenhvirvler  havde  O.  5 — 6, 
T.  10  og  K.  14;  de  tre  Bækkenknogler  er  bagtil  ikke  samvoksede 
hos  nogen  af  dem.  Hos  Kridtlom  har  Hvirvlernes  Ledflader 
faaet  Nutidsfuglenes  Saddelform,  og  dens  Tænder  er  anbragt  i 
en  fælles  Fure. 

Udformningen  af  Ledfladerne  paa  F'uglenes  Hvirvler  afgiver 
et  godt  Eksempel  paa  Udviklingens  Vej  og  Maal.  Lad  os  der- 
for betragte  den  lidt  nærmere.  Disse  saddelformede  Ledflader 
blev  tidligere  anset  for  en  af  de  mest  udprægede  Ejendomme- 
ligheder hos  Fuglene.  I  ingen  anden  Hvirveldyrklasse  findes 
noget  lignende.  De  giver  til  Hvirvelsøjlen  en  Fasthed  og  Let- 
bevægelighed, som  næppe  kan  tænkes  større  under  de  givne 
Forudsætninger.  Det  er  ogsaa  umiddelbart  indlysende,  at  de 
tvehule  Hvirvler  ikke  tillader  saa  stor  en  Bevægelighed.  Bøj- 
ningerne er  her  afhængige  af  Spændigheden  i  det  trævlede  Væv, 
som  holder  Hvirvlerne  sammen;  thi  de  skaalformede  Endefladers 
Rande  kan  ikke  glide  over  hinanden.  Det  vilde  ikke  være  let 
at  forstaa,  hvorledes  Nutidsfuglens  Hvirvler  havde  kunnet  ud- 
vikle sig  af  de  fiskeagtige,  tvehule,  hvis  ikke  den  tredje  Hals- 
hvirvel  hos  Tandtærnen  havde  vist  os  Begyndelsen  til  denne 
Omformning.  Denne  Hvirvels  forreste  Ledflade  er  nemlig  ud- 
buet i  lodret  Snit,  medens  den  fra  Side  til  Side  er  tydelig  ind- 
buet (Fig.  40),  og  den  frembyder  altsaa  en  Antj^dning  af  Saddel- 
formen, hvad  ingen  af  Tandtærnens  andre  Hvirvler  gør.  De  to 
første  Halshvirvler  er  jo  indrettede  til  at  muliggøre  stærke  Drej- 
ninger af  Hovedet,  —  Sidebevægelser  altsaa.    Det  er  da  naturligt, 

Fig.  40.    Tredje    Hals-     al  den  tredje  begj-^nder  at  forme 
hvirvel   af  Tandtærne.     ^jg  gf^gj.  Bevægelserne  op  og  ned. 

Ichthuornis,  set  forfra;       /^       ,  j-  rr«         j 

.,  „  ,  „,  '      Og  at  disse,  gennem  Iraadvævets 

2  Gange  nat.  Størrelse.  °  ° 

Tryk,  frembringer  en  Afslibning 

af  øverste  og  nederste  Kant,  medens  Sidekanterne  springer  mere 
frem,  har  man  ikke  vanskeligt  ved  at  forestille  sig.  Men  derved 
er  netop  frembragt  den  saddelformede  Ledflade.  Denne  Udform- 
ning forplanter  sig  da  efterhaanden  til  de  øvrige  bevægelige 
Hvirvler. 

Et  andet  meget  vigtigt  Punkt  til  Forstaaelsen  af  Fuglenes 
Udvikling  er  Tænderne.  De  er  mærkværdigt  ensartede  hos  de 
tre  saa  vel  adskilte  Fugletyper,  kegleformede,  spidse,  glatte,  let 
sammentrykte,  med  en  skarp  Kant  for  og  bag,  og  med  tilbage- 
bøjede Spidser.  De  er  ganske  ligedannede  gennem  hele  Kæbens 
Længde,  de  kan  ikke  inddeles  i  For-,  Hjørne-  og  Kindtænder, 
saaledes  som  hos  Pattedyrene;  der  er  heller  ikke  Tale  om  et 
enkelt  samlet  Tandskifte  fra  Mælketænder  til  blivende,  som  hos 
disse,  men  de  skiftes  uregelmæssigt  hele  Livet  igennem  ligesom 
hos  Krybdyrene.  Det  Helhedsbillede,  man  faar  af  dem,  er,  at 
det  er  ægte  Krybdyrlænder. 

De  er  anbragt  i  Kæben  paa  to  forskellige  Maader:  Oldfugl  og 
Tandtærne  har  dem  i  vel  adskilte  Tandgruber;  Kridtlom  i  en  fælles 
Fure.  Der  kan  nu  være  Spørgsmaal  om,  hvilken  af  disse  Former, 
der  er  den  oprindeligste,  den  mest  primitive.  Prof  Marsh  mener, 
at  Tandfuren  er  det,  og  han  støtter  sin  Paastand  derpaa,  at  Er- 
statningstanden hos  Kridtlom  udvikler  sig  ved  Siden  af  den 
fungerende  Tand,  hvilket  er  et  lavtstaaende  Tegn.  Men  hele  Kridt- 
lom'ens  øvrige  Skelet  tyder  jo  paa,  at  den  har  gennemgaaet  en 
meget  lang  Udvikling  (Hvirvlerne),  ja  saa  lang,  at  den  er  bleven 
tilbagegaaende  (Tab  af  Forlemmet);  det  lyder  derfor  ret  usandsyn- 
hgl,  at  den  skulde  have  bibeholdt  en  endnu  ældre  Tandform  end 
selve  Oldfuglen.  For  at  kunne  danne  os  en  Mening  om  delte,  maa 
vi  foretage  en  lille  Udflugt  helt  ned  gennem  Hvirveldyrstammen. 

Tænder  er  oprindeligt  forbenede  H  udvorter,  altsaa  en  Over- 
hudsdannelse,  og  hos  de  fleste  Fisk  fæstede  til  Kæberne  ved 
Bindevævstraade.  Hos  nogle  Benfisk  og  Ganoider  indtræder  et 
Samfæst  mellem  Tandroden  og  Kæben,  fra  hvilken  en  Ben- 
sokkel vokser  Tanden  imøde.  Undtagelsesvis  findes  Tænder  i 
særlige  Gruber.  Erslatningslanden  udvikler  sig  ved  Siden  af  den 
gamle  Tand.  —  Hos  de  saakaldte  Urpadder,  Stegokefalerne,  der 

i  Virkeligheden  hverken  er  Padder  eller  Krybdyr,  finder  vi  først 
Tænder  siddende  paa  den  frie  Kæberand,  senere  i  (iruber,  til 
hvilke  Tænderne  er  fastvoksede.  Erstatningstanden  udvikler  sig 
ved  Siden  af  den  gamle.  Disse  Former  genfindes  hos  Krybdyrene, 
men  her  optræder  tillige  en  ny  Form,  nemlig  Tænder  fritsiddende 
i  Gruber  (thekodont).  Kridtlomens  Tandform  kaldes  holkodont, 
og  den  findes,  som  tidligere  nævnt,  tillige  hos  de  store  Hvaløgler 
(Fig.  41),  der  levede  i  Slutningen  af  Trias,  i  Jura  og  i  Kridttiden. 
Men  hos  de  ældste  Former  af  disse  Ichthyosaurer,  nemlig  Mixo- 
saurus  og  Phalarodon  fra  Begyndelsen  af  Trias,  sidder  Tænderne 
i  selvstændige  Gruber,  medens  nogle  af  de  alleryngste  fra  Slut- 
ningen af  Kridttiden  er  mer  eller  mindre  tandløse.  Her  ser  det 
ud,  som  om  den  holkodonte  Form  danner  Overgangen  mellem 
den  thekodonte  og  den  tandløse,  og  det  minder  i  høj  Grad  om 
Rækkefølgen  hos  Fuglene:  Oldfugl  thekodont.  Kridtlom  holko- 
dont, Xutidsfugle  tandløse. 

Inden  man  kendte  Jura-  og  Kridttidens  Fuglelevninger,  be- 
tragtede man  Tænder  som  uforenelige  med  Begrebet  Fugl.  fordi 
disse  vilde  forhindre  den  i  at  pudse  sine  Fjer.  Siden  den  Tid 
har  man  fundet  Anlæg  til  ægte  Tænder  hos  flere  Fuglefostre 
(Struds,  Papegøje.  Pengvin  ,  og  Tændernes  Betydning  for  Systema- 
tiken  maa  dermed  falde  bort.  Seely  siger  om  Enaliornis,  at 
selv  om  den  skulde  vise  sig  at  have  haft  Tænder,  maatte  den 
indordnes  blandt  Svømmefuglene.  Tændernes  Tilstedeværelse  kan 
ikke  regnes  for  mere  end  et  Slægtsmærke.  Naar  Marsh  derfor 
har  sammenfattet  de  to  saa  overordentlig  for- 
skellige Slægter  Ichthyornis  og  Hesperornis  i 
en  særlig  Underklasse,  Tandfuglene,  Odont- 
ornithes.  saa  er  dette  Standpunkt  forlængst 
forladt  af  alle  Ornitologer. 

Naar  vi  nu  vil  spørge :  »Nedstammer  nogen 
af  Nutidens  Fugle  fra  Tandtærne  eller  Kridt- 
lom?« saa  kan  der  for  den  førstes  Vedkom- 
mende svares:  >  Sandsynligvis  I«  —  Der  er 
nemlig  intet  i  Vejen  for,  at  et  fortsat  Svind 
af  Tænder,  en  Omformning  af  Hvirvler  og  en 
Forstørrelse  af  Hjærne  kan  nedarves  fra  In- 
divid til  Individ  gennem  Millioner  af  Aar. 
Overfor  Hesperornis  maa  Svaret  derimod  blive 
et  absolut:  :'NejI<  —  En  Underarm  og  Haand, 


Fig.  41.  Kæbestjkker 
med  Tænder  af  Hval- 
ogle  (Ichthyosaurus). 
Md  Underkæbe.  Pmx 
Mellemkæbe.  Na  Næ- 
seben   (Quen  stedt). 


54 

som  er  tabt  af  Mangel  paa  Brug  i  Tidernes  Løb,  kan  ikke  vokse 
ud  igen;  paa  Udviklingens  Vej  kan  Stammen  ikke  vende 
tilbage  til  oprindeligere  Former  (DoUo). 

Vi  maa  et  Øjeblik  dvæle  ved  dette  Spørgsmaal,  da  det  er  af 
allerstørste  Betydning  for  Forstaaelsen  af  den  Maade,  hvorpaa 
hele  Udviklingen  er  foregaaet. 

Et  Eksempel  fra  Fugleverdenen  synes  at  modsige  denne  Sæt- 
ning. Pengvinens  Vinge  ligner  i  det  Ydre  Hajens  Brystfinne  og 
benyttes  ganske  som  denne.  Hvis  vi  nu  antager,  at  Fuglene 
nedstammer  fra  Krybdyrene  og  disse  igen  fra  lavere  Former, 
saa  kommer  vi  ned  til  Fiskefmnen  som  Udgangspunkt  for  Fuglens 
Vinge,  og  naar  nu  Pengvinens  Vinge  atter  er  bleven  til  en  Finne, 
saa  maa  den  jo  være  vendt  tilbage  til  sin  oprindelige  Skikkelse! 
—  Disse  Slutninger  vilde  være  fuldkommen  rigtige,  hvis  det  her 
kom  an  paa  den  ydre  Form,  thi  Pengvinens  Vinge  har  samme 
Kontur  som  Hajens  Brystfinne.  Men  det  gør  det  jo  ikke,  thi 
den  ydre  Form  støbes  blot  efter  Tilpasningen  til  Bevægelse  i 
samme  Element;  det  er  den  indre  Bygning,  Konstruktionen,  der 
angiver  det  Punkt,  hvorpaa  Udviklingen  befinder  sig.  Man  be- 
høver blot  at  kaste  et  Blik  paa  Benbygningen  i  de  to  her  af- 
bildede Forlemmer  (Fig.  42)  for  at  se,  at  Hajens  tilhører  en  mere 
oprindelig  Type,  medens  Pengvinens  allerede  har  gennemgaaet 
en  ganske  særpræget  Udvikling  og  Omdannelse  for  at  blive  til 
Vinge.  Ved  at  benyttes  som  Finne  er  den  ganske  vist  forandret 
i  en  betydelig  Grad,  idet  den  kun  er  bevægelig  i  Skulderleddet, 
medens  Leddene  i  Arm  og  Haand  er  fuldkommen  stive.  Lige- 
ledes er  alle  Knogler  bleven  korte  og  flade,  og  Musklerne  for- 
svundne. Men  alt  dette  er  kun  Tilpasning  til  dens  nye  Anven- 
delse; den  er  derved  ikke  vendt  tilbage  til  nogen  oprindeligere 
Form. 

En  saadan  tilsyneladende,  udvendig  Tilnærmelse,  Lighed  eller 
mer  eller  mindre  tydelig  Overensstemmelse  mellem  Organer  hos 
to  Arter,  der  staar  hinanden  ret  fjærnt,  kalder  man  et  Konver- 
gens fænomen.  Nogen  fuldstændig  Konvergens  har  man  aldrig 
iagttaget;  det  er  kun  forskellige  Enkeltheder,  der  ved  en  parallel 
Udvikling  kan  faa  den  omtalte  Lighed.  Saaledes  minder  P'or- 
tidens  Ichthyosaurer,  Hvaløglerne  i  høj  Grad  om  Nutidens  Del- 
finer. Den  hele  Legemsform,  det  langstrakte  med  kegledannede 
Tænder  besatte  Gab,  den  korte  Hals  og  Forlemmernes  Omdan- 
nelse til  Finner  giver  de  to  Former  en  stor  Lighed  med  hinan- 

den  baade  i  det  Ydre,  i  Bevægelsesmaade  og  Livsfunktioner.  Og 
dog  er  der  ikke  noget  nærmere  Slægtskab  imellem  dem;  alt  be- 
ror paa  en  parallel  Udvikling.  —  Som  Eksempel  paa  Konvergens 
mellem  lo  Nutidsfugle  kan  nævnes  den  afrikanske  Sekretær 
(Serpentarius  secretarius)  (Fig.  44),  og  den  sydamerikanske  Serie-> 
ma  (Cariama  cristata,  Fig.  43).  De  ser  ud  til  at  staa  hinanden 
saa  nær,  at  de  har  voldet  den  sj'stematiske  Ornitologi  store 
Kvaler,  fordi  der  ikke  synes  at  være  noget  virkeligt  Slægtskab 
imellem  dem.  Den  sidste  er  foreløbig 
stillet  mellem  Traner  og  Trapper,  men 
først  Undersøgelsen  af  deres  uddøde 
Frænder,  —  vel  navnlig  Phororhacus 
(Fig.  49)  fra  Tertiærtidens  Miocæn,  — 
kan  fæste  deres  Stilling  i  Systemet. 
Da  Fuglene  opholder  sig  i  to  vel 
adskilte  Verdensdele,  maa  Mimicry 
(Efterligning)  lades  ude  af  Betj-agtning. 
—  En  meget  stor  Mængde  andre  Eks- 
empler kunde  med  Lethed  anføres, 
og  Lighed  i  Tandbygning  mellem  helt 
forskellige  Slægter  har  flere  Gange 
skuffet  Forskerne,  ja  nogle  Hudplader 
paa  Hovedet  af  en  fossil  Øgle  blev 
endog  i  lang  Tid  antaget  for  at  være 
et  Stykke  Panser  af  et  Bæltedyr,  en 
saa  ganske  paafaldende  Formlighed 
var  der  imellem  dem. 

En  meget  interessant  parallel  Ud- 
vikling findes  mellem  Fugle  og  Flyve- 
øgler (Pterosauria).  Juratidens  Flyveøgler,  de  ældste  (tidligste)  For- 
mer altsaa,  er  ligesom  Oldfuglen  forsynede  med  Tænder,  medens  de 
yngste  fra  Kridttiden  ligesom  Nutidens  Fugle  har  omformet  Kæ- 
berne til  et  tandløst,  hornet  Næb.  Det  fugleagtige  Hoved  danner 
en  ret  Vinkel  med  den  lange  Hals,  Knoglerne  er  hule,  Skulder- 
blad, Brystben,  Dele  af  Kraniet  og  Hjærnen  ligner  meget  Fuglenes. 
Men  det  er  alligevel  af  mange  andre  Træk,  —  navnlig  Forlem- 
mernes ganske  afvigende  Bygning  (se  Fig.  5)  —  tydeligt,  at  Fug- 
lene ikke  kan  nedstamme  fra  nogen  Flyveøgle  (en  nærmere  Be- 
grundelse vil  følge  i  næste  Afsnit).  Det  skyldes  altsammen  Til- 
pasning  til   Bevægelsen   i  Luften.  —  Et   Slags   »Næb«    træffer  vi 


Fig. 42.  Vinge  af  Pengvin  P  og 
Brystfinne  af  Haj  H.  b  Basal- 
stykker, c  Haandrodsben,  d 
Fingerled,  fs  Finnestraaler.  h 
Overarm,  mc  Mellemhaands- 
ben.    r   Spoleben,    u    Albuben. 

jo  ogsaa  hos  Næbdyret;  tiere  andre  Pattedyr  har  hgeledes  tand- 
løse Gummer,  desuden  findes  de  hos  Skildpadder,  ja  hos  nogle 
af  de  mest  barolvke  Kæmpeøgler  (Triceralops). 

Et  saadant  Svind  af  Tænder,  Tæer,  Fingre,  Lemmer  eller 
andre  Organdele  kaldes  en  regressiv  (svindig)  Udvikhng,  og  den 
er  et  hyppigt  Særsyn  indenfor  mange  Dyrestammers  Vækst  gen- 
nem Tiderne.  Ofte  skyldes  den  en  Specialisering  eller  et 
Særstræv  d.  v.  s.  en  trinvis  Fuldkommengørelse  af  en  bestemt 
Bevægelsesmaade :    Svømning,    Flyvning,    Løben    eller   Springen. 

Et  typisk  Eksempel 
paa  dette  er  Hestens 
Udvikling,  da  den 
lige  fra  Tertiærtidens 
Begyndelse  kan  føl- 
ges Trin  for  Trin  i 
sin  mere  og  mere  ud- 
prægede Forenkling. 
Den  maa  forud- 
sættes saa  almindelig 
kendt,  at  jeg  kan  nøj- 
es med  at  henvise 
til  Fig.  45  paa  S.  59. 
Den  ene  udviklede 
Taa  hos  Nutidens 
Hest  er  Resultatet  af 
en  regressiv  Udvik- 
ling fra  fem  Tæer  hos 
den  ældste  Form.  Dennes  Vugge  stod  i  Nordamerika,  og  det 
var  Landets  Omdannelse  fra  en  tropisk  Skovsump  til  et  højere- 
liggende, aabent  Sletteland,  der  gav  Stødet  til  dette  Svind  af 
Tæer,  som  iøvrigt  mange  andre  Hovdyr  har  gennemgaaet.  Men 
efterat  have  mistet  16  Tæer  var  Dyret  bleven  en  fortrinlig  Løber. 
—  Et  lignende  Tab  af  Tæer  træffer  vi  hos  Strudsen,  ligeledes 
for  at  gøre  den  mere  velskikket  til  Hurtigløb. 

Ogsaa  Fuglevingen  er  et  godt  Eksempel  paa  en  stærk  regres- 
siv Udvikling,  idet  Tilpasningen  til  Flyvning  har  gjort  en  vidt- 
dreven SaM-formning  nødvendig.  Fig.  46  (S.  61)  vil  illustrere  dette 
ganske  tydeligt;  for  at  lette  Oversigten  har  jeg  tegnet  alle  Mellem- 
haandsknoglerne  sorte.  De  5  Fingre  hos  Palæohatteria  er  hos 
Rovøglen  Greslyosaurus  ændret  saaledes,  at  femte  Finger  er  bleven 


_*^ 


Fig.  4;i    Seriema,   Cariama  cristata,  efter  Brehm. 

meget  svag  og  lille,  hos  Claosanrus  er  den  forsvunden.  Ornitho- 
lestes  har  ogsaa  mistet  fjerde  Finger,  og  dens  Haand  er  derved 
kommen  til  at  ligne  Oldfuglens  i  en  paafaldende  Grad.  Strudsen 
har  ligeledes  tre  Fingre,  men  disse  er  ikke  mere  frie  og  bevæge- 
lige; de  indesluttes  i  Vingehuden.  Hos  den  flN'vende  Fugl  endelig 
er  Fingerleddenes  Antal  stærkt  mindsket  og  Fingrene  samvok- 
sede. For  Mellemhaandsknoglerne  gælder  et  lignende  Svind. 
Haandroden  er  end- 
nu mere  forandret.  "~'"™'""™""'''^^*^^''^^'°"^~''"~""'  .^._=._^ 
Vi  har  i  vor  Haand 
8  Haandrodsknogler, 
som  er  saaledes  for- 
bundne, at  vi  for- 
maar  at  bevæge  og 
dreje  Haanden  i  alle 
Retninger.  Men  hvis 
Fuglen  havde  det 
samme,vildedenkun 
være  daarlig hjulpen : 
Luftens  Tryk  vilde 
dreje  Vingespidsen 
rundt  og  gøre  Flugt 
umulig.  ToafPalæo- 
hatterias  proksimale 
(kropnære)  Haand- 
rodsknogler genfin- 
der vi  baade  hos 
Struds  og  Ravn,  men  af  de  distale  (kropfjærne)  har  den  unge 
Struds  kun  én  tilbage,  og  hos  Ravnen  er  den  helt  forsvunden, 
d.  V.  s.  den  er  fast  samvokset  med  det  øverste  af  Mellemhaanden, 
saa  at  den  ikke  mere  kan  ses.  Hvorledes  Forholdet  var  hos 
Oldfuglen  fremgaar  ikke  tydeligt  af  Forsteningen.  Fuglefostret 
har  Anlæg  til  (3  adskilte  Haandrodsknogler. 

En  anden  Form  af  Særstræv  kaldes  progressiv,  naar  For- 
øgelsen af  Enkeltheder  i  Organet  overgaar  Formindskelsen.  Saa- 
ledes indeholder  Hvaløglens  Luffer  baade  et  forøget  Antal  Fingre 
og  Fingerled,  og  Udviklingen  af  Flyveøglens  Haand  til  Flyvered- 
skab med  sin  uhyre  Forlængelse  af  fjerde  Finger  maa  vel  ogsaa 
nærmest  kaldes  progressiv  (se  Fig.  o),  skønt  den  er  regressiv 
m.  H.  t.  Fingrenes  Antal. 


F'ig.  44.    Sekretær.  Serpentarius  secretarius,  (Brehm). 

Vil  vi  danne  os  en  tydelig  Forestilling  om,  hvorledes  det  er 
gaaet  Efterkommerne  af  Kridtlom'en,  faar  vi  det  bedst  ved  lidt 
nærmere  at  betragte  den  højst  mærkelige  Pattedyrorden  Søkøerne 
(Sirenia).  Tilpasning  til  Livet  i  Vandet  med  Udvikling  af  en 
kraftig  Halelinne  har  gjort  Baglemmerne  overflødige  hos  disse 
Sirener.  De  er  oprindeligt  Hovdyr,  og  Elefanternes  Stamfader, 
Moeritheriiim,  staar  næppe  langt  fra  deres  Udgangspunkt.  Hos 
den  ældste  Slægt,  man  kender,  Eoiheriiim  fra  Tertiærlidens  Eo- 
cæn,  har  Baglemmet  endnu  kunnet  benyttes.  Hos  Halitherium 
fra  Oligocæn  og  Miocæn  findes  et  lille  Bækken  og  et  forkrøblet 
Laarben ;  hos  Metaxytherinm  fra  Pliocæn  kun  et  Anlæg  til  Bæk- 
ken men  intet  Laarben,  og  hos  Nutidsformerne,  Manatis  og  Dy- 
gong,  er  der  blot  nogle  ubetydelige  Knoglesplinter  tilbage  af 
Bækkenet.  Hvis  derfor  nogle  Efterkommere  af  Kridtlom  havde 
levet  lige  op  til  Nutiden,  vilde  uden  Tvivl  først  Overarm  og 
Tænder  være  forsvundne  og  dernæst  hele  Skulderbæltet.  Og  vi 
vilde  have  staaet  overfor  den  Mærkelighed  at  se  en  Fugl,  en 
oprindelig  Flyver,  helt  uden  Anlæg  til  Vinge.  Netop  dette  For- 
hold har  Mennesker  i  Virkeligheden  engang  set,  men  uden  at 
forstaa  det;  jeg  mener  Maorierne,  som  paa  Nyseland  jagede  den 
mægtige  Moafugl  (Dinornis),  hos  hvem  ethvert  Spor  af  Forlem 
var  forsvundet  (se  Fig.  50). 

Er  nu  end  dette  Særstræv  udmærket  egnet  til  at  dygtig- 
gøre Slægten  i  Tilværelseskampen,  saa  kan  det  dog  paa  den  an- 
den Side  ikke  nægtes,  at  en  saadan  ensidig  Udvikling  kan  blive 
i  høj  Grad  skæbnesvanger  for  dens  Fremtid.  Jorden  har  under 
sin  Eksistens  gennem  Aarenes  Millioner  været  Genstand  for 
mange  og  store  Omformninger,  der  naturligvis  har  haft  en  mæg- 
tig Indflydelse  paa  dens  Flora  og  Fauna.  Det  har  nu  vist  sig, 
at  kun  de  Dyreformer,  der  endnu  ikke  var  stærkt  særprægede 
i  nogen  Retning,  havde  Mulighed  for  at  fortsætte  Livet  ved  en 
Forandring  af  de  Forhold,  hvorunder  de  levede.  Og  dette  skyldtes 
deres  Ævne  til  at  variere,  til  at  danne  nye  Former  (Cope). 
De  Grene  af  Dyrestammen  derimod,  som  havde  udviklet  ensi- 
dige Bygningsejendommeligheder,  var  ikke  mere  i  Stand  til  at 
slaa  ind  paa  andre,  betydelig  afvigende  Veje;  —  de  uddøde  derfor. 

Vi  har  allerede  ved  Omtalen  af  Kridtlom'ens  mulige  Efter- 
kommere peget  paa  denne  skæbnesvangre  Lov,  som  gør  sig  gæl- 
dende i  Olddyrstammernes  LTdvikling.  Den  er  paa  Grundlag  af  et 
meget  stort  Materiale  udformet  1893  af  Belgieren  Dollo  og  lyder 

i  sine  Hovedtræk  saaledes:  Udviklingen  kan  ikke  vende 
om.  Et  ved  regressiv  Omdannelse  forkrøblet  Organ  opnaar 
aldrig  mere  sin  tidligere  Styrke;  et  Organ,  som  helt 
er  gaaet  tabt,  af  Mangel  paa  Brug  i  Tidernes  Løb,  kan  ikke 
vokse  ud  igen.  Men  hvis  der  atter,  under  forandrede  Livs- 
betingelser, skulde  blive  Brug  for  det,  saa  vil  en  Erstatning 
blive  frembragt  ved  Omdannelse  af  et  andet  Organ. 

Nogle  Eksempler  kan  bedst  give  den  rette  Forstaaelse  af  dette. 
De    ældste   Fugle   havde   Tænder,   men    mistede   dem    efterhaan- 


Fig.  45.    Forlemmets  Udvikling 
hos  Hestens  Stamme. 


den,  da  der  ikke  mere  var  Brug  for  dem,  og  Kæberne  blev  horn- 
klædte.  En  Stormfugl  fra  Tertiærtiden,  Odontopteryx  toliapica 
{Fig.  47)  har  aabenbart  savnet  dem,  thi  fra  dens  Kæberande  ud- 
viklede der  sig  tandlignende  Spidser.  Og  se  engang  paa  vor  al- 
mindelige Skallesluger,  —  den  har  faaet  en  Slags  forlorne  Tæn- 
der af  Horn  som  Erstatning  for  Fortidens  ægte. 

Oldfuglen  havde,  som  vi  har  set,  en  hel  Snes  Halehvirvler 
og  en  fjer-  eller  bladformet  Hale.  Men  dette  maa  i  Udviklingens 
Løb  have  vist  sig  at  være  ubekvemt;  Hvirvlerne  mindskedes 
stærkt  i  Antal  og  Halen  blev  vifteformet.  Nogle  Fugle  har  dog 
igen  haft  Brug  for  en  lang  Hale,  men  Halehvirvlerne  kunde  ikke 
paany  forøges;  derfor  maatte  Fjerene  forlænges  i  Stedet,  naar 
en  Svæve-  eller  Drageflugt  gjorde  et  saa  langstrakt  Styreredskab 
nødvendigt.  Saaledes  er  f  Eks.  den  lange  Hale  hos  Skade.  Taarn- 
falk  og  Glente  fremkommen. 

Adskillige  Pattedyrformer,  som  fra  Jorden  er  gaaet  i  Træerne 
og   derved  har  ændret  deres  Fodskelet,   er  atter  vendt  om  til  et 


60 

gaaende  eller  si)iingende  Levesæt.  Men  de  har  ikke  derved  faaet 
deres  tidligere  Fodiorm  tilbage;  en  ny  er  dannet  Ira  de  Dele, 
der  endnu  ikke  var  forkrøblede. 

Sælerne  nedstammer  Ira  Bjørne,  hvis  Hale  var  næsten  svun- 
den. De  kunde  derved  ikke  al"  Halen  frembringe  et  Styreredskab, 
en  Halefinne,  som  Hvaler  og  Søkøer.  Men  da  en  saadan  alligevel 
var  nødvendig  for  dem,  er  deres  Bagfødder  bleven  halvmaane- 
formede  og  bevæges  samlede,  saaledes  at  de  ganske  erstatter 
Halefinnen. 

De  Kløer,  som  Oldfuglen  havde  paa  sine  tre  Fingre,  har  sik- 
kert kunnet  'bruges  baade  til  Angreb  og  Forsvar.  De  svandt 
bort  i  Fugleklassen,  da  Vingen  som  saadan  blev  mere  udviklet. 
Imidlertid  ser  vi,  at  selv  de  Hønsefugle,  hvis  Haner  har  Spore 
paa  Foden,  bruger  Vingerne  i  Kamp.  Det  ligger  da  nær,  at  der 
paany  hos  Fugle  kunde  være  Trang  til  et  saadant  Vaaben.  En 
Erstatning  er  ogsaa  udviklet  hos  en  stor  Mængde.  Der  er  spore- 
vingede  Gæs  (Plectropteriis  gambensisj ,  Viber  og  Præstekraver 
(Hoplopterns,  Belonopterus,  Lobivanellus,  Sarciophorus),  men  da 
Fingrene  var  for  omdannede  til  at  kunne  udvikle  Kløer  igen, 
maatte  noget  lignende  fremskaffes  fra  et  andet  Sted.  Sporen 
sidder  da  hos  disse  Fugle  paa  en  Haandrodsknogle  eller  paa  et 
Mellemhaandsben,  ja  Skrigerne  (Anhimæ)  har  en  stærk  Spore 
anbragt  baade  paa  første  og  paa  anden  Mellemhaandsknogle. 

I  næste  Afsnit  vil  vi  høre  nærmere  om  en  Række  af  Kæmpe- 
øgler, som  havde  vænnet  sig  til  en  oprejst  Gang  paa  Baglem- 
merne alene,  og  hvis  Bækken  derved  havde  gennemgaaet  en 
fugleagtig  Omformning.  Nogle  af  disse  bestemte  sig  atter  til  at 
gaa  paa  alle  fire,  og  fik  derved  igen  Brug  for  deres  oprindelige 
Bækken.  Dette  kunde  de  imidlertid  ikke  mere  faa  tilbage.  Det 
Bækken,  man  finder  hos  dem,  bærer  derfor  i  høj  Grad  Præget 
af  deres  tidligere  tobenede  Forlystelser. 

Er  imidlertid  adskillige  Tæer  f.  Eks.  gaaet  tabt,  eller  et  helt 
Lemmepar  maaske  forsvundet,  kan  en  Erstatning  for  disse  vig- 
tige Organer  ikke  fremskaffes.  Hvis  Hesten  atter  skulde  faa 
Brug  for  en  femtaaet  Fod,  vilde  et  Surrogat  for  en  saadan  ikke 
mere  kunne  udvikle  sig  af  de  resterende  Knogledele.  Skulde 
denne  Fodform  derfor  paany  blive  en  Livsbetingelse  for  den, 
maatte  Arten  uddø.  Maaske  er  dette  Grunden  til,  at  Hesten  i 
Amerika  var  helt  forsvunden,  da  P2uropæerne  kom  dertil.  — 
Hvis  Fuglen  ikke  mere  skulde  se  sin  Fordel  ved  at  flyve,   men 

hellere  vilde  benytte  sine  Forlemmer  til  Klatring  f.  Eks. ,  da 
vilde  en  saadan  Omfornniing  ikke  mere  kunne  lade  sig  gøre. 
Dens  Haand  er  i  for  høj  Grad  særpræget  dertil;  i  Virkelig- 
heden stærkt  forkrøblet  i  Forhold  til  den  normale  femfmgrede. 
Vi  ser  da  ogsaa  mange  Eksempler  paa,  at  Opgivelsen  af  Flyv- 
ning efterhaanden  kun  bringer  hele  Forlemmet  til  at  svinde.  Et 
eneste  Eksempel  paa  en  Vinges  Omformning  fra  Flyvning  til  en 
anden  fremaddrivende  Bevægelse  fmder  vi  hos  Pengvinen.    Men 


Fig.  46.  Haand  af  Palæohatteria  A,  en  primitiv  Øgle  fra  Perm,  af  tre  Kæmpe- 
øgler: Greslyosaiiriis  B,  Claosauriis  C  og  Ornitholestes  D,  fra  Trias,  Kridt  og 
Jura;  endelig  af  tre  Fugle:  Archæopteryx  E,  ung  Struds  F  og  Ravn  G,  Jura 
og  Nutid.  For  at  lette  Oversigten  er  alle  Mellemhaandsknoglerne  gjort  sorte. 
Tallene  angiver  Fingrene.  Svindet  af  disse  foregaar  fra  den  udvendige  (ulnare) 
Side,  saaledes  at  altsaa  femte  Finger  mistes  først.  Læg  Mærke  til,  hvormeget 
Haanden  af  E  og  af  D  ligner  hinanden ;  baade  Fingrenes  og  Fingerleddenes  Antal 
er  det  samme  hos  begge.    Tegningerne  angiver  ikke  nogen  Nedstamningsrække. 


Resultatet  viser  blot  en  yderligere  Særform,  en  mere  fremskreden 
Forkrøbling;  ikke  nogen  Nydannelse. 

Søkøerne  har  mistet  Baglemmerne  helt.  Lad  os  foretage  en 
Tankefantasi  for  at  se  deres  Udviklingsmuligheder  under  foran- 
drede Livsbetingelser.  Lad  os  tænke  os  en  uhyre  Flok  Søkøer 
afspærret  i  en  vidtstrakt  Fjord  ved  Hævning  af  Indløbet.  Lad 
Fjordens  Bund  yderligere  hæve  sig  i  Løbet  af  Millioner  af  Aar, 
saa  at  Vandet  bliver  lavere  og  lavere,  og  Dyrene  mere  og  mere 
tvinges  til  at  søge  deres  Føde  paa  Bredden,  ja  tilsidst  nødes  til 
helt  at  bevæge  sig  paa  Land.  Uagtet  Søkoens  Forlem  er  om- 
dannet til  Finne,  er  Benbygningen  deri  ikke  synderlig  særpræ- 
get; Dyret  har  alle  sine  fem  Fingre  i  Behold.  Dets  Forlemmer 
kunde   derfor  godt   gennemgaa  en   meget  langsom  Omformning 

og  Forlængelse,  saa  at  de  paa  Land  kunde  benyttes  til  Gang 
eller  Spring,  og  Halen  slæbes  efter  eller  bruges  til  Støtte,  thi 
Baglemmerne,  som  er  svundne,  kan  ikke  vokse  ud  igen.  Der- 
imod er  Halen  meget  kraftig,  og  det  er  ikke  utænkeligt,  at  den 
vilde  være  i  Stand  til  at  omdannes  saaledes,  at  den  ved  stærk 
Muskelspænding  kunde  slynge  Dyret  fremad  i  lange  Hop.  Der 
blev  altsaa  herved  dannet  en  helt  ny  Form  for  Bevægelse  hos 
et  Hvirveldyr.  Som  en  Parallel  til  dette  kan  jeg  for  Resten  anføre 
den  paa  Land  hoppende  Fisk,  Dyndspringeren  (Periophthaltmis), 
men  jeg  har  gennem  dette  Tankeforsøg  blot  villet  gøre  det  klart, 
paa  hvilke  Punkter  der  ligger  Muligheder  for  en  ny  Organ- 
dannelse  og  paa  hvilke  ikke. 

Saavidt  man  kan  iagttage  de  enkelte  Dyrestammers  Udvikling 
gennem  forskellige  Jordperioder,  foregaar  den  hyppigst  saaledes, 
at  Begyndelsen  sker  med  smaa  og  lidet  udprægede  Former,  som 
ganske  jævnt  og  langsomt  tihager  i  Vækst  og  særlig  Organud- 
vikling. Omformningen  kan  dog  ogsaa  standse  eller  være  saa 
ringe,  at  Dyret  bevares  ret  uforandret  helt  op  til  Nutiden.  I  Mod- 
sætning hertil  kan  andre  Stammer  vise  en  frodig,  næsten  eks- 
plosiv Udvikhngsævne;  'de  svinger  sig  forholdsvis  hastigt  op  til 
stærkt  særprægede  Kæmpeformer  [Dinosaiiria,  Dinotheriiim  o.  s.  v.), 
men  disse  forsvinder  da  ofte  lige  saa  rask  igen.  En  Gruppes 
Udviklingshurtighed  staar  hyppigt  i  omvendt  Forhold  til  dens 
Livsvarighed.  Hele  denne  Stammeformning  og  Artsdannelse  er 
dog  for  det  meste  af  en  saare  indviklet  Natur,  og  vi  skal  i  et 
senere  Afsnit  komme  nærmere  ind  paa  disse  vanskelige  Spørgs- 
maal,  som  yderhgere  besværliggøres  ved  det  fossile  Materiales 
Utilstrækkelighed.  Dollos  Lov  giver  os  jo  kun  Oplysning  om 
enkelte  af  de  mange  Former  for  Udvikling,  og  vi  maa  vel  vogte 
os  for  at  betragte  den  som  et  ufejlbarligt  Dogme.  Den  udtaler 
kun  visse  Hovedregler,  der  synes  at  gentage  sig,  saasnart  Ud- 
viklingen slaar  ind  paa  et  særligt  Spor.  At  der  kan  findes  Und- 
tagelser fra  disse  Regler  ligger  i  Sagens  Natur.  Fra  Biologers 
Side  er  der  gjort  Forsøg  paa  at  omstyrte  Loven,  idet  det  er 
lykkedes  at  faa  enkelte  Salamandre  og  Firben,  som  fødte  levende 
Unger,  til  atter  at  lægge  Æg  ved  at  forandre  Omgivelsernes 
Temperatur  og  Fugtighedsgrad.  Og  man  har  efter  disse  Forsøg 
paastaaet,  at  Æggelederen  her  har  generhværvet  sin  tabte  Ævne 
til  at  danne  Æggeskal,  og  at  den  saaledes  er  vendt  tilbage  til  en 
oprindehgere  Form.    Man  skylder  dog  Beviset  for,  at  denne  Ægge- 

leder  overhovedet  har  været  saa  forkrøblet,  at  DoUos  Lov  kunde 
bringes  til  Anvendelse  overfor  den.  En  mikroskopisk  Under- 
søgelse, som  mulig  kunde  bevise  dette,  foreligger  ikke. 

Dollos  Lov  har  bragt  en  værdifuld  Uddybelse  af  Darwins 
Evolutionslære.  Darwin  siger  jo,  at  under  Individernes  Kamp 
med  Omgivelserne  (struggle  for  life)  vil  de  Former,  der  paa  alle 
Maader  bedst  har  kunnet  tillempe  sig  efter  Omgivelserne  og 
derved  har  udviklet  sig  kraftigst,  ogsaa  have  de  bedste  Mulig- 
heder for  at  forplante  Slægten  og  overføre  dens  Egenskaber  til 
Arten  (sexual  and  natural  selection).  Vi  ser  nu,  at  »the  most 
fitted«    ikke   er   den  Slægt,   der    har   udviklet  de  største  og  mest 


Fig.  47.    Kraniebiudstj'kke  af  Oclnntopteryx  toliapica 
Hele  Lænjiden  var  c.  14  cm. 


særprægede  Former,  men  netop  den  tilsyneladende  mere  be- 
skedne, der  har  bevaret  et  oprindeligere  Præg  og  derfor  sidder 
inde  med  den  største  Variationsævne. 

Efter  denne  lille  Afstikker  vender  vi  tilbage  til  de  uddøde 
Fugle.  Om  Resten  af  dem  kan  jeg  heldigvis  fatte  mig  i  Korthed. 
Thi  disse  Fugle,  der  stærkt  nærmer  sig  til  Nutidsformerne,  har 
mindre  Betydning  for  den  LIndersøgelse,  vi  her  beskæftiger  os 
med.  At  nogle  af  Nutidens  Fugle  (Steganopodes)  staar  i  mer 
eller  mindre  direkte  Afstamningsforhold  til  Tandtærnen,  kan  der 
ikke  være  nogen  Tvivl  om;  og  at  denne  igen  befinder  sig  i  el 
lignende  Forhold  til  Oldfuglen,  maa  vel  ogsaa  anses  for  givet. 
Men  det  var  Oldfuglens  mulige  Forfædre,  vi  skulde  søge  at  ud- 
finde. —  Vi  kan  derfor  nøjes  med  en  kort  Oversigt  over  Fugle- 
faunaen i  Tertiær  og  Kvartær  og  blot  dvæle  lidt  mere  ved  de 
ejendommeligere  Arter. 

Tertiærtiden  mener  man  har  haft  en  Varighed  af  c.  2  Mill. 
Aar;  den  deles  i  fire  Perioder,  Eocæn,  Oligocæn,  Miocæn  og 
Pliocæn.  I  de  tidligste  eocæne  Lag  er  der  fundet  Rester  af  nogle 
store    Fugle,    Gastornithes ,    med    Laarknogler  af  31    Centimeters 

Længde  og  Skinneben  paa  48  cm.  De  besad  endnu  ikke  sam- 
fæstede Mellenihaandsknogler,  og  Hovedskallens  Ben  var  adskilte 
ved  tydelige  Sømme,  medens  Nutidsfuglenes  Kranium  jo  som 
bekendt  kun  synes  at  udgøre  et  eneste  Knoglestykke.  Desuden 
var  Kæberne  delvis  tandbærende.  Hos  en  anden  noget  senere 
optrædende,  albatroslignende  Fugl,  Argillornis  lonqipennis,  havde 
Kæberne  endnu  lave  Tandgruber  som  en  sidste  Rest  af  For- 
fædrearven.  Men  denne  Arv  gik  jo  tabt,  og,  som  tidligere  nævnt, 
kunde    en    anden     Stormfugl,    Odontopteryx    toliapica    (Fig.  47). 


Fig.  48.    Hovedskal  af  Rovtrane,  Phororbacus  infhiliis.    Længden  var  57  cm. 


derfor  paa  sine  hornklædte  Kæberande  kun  frembringe  nogle 
tandlignende  Spidser.  I  Eocæn  træffer  vi  allerede  udviklede 
Strudsfugle,  Dasornis  og  Megalornis,  ellers  er  denne  Periodes 
Fuglefauna  lidet  kendt.  Derimod  er  Miocæntidens  Fugleverden 
overordentlig  rig,  og  Arterne  nærmer  sig  for  største  Delen  stærkt 
til  de  nulevende,  hvilket  navnlig  gælder  om  de  i  Europa  fundne. 
Der  findes  her  Typer  fra  næsten  alle  Klassens  Ordener. 

I  Sydamerika  derimod  er  Fundene  mere  fremmedartede.  Sær- 
lig de  saakaldte  Kraftfugle,  Stereornithes,  er  interessante.  Det  er 
kæmpemæssige  Løbere,  vistnok  ganske  uden  Flyveævne,  men 
med  et  mægtigt,  kroget  Ørnenæb.  De  lader  sig  ikke  indpasse  i 
nogen  af  Nutidens  Fugleordener,  men  udviser  Karaktertræk 
baade  fra  Traner,  Trapper  og  Rovfugle.  Den,  der  kommer  dem 
nærmest,  er  Nutidens  Seriema  (Cariama  cristata).  Man  har  fun- 
det 15  forskellige  Arter,  blandt  hvilke  særlig  maa  nævnes  Phoro- 
rhacus  longissinius,  der  havde  en  Benlængde  af  1,3  m.,  og  Broni- 
ornis  Burmeisteri,  hvis  Højde  oversteg  3  m.  Phororhacus  kunde 
man  maaske  paa  Dansk  kalde  Krognæbbet  Rovlrane.    Dens  Kra- 

nium  (Fig.  48)  var  saa  stort  som  et  Hestehoved,  og  det  høje  kraf- 
tige Krognæb  har  virket  som  Gru  og  Rædsel  paa  de  Dyr,  den 
forfulgte.  Da  de  overordentlig  smaa  Vinger  ikke  formaaede  at 
bære  den  oppe,  gjorde  Benenes 
Kraft  den  til  en  Løber  af  Rang, 
og  den  har  sikkert  ikke  staaet  til- 
bage for  Strudsen  i  saa  Henseende 
(Fig.  49).  Det  maa  have  frembudt 
et  overordentlig  tiltalende  Billede 
at  se  disse  Fugle  jage.  Brontornis 
har  nok  kunnet  gøre  det  af  med 
et  Dyr  af  Kronhjortens  Størrelse. 
Ganske  vist  fandtes  der  ikke  Hjorte 
i  Sydamerika  i  Miocæn,  men  der 
var  iøvrigt  ingen  Mangel  paa  Bytte. 
Der  var  de  mærkelige  Makrauke- 
nier  med  Fællestræk  baade  fra  Ta- 
pir og  Lama,  og  som  vi  derfor  paa 
Dansk  vil  kalde  Lapirer.  Desuden 
de  plumpe  Toksodonter,  gnaverlig- 
nende  Hovdyr,  de  uhyre  Megate- 
rier,  KæmpedovendjTene,  og  de 
mægtige  Glyptodonter,  Kæmpebæl- 
tedyrene, —  for  blot  at  nævne  nogle 
enkelte.  Hertil  kommer,  at  der  vist- 
nok saagodtsom  helt  har  manglet 
egentlige  Rovdyr.  Man  kan  derfor 
ikke  undre  sig  over,  at  Kraftfuglene 
udviklede  sig  til  en  overordentlig 
Blomstring.  De  behøvede  ikke  at 
flyve;  der  var  faa  Fjender  og  rige- 
ligt med  Føde. 

Hoppende,  springende  og  i  Hur- 
tigløb   bevægede    de   sig   hen   over 

Stepperne.  Snart  gjaldt  det  en  skællet  Øgle,  der  først  fik  et 
kraftigt  Hug  med  Næbbet,  derpaa  blev  rystet  godt,  saa  Knog- 
lerne søndredes,  og  endelig  blev  kastet  op  i  Luften  og  slugt  med 
det  samme.  Et  mindre  Pungdyr  forsmaaedes  heller  ikke,  men 
nu  viser  der  sig  en  Flok  Lapirer  bag  en  Højderyg,  forfulgt  af 
et  Rovtranepar.    I  et  spændstigt  og  elegant,  næsten  dansende  Løb 


Fig.  49.  Opstillet  Skelet  af  Rov- 
trane, Phororhacus  inflatns,  (efter 
Andrews)  c.  Vis  nat.  St.  Læg  Mærke 
til  den  svindige  Vinge,  der  dog  viser 
Særpræget  fra  fortidig  Flyvning, 
samt  det  solide  Bækken,  hvori  alle 
3  Bækkenben  bagtil  er  samfæstede. 

bevæger  F'uglene  sig  omkring  Flokken,  der  kun  formaar  al 
komme  langsomt  afsted,  fordi  den  hvert  Øjeblik  maa  gøre  Front 
mod  sine  Forfølgere.  Eller  rettere,  den  slutter  Kres  om  Ungerne 
og  de  halvvoksne  Dyr,  slaar  bagud  med  de  korte,  klodsede  Ben 
og  søger  at  forsvare  sig  paa  bedste  Maade.  Fuglene  har  samlet 
sig  for  at  gøre  et  sidste  Angreb,  de  er  endnu  lidt  ængstelige  for 
Lapirernes  kraftige  Hove,  og  hver  Gang  et  Dyr  slaar  bagud, 
springer  begge  til  Side  med  pludselige,  forskræmte  Hop.  Men 
nu  tager  de  som  ved  en  fælles  Indskydelse  Tilløb  og  sætter  med 
et  højt  Spring  op  over  de  nærmeste  Dyrs  Rygge,  midt  ind  i 
Flokken.  En  stor  Forfærdelse  griber  alle  Dyrene,  og  med  pru- 
stende Gryntelyde  spredes  de  til  alle  Sider.  Det  var,  hvad  Rov- 
tranerne havde  ventet:  med  et  brutalt  Næbhug  har  hver  af 
Fuglene  slaaet  sit  Ungdyr  til  Jorden  og  giver  sig  nu  til  paa 
Gribbevis  at  fortære  Byttet.  Først  aabnes  Bugen,  og  Indvoldene, 
den  bedste  Smagebid,  hales  frem.  Dyrets  Øjne  hugges  ud  og 
sluges,  ligesom  naar  vi  spiser  Østers.  Med  pudsige  baglæns  Hop 
slider  Fuglene  de  dampende  Tarme  løs,  de  glitrer  som  Silke- 
baand  i  det  blændende  Sollys.  Det  er  et  anstrængende  Arbejde, 
og  Parret  glemmer  alt  andet  omkring  sig. 

Pludselig  løfter  Hunnen  Hovedet,  retter  sig  hurtigt  op  i  sin 
fulde  Højde  og  udstøder  et  skarpt  Skrig.  Hannen  gør  det  samme. 
Et  andet  Par  Rovtraner  har  ubemærket  nærmet  sig  og  lader  til 
at  ville  have  Del  i  Byttet.  Som  paa  et  givet  Tegn  vender  de  lo 
første  Fugle  sig  mod  de  nyankomne.  Deres  store,  skønne,  blaa- 
graa  Øjne,  kantede  af  lange  Øjenhaar,  lyner  af  Forbitrelse. 
Halsfjerene  rejses,  og  med  vidt  aabent  Gab  stjæler  de  løs  paa 
Modstanderne.  Der  udvikler  sig  en  rasende  Kamp.  Med  Hop 
og  Sidespring  udfolder  enhver  af  Fuglene  den  mest  mulige  Be- 
hændighed; —  Slag  og  Stød  uddeles  ved  Hjælp  af  de  kraftige 
Ben,  blødende  Saar  tilføjer  de  skarpe  Krognæb,  og  snart  er  alle 
indhyllede  i  en  Sky  af  løsrevne  Fjer.  —  Da  vakler  den  ene  af 
de  sidst  ankomne  Fugle  et  Øjeblik,  —  den  viger  for  det  vold- 
somme Angreb,  —  den  sænker  sin  løftede  Hale  og  søger  Frelse 
ved  ilsom  Flugt.  Med  fornyet  Mod  kaster  de  to  sig  nu  over 
den  tiloversblevne,  og  det  varer  ikke  længe,  før  den  ligger  blø- 
dende og  gispende  paa  Jorden.  Den  forsøger  endnu  engang  at 
rejse  sig  op,  men  det  lykkes  ikke,  og  el  Par  Hug  i  Hovedet  gør 
det  fuldstændigt  af  med  den.  —  De  to  Sejrende  slaar  nogle  Øje- 
blikke  aandeløse   efter   den   haarde  Kamp.  —  Saa  ryster  de  sig 

gentagne  Gange  og  bringer  Fjerdraglen  lidt  i  Orden  igen.  Der- 
paa  springer  de  op  paa  et  Par  store  Klippestykker,  som  ligger 
i  Nærheden,  retter  sig  saa  stærkt,  de  kan,  rækker  Halsene  lige 
tilvejrs,  og  med  Næbbene  mod  Zenith  udstøder  de  nogle  klare, 
skingrende,  højt  gjaldende  Skrig.  Atter  og  atter  gentaget  lyder 
det  som  en  jublende  Sejersfanfare. 

Jeg  har  her  i  Ord  forsøgt  at  give  et  Billede  af  Rovtranen, 
ligesom  jeg  i  Ord  og  Tegning  har  gjort  det  med  Oldfugl  og 
Kridtlom.  Det  kan  naturligvis  ikke  blive  andet  end  et  Fantasi- 
foster: intet  menneskeligt  Øje  har  vel  sel  disse  Fugle.  Men  selv 
i  videnskabelige  Værker  kan  man  jo  finde  billedlige  Genfrem- 
stillinger af  Forverdenens  Dyr,  der  rigtignok  ofte  ser  ud,  som 
om  Zoologerne  slet  ikke  forstod  at  opfatte  Naturens  ydre  Former. 
Naar  jeg  har  forsøgt  det  her,  saa  er  det,  fordi  der  i  os  alle  findes 
en  Trang  til  ogsaa  at  gøre  Billedet  af  Fortiden  saa  levende  som 
muligt,  for  at  vi  bedre  skal  kunne  forstaa  den  Jord,  der  er  vor 
Bolig.  —  Man  vil  kt  se,  at  jeg  har  benj-^ttet  forskellige  Træk  fra 
beslægtede  Fugle  for  at  danne  denne  lille  Hændelse  fra  Miocæn- 
tiden,  og  at  saadanne  Kampe  hyppigt  har  fundet  Sted,  kan  man 
slutte  af  de  ofte  dybe,  men  atter  helede  Mærker  af  Beskadigelser, 
der  ikke  sjældent  ses  paa  de  fundne  Kranier  af  Rovtrane. 

Kvartærtidens  Fuglefauna  indeholder  omtrent  hele  Nutidens, 
men  er  navnlig  særtegnet  ved  de  gigantiske  Former,  som  op- 
træder paa  den  sydlige  Halvkugle. 

Da  den  berømte  Rejsende  Cook  i  1770  omsejlede  Nyseland, 
blev  der  iagttaget  en  kæmpemæssig  Fugl  paa  Stranden.  Man 
holdt  dengang  Beretningen  for  en  Fabel,  men  der  er  senere  fun- 
det en  saa  stor  Mængde  Knogler  af  mægtige  Strudsfugle  paa 
Øerne,  at  man  nu  ikke  mere  er  i  Tvivl  om  Sandheden  deraf. 
Efter  nogle  ret  usikre  Beretninger  skal  ogsaa  andre  Hvide  have 
iagttaget  saadanne  Fugle.  En  vis  Robert  Clark  meddeler,  at  han 
c.  1830  har  set  en  overordentlig  stor,  sort  Fugl,  som  de  Indfødte 
kaldte  Moa,  med  lange  Ben,  lang  Hals  og  forholdsvis  lille  Hoved, 
kort  Næb  med  røde  Hudlabber  paa  Siderne  og  en  ubetydelig 
Kam  paa  Issen.  1839  naaede  de  første  Knogler  af  Fuglen  til 
London,  men  siden  da  er  der  tilvejebragt  et  overordentlig  rigt 
Materiale;  ikke  alene  fuldstændige  Skeletter,  men  ogsaa  Hud- 
stykker med  Fjer,  indtørrede,  men  ellers  uforandrede.  Muskler 
og  Sener,  Luftrørsringe  i  deres  naturlige  Leje  o.  s.  v.,  foruden  en 
stor  Mængde  Æg. 

Paa  Grundlag  af  alt  dette  har  man  kaldt  Familien  Dinornidæ 
og  delt  den  i  5 — 7  Slægter  med  15 — 26  Arter.  De  mindste  havde 
en  Højde  af  c.  75  cm,  de  største  var  næsten  4  m,  og  deres 
Knogler  overordentlig  massive;  den  her  afbildede  Pachyornis 
elephantopus  Owen  er  typisk  for  de  plumpe  Former.    (Fig.  50). 

Moafuglene  er  navnlig  interessante  ved  det  stærke  Svind  af 
deres  Forlemmer.  Brystbenet  er  kort  og  bredt,  og  Nøgleben 
mangler; — ja  hos  flere  Slægter  er  der  slet  intet  tilbage  af  Skul- 
derbæltet, idet  baade  Ravnenæbsben  og  Skulderblade  ogsaa  er 
borte.  Naar  der  overhovedet  findes  Knogler  af  Forlemmer,  er  de 
overordentlig  svage,  medens  de  stærke  og  plumpe  Ben  var  for- 
synet med  en  saa  kraftig  Muskulatur,  at  Læggenes  Sværhed  hos 
de  mindre  Arter  maa  have  gjort  dem  næsten  lige  saa  brede, 
som  de  var  høje,  og  derved  givet  dem  et  højst  pudsigt  Udseende. 
Foden  besad  tre  Fortæer,  hos  de  fleste  Arter  rimeligvis  ogsaa 
en  Bagtaa.  Indertaaen  havde  3,  Mellemtaaen  4  og  Ydertaaen 
5  Led.  Kløerne  var  meget  kraftige,  paa  Fortæerne  krumme,  men 
paa  Bagtaaen  lige.  Den  lange  og  muskuløse  Hals  bar  et  tem- 
melig fladt  Hoved  med  en  meget  lille  Hjærne  og  ret  smaa  Øjne. 
Næbbet  var  kort,  hos  nogle  skarpt  og  spidst,  hos  andre  stumpt 
og  afrundet.  Paa  Hovedskallen  er  der  ingen  Mærker  af,  at  den 
var  forsynet  med  en  Kam;  derimod  findes  paa  dens  Overflade 
hos  flere  Arter  smaa  flade  Gruber  symmetrisk  fordelt,  hvilket 
tyder  paa,  at  Hannen  paa  Hovedet  har  baaret  en  Top  eller  et 
Diadem  af  store,  haarde  Fjer.  Maorierne  paastaar  ogsaa,  at 
Moaens  Hoved  og  Hale  var  smykket  med  prægtige  Fjer,  som 
Høvdingerne  benyttede  til  at  pynte  sig  med.  Et  bevaret  Stykke 
Halshud  er  besat  med  store,  tætsiddende,  kegleformede  Hudvorter, 
som  endnu  tildels  bærer  Fjer,  der  op  mod  Hovedet  aftager  i 
Længde  og  Udvikling  og  efterhaanden  gaar  over  i  haarlignende 
Dannelser,  medens  det  øverste  Stykke  Hud  er  nøgent.  Efter 
dette  maa  man  vel  antage,  at  det  nøgne  Stj^kke  Hals  har  straalet 
i  stærke  Farver  ligesom  hos  Kasuar  og  Kalkun.  Fjerene  var 
bløde  og  bøjelige  som  hos  de  øvrige  Strudsfugle,  og  Farven 
varierede  hos  de  forskellige  Arter.  Nogles  Fjerdragt  var  mørk, 
næsten  sort,  andres  hvidspættet  paa  mørk  Bund,  eller  smykket 
med  lysere  og  mørkere  brunlige  Længdestriber.  I  det  mindste 
en  Art  var  fjerklædt  lige  ned  til  Tæerne. 

Uagtet  hverken  en  levende  eller  en  friskskudt  Moafugl  nogen- 
sinde  har  været  videnskabeligt   undersøgt,    ved  vi    dog   saaledes 


69 


alligevel,  —  takket  være  udmærkede  Forskere  — ,  overordentlig 
god  Besked  med  Fuglens  Udseende  og  Bygning,  saa  at  enhver 
let  kan  danne  sig  et  Billede  deraf. 

At  den  var  planteædende,  kan  man  ikke  alene  slutte  sig  til, 
men  det  er  ogsaa  bevist  ved  mikroskopiske  Undersøgelser  af 
dens  Ekskrementer.     Desuden   har   man    fundet   talrise  Hobe  af 


Fig.  50.    Skelet  af  Pachyornis  elephantopiis,  V20  nat.  St.  (efter  R.  Owen). 

de  Smaasten,  hvormed  Fuglene  knuste  deres  Føde;  det  er  hvide 
Kvartsrullesten  paa  Størrelse  mellem  en  Ært  og  et  Dueæg.  Den 
største  af  disse  Sten  vejede  56  gr  og  Vægten  af  den  samlede 
Stenmasse  i  en  Moakraase,  var  fra  1  til  3  kg.  Paa  en  ganske 
raffineret  Maade  benyttede  Maorierne  sig  af  dette  Forhold.  De 
samlede  passende  Smaasten,  gjorde  dem  glødende  og  kastede 
dem  paa  Fuglens  Vej,  naar  de  saa  en  Moa  nærme  sig.  Denne 
slugte   da  Stenene   og  blev   snart   efter  et  let  Bytte  for  Jægeren. 

De  fundne  Moaæg  var  27—30  cm  lange  og  19 — 20  cm  brede 
(paa  et  Strudseæg  er  Maalene  c.  15  og  12),  med  en  meget  tyk 
Skal.    Farven  var  rimeligvis  lysegraa. 

Det  er  vistnok  uhørt  i  Menneskeslægtens  Historie,  at  en  Fugl 
har  givet  Anledning  til  Irygtelige  Krige.  Moaen  er  ogsaa  i  denne 
Henseende  enestaaende.  Den  var  saa  at  sige  Maoriernes  eneste 
Kødnæring,  og  da  den  blev  udryddet,  maatte  man  se  at  skafle 
sig  en  »Festret«  paa  anden  Maade.  Man  aad  da  hinanden  og 
levede  i  bestandig  Krig  for  at  skaffe  sig  ny  Forsyning  af  Menne- 
skekød. Først  da  Europæerne  indførte  Svin  og  Kartofler,  blev 
der  gjort  Ende  paa  den  forfærdelige  Tilstand. 

Paa  Madagaskar  levede  en  anden  Familie  af  Kæmpefugle, 
Æpyornidæ,  af  hvis  Æg  der  nu  findes  36  vel  bevarede  Eksem- 
plarer i  forskellige  Museer.  Længden  er  mellem  32  og  33,5  cm, 
Bredden  22 — 235,  cm  og  Skallens  Tykkelse  3  mm.  Ægget  vejede 
omtrent  9  kg,  hvilket  modsvarer  7,3  Strudseæg  eller  185  Hønseæg; 
man  kunde  have  lavet  en  Omelet  deraf  til  et  større  Middags- 
selskab. Fuglen  havde  4  Tæer,  men  hos  de  fleste  Arter  var 
begge  Underarmsben,  Mellemhaandsknogler  og  Fingre  ikke  alene 
stærkt  i  Svind,  men  ogsaa  sammensmeltede  til  en  pladeformet 
Masse.  Ribbenene  var  uden  Tværtappe,  Brystbenet  tyndt  og  kort, 
men  meget  bredt.  Individerne  af  Slægten  Æpyornis  blev  1^/2 — 5  m 
høje.  Benene  var  overordentlig  svære,  Laarknoglen  kort  og  mas- 
siv. Skinneben  og  Mellemfod  næsten  elefantagtigt  udviklede,  med 
Mærker  af  en  yderst  kraftig  Muskulatur.  Af  forskellige  Tegn 
kan  man  slutte,  at  Fuglens  Bug  næsten  berørte  Jorden.  Den 
har  altsaa  i  det  Ydre  ikke  ret  meget  lignet  Nutidens  elegante 
Struds.  Ogsaa  mindre  plumpe  Former,  omtrent  af  Trappestørrelse, 
fandtes  i  en  anden  Slægt  af  Familien. 

De  øvrige  Øer  Øst  for  Afrika  har  rummet  en  stor  Mængde 
uddøde  Fugle,  Dronten,  Didus  ineptus  og  borbonicus,  Solitæren, 
Pezophaps solitarius,  Kæmpevandhønen,  Gallinula  gigantea,  foruden 
mange  andre  Arter.  Del  gælder  om  disse,  ligesom  om  Geirfuglen, 
Alca  impennis,  at  deres  altfor  ensidige  Særstræv  blev  skæbne- 
svangert for  dem.  Naar  man  har  læst  Fremstillingen  af  Udvik- 
lingens Veje  i  det  foregaaende,  vil  man  ikke  have  nogen  Vanske- 
lighed ved  at  forstaa  dette. 

Et  evigt  fornyet  Raab  .synes  at  klinge  gennem  Tilværelsen: 
Bestandigt  fremad  mod  rigere  Former,  thi  der  er  ingen  Vej  til- 
bage uden  Dødens.  (Fortsættes). 

Det  har  i  denne  Afhandling  Miret  nodvendigt  at  danne  tiere  nye  danske 
Ord,  fordi  storste  Delen  af  de  uddode  Dyr  endnu  ikke  har  faaet  nogen  Be- 
tegnelse i  Sproget.  Ganske  vist  maa  Ornitologer  ogsaa  kende  de  videnskabelige 
Navne  paa  Fugle,  men  saadanne  latinske  Navne  alene  virker  ikke  i  sig  selv 
billeddannende  for  Bevidstheden.  De  knytter  sig  ikke  til  nogen  kendt  Ord- 
stamme eller  Forbindelse  og  tynger  blot  paa  Hjærnen  som  trægt  og  vanskeligt 
Huskestof.  Ved  at  nævnes  udløser  Ordet  ikke  Billedet  af  Dyret,  saaledes  som 
det  danske  Navn  ganske  uvilkaarligt  gor;  derfor  kan  kun  den  danske  Beteg- 
nelse gøre  Fuglen  helt  synskendt  for  den  uvidenskabelige  Læser.  —  Desuden 
har  jeg  paa  de  Steder,  hvor  det  var  muligt,  forsogt  at  erstatte  Fremmedord 
med  danske;  men  overalt  lader  det  sig  ikke  gennemføre.  —  Endelig  har  jeg 
kortet  enkelte  danske  Ord,  som  ved  hyppig  Gentagelse  virkede  trættende  paa 
Grund  af  deres  Længde. 

Navnet  Oldfugl  for  Archæoptery.r  har  mulig  været  benyttet  før,  men  Tand- 
tærne  for  Icthijornis,  Kiidtlom  for  Hespeiornis,  Rovtrane  for  Phororhacus,  La- 
pir  for  Macraiichenia  og  Topnakke  for  Pteranodon  er  nye.  Oldfuglen  kaldes 
paa  Tysk  iUrvogel«,  men  ellers  er  der  hverken  paa  Tysk  eller  Engelsk  gjort 
noget  Forsøg  paa  at  komme  ud  over  de  latinske  Betegnelser.  Amfikole  Hvirvler 
har  jeg  kaldet  tvehule;  saaledes  kunde  man  for  prokole  og  opistokøle  sige 
forhule  og  baghule.  1  Stedet  for  Specialisering  er  benyttet  Ordene  Særstræv, 
Særform,  Særpræg,  eftersom  det  passede ;  for  specialiseret  særpræget,  for  karak- 
terisere særtegne,  for  rekonstruere  gengisse  og  for  Rekonstruktion  Gengisning. 
En  Sammenvoksning  er  bleven  til  et  Samfæst,  sammenvokse  til  samvokse  eller 
samfæste.  Skamben  er  erstattet  med  Bæreknogle.  Hvis  Mennesker  vil  skamme 
sig  over  deres  Køn.  saa  kan  man  jo  gærne  unde  dem  denne  Fornøjelse,  men 
at  overføre  den  samme  Tankeforbindelse  paa  Dyr  har  altid  forekommet  mig 
i  høj  Grad  anstødeligt.  Dette  Ben  (os  piibis)  kan  man  ikke  engang  kalde  Køns- 
benet,  thi  det  har  intet  direkte  at  gøre  med  Kønsfunktionen;  hos  Fuglene 
støtter  eller  bærer  det  nærmest  Bughuden,  og  det  er  derfor  her  (efter  Samraad 
med  Formanden,  E.  Lehn  Schioler)  kaldet  Bæreknogle. 

I  næste  Afsnit,  som  hedder  iFugleligheder  blandt  Fortidsøgler«  findes  ikke 
faa  latinske  Navne,  som  kræver  et  Udtryk  paa  Dansk.  Enkelte  af  dem  er 
meget  vanskelige  at  gengive  kort  og  klart.  Saaledes  inddeles  Kæmpeøglerne  i 
^Præpubici^  og  ^Postpnbici«.  og  dette  rammer  en  Forskel,  som  netop  har  Be- 
tydning for  det  Spørgsmaal,  vi  i  denne  Afhandling  beskæftiger  os  med.  Men 
en  formklar  Danskning  af  disse  Ord  er  endnu  ikke  lykkedes  for  mig,  og  jeg 
henstiller  til  Tidsskriftets  Læsere  at  forsøge  derpaa.  To  saadanne  Sproguhyrer 
som  )i lihamphorhynchoideai^  og  ^ Pterodactyloidea^  har  jeg  derimod  haft  let 
ved  at  give  korte  og  mundrette  Betegnelser  paa  Dansk.  —  Vi  vil  jo  alle  gærne 
være  med  til  at  rigne  vort  gamle  danske  Sprog,  og  naar  den  forste  Latter 
(som  altid  indfinder  sig  ved  S3'net  af  det  nye)  har  sat  sig.  haaber  jeg.  at  man 
vil  godtage  i  det  mindste  nogle  af  mine  Nydannelser. 

Jeg  benj'tter  Lejligheden  til  at  rette  en  varm  Tak  til  Foreningens  Formand, 
E.  Lehn  Schioler,  for  den  Elskværdighed,  hvormed  han  har  stillet  sin  enestaaende 
F'uglesamling  til  min   Raadighed  under  Udarbejdelsen  af  denne  Afhandling. 

Eftertryk  af  Tekst  og  Billeder  uden  Kildeangivelse  er  ikke  tilladt.  En 
Fortegnelse  over  den  benyttede  Litteratur  vil  folge  ved  Afhandlingens  Slutning. 

G.  H. 


72 


D.BØLLINGS  EFTERLADTE  ORNITHOLOGISKE 
OPTEGNELSER. 

[I  Hæfte  IV  Aargang  6,  omtaltes  nogle  Optegnelser  af  afdøde  D.Bølling, 
som  Red.  havde  modtaget  til  Gennemsyn.  Hvad  der  i  disse  Optegnelser 
angaar  danske  Fugle  er  uddraget  og  vil  blive  meddelt  nedenstaaende;  nogle 
Fodnoter  til  nærmere  Forklaring  af  de  i  Optegnelserne  forekommende  Ferson- 
og  Stednavne  er  vedføjede  af  Red.] 

Spidsand  (Anas  aciita).  Den  yngler  formodentligen  i  det 
nordlige  Sjælland,  i  det  mindste  har  jeg  set  en  Han  i  Sommer- 
dragt, som  27  Juli  blev  skudt  ved  Breininge  Aa^ 

Lille  Skallesluger  (Mergiis  albelhis).  Konserv.  ScheeP 
har  adskillige  Gange  faaet  den  paa  Møen  i  Vintermaanederne, 
men  kun  faa  gamle  Hanner.  —  I  Slutningen  af  Febr.  1845  fik 
Stud.  Carstensen^  en  ?  fra  Helsingør  og  jeg  ^^  og  ^  fra  Dragør; 
Vinteren  var  meget  streng.  —  I  Januar  1850  har  Mourier  Pe- 
tersen faaet  en  udmærket  smuk  gi.  Han  her  fra  Sjælland. 

Rødstrubet  Lom  (Colymbus  septentrionalis).  Forekommer 
om  Vinteren  jævnlig  i  Kalleboderne,  men  altid  enkelt;  den  op- 
holder sig  i  Reglen  paa  de  mere  grunde  Steder;  den  flj^ver  højst 
ugerne  og  har  megen  Møje  med  at  hæve  sig  til  Lufts,  naar  den 
ligger  paa  Vandet,  men  er  den  først  kommen  til  Vejrs,  gaar  det 
ret  rask  for  den.  —  Den  29  October  1849  saa  jeg  et  Exemplar 
skudt  samme  Dag  i  Kalleboderne;  det  havde  endnu  betydelige 
Spor  af  Sommerdragten ,  en  omtrent  3  Tommer  lang  og  ^/-z 
Tomme  bred,  brunrød  Stribe  langs  Trachea*. 

Vandrikse  (Rallus  aquaticus).  Den  21  October  1844  købte 
jeg  et  Exemplar  hos  en  Vildthandler  i  Kjøbenhavn.  —  I  Januar 
1850  blev  en  gammel  Hun  skudt  ved  Aarhus;  den  findes  hos 
Seer.  Friis. 

Triel  (Oedicnemiis  crepitans).  Den  er  skudt  paa  Bornholm 
21  October  1848  og  findes  hos  stud.  med.  A.  Carstensen. 

Vibe  (Vanellus  cristalusj.  Den  19  Marts  1846  saa  jeg  Vibeæg 
hos  en  Vildthandler  her  i  Byen.  —  De  første  Dage  i  Juni  1846 
traf  jeg  flyvefærdige  Unger  i  Breininge  Mose^  ved  Kallundborg, 
hvor   den   yngler   i   stor   Mængde.   —  Den  21  Februar  1849   saa 

'  0.  for  Kalundborg.  —  ^  Chr.  Fr.  Scheel  født  1810,  død  1870,  Konservator 
ved  det  Kgl.  Naturhistoriske  Museum  (i  Stormgade)  til  1859.  —  *  A.  H.  Car- 
stensen, f.  i  Tripolis  1821,  død  i  Mexico  1877.  Lægeeksamen  i  1852.  Havde 
en  fortrinlig  Samling  af  europæiske  Fugle.  —  *  Luftrøret.  —  ^  O.  for  Kalundborg. 

jeg  Viben  i  Kalleboderne  inde  paa  Mosen ;  Vejret  var  mildt  og 
stille  ovenpaa  en  8  Dages  Storm,  og  ingen  Is  i  de  sidste  14 
Dage.  —  Den  28  Februar  1850  saa  jeg  Viben  i  Kallebodstrand, 
og  efter  Sigende  skal  den  have  været  der  i  flere  Dage. 

Hvidbrystet  Præstekrave  (Ægialitis  cantiana).  I  Som- 
meren 1844  fandt  jeg  den  ynglende  temmelig  hyppigt  ved  Egaae 
Fjed,  noget  N.  for  Aarhus.  I  Begyndelsen  af  Mai  har  jeg  af  og 
til  trufTet  den  i  Kallebodstrand,  enkelt  eller  i  smaa  Flokke,  saa- 
ledes  3  Maj  1846  og  4  Maj  1849.  Den  er  ikke  saa  sky  som 
Ægialitis  hiaticiila. 

Strandskade  (Hæmatopus  ostreologiis).  Jeg  har  funden  den 
ynglende  temmelig  hyppigt  ved  Aarhus  og  paa  Øen  Vrøi^  ved 
Kallundborg.  —  Den  5  Oktober  1844  skjød  jeg  en  ung  Fugl  paa 
Amager;  den  var  saa  lidt  sky,  at  jeg  stagede  Baaden,  rigtignok 
imod  Vinden,  indtil  paa  20  Skridt  nær  og  skød  den  i  Sædet. 
—  Den  27  Marts  1850  blev  en  gammel  Hun  med  meget  udvik- 
lede Æggestokke  taget  paa  Amager  ved  Kastrup;  den  var  saa 
forkommen  af  den  usædvanligt  haarde  Eftervinter,  at  den  blev 
tagen  med  Hænderne.  Den  var  i  fuldkommen  Sommerdragt 
(Scheel,  den  findes  hos  Fr.  Friis). 

Storspove  (Numeniiis  arqvatiis).  Overvintrer  undertiden 
hos  os;  i  det  mindste  har  jeg  set  Exemplarer  hos  Vildthand- 
lerne her  i  Kjøbenhavn  5  Febr.  1846  og  6  December  1846,  sidste 
Gang  sammen  med  Numenius  phæopus. 

Rødben  (Totaniis  calidrisj.  1  Yngletiden  undertiden  meget 
tam.  Saaledes  traf  jeg  25  Juli  1844  et  Par  med  næsten  fuld- 
voksne Unger  paa  Fuur  i  Limfjorden  ;  de  gamle  vedblev  at  sværme 
omkring  os,  saalænge  til  en  af  dem  til  sidst  i  Flugten  blev  ihjel- 
slaaet  med  en  Sten. 

Sort  klire  (Totaniis  fuscus).  Den  16  September  1849  traf 
jeg  en  yngre  Han  ved  Breininge  Aaes  Udløb  i  Viskendeveile; 
den  holdt  sig  paa  de  aabne,  dyndede  Pletter  imellem  Rørene, 
hvor  det  ferske  Vand  endnu  var  det  prædominerende;  den  var 
alene,  og  jeg  opdagede  den  ganske  tilfældigt,  da  den  søgte  at 
undløbe.  Nogen  Lyd  hørte  jeg  ikke  af  den;  den  findes  i  Seer. 
Friis  Samling. 

Dværgryle  (Tringa  miniita).  Ikke  sjælden  i  Kallebodstrand 
i  September,  enten  enkeltvis  imellem   Tringa  alpina  eller  under- 

^  Nord  for  Saltbæk  Vig  i  Nordvestsjælland.  Vroj  er  nu  ikke  længere  en 
0  men  ved  Dæmninger  forbunden  med  Sjællands  Kyst. 

tiden  endogsaa  i  temmelig  betydelige  Flokke.  Jeg  har  flere  Aar 
i  Rad  trulTet  den  den  18  September. 

Sortgraa  Ryle  (Trinya  maritimaj.  Scheel  omtaler  den 
som  særdeles  sjælden  paa  Møen,  hvor  han  og  E.  Hage^  har 
faaet  den  3  Gange.  —  Et  Exemplar  i  Efterslægtens  Samling  er 
skudt  paa  »Trekroner.  3  Marts  1843.  —  Et  andet  Exemplar  i 
det  kgl.  zoologiske  Museum  er  skudt  i  Vinteren  1847  paa  Strand- 
møllen. —  Den  27  Januar  1850  blev  Han  og  Hun  skudte  ved  Sæby; 
den  ene  er  paa  det  kgl.  Museum,  den  anden  hos  Seer.  Fr.  Friis. 

Islandsk  Ryle  (Tringa  caniitiis).  En  gammel  Hun  er  skudt 
ved  Brabrand  Sø  ved  Aarhus  i  fuldstændig  Sommerdragt;  den 
lindes  nu  hos  Seer.  Friis.  —  Den  25  August  1851  saa  jeg  4  Styk- 
ker hos  en  Vildthandler  i  København,  alle  i  fuldstændig  Sommer- 
dragt. 

Dobbeltbekkasin  (Gallinago  scolopacina),  Scolopax  Brehmii 
Kaup.  E.  Hage  har  fra  Møen  faaet  Skindet  af  en  Bekkasin  af 
Størrelse  som  Dobbeltbekkasin  og  med  dens  Halslængde  og  16 
Halefjer.  Skudt  mellem  1  og  5  September  1825  (Reinhardt^ 
[i  en  haandskreven  Notits  i  hans  Exemplar  af  Teilmann^  nu 
i  Konserv.  R.  Conradsens  Besiddelse]).  —  Den  22  Marts  1845  saa 
jeg  en  Dobbeltbekkasin  hos  en  Vildthandler,  uagtet  Isen  endnu 
ligger  til  Sverig,  og  det  hver  Nat  fryser  (3 — 10^,  om  det  ogsaa 
om  Dagen  tøer  lidt,  hvor  Solen  skinner.  —  Den  20  Marts  1849 
en  hos  en  Vildthandler;  meget  mildt  Vejr. 

Skovsnæppe  (Scolopax  rusticola).  Den  10  Januar  1846, 
da  Vejrliget  var  meget  mildt,  blev  den  skudt  ved  Bonderup*  — 
De  første  Dage  i  April  1849  faldt  den  usædvanlig  hyppigt  i  Sne- 
verris Skov  pr.  Kallundborg;  Trækket  ophørte  ikke  før  ind  i 
den  første  Uge  af  Maj,  og  der  blev  ialt  skudt  69  Stykker  der  i 
Skoven. 

Hætte maage  (Lams  ridibundus).  Gammel  F^ugl  i  komplet 
Vinterdragt  blev  skudt  23  Februar  1843  i  Kallebodstrand.  — 
Ankom  20  Marts  1850  og  da  i  komplet  Sommerdragt;  flere  Par 
opholdt  sig  i  længere  Tid  ved  Vaagerne  ved  Langebro  og  var 
meget  tamme. 

1  Født  i  Stege  1816,  død  paa  Nøbbelegaard  ved  Stege  i  187;^.  liekendt 
Politiker  og  ivrig  Ornitholog  og  Samler.  —  -  I.  C.  H.  Reinliardt  født  1776.  død 
1845.  Prof.  i  Zoologi  ved  Københavns  l'niversitct.  —  ■'  A.  C  Teilmann:  Forsøg 
til  en  Beskrivelse  af  Danmarks  og  Islands  Fugle.  Riebe  1823.  —  *  Antagelig 
B.  i  Midtsjælland. 

Svartbag  (Lams  marinusj.  Den  23  April  1844  fik  jeg  en 
gammel  Fugl  (allerede  i  ren  Sommerdragt),  der  samme  Dag  var 
bleven  fanget  i  Kallebodstrand  paa  en  ganske  ejendommelig 
Maade;  en  Aalestanger  anbragte  nemlig  en  lille  halvdød  Aal  i 
Enden  af  en  Snor  og  en  Sten  i  Snorens  modsatte  Ende;  han 
gjorde  Snoren  saa  lang,  at  Stenen  laa  paa  Bunden,  men  Aalen 
kunde  sprælle  lidt  i  en  Tangbusk.  Et  Øjeblik  efterat  han  havde 
fjærnet  sig,  slog  Maagen  ned,  slugte  Aalen  og  var  fangen. 

Dværgtærne  (Sterna  minutaj.  Jeg  har  truffet  den  ynglende 
temmelig  hyppigt  Nord  for  Aarhus  og  paa  Øen  Vrøi.  —  Den 
12  Maj  1844  skød  jeg  Han  og  Hun  med  et  Skud  paa  en  Sten 
udenfor  1ste  Klap\  hvor  de  maaske  havde  haft  i  Sinde  at  yngle. 

Rovtærne  (Sterna  caspia).  Jeg  har  Kranierne  af  nogle  Eks- 
emplarer, som  blev  skudte  ved  Ribe  1846^. 

Vinter mu se vaage  (Biiteo  lagopus).  1  Slutningen  af  Ok- 
tober, hele  November  og  Begyndelsen  af  December  1849  faldt 
den  meget  hyppigt  enkelte  Steder  paa  Sjælland,  især  midt  i  No- 
vember. 1  Søndermarken  er  saaledes  alene  skudt  over  80  Stykker. 
—  I  omtrent  en  halv  Snes  Stykker,  som  jeg  har  aabnet  fandtes 
kun  Hypodæus'  og  Sorex^-Arter,  hvoraf  der  i  Reglen  fandtes 
8 — 10  Stykker  i  Oesophagus^  og  Levninger  af  endnu  flere  i 
Maven;  alle  var  umaadelig  fede  (adskillige  Due-  og  Spurvehøge, 
som  jeg  i  samme  Tidsrum  havde  Lejlighed  til  at  aabne,  kunde 
ingenlunde  glæde  sig  ved  saa  godt  Huld,  uden  dog  at  være 
magre).  —  »Vinter-Musevaagen«  er  det  eneste  Trivialnavn,  som 
jeg  har  hørt  (af  Lauessen). 

Hvepsevaage  (Pernis  apivorus).  Den  4  September  1846 
blev  en  gammel  Han  og  en  yngre  Fugl  skudt  i  Kongelunden 
paa  Amager  for  Stor  Hornugle;  i  Mavesækken  Hvepse. 

Spurvehøg  (^i4s/ur  nisus).  Den  12  April  1846  blev  en  gammel 
Hun  fangen  ved  Tuborg,  derved,  at  den  slog  paa  en  Bogfinke- 
han,  som  hang  paa  Limpinden  i  en  Lokkebusk. 

Tengmalms  Ugle  (Ny dale  funerea).  Den  18  April  1845 
blev  en  gammel  Hun  funden  død  i  Granskoven  i  Frederiksberg 
Have;  Kraniet  var  fractureret,  og  da  intetsomhelst  andet  Spor 
af  ydre  Vold  var  at  opdage,  er  det  rimeligt  at  antage,  at  den  er 
bleven  opskræm met  om  Dagen  og  har  fundet  Døden  ved  at 
flyve   mod   et   Træ.   —   Scheel   har  paa   Møen   faaet   den   4 — 5 

'  En  af  Koklapperne  ved  Amagers  Vestkyst.  —  *  Fuglen  skal  have  ynglet 
ved   Udløbet  af  Ribe  Aa.  —  «  Rødmus.  —   *  Spidsmus.  —  *  Spiserør. 

Gange.  —  Den  30  Marts  1850  saa  jeg  hos  Scheel  en  gammel 
Fugl,  som  var  sendt  fra  Hofjægermester  Carlsen  til  GI.  Køge- 
gaard,  der  ikke  kendte  Fuglen. 

Slørugle  (Strix  flammea).  Er  flere  Gange  i  de  senere  Aar 
—  efter  1861    —  skudt  i  Omegnen  af  Ringsted. 

N^travn  (Caprimulgus  eiiropæiis).  Den  KJ  Oktober  1849 
blev  en  skudt  i  Søndermarken  og  det,  uagtet  Kulden  har  været 
temmelig  følelig  hele  Maaneden;  den  findes  hos  Fr.  Friis. 

Nøddekrige  (Nucifraga  caryocatactes).  I  Oktober  1847  var 
den  temmelig  hyppig  flere  Steder  paa  Sjælland,  Amager,  Kongs- 
dal,  Helsingør,  Roeskilde;  man  saa  den  ofte  hænge  hos  Vildt- 
handlerne. 

Rødrygget  Tornskade  (Laniiis  collyrio).  Forekommer 
saa  at  sige  ikke  i  Omegnen  af  Ringsted;  det  eneste  Sted,  jeg  en 
Gang  har  set  den,  er  ved  Valsølillegaard. 

Silkehale  (Ampelis  garrula).  Meget  hyppig  omkring  Kø- 
benhavn hele  Vinteren  1843 — 1844;  den  fangedes  endnu  i  Be- 
gyndelsen af  April.  —  1  November  og  December  1849  begj^ndte 
den  at  vise  sig  temmelig  hyppig  (der  har  ligeledes  vist  sig  tem- 
melig mange  Korsnæb  og  Dompaper).  Meget  hyppig  i  Januar  1850. 

Forstuesvale  (Hirundo  rustica)  ankom  [til  København] 

1842 24  April 

1844 20     — 

1845 27     — 

1846 26  April 

1849 28     — 

1850 26     — 

1863,  15  April  den  første  Svale  ved  Ringsted. 

Stær  (Stiirmis  vulgaris).  I  Vinteren  1864 — 65  opholdt  5 
Stære  sig  stadigt  paa  og  ved  Giesegaard^,  hvor  de  søgte  Opholdet 
paa  Møddingen.  —  13  Januar  1865  saa  jeg  4  Stære  i  Poplerne 
i  Alindemagle^. 

Vandstær  (Cincliis  aqvaticiis).  Skudt  i  liere  Eksemplarer 
ved  Englerup  og  Hømb  '  Vandmølle  i  Januar   og  Februar  1865. 

Hvid  Vipstjert  (Motacilla  alba).  Den  24  November  1864 
saa  jeg  et  Eksemplar  ved  et  Gadekær  i  Hjelmsølille*. 

Ringdrossel    (Turdiis  torqvatus).     Ses   undertiden    For-   og 

1  S.  0.  for  Ringsted.  —  '  N.  V.  for  Ringsted.  —  ^  S.  for  Ringsted.  —  *  S.  for 
Ringsted. 


77 


Efleraar  hos  Vildthandlere  i  København;  saaledes  1842,  80  April 
og  5  November;  1844,  28  April  og  21  Oktober;  1845,  19  April 
og  10  Oktober;  184H,  15  Oktober. 

Snespurv  (Emberiza    nivalis).     Var   usædvanlig  hyppig  her 
paa  Sjælland  i  de  første  Maaneder  af  1844. 


LIDT  OM  FUGLELIVET  I  SUNDET  VED  FAABORG. 


c.  s.  L  A  R  SEN  OG  O.  HEL  M  S. 

Om  Fuglelivet  her  har  i  et  tidligere  Hæfte  af  Tidsskriftet 
(Aarg.  1  Hæfte  IV)  C.  S.  Larsen  givet  en  Beretning.  Nogen 
Forandring  er  der  sket  siden  da  og  ikke  til  det  bedre.  Rør- 
drummen (Botaiirus  stellaris).  Sundets  Perle,  er  desværre  for- 
svunden; den  ynglede  i  1908,  og  i  stille  Foraarsaftener  hørtes 
dens  Skrig  ind  over  Byen,  velkendt  af  alle  Beboerne;  i  den 
strænge  Vinter  1908 — 1909  gik  det  slemt  ud  over  den;  den  blev 
i  Sundet  trods  Kulde  og  Islæg  og  holdt  i  lang  Tid  Livet  oppe 
ved  nogle  af  de  Kildevæld  og  aabne  Render,  som  findes  der 
og  først  meget  sent  fryser  til;  imidlertid  kunde  den  ikke  i  Læng- 
den friste  Livet  her,  og  3  af  dem  blev  fundne  døde  eller  tagne 
halvdøde;  de  findes  alle  udstoppede.  Helt  udryddet  var  den  dog 
ikke,  i  Sommeren  1909  hørtes  endnu  Rørdrummens  Skrig,  (bl.  a. 
af  nogle  Medlemmer  af  »D.  o.  F.«  paa  en  ornithologisk  Udflugt); 
men  senere  er  den  ikke  iagttaget  med  Sikkerhed,  selv  om  det 
jævnlig  er  meddelt,  at  den  er  hørt. 

Man  nærede  dog  Haab  om ,  at  Rørdrummen  skulde  komme 
igjen,  og  selv  om  den  ikke  var  der,  var  Fuglelivet  i  Sundet  allige- 
vel saa  rigt  og  fornøjeligt,  at  der  var  god  Grund  til  at  gøre 
noget  for  det.  En  Kreds  af  Fuglevenner  fra  Faaborg  og  Omegn 
lejede  derfor  af  Faaborg  By  Retten  til  Jagt  i  Sundet  i  den 
Hensigt  at  frede  Fuglelivet,  og  der  er  gjort  adskilligt  for  at  gøre 
Sundet  til  et  virkeligt  Fuglefristed,  hvortil  det  i  mange  Hen- 
seender ypperligt  egner  sig. 

Imidlertid  viste  der  sig  en  Fare  for  det  oprindelige  Fugleliv, 
idet  Hættemaagerne  (Lams  ridihiindus)  indfandt  sig  og  Aar  for 
Aar  ynglede  i  større  Tal.  De  første  Maager  kom  som  Yngle- 
fugle i  1903  el.  1904;  i  de  første  Aar  tiltog  Antallet  vel  noget, 
men    det   var  doe  kun  enkelte  mindre  Partier  af  det  vidtstrakte 

Sund,  som  Maagerne  beboede.  I  1911  ynglede  Hættemaagerne 
i  hundredevis,  men  større  Strækninger  af  Rørskovene  var  dog 
endnu  fri  for  dem;  de  fik  Lov  til  at  være  med  Fred,  kun  maatte 
17  af  de  store  Unger  til  Ære  for  Videnskaben  modtage  en  af 
H.  Chr.  C.Mortensens  Ringe  om  det  højre  Ben. 

»Foreningen  til  Sundets  Fredning«  saa  med  nogen  Uro  paa 
det  voksende  Antal  Hættemaager,  idet  man  ikke  var  blind  for, 
at  efter  som  Hættemaagerne  tog  til,  tog  det  øvrige  Fugleliv  af; 
og  Hensigten  havde  jo  ikke  været  at  frede  en  stor  Maagekoloni. 
Paa  Generalforsamlingen  i  Marts  1912  vedtog  man  dog  fore- 
løbig ingen  Foranstaltninger  at  trælTe  til  Formindskelse  af  Maage- 
kolonien, men  at  se,  hvorledes  Forholdene  vilde  stille  sig  til 
Foraaret,  og  i  det  Øjemed  i  Begyndelsen  af  Maj  at  foretage  en 
Fællestur  paa  Sundet.  Den  5te  Maj  samledes  da  5  af  For- 
ningens  Medlemmer  til  en  Undersøgelse  af  Ynglefuglene;  hvad 
man  saa,  var  imponerende  og  forfærdende;  en  pragtfuld  hvid 
Sky  af  Maager  rejste  sig,  saa  snart  Baaden  kom  ud  i  Vandet, 
og  paa  saa  at  sige  alle  Rørholmene  var  al  tænkelig  Plads  op- 
taget af  Hættemaagereder,  for  en  Del  med  stærkt  rugede  Æg: 
de  første  Æg  maatte  være  lagt  omkring  20  April.  Alt  andet 
Fugleliv  var  som  blæst  bort. 

Nu  var  Stillingen  ret  alvorlig,  og  man  enedes  da  om  at  for- 
søge ved  Indsamling  af  Æg  at  formindske  Hættemaagekolonien. 
Dette  sattes  i  Værk  paa  den  Maade,  at  to  Fiskere  lejedes  til  at 
samle  Æggene,  og  8  og  10  Maj  foretoges  en  Indsamling  over 
hele  Terrænet  af  alle  de  Æg,  der  kunde  faas;  det  blev  5100, 
med  ca.  500  samlede  nogle  Dage  før  ialt  5600.  Der  var  langt 
overvejende  3  Æg  i  Rederne,  i  en  Del  2,  i  nogle  ogsaa  kun  et: 
regner  man,  at  nogle  Reder  vel  var  utilgængelige,  og  andre  und- 
drog sig  Opmærksomheden,  saa  kan  man  sikkert  sætte  Redernes 
Tal  mindst  til  2500  og  de  gamle  Fugles  til  ca.  5000.  I  et  Par 
af  Rederne  var  der  allerede  smaa  Unger.  —  De  Meddelelser, 
Fiskerne  hjembragte  om  det  øvrige  Fugleliv,  var  ikke  opmun- 
trende. Der  fandtes  2  Reder  af  Krikand?  (Forveksling  mulig 
med  Atling,  som  ogsaa  har  ynglet  der),  med  ødelagte  Æg,  samt 
ca.  25  døde  Ællinger  af  Graaand  (Anas  hoscas),  hen  ved  8  Dage 
gamle;  en  af  dem  laa  i  en  Maagerede;  desuden  saas  et  Par 
gamle  Graaænder.  Af  andre  Reder  fandtes  5  af  Grønbenet  Rør- 
høne (Galliniila  chioropiisj,  de  4  med  ca.  10,  den  5te  med  8  Æg; 
1  af  Rørhønsene  saas. 

Den  15  Maj  foretoges  igjen  en  Indsamling  over  hele  Terrænet, 
hvorved  fandtes  ialt  850  Æg;  paa  de  Steder,  hvor  der  var  samlet 
den  10de,  saas  næsten  ingen;  mange  Maageunger  havde  forladt 
Rederne.  De  gamle  Fugles  Tal  var  betj^deligt  aftaget,  ansloges 
til  knapt  1000  Stykker.  Af  andre  Fugle  saas  3  levende  ca.  14 
Dage  gamle  Ællinger  af  Graaand,  5  gamle  Graaænder  (8  Hanner, 
2  Hunner)  og  2  Par  Blishøns  (Fiilica  atra);  desuden  saas  3  nye 
Reder  af  Rørhøns. 

Endelig  foretoges  den  sidste  Indsamling  22  Maj,  hvorved  ialt 
blev  samlet  747  Æg.  Der  var  næsten  overalt  3  Æg  i  hver  Rede, 
men  Unger  saas  ikke;  af  gamle  Fugle  saas  nu  kun  4 — 500.  Det 
øvrige  Fugleliv  udgjordes  af  2  Graaandriker,  5  halvvoksne  Æl- 
linger, 2  Blishøns  og  mange  Unger  af  Rørhøns.  Enkelte  Terner 
og  Rødben  saas. 

Det  viste  sig  altsaa,  at  Maagerne  ikke  holdt  meget  stand- 
haftig fast  ved  deres  Yngleplads,  idet  Tallet  af  gamle  Fugle  var 
sunket  til  ca.  Vio  ved  den  sidste  Indsamling.  Senere  forsvandt 
Maagerne  helt.  Paa  en  Tur  i  Slutningen  af  Juni  ude  i  Sundet 
saas  kun  1  gammel  Hættemaage  og  slet  ingen  Unger;  hvor  Ko- 
lonien var  bleven  af,  fik  vi  ogsaa  Lejlighed  til  at  se.  I  den  store, 
delvis  rørbevoksede,  Inddæmning  ved  Nakkebølle  ca.  9  Km.  0 
for  Faaborg,  har  der  hvert  Aar  ynglet  en  lille  Koloni  Hætte- 
maager;  iaar  tiltog  deres  Antal  saa  stærkt  omkring  Midten  af 
Maj ,  at  der  fra  at  have  været  tidligere  nogle  faa  Hundrede  nu 
blev  et  Par  Tusinde;  ogsaa  til  den  Øst  for  Faaborg  liggende 
Avernakø  indfandt  sig  en  Del  Maager. 

Af  de  Oplysninger,  der  foran  er  givne,  ses  det,  at  andre  Fugle 
kun  trives  daarligt  sammen  med  en  saa  stor  Koloni  af  Hætte- 
maager  som  den  i  Sundet;  og  Grundene  ligger  vel  nær  for  Haanden. 
Først  Pladsspørgsmaalet;  naar  Tusinder  af  Hættemaager  indtager 
alle  de  gunstige  Redepladser,  saa  bliver  der  simpelthen  ingen 
Steder  tilovers  for  de  andre  Fugle  at  bygge  paa,  og  de  færreste 
Fugle  bryder  sig  vel  om  at  bygge  i  en  Koloni  af  skrigende 
Hættemaager.  Og  maaske  ogsaa  Føden  kan  spille  nogen  Rolle; 
det  er  let  at  forstaa ,  hvilke  uhyre  Masser  af  Føde  der  skal  til 
denne  Mængde  af  Maager;  naturligvis  yder  de  nærmeste  Om- 
givelser vel  den  mindste  Del  af  deres  Føde,  men  klart  er  det, 
at  først  og  fremmest,  hvad  der  findes  paa  Stedet,  gaar  med;  der- 
ved bliver  Føden  maaske  knap  for  de  øvrige  Fugle.  Og  utæn- 
keligt er  det  heller  ikke,  at  Maagerne,  hvor  de  findes  i  saa  stort 


80 

Tal  gaar  løs  paa  ethvert  Bytte,  de  kan  faa,  og  maaske  heller 
ikke  skaaner  andre  Fugles  Æg  eller  Unger,  selv  om  man  ingen- 
lunde tør  hævde,  at  Maagerne  har  de  25  døde  Graaællinger  paa 
deres  Samvittighed.  Sikkert  er  det  imidlertid:  Det  Fugleliv, 
som  gjorde  »Sundet«  saa  tiltrækkende  og  ejendommeligt,  kunde 
ikke  trives  sammen  med  den  store  Koloni  af  Hættemaager;  vi 
haaber  nu,  at  det  vil  komme  tilbage,  hvis  Hættemaagerne  holder 
sig  borte  eller  i  hvert  Tilfælde  kun  optræder  i  ringe  Tal. 

OM  ØDELÆGGELSEN  AF  JORDKLODENS 
VILDE  FUGLE. 

AK 

JAMES  BUCKLAND,  London. 

Med   Forfatterens  Tilladelse  oversat  fra  »V^erhandlungen  des  V.  Internationalen 
Ornithologen-Kongresses,   Berlin  1910«,     af  A.  Christiani. 

Den  Udryddelseskrig,  som  nu  føres  mod  alle  vilde  Fugle,  er 
langt  mere  udbredt  og  mere  ødelæggende,  end  mange  tænker 
sig.  En  Mand,  der,  som  jeg,  har  tilbragt  sine  yngre  Aar  paa 
Steder,  der  er  ubetraadte  af  Mennesket  —  eller  hvor  de  Menne- 
sker, der  fandtes,  levede  i  Harmoni  med  Naturen  —  og  som 
ikke  har  glemt,  hvor  rigt  Fuglelivet  for  30  Aar  siden  var  paa 
Steder,  hvor  nu  kun  sørgelige  Rester  er  tilbage,  maa  spørge  sig 
selv,  om  man  ikke  bør  henregne  en  stor  Procentdel  af  Menne- 
skene til  de  Rovdyr,  hvis  brutale  Instinkt  det  er  for  enhver 
Pris  at  slaa  ihjel.  Overalt,  hvor  der  findes  Fugle,  hvis  Fjer  er 
anvendelige  til  Hattepynt,  findes  ogsaa  Fjerjægere,  som  spreder 
Død  og  Ødelæggelse.  Hvor  der  findes  Fugle,  som  bliver  sjæld- 
nere, findes  der  ogsaa  Samlere,  der  skyndsomst  sikrer  sig  de 
tilbageværende  Individer,  før  Konkurrenterne  faar  Tid  dertil. 
Hvor  der  ruger  Fugle,  hvis  Æg  er  kostbare,  kommer  der  Æg- 
samlere,  som  ofte  ikke  nøjes  med  at  tage  Æggene,  men  ogsaa 
skyder  Fuglene  for  at  bestemme  Æggene.  Hvor  der  findes  Fugle, 
som  gaar  ind  under  Begrebet  Vildt,  der  strømmer  Jægere  hen 
for  at  dræbe  disse  uskyldige  Væsener. 

Men  langt  mere  skæbnesvanger  end  disse  Forfølgelser  er  Fjer- 
handelen, idet  den  aarlige  Indsamling  af  Fjer  til  Hattepynt  maa 
ske  i  Yngletiden.  Der  er  to  særlige  Grunde  til,  at  det  nødven- 
digvis   maa    være    saaledes.      For    det    første    har    Fjerene    kun 

Handelsværdi,  naar  de  er  smukkest  i  Glans  og  Fylde,  d.  v.  s.  i 
Yngletiden;  paa  andre  Tider  har  Fjerene  ikke  saa  stærk  Glans 
og  Elasticitet  og  er  derfor  værdiløse  som  Pynt.  For  det  andet 
har  man  den  gunstigste  Lejlighed  til  at  dræhe  Fuglene,  netop 
naar  de  yngler.  Mange  Arter  drager  vidt  omkring  og  lever 
spredt  den  største  Del  af  Aaret,  og  da  at  efterstræbe  dem  for 
Fjerenes  Skyld  vilde  være  forbundet  med  stort  Arbejde  og  næppe 
give  noget  godt  pekuniært  Resultat.  Men  disse  Vandrere  følger 
deres  nedarvede  Vaner  og  trækker  en  Gang  om  Aaret  tilbage 
til  deres  gamle  Hjem  for  at  forplante  Slægten.  Da  kommer 
Fjerjægernes  Tid,  Fuglenes  naturlige  Frygt  for  Mennesket  for- 
svinder delvis  under  deres  Omsorg  for  Afkommet,  og  man  kan 
derfor  let  skyde  de  gamle  Fugle  og  berøve  dem  deres  Fjer. 
Ungerne  gaber  og  skriger,  men  faar  ingen  Føde,  og  snart  efter 
Fjerjægerens  Besøg  ruger  en  højtidelig  Stilhed  over  de  nu  øde 
Strækninger. 

Aarsagen  til,  at  Fjerhandelen  er  saa  langt  den  mest  øde- 
læggende af  alle  de  Faktorer,  der  medvirker  til  Udryddelse  af 
Fuglene,  ligger  netop  i,  at  den  forhindrer,  at  nye  Fugle  kommer 
til  Verden  og  vedligeholder  Bestanden. 

Som  et  Eksempel  paa  de  skæbnesvangre  Virkninger  af  det 
afskyelige  Myrderi  af  Fugle  i  Yngletiden  kan  jeg  fremhæve 
Egrettehejren;  jeg  vil  udvælge  to  af  de  mange  officielle  Rapporter, 
som  befinder  sig  i  mit  Eje,  og  som  udviser  Omfanget  af  de 
aarlige  Nedslagtninger  af  Fugle  for  Fjerenes  Skyld.  De  er  ud- 
taget af  de  konsulære  og  diplomatiske  Rapporter  om  Venezuelas 
Handel  og  angiver  Tallet  af  de  i  dette  Land  dræbte  Egrettehejrer 
i  Aarene  189.S  og  1908.  I  1898  var  Tallet  1,538,738,  og  i  1908 
var  det  faldet  til  257,916.  Det  vil  sige,  at  de  10  Aars  Blodbad 
har  reduceret  det  Antal,  der  bringes  paa  Markedet,  fra  rundt 
IV2  Million  til  V*  Million  Fugle. 

Man  kan  vanskeligt  overvurdere  Betydningen  af  disse  Tal; 
de  viser  ikke  alene,  at  Arten  aftager  hurtigt  i  Venezuela,  men 
de  viser  ogsaa  at,  hvis  der  ikke  i  Tide  gribes  ind  for  at  beskytte 
denne  Fugl,  vil  dens  Skæbne  i  Sydamerika  blive  den  samme  som 
i  Nordamerika  og  Kina,  hvor  den  nu  praktisk  talt  er  udryddet. 

En  saa  prægtig  Fugl  som  den  amerikanske  Jabiru^  burde 
ikke   profaneres   paa  saadan  Maade,   og  dog  viser  Fjermarkedet 

^  En   4 — 5  Fod   hoj    Stork  (Mijcteria   americana)    med    snehvid    Fjerdragt. 

O.A. 

et  voksende  Begær  efter  dens  Vinge-  og  Halefjer.  Alene  Fjer- 
markedet  i  London  modtager  aarligt  80,000  af  disse  Fjer  fra 
Venezuela.  Arten  har  aldrig  været  talrig,  og  man  kan  ikke  godt 
lænke  sig,  at  den  vil  kunne  bestaa  ret  mange  Aar  under  en 
saadan  Forfølgelse;  den  vilde  utvivlsomt  være  bleven  udryddet 
allerede  for  længe  siden,  hvis  den,  som  den  hvide  Hejre,  »holdt« 
ved  Reden,  indtil  den  blev  skudt  ned;  men  Jabiru'en  sporer 
Mennesket  i  lang  Afstand  og  holder  sig  forsigtigt  uden  for  en 
Haglbøsses  Rækkevidde.  For  at  sikre  sig  den  gigantiske  Fugl 
maa  man  derfor  betjene  sig  af  Riffel,  og  de  gammeldags  Kon- 
struktioner heraf  er  ikke  tilstrækkeligt  effektive  til  Jagten;  det 
er  nemlig  vanskeligt  at  tage  Livet  af  Jabiruen ,  som  ofte  und- 
slipper Jægeren,  selv  naar  den  er  dødeligt  saaret.  Men  Orinocos 
Fjerjægere,  som  er  Krydsninger  mellem  indfødte  Venezuelanere, 
Negre  og  Indianere,  forstaar  deres  Haandværk  og  benytter  sig 
nu  af  Mauserrifler  med  blødspidsede  Projektiler  —  frygtelige  i 
deres  Virkninger  idet  de  ofte  bortriver  en  stor  Del  af  Fuglens 
Legeme.  Selv  saaledes  saaret  kan  den  majestætiske  Jabiru  ofte 
tage  til  Vingerne  for  at  undslippe,  men  pludseligt  falder  den  til 
Jorden  —  og  Kvinderne  opnaar  at  kunne  pynte  sig  med  dens  Fjer. 

Inden  jeg  forlader  Venezuela,  finder  jeg  Anledning  til  af  Kon- 
sulatsberetningen  for  1908  at  citere,  at  der  nævnte  Aar  fra  Cin- 
dad  Bolivar  foruden  Hejrefjerene  udførtes  10,612  ^  Fjer.  Næ- 
sten 5  Tons  Prydfjer  afskibet  fra  een  Havn  paa  et  Aar! 

Kolibrierne  er  for  Fjerenes  Skyld  bleven  saa  skaanselsløst 
lorfulgt,  at  visse  vestindiske  Arter  med  ringe  geografisk  Ud- 
bredelse allerede  er  udryddede,  medens  andre  er  lige  ved  at 
friste  samme  Skæbne.  Paa  Trinidad  f.  Eks.  er  Arlsantallet  i  de 
senere  Aar  bleven  reduceret  fra  18  til  5.  Ganske  vist  er  Koli- 
brierne fredede  ved  Lov  i  hele  Britisk  Vestindien,  men  Fjer- 
jægeren ler  ad  Lovbestemmelser  —  han  er  ikke  i  Stand  til  at 
forstaa  anden  Skønhed  end  Guldets  og  formaar  ikke  at  opfatte, 
at  disse,  de  skønneste  af  alle  levende  Skabninger,  har  en  anden 
og  større  Værdi  end  den,  hvortil  de  afregnes  ham. 

Der  kan  næppe  fremdrages  noget  bedre  Eksempel  paa  Øde- 
læggelse af  P'ugle  til  Ære  for  Europas  Modemarkeder  end  Myr- 
derierne paa  Strandfugle  langs  de  F'orenede  Staters  Atlanterhavs- 
kyst. For  25  Aar  siden  sværmede  Fuglene  i  utrolige  Mængder 
langs  hele  denne  Kyst;  nu  findes  der  kun  nogle  faa  spredte 
Kolonier,  som  strængt  bevogtes  af  Opsynsmænd,  og  havde  man 

ikke  indrettet  disse  Fredningssteder,  vilde  der  næppe  have  været 
en  eneste  Maage  eller  Terne  tilbage.  Hvor  forbitrede  Fjerjægerne 
er  over  den  Hæmsko,  som  man  herved  har  sat  paa  deres  Virk- 
somhed, fremgaar  af,  at  der  for  nylig  er  myrdet  3  Opsynsmænd, 
medens  de  varetog  deres  Hverv. 

For  lidt  over  10  Aar  siden  fandtes  der  næppe  i  hele  Verden 
noget  Omraade,  der  var  saa  rigt  paa  Vandfugle,  som  Syd-Oregon, 
en  af  Nordamerikas  Veststater.  Det  var  en  formelig  Udklæk- 
ningsanstalt for  de  uhyre  Skarer  af  Vadefugle,  som  efter  Yngle- 
tiden vandrede  ned  langs  Stillehavskysten. 

Professor  W.  W.  Cooke  i  Washington  omtaler  i  en  af  Land- 
brugsdepartementets  Aarsberetninger,  at  Ænder  i  Hundreder  af 
Tons  dræbles  aarJigt  paa  dette  Sted  udelukkende  for  de  grønne 
Vingefjers  Skyld  —  Kroppene  bortkastedes.  Hvide  Hejrer,  Sva- 
ner, Gæs,  Pelikaner,  Ibisser,  Terner  og  mangfoldige  andre  Arter 
ødelagdes  paa  lignende  Maade  og  for  samme  jammerlige  For- 
maals  Skyld.  De  Lappedykkerkolonier,  som  fandtes  i  Syd-Ore- 
gons Søer,  var  utvivlsomt  de  største  i  Verden;  igennem  mange 
Aar  har  Fjerhandlerne  herfra  modtaget  Hovedmængden  af  deres 
Forbrug  af  disse  Fugles  sølvglinsende  Brystfjer;  i  de  sidste 
7—8  Rugesaisoner  har  der  ved  Søbredderne  været  opslaaet  mel- 
lem 20  og  30  Lejre  af  Fjerjægere,  som  har  været  lejet  til  at 
drage  derhen  udelukkende  for  at  skyde  Lappedykkere;  regel- 
mæssigt 3  Gange  om  Ugen  blev  Lejrene  besøgt  af  Vogne,  som 
afhentede  de  indsamlede  Skind.  Denne  vanvittige  Nedslagtning 
fortsattes,  indtil  det  laa  klart  for  Dagen,  at  Fjerhandlerne  ikke 
vilde  levne  en  eneste  Lappedykker,  dersom  man  ikke  i  Tide 
skred  ind.  Præsident  Roosevelt,  som  har  gjort  mere  for  Natur- 
fredning end  noget  andet  Menneske,  kom  paa  dette  kritiske 
Tidspunkt  til  Undsætning  og  drog  Omsorg  for,  at  3  af  Søerne 
i  August  1908  blev  udlagt  til  Fristeder  for  Fugle.  Men  Fjer- 
handlernes Agenter,  som  endnu  ikke  helt  havde  udtømt  deres 
Kilder,  vilde  ikke  lade  Loven  forhindre  dem  i  at  skrabe  Bunden. 
I  Løbet  af  sidste  Saison  udtoges  B  Stævninger  mod  Fjerjægere, 
der  havde  skudt  Lappedykkere  inden  for  det  fredede  Omraade. 
Den  ene  af  Jægerne  havde  skudt  1000  Lappedykkere,  den  anden 
800,  og  den  tredje  400;  man  har  her  et  smukt  Eksempel  paa, 
hvor  lidt  F'jerjægerne  respekterer  Fredningslovene. 

Guanoens  Betydning  som  Kunstgødning  var  kendt  af  Perus 
Indianere  for  over  300  Aar  siden;  i  Incaernes  Tid  blev  Fuglene 

paa  Chincha  Øerne  omhyggeligt  beskyttede,  og  Guanolagene  blev 
strængt  bevogtede.  Det  siges,  at  Dødsstraf  blev  fuldbyrdet  paa 
enhver,    som   i  Yngletiden   dræbte  Fugle   i  Nærheden   af  Øerne. 

Vender  vi  os  nu  til  de  guanoproducerende  Øer  i  vor  Tid, 
kan  vi  faa  et  Billede  af,  hvorledes  de  behandles,  ved  at  studere 
den  Rapport,  som  er  afgivet  af  William  Alanson  Bryan,  de  For- 
enede Staters  Inspektør  for  Fugle  og  Pattedyr.  I  sin  officielle  Rap- 
port meddeler  W.  Bryan,  at  han  i  Løbet  af  de  allersidste  Aar  har 
besøgt  praktisk  talt  alle  de  lave  Koraløer  i  den  nordlige  Del  af 
Stillehavet  og  er  bleven  forfærdet  over  at  se,  hvorledes  japanske 
Fjerjægere  tilintetgør  alt  Fugleliv  paa  disse  Guanoøer;  de  hjem- 
søger ikke  alene  de  Øer,  der  er  i  japansk  Besiddelse,  men  lige 
saa  vel  dem,  der  tilhører  de  Forenede  Stater,  og  dræber  her 
Fugle  i  Hundredtusindvis.  Paa  Marcusø  har  et  Selskab  virket 
i  6  Aar  og  har  i  denne  korte  Tid  fuldstændigt  tilintetgjort  en 
af  de  største  Albatroskolonier,  der  fandtes  i  disse  Farvande. 
Da  Bryan  var  paa  Øen,  havde  Japanerne  ca.  40,000  Terneskind 
rede  til  Afsendelse,  og  de  havde  da  allerede  afsendt  en  Skibs- 
ladning det  Aar.  Da  Bryan  besøgte  Midw^ayø,  fandt  han  den 
dækket  med  hele  Dynger  af  Albatrosaadsler,  som  Krybskytterne 
havde  ladt  tilbage  efter  at  have  udrykket  Svingfjerene  af  hver 
enkelt  Fugl. 

Tiden  tillader  mig  ikke  at  gaa  nærmere  ind  paa  Bryans  Rap- 
port, det  maa  være  tilstrækkeligt  at  sige,  at  han  systematisk  gaar 
alle  Øerne  igennem  og  viser,  hvorledes  de  alle  er  hjemsøgt  af 
samme  Landeplage. 

For  ikke  længe  siden  blev  et  Selskab  af  Krybskytter  over- 
raskede paa  Lisianskyø,  som  ogsaa  er  et  Fuglefristed  i  de  For- 
enede Staters  Besiddelse.  Disse  Mænd  fandtes  i  Besiddelse  af 
335  Kasser  af  Skind  og  Fjer,  som  repræsenterede  Levningerne 
af  300,000  Fugle. 

I  Aar  blev  23  Fjerjægere  arresterede  paa  Hawajiøernes  Fri- 
sted, hvor  de  havde  indsamlet  259,000  Par  Fuglevinger. 

Jeg  skal  meddele,  at  alle  de  Fjer,  der  samles  paa  disse  Øer 
sendes  til  Yokokama,  hvorfra  de  sendes  til  Modeforretningerne 
i  London  og  Paris. 

Vender  vi  os  herefter  til  Australien,  finder  vi,  at  en  lignende 
Ødelæggelse  af  Fuglelivet  ogsaa  hersker  her.  I  de  senere  Aar 
er  der  i  Australien  hastigt  opvokset  en  Opinion  til  Fordel  for 
Emuen,  Kongen  blandt  denne  Verdensdels  Fugle;  men  desværre 

gaar  Udryddelsen  af  Emuen  for  sig  med  endnu  større  Hast. 
Naar  man  erindrer,  at  Arten  allerede  er  udryddet  i  Tasmanien, 
Victoria  og  Syd-Australien,  og  at  den  i  Ny-Syd-Wales  og  Queens- 
land kun  findes  i  faa  spredte  Flokke,  faar  man  gennem  Kata- 
logerne fra  Fjerauktionerne  i  London  et  Bevis  paa  Betydningen 
af  Nedslagtningen  af  Emuen.  I  1909  blev  1019  Emuskind  smuglet 
ud  af  Australien  og  solgt  paa  offentlige  Auktioner  i  London. 

Der  er  næppe  nogen  Fugl  i  hele  Verden,  der  i  den  Grad  har 
vakt  Zoologernes  Beundring  som  Lyrehalen  (Menura  superba), 
denne  Australiens  Pryd.  Jo  sjældnere  den  er  bleven,  des  større 
er  ogsaa  Efterspørgslen  efter  dens  enestaaende  Halefjer.  For 
nogle  Aar  siden  blev  der  i  et  Distrikt  skudt  over  400  Individer 
af  denne  Fugl  i  en  enkelt  Saison ;  det  er  ikke  længe  siden,  at 
et  Selskab  af  Fjerjægere  omringede  et  stort  Buskads,  i  hvilket 
de  vidste,  at  Lyrehalerne  rugede;  de  satte  Ild  paa  Buskadset  og 
nedskød  de  skønne  Fugle,  efterhaanden  som  de  rædselslagne 
flygtede  for  Ilden.  Jægerne  skar  derefter  Halerne  af  de  dræbte 
Fugle  og  lod  Resten  ligge.  I  gamle  Dage  vakte  Lyrehalen  Op- 
mærksomhed paa  Londons  Fjermarkeder,  men  nu  findes  dens 
Navn  ikke  længere  i  Katalogerne.  Salget  er  ophørt  —  der  kan 
ikke  skaftes  flere  Ofre. 

Jeg  ved,  at  Udviklingslærens  ivrige  Tilhængere  antager,  at 
de  australske  Lysthusfugle  bygger  og  udsmykker  deres  Løvhytter 
for  dermed  at  bedaare  Hunnerne,  og  at  Bygmestrenes  Dygtighed 
udvikles  gennem  Hunnernes  Udvalg.  Mine  Iagttagelser  stemmer 
ikke  hermed;  jeg  har  noget  Kendskab  til  Lysthusfuglene,  og  jeg 
føler  mig  overbevist  om,  at  de  kunstfærdige  Bygninger  ude- 
lukkende opføres  og  benyttes  i  en  uskyldig  Fornøjelses  Tjeneste, 
og  at  de  ikke  alene  beviser  Tilstedeværelsen  af  æstetisk  Sans 
hos  Dyrene,  men  ogsaa  belærer  os  om,  hvor  meget  vi  mangler 
i  at  have  udtømmende  Kendskab  til  Dyreverdenens  høje  Ud- 
vikling. Hos  alle  Arter  af  Paradisfugle  giver  Skønhedssansen 
sig  til  Kende.  Fra  den  første  Antydning  hos  Lav^'s  Paradisfugl, 
som  rydder  en  lille  Plads  og  smykker  den  med  stærkt  farvede 
Blade,  er  vi  i  Stand  til  al  følge  denne  Skønhedsdyrkelse  opefter 
til  det  kunstneriske  Toppunkt,  som  naas  af  Ny-Guineas  Gartner- 
fugls mosdækkede  Løvsal  og  pragtfulde  Blomsterhave.  Det  er 
en  Skændsel,  at  disse  ornithologiske  Vidundere  skal  udleveres 
til  Ødelæggelse;  Udryddelsen  vil  efterlade  en  tom  Plads  som 
aldrig   kan   udfyldes;  dog   hører   nogle   af  disse  Lysthusfugle  til 

Australiens  mest  efterstræbte  Fugle;  i  Aar  er  der  allerede  solgt 
50  Skind  af  dem  i  London. 

Bevarelsen  af  Paradisfuglene  vanskeliggøres  ved  den  Om- 
stændighed, at  Slægtens  forskellige  Arter  ikke  er  udbredte  over 
hele  Ny-Guinea,  men  at  adskillige  af  dem  kun  findes  paa  stærkt 
begrænsede  Omraader,  nogle  kun  paa  visse  Øer.  Det  er  lige- 
ledes uheldigt,  at  Hannerne  ikke  strejfer  enkeltvis  om,  men  i 
Yngletiden  samler  sig  for  flokkevis  at  aabenbare  Hunnerne  deres 
Pragt.  Disse  to  Omstændigheder  gør  i  Forening  Paradisfuglene 
til  et  let  Bytte  for  Fjerjægere.  Saa  effektiv  har  den  af  Hatte- 
pynt-Forretningerne  iværksatte  Nedslagtning  været,  at  næsten 
alle  Arter  nu  er  bleven  sjældne,  og  nogle  er  paa  Nippet  til  at 
blive  udryddede.  For  nogle  Aar  siden  solgtes  i  London  aarligt 
henved  40,000  Skind  af  disse  Fugle,  som  alle  var  dræbt  i  Yngle- 
tiden. Dette  er  galt  nok,  men  værre  er  det,  at  Hunner  og  unge 
Fugle,  hvis  Skind  praktisk  talt  er  værdiløse  i  Handelen,  bliver 
dræbt  sammen  med  de  gamle  Hanner. 

Hvor  utroligt  det  end  lyder,  er  det  dog  sandt,  at  den  hol- 
landske Regering  fornylig  har  tilbudt  et  Fjerhandel-Firma  Eneret 
paa  at  dræbe  alle  Paradisfugle  i  hollandsk  Ny-Guinea.  Tilbudet 
blev  ikke  antaget;  ikke  fordi  nævnte  Firma  følte  sig  hævet  over 
Fristelsen,  men  fordi  det  fandt,  at  Regeringen  forlangte  for  høj 
en  Pris.  løvrigt  betragter  jeg  det  som  uvæsentligt,  om  Tilbudet 
blev  accepteret  eller  ej ;  Fuglene  er  i  hvert  P'ald  dødsdømte. 
Men  hvad  jeg  betragter  som  vigtigt  —  overordentlig  vigtigt  — 
er  det,  at  en  Stat  for  Indtægtens  Skyld  skal  have  Magt  til  at 
sælge  Menneskeslægtens  Arvelod  i  Naturen.  Ingen  kan  tælle  de 
Millioner  af  Aar,  i  hvilke  Naturens  Kvalitetsvalg  har  arbejdet 
paa  at  frembringe  disse  vidunderlige  Væsener,  lige  fuldkomne  i 
Bygning  og  Skønhed ;  saa  yndefulde  er  de  i  Form  og  Farve,  at 
de  simpelthen  fængsler  Beskuerens  hele  Sjæl.  Og  dog  kommer 
snart  den  Dag,  hvor  den  sidste  Paradisfugl  vandrer  fra  Hatten 
til  Skarnbøtten.  Og  ikke  et  eneste  zoologisk  eller  ornithologisk 
Selskab,  ikke  et  eneste  Museum,  ikke  en  eneste  Læreanstalt  har 
løftet  en  F'inger  for  at  forhindre  denne  Helligbrøde. 

Fjerhandelen,  der  er  ødelæggende  for  Fuglelivet  og  grusom, 
kan  ikke  taales  af  endnu  en  Grund:  den  er  baseret  paa  Lov- 
overtrædelser. Bortset  fra  Strudsfjer  og  Fjer  af  Fuglevildt  og 
tamme  Fugle,  er  langt  den  største  Del  af  de  Fjer,  der  indføres 
i    Europa,    enten   stjaalne   eller   smuglede   ind    eller   begge   Dele. 

Mange  oversøiske  Lande,  der  indser,  at  vilde  Fugle  er  et  virke- 
ligt Aktiv,  har  gjort,  hvad  de  evnede,  for  at  beskytte  deres 
Fugle,  men  deres  Anstrængelser  er  hver  Gang  mislykkedes  paa 
Grund  af  ulovlig  Udførsel. 

Da  min  Tid  er  begrænset,  vil  jeg  nøjes  med  at  tage  et  Eks- 
empel paa  den  Maade,  hvorpaa  de  oversøiske  Lande  plyndres 
for  deres  Fugle.  De  hinduiske  Jordbrugere  fandt  paa  at  dræbe 
Fugle  i  Mængder,  idet  de  havde  en  større  øjeblikkelig  Fortjeneste 
ved  at  sælge  Fugleskind  til  Opkøbere  end  ved  at  dyrke  Jorden. 
For  at  standse  denne  usunde  Trafik  vedtog  Indiens  Regering 
i  1902  en  Lov,  som  forbyder  Udførsel  af  alle  Fjer  undtagen  af 
Strudse  og  tamt  Fjerkræ.  Efter  at  Loven  er  traadt  i  Kraft,  er 
Skind  og  Fjer  af  Indiens  skønneste  og  nyttigste  Fugle  ved- 
varende strømmet  ind  paa  Europas  Fjermarked.  Det  vil  interes- 
sere Dem  at  høre,  hvorledes  de  hemmeligt  føres  ud  af  Indien. 
Der  bruges  fingerede  Navne  for  Afsender  og  Modtager,  og  Fje- 
rene forsendes  i  Kasser,  som  angives  at  indeholde  Kohaar,  He- 
stehaar  eller  skrøbeligt  Silkestof.  Med  en  Snuhed,  der  sømmer 
sig  for  en  Smugler,  udvælger  Fjerhandleren  sig  vildledende  Ruter, 
ad  hvilke  han  sender  sin  Kontrabande  til  Europa.  Penang  er 
en  3^ndet  Plads  for  denne  ulovlige  Forretning,  men  iøvrigt  be- 
nyttes alle  Havnebyer  i  Straits  Settlements  meget  hertil.  Grun- 
den til  denne  Manøvre  er  simpelt  hen  den,  at  Toldbetjentene 
er  mindre  aarvaagne  overfor  Udførsel  til  Havne,  hvor  der  intet 
F'jermarked  er.  Naar  Smuglerne  først  har  faaet  F'jerene  ud  af 
Indiens  Havne,  kan  de  ganske  aabenlyst  sende  dem  til  Europa. 

Jeg  kan  give  mange  andre  Eksempler  paa,  hvorledes  Fjer 
smugles  ud  af  Lande,  som  beskytter  deres  Fugle,  men  de  af- 
viger ikke  væsentligt  i  Karakter  fra  det  Tilfælde,  jeg  har  frem- 
draget. Et  Punkt,  jeg  særhgt  vil  fremhæve,  er  følgende:  Et 
overmaade  stort  Kvantum  af  de  Fjer,  som  anvendes  i  Europas 
Modeforretninger,  kan  kun  tilvejebringes  ved  Hjælp  af  falske 
Deklarationer,  som  direkte  omgaar  Loven,  og  som  udfærdiges  i 
den  Hensigt  at  bedrage  Skibskaptajnerne  og  Toldmyndighederne 
i  det  Land,  hvorfra  Fjerene  er  ranet.  Behøves  der  et  tydeligere 
Bevis  for  den  tvingende  Nødvendighed  for  Nedsættelsen  af  en 
international  Kongres,  som  kan  overveje  hele  Spørgsmaalet  om 
Forhindring  af  Fugleødelæggelsen? 

Der  er  selvfølgelig  mange  flere  Arter  end  dem,  jeg  har  nævnt, 
som  hurtigt  vil  fejes  ud  af  Tilværelsen  som  P'ølge  af  Fjerhandelen: 


88 

nogle  af  dem  befinder  sig  paa  saa  farligt  et  Stadie,  at  hvert 
dræbt  Individ  fremskynder  Artens  Udryddelse.  Men  jeg  vil  ikke 
tale  herom ;  Spørgsmaalet  om,  hvilke  Arter,  der  forsvinder  hur- 
tigst, forekommer  mig  underordnet;  Hovedsagen  er,  at  hele 
Hovedmassen  af  Fugle  formindskes  med  foruroligende  Hast. 

Maaske  har  jeg  Uret,  men  jeg  anser  Oologi  for  at  være  helt 
blottet  for  videnskabelig  Betydning.  Den  fortolker  ingen  Fæno- 
mener og  opstiller  ingen  Love,  den  oplyser  os  med  andre  Ord 
ikke  paa  nogen  Maade.  Dog  har  jeg  intet  at  bebrejde  den  Oolog, 
som  samler  skønsomt  med  et  bestemt  Formaal,  og  som  ærligt 
forsøger  at  bearbejde  sit  Materiale.  Derimod  vil  jeg  føre  en  sta- 
dig Kamp  mod  den  Mand,  der  samler  Æg  uden  andet  bestemt 
eller  bevidst  Formaal  end  at  samle  et  Antal  Objekter,  hvis  Be- 
siddelse bringer  ham  Fornøjelse,  en  Fornøjelse,  der  er  saa  meget 
større,  hvis  hans  Naboer  ikke  har  Mage  til  hans  Skatte;  den 
Mængde,  som  ødelægges  ved  denne  unyttige  Havesyge,  er  en 
Trusel  mod  Arternes  Bestaaen ;  hvis  det  var  muligt  at  fremskaffe 
tilstrækkelige  Data  til  en  tilnærmet  Fastsættelse  af  Antallet  af 
saadanne  Samlere  og  af  Æg  i  deres  Eje,  vilde  vi  formentligt 
naa  til  Tal,  der  vilde  virke  forvirrende  ved  deres  Umaadelighed. 
Som  Eksempel  paa,  hvad  Ægsamlere  kan  udrette  i  Arbejdet 
paa  Arternes  Udryddelse,  kan  jeg  nævne  den  kaliforniske  Kondor 
(Gymnogyps  cali formanus).  Denne  Fugl  er  saa  sjælden,  at  der, 
saa  vidt  jeg  ved,  kun  findes  41  Stykker  af  dens  store  blaahvide 
Æg  i  Museer  og  Privatsamlinger.  Arten  har  ikke  nogen  naturlig 
Fjende  og  vilde  derfor  sandsynligvis  kunne  holde  sig,  hvis  den 
kunde  være  i  Fred  for  Mennesket;  men  Æggene  er  stærkt  efter- 
spurgte af  Samlere,  og  der  betales  høje  Priser  for  dem;  som 
Følge  deraf  bliver  der  i  hver  Yngleperiode  iværksat  en  Ransag- 
ning af  Bjærgene  inden  for  det  stærkt  begrænsede  Omraade, 
hvor  Fuglen  yngler,  og  den  pragtfulde  Grib  er  sikker  paa  sin 
hurtige  Udryddelse. 

Videnskabelig  Indsamling  af  Fugleskind  i  et  bestemt  Øjemed 
har  aldrig  og  vil  aldrig  i  nævneværdig  Grad  formindske  Antallet 
af  en  Art.  Derimod  maa  hensigtsløs  Indsamling  betragtes  som 
absolut  forkastelig,  og  enhver,  der  har  set  lidt  bag  Kulisserne, 
ved,  at  nogle  Museer  ophober  Skind  af  visse  Arter  efter  en 
Maalestok,  som  nærmer  sig  det  skandaløse.  Intet  Menneske  er 
berettiget  til  at  tage  Livet  af  en  Fugl,  undtagen  han  har  et  be- 
grundet Haab  om  derved  at  berige  vor  Viden,  og  vor  Viden  be- 

riges  ikke  ved,  at  man  opdynger  Skind  af  en  Fugl,  som  allerede 
er  beskrevet  et  uendeligt  Antal  Gange.  Den  Mængde  af  viden- 
skabelige Publikationer,  som  hvert  eneste  Aar  sendes  ud,  er 
enorm ,  men  jeg  har  endnu  ikke  indset ,  at  de  er  af  nogen  vir- 
kelig praktisk  Værdi  for  Verden. 

Videnskabsmænd  synes  i  Følge  deres  hele  Natur  at  være  ude 
af  Stand  til  at  forestille  sig  Fugle  i  noget  andet  Lys  end  det 
skumle  Halvmørke,  der  omgiver  deres  Lig. 

Museernes  opstillede  Eksemplarer  er  utvivlsomt  særdeles 
smukke  og  tiltrækkende,  men  de  har  ikke  den  Interesse  og  den 
Værdi,  som  Fuglene  i  Naturen.  Der  forevises  os  f.  Eks.  udstop- 
pede Fugle,  opstillede  i  saakaldte  naturlige  Omgivelser.  Hvis 
disse  Opstillinger  skal  være  belærende,  er  de  afgjort  forfejlede; 
naar  F'uglene  anbringes  i  deres  mest  naturlige  Omgivelser,  er 
de  næsten  ikke  til  at  se.  Det  er  godt  nok,  at  vi  er  ivrige  for 
at  lære  mere  om  den  vidunderlige  Sammensmelten,  der  sker 
mellem  Fuglen  og  dens  Omgivelser  —  denne  skuffende  og  skju- 
lende Sammensmelten  af  Farver,  hvis  Alfabet  vi  endnu  ikke 
kender  —  men  at  stirre  paa  Vrængbilleder  af  F'ugle  opstillede  i 
Glaskasser,  vil  ikke  opklare  os  Hemmeligheden. 

I  Stedet  for  denne  meningsløse  Opofren  af  Liv  i  unyttige 
Øjemed  er  der  rig  Lejlighed  til  Undersøgelser,  Iagttagelser  og 
Forsøg,  som  kan  være  af  virkelig  praktisk  Værdi.  Vi  trænger 
til  at  faa  mere  Besked  om  de  levende  Fugle  og  til  at  høre  færre 
Ligtaler  over  deres  jordiske  Levninger. 

Der  bør  dog  aldrig  føstslaas  nogen  Vedtægt  for  Fuglebeskyt- 
telse uden  Tilføjelse  af  en  Klausul,  der  giver  Adgang  til  at  ud- 
stede Tilladelse  til  at  samle  Fugleskind  til  videnskabeligt  Brug. 
Tilladelsen  skal  være  vanskelig  at  opnaa,  men  man  bør  aldrig 
nægte  nogen  værdig  Ansøger  Adgang  til  lovligt  at  skaffe  sig  Fugle. 

Saadanne  beskyttende  Forholdsregler  nødvendiggøres  af  Privat- 
samlernes Graadighed;  der  er  ingen  Tvivl  om,  at  sjældnere  Arter 
fra  denne  Side  lider  stærkt  under  en  Plyndring,  som  i  nogle 
Tilfælde  har  naaet  et  Omfang,  som  ikke  kan  taales.  For  en 
Privatsamler  er  en  sjælden  Art  intet  andet  end  en  Genstand, 
for  evig  Attraa.  Hvert  Aar  udsendes  Samlere,  som  ofte  med 
stor  Bekostning  gennemrejser  lange  Strækninger  for  —  ofte  imod 
Loven  —  at  skaffe  sjældne  Fugle;  hvis  Privatsamleren  paa  denne 
Maade  opnaar  at  udrydde  en  Art,  er  han  saa  meget  des  gladere 
over  de  Skatte,  han  har  frastjaalet  Verden. 

De  maa  alle  have  bemærket  en  Aftagen  i  Antallet  al"  Svaler 
og  andre  smaa  Trækfugle  i  de  senere  Aar,  og  De  kender  utvivl- 
somt alle  Grunden  til  den  foruroligende  Aftagen  af  disse  Land- 
mændenes utrættelige  smaa  Venner.  Jeg  fremhæver  dette  for 
at  faa  Lejlighed  til  at  betone,  at  disse  Trækfugle  tilhører  Verden 
og  ikke  alene  de  latinske  Folkeslag,  gennem  hvis  Ilande  de  van- 
drer, og  dernæst  for  at  gøre  opmærksom  paa,  at  hvis  man  ikke 
snart  stopper  den  kolossale  Nedslagtning  af  vandrende  Smaa- 
fugle,  vil  den  fortsatte  Ødelæggelse  have  de  sørgeligste  Følger 
for  Nordeuropa,  især  for  Tyskland. 

Jeg  vil  i  denne  Forbindelse  fremhæve  endnu  et  alvorligt 
Spørgsmaal,  nemlig  Udførselen  af  levende  Smaafugle  fra  Europa 
til  Amerika  og  Indførselen  af  levende  Fugle  til  Europa  fra  Afrika. 
Der  ødelægges  utroligt  mange  Fugle  paa  denne  Maade,  og  hele 
Sagen  bør  absolut  tages  op  til  Behandling  snarest. 

Men  jeg  kan  ikke  yderligere  lægge  Beslag  paa  Deres  Taal- 
modighed.  Til  Slut  maa  jeg  blot  spørge  —  paa  Grundlag  af  de 
Kendsgerninger  og  Tal,  som  jeg  har  været  i  Stand  til  at  forelægge 
Dem  —  om  det  Tidspunkt  nu  ikke  er  kommet,  hvor  alle  tæn- 
kende Mennesker  alvorligt  maa  overveje,  hvad  Menneskeslægten 
har  vundet  ved  den  umaadelige  Nedslagtning  af  disse  smukke 
og  nyttige  Skabninger,  som  er  opelsket  gennem  Aartusinder. 

Vi  har  ingen  Ret,  hverken  juridisk  eller  moralsk,  til  nu  at 
ødelægge  Jordens  Fugleliv  eller  til  at  tillade,  at  det  bliver  øde- 
lagt. Fuglene  er  en  Arv,  som  det  er  vor  Pligt  at  efterlade  til 
dem,  der  kommer  efter  os,  i  saa  god  en  Stand,  som  de  natur- 
lige Aarsager  til  Tilintetgørelse  vil  tillade.  At  gøre  noget  andet 
er  at  undlade  at  opfylde  en  alvorlig  Pligt. 

Jeg  beder  Dem  nøje  overveje  Situationens  Alvor  og  Nødven- 
digheden af  en  øjeblikkelig  og  virkningsfuld  Optræden.  Hvis  en 
saadan  Handling  skal  være  virksom,  maa  det  være  en  Overens- 
komst mellem  Jordens  Nationer,  men  ikke  i  Form  af  en  inter- 
national Lov,  der  gælder  ens  for  alle  Arter:  der  er  ikke  Haab 
om  at  opnaa  en  Overenskomst  paa  saadant  Grundlag.  Fugle, 
der  er  nyttige  i  et  Land,  kan  opfattes  som  skadelige  i  et  andet, 
især  hvis  de  indføres  der.  Løsningen  er  da  denne:  Hvert  Land 
maa  forbyde  Udførsel  af  sit  Lands  Fugle,  hvadenten  det  er 
levende  eller  døde  Fugle  eller  Skind  eller  Fjer  af  dem ;  og  sam- 
tidig maa  hvert  Land  forbyde  Indførsel  af  Fugle  fra  andre  Lande. 
Hvis   et  Land   ønsker  at  ødelægge  sine  egne  Fugle,    saa  lad  det 

gøre  det,  men  det  maa  ikke  egenkærligt  ødelægge  andre  Landes 
levende  Skatte.  Saa  vidt  jeg  kan  se,  er  dette  det  eneste  Grund- 
lag, hvorpaa  vi  kan  opbygge  en  international  Overenskomst,  og 
det  er  efter  min  Mening  den  eneste  Maade,  hvorpaa  vi  kan  frelse 
Jordklodens  vilde  Fugle. 

Det  hænder  ofte  her  i  Livet,  at  der  gives  os  en  Time,  i 
hvilken  vi  kan  udrette  noget  og  fuldføre  et  godt  Arbejde,  som 
muligvis  ikke  kan  gøres,  hvis  Timen  lades  ubenyttet.  Der  er 
nu  givet  os  en  Time,  hvori  vi  kan  udrette  noget  m.  H.  t.  Be- 
varelsen af  vore  Fugle.  Hidtil  har  vi  forsømt  det  paa  Grund 
af  Tankeløshed,  Uvidenhed,  Smøleri  eller  Egenkærlighed.  Nu 
maa  vi  bort  fra  vor  P'orsømmelse  og  vaagne  til  Handling.  Skal 
der  gøres  noget,  maa  det  gøres  snarest,  vi  er  i  den  ellevte  Time, 
og  den  Lejlighed,  vi  har,  vil  aldrig  komme  tilbage. 

Børn  plukker  Blomster  og  kaster  dem  snart  efter  tankeløst 
bort,  men  Bødderne  bliver  siddende  og  Violen  og  Engblommen 
blomstrer  igen  det  næste  Aar.  Men  er  disse  Luftens  Blomster 
en  Gang  borte,  vil  de  aldrig  blomstre  mere. 

Derfor  besværger  jeg  Dem  ikke  at  lade  Lejhgheden  gaa  bort; 
lad  os  ikke  vente  indtil  det,    der  endnu  kan  reddes,   er  fortabt. 


Som  det  vil  være  Læserne  bekendt  gennem  O.  Helm  s'  Be- 
retning i  Tidsskriftets  5.  Aargang  Hæfte  HI  blev  der  paa  den  5. 
Internationale  Ornithologkongres  i  Berlin  1910  i  Sektionen  for 
Fuglebeskyttelse  afholdt  en  Del  Foredrag,  der  væsentligt  beskæf- 
tigede sig  med  Spørgsmaalet  om  Fjer  til  Hattepynt.  Adskillige 
af  Talerne,  som  Amerikaneren  Wm.  Dutcher,  Englænderen 
James  Buckland  og  Tyskerne  M.  Schwartz  og  C.  G.  Schil- 
lings angreb  stærkt  det  Fuglemyrderi,  der  gaar  for  sig  for  at 
skaffe  Fjerene,  og  paapegede  Nødvendigheden  af  at  fastsætte  en 
international  Overenskomst,  som  kan  sætte  en  Stopper  for  Uvæ- 
senet. Jeg  har  ment,  at  det  vilde  være  af  Interesse  for  nærvæ- 
rende Tidsskrifts  Læsere  at  gøre  sig  bekendt  med  de  Kends- 
gærninger,  der  sikkert  med  Rette  antages  at  kræve  saa  omfattende 
Forholdsregler,  og  har  derfor  indhentet  Mr.  Bucklands  Tilladelse 
til  at  oversætte  hans  instruktive  og  med  Talangivelser  solidt 
underbyggede  Foredrag.  Jeg  maa  dog  her  tilføje,  at  jeg  ikke 
helt   kan   følge  Mr.  Buckland  i  hans  Udtalelser   om  Videnskabs- 

mænd  og  Samlere.  Her  i  Danmark  findes  i  hvert  Fald  Viden- 
skabsmænd, der  glæder  sig  over  og  drager  Lære  af  at  iagttage 
levende  Fugle.  Og  selv  smaa  Samlinger,  der  næppe  nogensinde 
vil  give  direkte  videnskabelige  Resultater,  har,  naar  de  tilveje- 
bringes paa  skønsom  Maade.  utvivlsomt  deres  Berettigelse,  bl.  a. 
derved,  at  de  øger  og  undertiden  fremkalder  Interessen  for  Fugle- 
livet; denne  Interesse  udvikler  gærne  Forstaaelsen  af  og  deri- 
gennem Bestræbelsen  for  Bevarelsen  af  Fuglefaunaen. 

A.C. 


ANMELDELSER. 

NORDENS  FAGLAR,  ANDRA   IPPLAGEX  AV  L.  A.  JÅGERSKJOLD  OCH 
GUSTAF  KOLTHOFF  MED  RILDER  AV  OLOF  GYLLING 

Beijers  Bokforlagsaktiebolag  Stockholm. 

De  første  5  Hæfter  nf  dette  Værk  foreligger  nu,  og  man  kan  vel 
deraf  slutte,  hvorledes  Værket  i  sin  Helhed  vil  blive.  Enhver  Fugle- 
ven vil  sikkert  have  Fornøjelse  af  de  store,  smukke  Tavler,  der  gen- 
giver Fuglene  meget  livagtigt  og  naturtro  i  smukke  landskabelige 
Omgivelser,  men  som  nævnt  i  den  tidligere  Anmeldelse  er  Reproduk- 
tionen ikke  altid  paa  Højde  med  Billederne;  det  ser  lidt  underligt 
ud  at  Broget  Fluesnapper  har  en  hel  rosafarvet  Glorie  om  sig  med 
samme  rødlige  Tone  paa  Bugen  og  tværsover  Halsen.  Foruden  de 
store  Gengivelser  følger  med  Hæfte  4  den  første  af  de  bebudede 
Tavler  med  Afbildninger  af  flere  Arter  i  mindre  Størrelse.  Tegning 
og  Farver  staar  vel  paa  Højde  med,  hvad  der  bydes  i  de  fleste  lig- 
nende Værker,  men  Farven  falder  næsten  overalt  lidt  udenfor  Fug- 
lenes Omrids,  hvad  der  giver  dem  et  underligt  loddent  Udseende. 

Teksten  i  de  foreliggende  Hæfter  behandler  væsentligt  Drosselfugle 
og  Sangere.  Som  tidligere  anført  er  Teksten  ret  knap,  og  Danmark 
bliver  noget  stedmoderligt  behandlet.  Hos  to  Arter  som  Drosselrør- 
sanger og  Kærsanger,  der  ikke  yngler  i  Sverig,  anføres  intetsomhelst 
om  Fuglenes  Levevis,  hvad  dog  for  danske  Læsere  vil  føles  som  en 
væsentlig  Mangel.  —  Naar  Teksten  er  kortfattet,  er  det  selvfølgelig 
umuligt  at  faa  alt  med,  men  det,  som  overhovedet  kommer  med,  bør 
da  være  vel  sigtet  og  aldeles  utvivlsomt;  en  og  anden  Invending  kan 
nok  rettes  mod  Teksten.  Der  er  vel  næppe  mange,  der  vil  gaa  ind 
paa,  at  hvert  Par  Havesangere  har  sit  bestemte  Distrikt  og  ikke 
taaler  andre  Fugle  i  Nærheden.  Havesangeren  bygger  dog  nær  sam- 
men baade  med  Fugle  af  dens  egen  Art  og  andre.  Om  Brunellens 
Hede  anføres,  at  den  hovedsagentlig  bestaar  af  Mos;  sandt  nok,  men 
i  hvert  Tilfælde  her  i  Landet  er  det  ejendommelige  for  Reden,  at 
dens  yderste  Lag  bestaar  af  ret  grove  Pinde,  hvilket  straks  skiller 
dens  Rede  fra  alle  andre  af  lignende  Størrelse;  at  dens  Sang  minder 
om    Gærdesmuttens    men    er    stærkere    bliver  vel    en   Skønssag;    for 

mine  Øren  er  der  ikke  Spor  af  Lighed.  Derimod  er  det  fejlagtigt, 
naar  der  staar  om  Gærdesangeren,  efterat  dens  enkla  sang'  er  nævnet 
»Varningsropet  uttrycker  Sven  Nilsson  m5'eket  betecknende  med  or- 
den klapp,  klapp.  klapp,  klapp*.  Som  bekendt  er  Fuglens  Varselslyd 
helt  anderledes  og,  L3'dene  Klapp,  klapp<'  en  Del  af  dens  Sang. 
Men  dette  siger  Sven  Nilsson  ogsaa  tydeligt  nok  ^  idet  han  indgaa- 
ende  beskriver  baade  dens  Sang  og  dens  Varselslyd,  en  Beskrivelse, 
der  endda  begynder  saaledes:  "Dess  besynderliga  sang,  klapp,  klapp, 
klapp,  klapp  liknar  nåsten  osv.  O.  H. 


VERHANDLUNGEN  DES  V  INTERNATIONALEN  ORNITHOLOGEN 
KONGRESSES  IN   BERLIN.    HERAUSGEGEBEN  VON  HERMANN  SCHALOW. 

Berlin  1911.    (40  Mk.). 

Forhandlingerne  fra  den  sidste  Ornithologkongres  foreligger  nu  i 
et  stateligt,  smukt  udstj'ret  Bind  paa  1200  Sider  med  talrige  Billeder 
i  Teksten,   16  kolorerede  og  15  sorte  Tavler. 

De  første  100  Sider  omhandler  selve  Kongressen  og  dens  Forløb, 
medens  Hovedparten  af  Bogen  optages  af  de  paa  Kongressen  holdte 
Foredrag  og  desuden  af  nogle,  som  skulde  have  været  holdte  men 
ikke  blev  det.  Det  er  et  righoldigt  Prøvekort  fra  alle  Ornithologiens 
Felter,  man  her  faar  i  en  Mængde  større  og  mindre  Afhandlinger; 
der  behandles  Træk,  geografisk  Udbredelse,  Sj'stematik,  Fuglebe- 
skyttelse og  Fjerkræavl.  Anm.  har  tidligere  i  et  Foredrag  i  »D.  o.  F.« 
(gengivet  i  Tidsskriftets  Aarg.  5  H.  IIIi  givet  Meddelelse  om  nogle  af 
de  afholdte  Foredrag,  og  her  skal  da  kun  kort  berøres  enkelte  af 
dem,  som  kan  antages  at  have  mere  almindelig  Interesse.  Indled- 
ningsforedraget holdtes  af  Kongressens  Præsident,  Prof.  A.  Reiche- 
now  og  i  Titlen  Uber  die  Forlschritte  und  den  gegenwårtigen  Stand 
der  Ornithologie«  er  Indholdet  givet.  Blandt  de  større  Afhandlinger 
findes  A.  Koenigs  »Die  Ergebnisse  meiner  Reise  nach  dem  Sudan 
im  Fruhjahr  1910«,  en  malerisk  Beskrivelse  af  Forf.s  Rejse  opad 
Nilen  og  indgaaende  Omtale  af  de  trufne  Arter.  Afhandlingen  led- 
sages af  en  Del  kolorerede  Tavler.  Den  fortrinlige  Iagttager  O.  Hein- 
roth  skriver  højst  interessante  med  Snese  af  Billeder  udstyrede: 
»Beitråge  zur  Biologie  namentlich  Ethologie  und  Psychologie  der 
Anatiden«  paa  Grundlag  af  Iagttagelser  i  Berlins  zoologiske  Have. 
Af  Fru  Magdalene  Heinroth  findes  »Zimmerbeobachtungen  an 
seltener  gehaltenen  europåischen  VogeL  med  en  Mængde  Fotografier, 
visende  f.  Eks.  Hærfugl  og  Biæder  i  mange  forskellige  Stillinger  og 
Unge  af  Vandstær  i  dens  fremadskridende  Udvikling.  En  halv  Snes 
Afhandlinger  behandler  Fuglebeskyttelse,  og  her  er  det  særligt  Ud- 
ryddelsen af  Fugle  for  at  anvende  Fjerene  til  Modepynt,  der  tages 
Sigte  paa.  Vægtigst  blandt  Arbejderne  af  denne  Art  er  vel  nok  I. 
Buckland's:  »The  Destruction  af  wild  birds  in  general  througout 
the  world«,  som  gengives  her  i  Tidsskriftet.  O.  H. 

^  Skandinaviens  Fauna,  F"ogIarne.  Tredje  Upplagen,   Lund  1858. 

FUGLENE  VED  DE  DANSKE  FYH  I  1911.    29.  AARSBERETNING  OM  DANSKE 
KUGLE.    VED  R.  HØRRING 

(Særtryk  :if  Viilensk.  Medil.  Naturh.  l-'oren      Kbhvn.  lUl.  114.) 

Fyrberetningen,  som  disse  Meddelelser  populært  kaldes,  udgives  i 
Aar  al"  R.  Hørring;  den  holder  sig,  hvad  Ordningen  angaar,  væsentlig 
til  de  gamle  Baner,  kun  med  enkelte  Forandringer  i  Trykket.  Fra 
32  Fyr  indsendtes  til  zool.  Museum  923  Fugle  af  68  Arter;  nøjere 
Efterretninger  haves  om  ialt  henved  3000  faldne  Fugle.  Af  Arter, 
der  ikke  tidligere  er  faldne,  findes  Sydlig  Nattergal  (Luscinia  vera), 
som  25  Maj  faldt  ved  Kjels  Nor  (Sydspidsen  af  Langeland);  nu  kan  vi 
i  hvert  Tilfælde  regne  Arten  som  sikkert  tilhørende  den  danske  Fauna. 
Rigtig  store  Træknætler  synes  der  ikke  at  have  været  i  Aaret   1911. 

Det  Afsnit  der  hedder  »Forskellige  Iagttagelser  fra  Fyrene«,  er 
det  maaske  praktisk  at  tage  med  af  Hensyn  til  Meddelerne,  men 
man  kan  ikke  undertrykke  en  Tvivl  om  dets  egentlige  ornithologiske 
Værdi;  det  indeholder  i  meget  høj  Grad  Angivelser,  der  er  holdte  i 
al  Almindelighed  som  f.  Eks.  »Flere  Smaa fugle  opholdt  sig  paa  Dæk- 
ket«, »En  Høg  sad  ved  Solnedgang  nogen  Tid  i  Rigningen«,  »En 
Flok  Vildgæs  fløj   mod  0.«   o.  1. 

Beretningens  Slutningskapitel,  der  tidligere  bar  Overskriften  »Usæd- 
vanlige Tildragelser  i  .  .  .  .«,  hedder  nu  »Meddelelser  om  mindre  al- 
mindelige danske  Fugle«.  Som  den  interessanteste  Meddelelse  maa 
sikkert  betragtes  Beretningen  om  Topmejsens  Ynglen  i  1912  ved 
Vejlefjord  Sanatorium.  —  En  opmærksom  Læser  vil  maaske  undre 
sig  over,  at  der  i  en  Afhandling,  hvor  der  øverst  paa  hver  Side 
omhyggeligt  er  trykt  1911,  findes  Beretning  om  Begivenheder,  der 
har  fundet  Sted  Aaret  efter. 

Det  er  glædeligt,  at  Fyrberetningerne  vedbliver  at  komme;  det 
er  et  stort  og  værdifuldt  Materiale,  der  her  i  Aarenes  Løb  er  samlet. 
Men  nægtes  kan  det  ikke,  at  adskillige  Fugleinteresserede  jævnlig 
spørger,  om  der  dog  ikke  snart  kommer  til  at  foreligge  en  Bearbej- 
delse af  det  vældige  Stof,  saa  at  man  i  en  overskuelig  Form  kan 
faa   Resultaterne  af  de  mange  Aars  Iagttagelser  og  Arbejde. 

O.  H. 

HILLEDER  AF  DANSK  FUGLELIV.     FOTOGRAFERET  I  NATUREN  AF 

ROAR  CHRISTENSEN.  DYRLÆGE.     MED  TEKST  AF  MAGISTER 

A.  DITLEVSEN.     II.    TERNER. 

(C.  K.C.Gads   I-orlag,   Kbhvn.   1912.      Kr.   1,30). 

I  32  ypperligt  tagne  og  smukt  gengivne  Billeder  fremføres  de 
danske  Ternearters  Liv,  særligt  deres  Yngleforhold.  Hertil  slutter 
sig  en  fornøjeligt  skreven  Tekst,  hvor  særligt  Fuglenes  Livsforhold 
behandles  og  beskrives  ret  indgaaende.  Man  behøver  ikke  at  være 
specielt  Ornitholog  for  at  have  Fornøjelse  af  denne  billige  lille  Bog; 
enhver  der  har  lidt  Sans  for  Naturen  i  al  Almindelighed,  vil  kunne 
glæde  sig  over  den.  O.  H. 

OVER  STENTER  OG  STRANDE.     AE  NIELS  HEDIN. 

(Hageriips  Forlai;.    Kbhvn.  1912.    Kr.  '>,00). 

Forf.  har  tidligere  her  i  Tidsskriftet  berettet  om  sine  Udflugter 
til  Samsø  og  Anholt.  I  den  nu  udgivne  Bog  spiller  Ornithologien 
en  mindre  Rolle,  selv  om  Forf.s  Interesse  for  Fugle  tydeligt  nok 
giver  sig  til  Kende.  Bogen  er  en  Række  mindre  Skildringer  væsentligt 
fra  forskellige  jydske  Hgne,  om  hvilke  der  berettes  kønt  og  stem- 
ningsfuldt. O.  H. 

DR.  KARL  RUSS'  EINHEIMISCHE  STURENVOGEL  VON   KARL  NEUNZIG. 
EUNETE  NEUBEARREITETE  UND  WESENTLICH  VERMEHRTE  AUELAGE. 

(Creutzsche  Forlag,  Magdeburg  1913,    MU.  9). 

Naar  Folk  hertillands  holder  Stuefugle  udover  den  nødvendige 
Kanariefugl,  er  det  jo  næsten  altid  de  tropiske  Fugle,  der  maa  holde 
for,  og  bortset  fra  nogle  af  de  indenlandske  Finkearter  er  det  kun  faa 
af  de  nordiske  Fugle,  der  er  almindelige  Burfugle.  I  en  Del  af  de 
lysktalende  Lande  er  dette  anderledes,  og  dette  forklarer,  at  en  Bog 
om  indenlandske  Stuefugle  her  kan  udkomme  i  talrige  Oplag.  Nu  er 
Bogen  ogsaa  noget  andet  og  mere  end  en  ligefrem  Anvisning  til  at 
holde  Smaafugle  i  Bur,  det  er  tillige  en  indgaaende  Beskrivelse  af  alle  de 
Arter,  der  overhovedet  kan  holdes  i  Fangenskab,  deriblandt  ogsaa 
adskillige  Rovfugle  og  Vadefugle.  Men  naturligvis  udgør  Sang- 
fuglenes Gruppe  den  overvejende  Del.  Hver  enkelt  Art  beskrives 
indgaaende,  dens  Udseende  og  Levevis,  og  dernæst  omtales  dens 
Forhold  som  Burfugl.  Af  en  Mængde  Arter  findes  gode,  men  noget 
grovt  reproducerede  Afbildninger,  og  desuden  er  en  Del  Arter  gen- 
givne paa  20  ret  smukke,  farvetrykte  Tavler.  Det  sidste  Afsnit  be- 
handler Bure,  Føde  og  Fuglenes  Pleje  i  Almindelighed.  Bogen  vil 
sikkert  være  en  god  Vejleder  for  enhver,  der  i  større  eller  mindre 
Stil  vil  give  sig  af  med  at  holde  nogle  af  vore  indenlandske  Fugle 
i   Bur.  '  O.  H. 

HANDRUCH  DES  VOGELSCHUTZES  VON  DR.  CARL  R.  HENNICKE. 

(Creutz'sche  l'orlag,  Magdeburg  1912.    Mk.  6,50) 

Hvis  man  vil  have  en  Maalestok  for  den  Interesse,  der  nutildags 
næres  for  Fuglebeskyttelse  i  Tyskland,  kan  man  søge  den  deri,  at 
Dr.  Hennicke's  for  godt  et  Aar  siden  udkomne  lille  »Vogelschutz- 
buch«  (anmeldt  her  i  Tidsskriftets  Aargang  6,  Hæfte  11—111)  allerede  er 
solgt  i  19,000  Eksemplarer,  og  at  der  nu  af  samme  Forfatter  kan 
udgives  en  hel  Haandbog  paa  465  S.  om  dette  Emne.  I  denne  Bog 
er  da  ogsaa  samlet  saa  nogenlunde,  hvad  der  kan  siges  om  Spørgs- 
maalet;  det  er  et  Værk,  der  vil  kunne  være  til  Nytte  saavel  for 
Foreninger  og  Institutioner,  der  giver  sig  af  med  Fuglefredning,  som 
for   Enkeltmænd,  der  har  den   samme   Interesse. 

De    første  Hundrede  Sider  omhandler  Nødvendigheden  af  Fugle- 

beskyttelse,  der  væsentlig  søges  i  Fuglenes  Aftagen,  en  Kendsgærning, 
som  jo  desværre  er  sikker  nok.  De  forskellige  Aarsager  til  denne 
Aftagen  behandles  og  belyses  ret  indgaaende.  Det  næste  Afsnit  om 
»Begrundelse  af  Fuglebeskyttelsen«  indeholder  bl.  a.  en  Omtale  af 
de  forskellige  Arters  Føde;  foruden  en  Opregning  af  de  enkelte  Føde- 
emner findes  for  hver  Art  en  procentisk  Udregning  af,  hvor  stor  en 
Del  af  Fuglens  Føde,  der  kan  siges  at  bestaa  af  (i  Henseende  til 
Mennesket)  nyttige,  skadelige  eller  økonomisk  ligegyldige  Stoffer.  Be- 
regningen er  foretaget  efter  talrige   Maveundersøgelser. 

Henved  140  Sider  omhandler  Maaden,  hvorpaa  man  skal  be- 
skytte Fuglene  under  store  som  under  smaa  Forhold,  og  her  gives  vist, 
hvad  der  for  Tiden  kan  siges  om  disse  Spørgsmaal.  Ved  Omtalen 
af  kunstige  Redepladser  til  Fugle  nævnes  ikke  blot  de  Berlepsch'e 
Modeller,  men  ogsaa  talrige  andre.  Enhver,  der  har  blot  en  lille 
Have,  vil  kunne  faa  gode  Vink  her.  En  dansk  glæder  det  selv- 
følgelig at  se  Klinge's  Træløberkasse  omtalt  og  anbefalet.  Vidt- 
løftigt beskrives  selvfølgelig  ogsaa  de  forskellige  Foranstaltninger  til 
Fodring  af  Fugle  om  Vintren,  og  et  halvhundrede  Afbildninger  af 
forskellige  Modeller  til  Fodringshuse  og  -Apparater  giver  en  Fore- 
stilling om,  hvilket  Opfindersnille,  der  er  anvendt  paa  dette  Om- 
raade.  Atter  her  træffes  et  dansk  Navn,  Godske  Nielsens,  knyttet 
til  en  god  Idé  til  Anbringelse  af  Vinterfoder  til  Mejser.  Selvfølgelig 
findes  ogsaa  alle  Konstruktioner  af  Bade-  og  Drikkekar  for  Fugle ; 
besynderligt  nok  savnes  det  praktiske  Bassin,  som  er  anbefalet  af 
Ung.  ornith.  Centrale. 

Det  følgende  Kapitel  giver  Anvisning  til  Fangst  af  Fuglenes 
Fjender  særligt  Katte,  hvorefter  følger  en  Afhandling  (af  Rudolph 
Hermann)  om  Fuglebeskyttelsens  Historie.  Til  Slutning  gives  en 
Oversigt  over  Fredningslovgivningen  i  alle  europæiske  Stater. 

Endnu  skal  blot  tilføjes,  at  Bogen  indeholder  en  udførlig  Lite- 
raturfortegnelse  og  er  forsvnet  med  ca.  200  meget  oplysende  Billeder. 

O.  H. 

PAUL  ROSENIUS:    MIX  JAKT  MED  KAMERA. 

»Den  gamla  Formen  for  jakt,  den  blodiga,  kommer,  tror  jag, 
allt  mindre  at  utofvas«  skriver  Forf.,  Dr.  Paul  Rosenius  i  Malmo, 
af  ovennævnte  Bog,  og  vist  er  det,  at  Jagten  med  Kamera  finder 
stedse  flere  Dyrkere  i  Landene  paa  hægge  Sider  af  Atlanterhavet. 
Saa  forvænt  man  end  er  paa  dette  Omraade,  er  det  dog  en  stor 
Nydelse,  der  beredes  Læseren  af  denne  Bog  baade  ved  Billedernes 
Skønhed  og  Tekstens  Friskhed.  Særlig  tillokkende  gøres  dette  Ar- 
bejde ved  Fotografier  af  Arter,  som  det  kun  beskæres  faa  Orni- 
thologer  at  se  paa  nært  Hold,  endsige  at  fotografere;  her  tænkes 
t.  Eks.  paa  Pomerantsfugl,  Tredækker,  Hjerpe,  Røj,  Sumphornugle 
og  andre.  Skønt  ikke  alle  Gengivelserne  yde  fuld  Retfærdighed  mod 
Fotografierne,  kan  vi  paa  det  bedste  anbefale  alle  Fuglevenner  at 
anskaffe  sis  denne  Bog.  E.  L.  S. 

NØDDEKRIGENS  (NUCIFRAGA  CARYOCATACTES) 
INDVANDRING   I  DANMARK   1   EFTERAARET  1911. 

VED 

P.JESPERSEN. 

Det  er  i  Virkeligheden  ikke  ganske  faa  Fuglearter,  der  med 
Aars  Mellemrum  kan  foretage  pludselige  Strejftog  i  større  Mængde 
til  andre  Egne,  men  for  en  Del  af  disse,  nemlig  de  ogsaa  hos 
os  almindelige  Arter,  gælder  det,  at  man  ikke  lægger  synder- 
lig Mærke  til  saadanne  Indvandringer.  Noget  ganske  andet 
bliver  Tilfældet,  naar  det  drejer  sig  om  en  sjældnere  Fugl  som 
f.  Eks.  Nøddekrigen;  thi  da  vækker  en  saadan  Indvandring  Op- 
sigt, og  i  Dagbladene  berettes  om  disse  Fugles  Forekomst.  Der 
er  ogsaa  noget  ejendommeligt  ved  Nøddekrigens  Udseende  og 
Opførsel,  hvorfor  det  ikke  kan  undre,  at  det  vækker  en  vis 
Opmærksomhed,  naar  denne  Fugl  pludselig  viser  sig  i  stort 
Antal  i  en  Egn,  hvor  der  maaske  ikke  er  set  en  Nøddekrige  i 
en  længere  Aarrække. 

Inden  jeg  gaar  over  til  at  give  en  speciel  Skildring  af  Ind- 
vandringen i  1911,  vil  et  Par  almindelige  Bemærkninger  om 
disse  pludselige  Indvandringer  maaske  være  paa  sin  Plads.  Det 
er  Siberien,  der  yder  i  hvert  Fald  Størsteparten  af  Kontingentet 
til  de  Masser  af  Nøddekriger,  der  i  saadanne  Aar  spreder  sig  over 
hele  Mellemeuropa.  Som  Aarsag  til  disse  pludselige  Udvan- 
dringer fra  deres  Ynglepladser  ser  man  i  Almindelighed  anført, 
at  det  skyldes  Uheld  med  Frugtsætningen  hos  Cembra-Fyrren, 
hvis  F'rugter  skal  være  Nøddekrigens  væsentligste  Næring  i 
Siberien.  Der  gaar  gennemsnitlig  8 — 10  Aar  mellem  hver  større 
Indvandring  her  i  Europa.  I  den  sidste  Udgave  af  Naumann 
»Naturgeschichte  der  Vogel  Mitteleuropas«  Bind  IV  pag.  58  an- 
føres følgende  Aar  i  det  XIX  Aarhundrede,  i  hvilke  der  er  sket 
særlig  store  Indvandringer:  1802,  1814,  1825,  1836,  1844,  1856, 
1857,  1864,  1883,  1885  og  1896.  Hertil  kan  saa  for  den  forløbne 
Del  af  det  XX  Aarhundrede  tilføjes:  1900  og  1911.  Det  er  ikke 
muligt  at  foretage  nogen  Sammenligning  mellem  Mængderne  af 
strejfende  P'ugle  ved  de  forskellige  Indvandringer,  men  det  Træk 
af  Nøddekriger,  der  i  Efteraaret  1911  kom  her  til  Danmark,  var 

kun    en    lille  Del   af  en  stor  Indvandring   i   Mellemeuropa,    der 
strakte  sig  over  Tyskland  til  England,  Frankrig  og  Svejts. 

Da  jeg  i  Kfteraaret  1911  Ira  forskellige  Kanler  havde  er- 
faret, al  Nøddekrigen  havde  vist  sig  flere  Steder  her  i  Landet, 
besluttede  jeg  at  indsamle  saa  mange  Oplysninger  om  dens 
Forekomst,  som  det  paa  nogen  Maade  lod  sig  gøre.  Idet  jeg 
gik  ud  fra,  at  en  samlet  Beretning  vilde  være  af  Interesse  ikke 
alene  for  Nutiden ,  men  muligt  ogsaa  for  Fremtiden ,  lagde  jeg 
en  Plan  for  det  Arbejde,  hvis  Frugter  jeg  nedenstaaende  skal 
gengive  og  sammenstille. 

I  Løbet  af  Efteraaret  1911  og  paafølgende  Vinter  henvendte  jeg 
mig  til  en  Del  fugleinteresserede  Mennesker  her  i  Landet  og  fik 
ad  den  Vej  indsamlet  en  meget  stor  Del  af  Materialet.  En 
Henvendelse  til  »Naturhistorisk  P^orening  for  Lolland-Falster« 
resulterede  i,  al  Sekretæren  for  nævnte  Forening,  Hr.  Lærer 
Kring,  Nykøbing  gennem  Foreningens  Medlemmer  indsamlede 
et  Materiale  af  Oplysninger  for  Lolland  og  Falslers  Vedkom- 
mende ^  Endelig  rettede  jeg  i  dette  Tidsskrifts  6te  Aargang, 
Hefte  II — III  følgende  Anmodning   til    F'oreningens  Medlemmer: 

»Til  Udarbejdelsen  af  en  Artikel  om  Nøddekrigens  Forekomst 
her  sidste  Efleraar  kunde  jeg  ønske  Oplysninger  fra  forskellige 
Egne  af  Landet,  hvorfor  jeg  ad  denne  Vej  tillader  mig  at  an- 
mode de  Medlemmer,  der  maatle  sidde  inde  med  saadanne,  om 
al  overlade  dem  til  mig.  Særlig  ønsker  jeg  Meddelelse  om  det 
omtrenthge  Tidspunkt  og  Antal  af  iagttagne  Fugle,  men  jeg  vil 
iøvrigt  være  meget  taknemmelig  for  Oplysninger,  i  Særdeleshed 
biologiske  —  vedrørende  disse  Fugle  og  deres  Forekomst.  Ar- 
tiklen vil  fremkomme  her  i  Tidsskriftet;  men  for  at  jeg  saa 
snart  som  muligt  kan  faa  den  udarbejdet,  beder  jeg  velvillige 
Medlemmer  snarest  mulig   tilstille   mig   eventuelle  Oplysninger.« 

I  den  paafølgende  Tid  modtog  jeg  ogsaa  ad  denne  Vej  en 
Række  gode  Oplysninger,  og  del  skyldes  saaledes  for  en  stor 
Del  Medlemmernes  Velvilje,  at  denne  Beretning  har  kunnet  komme 
i  Stand.  Overall,  hvor  jeg  henvendte  mig,  mødte  jeg  den  største 
Beredvilhghed ,  bl.  a.  bør  jeg  fremhæve,  al  flere  Konservatorer 
har  tilstillet  mig  udførlige  Lister  over  Nøddekriger,  de  har  mod- 
taget  til  Udstopning,    og  jeg   beder   derfor   enhver,   der  har  bi- 

^  En  speciel  Beretning  »Nøddekrigen  i  Lolland -Falster  Stift  i  Kfteraaret 
1911«   udarbejdede  jeg  i  Foraaret  1912  for  nævnte  Forening. 

draget   til   denne    Beretnings    Fremkomst,    modtage    min    bedste 
Tak.     Følgende  har  velvilligst  tilstillet  mig  Oplysninger: 

N.Andersen,  Plantør,  Bøtøgaard;  H.  Arctander,  Distrikts- 
læge, Storehedinge;  C.  Balsløw,  kgl.  Skovfoged,  Tisvilde  Hegn; 
E.Buchwald,  Forststuderende,  København;  M.  Clausen,  Kon- 
servator, Ribe;  O.Fabricius,  Forstkandidat,  Korinth;  Friede- 
richsen.  Godsejer,  Høvængegaard  pr.  Nysted;  K.Hammer, 
stud.  med.,  Holte;  H.  P.  Hansen,  Konservator,  Herning  (Med- 
delelserne i  det  følgende  mærket:  H.,  Herning);  M.Ewald  Han- 
sen, Konservator,  Thisted;  N.  C.  Hjeronimus,  Konservator, 
Odense;  Holck,  Skovrider,  Sundby,  Lolland;  R.  Hørring,  mag. 
scient..  Zoologisk  Museum ,  København  (Meddelelserne  stammer 
fra  R.  Hørring:  »Fuglene  ved  de  danske  Fyr  i  1911«  Særtr.  af 
Vidensk.  Meddel,  fra  den  naturh.  Foren,  i  København  Bd.  64.); 
L.Jensen-Tusch,  kgl.  Skovrider,  Almindingen;  Jeppesen, 
F'orstander,  Staby  pr.  Ulfborg;  Th.  Jørgensen ,  Skorstensfejer- 
mester, Horsens;  H.  Kalk  au,  Oberstløjtnant,  Aalborg;  M.  Klinge, 
Forretningsfører,  Randers;  L.Koch,  stud.  mag.,  København;  A. 
Koefoed,  Revisor,  København;  Kristiansen,  Førstelærer, 
Gedesby,  Gedser;  T.  Lakjer,  stud.  art. ,  Hellerup;  A.  Lange, 
Overgartner,  Botanisk  Have;  Leth,  Inspektør,  Livø;  Lippert, 
Lærer,  Musse  pr.  Nysted;  Lundahl,  Skovrider,  Falster;  Juel 
Madsen,  Kunstmaler,  Odense;  A.  L.V.  Manniche,  Konservator, 
København;  Møller,  Lærer,  Horslunde,  Lolland;  Joh.  P.Nør- 
gaard, Boghandlermedhjælper,  København;  C.Olsen,  Plantør, 
Emmedsbo  pr.  Gjerrild;  C.Olsen,  Typograf,  Nykøbing  F.  (Med- 
delelserne mærket:  O.);  A.Pedersen,  Risegaard  pr.  Lou  St.; 
Petersen,  Skovrider,  Falster;  J.  <&  H.  Petersen,  Konservatorer, 
Odder  (Meddelelserne  mærket:  P.,  Odder);  A.  Pirtzel,  Apotheker, 
Helsinge;  C.A.Rasmussen,  Lærer,  København;  H.P.Ras- 
mussen, Konservator,  Elmegade,  København;  E.  Rendtorff, 
Lærer,  cand.  phil.,  Korsør;  H.  Rosen  krantz.  Baron,  Guldborg; 
S.  Saxtorph,  stud.  med.,  Hillerød;  Saunte,  Lærer,  Maribo; 
Scavenius,  cand.  jur..  Klintholm,  Møen;  G.Scholten,  Løjt- 
nant, København;  S  c  ha  f  fer,  Dr.,  Vejlefjord  Sanatorium;  H. 
Steenbach,  Godsejer,  Flintholm  pr.  Stenstrup;  Ter  man  s  en. 
Skovrider,  Falster;  Th.  Thomsen,  Lærer,  Hobro;  N.Tulstrup, 
Landmand,  Nørre  Tulstrup  pr.  Bjerringbro;  A.  V.  Taaning, 
Lærer,  København;  V.  Weibiill,  cand.  jur.,  København;  H.Weis, 
cand.  phil..    Forststuderende,    København;  Windeballe,    Kon- 

servator,  Fredericia  (Meddelelserne  mærket:  W.Fredericia);  H. 
Winge,  mag.  scient.,  Viceinspektor,  Zoologisk  Museum,  Køben- 
havn. — 

Da  det  selvfølgelig  har  været  nødvendigt  at  foretage  en  kritisk 
Gennemgang  af  det  indkomne  Materiale,  har  jeg  i  nedenstaaende 
Beretning  maattet  udelade  en  Del  Meddelelser,  som  paa  en  eller 
anden  Maade  forekom  tvivlsomme.  Naar  der  med  Meddelel- 
serne har  fulgt  biologiske  Iagttagelser  af  Interesse,  har  jeg  gen- 
givet disse,  da  saadanne  formentlig  altid  vil  yde  Bidrag  til  Be- 
lysning af  Nøddekrigens  Opførsel  og  Levemaade. 

Man  vil  af  Beretningen  se,  at  der  er  truffet  Nøddekriger  i 
saa  godt  som  alle  Egne  af  Landet.  Der  er  Meddelelser  fra 
Vendsyssel  og  til  Gedser,  og  fra  Bornholm  til  det  vestligste  Jyl- 
land, og  dog  maa  det  siges,  at  Indvandringen  i  1911  —  i  hvert 
Fald  for  flere  Egnes  Vedkommende  —  ikke  kunde  maale  sig 
med  Hensyn  til  Mængden  af  Individer  med  Indvandringen  i 
Efteraaret  1900. 

SJÆLLAND. 

København  og  Amager.  I  Botanisk  Have  i  København 
blev  der  set  3  Nøddekriger  10  September  og  ingen  bemærket 
senere  (A.  Lange).  —  Revisor  A.  Koefoed  har  til  Red.  af  »Dansk 
ornithologisk  Forenings  Tidsskrift«  indsendt  følgende  Meddelelse: 
»Det  vil  sikkert  være  af  Interesse  at  erfare,  at  der  i  Tiden  fra 
10  til  30  Januar  paa  Vestre  Kirkegaard  har  opholdt  sig  en  Flok 
Nøddekriger  paa  10 — 20  Stkr.  De  saas  i  Selskab  med  Sjagger, 
Solsort  og  Husskade  og  var  mod  deres  Natur  ret  tillidsfulde, 
idet  man  kunde  komme  dem  temmelig  nær.  Ved  den  lille 
Svanedam  var  der  udkastet  Majs  og  Solsikkefrø,  og  her  holdt 
de  til  i  Flok.  Antagelig  har  Vinterens  Kulde  med  Is  og  Sne 
nordpaa  lokket  dem  herned  til  os  i  saa  store  Flokke,  idet  den 
jo  har  været  almindelig  over  hele  Landet  i  Aar,  saa  den  endog 
har  søgt  ind  til  selve  Hovedstaden;  men  i  Dag  den  2  Februar 
var  der  tilsyneladende  kun  en  enkelt  Nøddekrige,  som  endnu 
holdt  til  paa  Kirkegaarden.«  —  Konservator  Manniche  havde  i 
Efteraaret  ialt  11  Stkr.  til  Udstopning  (6  c? c?,  5  ??),  flest  i  Slut- 
ningen af  September,  nogle  i  Oktober  og  en  i  November.  — 
Konservator  H.  P.  Rasmussen  havde  i  Tidsrummet  21  September 
til  11  Oktober  14  Stkr.  til  Præparation  dels  fra  Sjælland,  dels 
fra  Lolland-Falster.  — 

I  Midten  af  September  blev  der  skudt  2,  og  11  Oktober  1  Stk. 
ved  Dragør  (C.  A.  Rasmussen).  —  5  Oktober  blev  der  set  2  Nødde- 
kriger  i  Kongelunden  og  endnu  14  April  1912  en  enkelt  Nødde- 
krige  sammesteds.     (E.  Buchwald.) 

Nordsjælland.  Apotheker  A.  Pirtzel,  Helsinge,  har  med 
stor  Elskværdighed  tilstillet  mig  en  udførlig  Beretning  om  Nødde- 
krigens  Forekomst  i  Egnen  Nord  for  Hillerød,  hvoraf  jeg  skal 
tillade  mig  at  gengive  nedenstaaende : 

»Den  første  Nøddekrige,  jeg  ved  Besked  om  her  fra  Landet 
i  1911,  fik  jeg  fra  Karlebo  Øst  for  Hillerød  den  27  September. 
Fra  »Græsted  og  Aggerbo«  Hegn  kom  en  Skovarbejder  med  en; 
»der  var  en  til,«  sagde  han,  »jeg  kunde  godt  have  taget  den 
med  Hænderne  eller  slaaet  den  med  en  Kæp,  men  jeg  skød  den 
alligevel.«  Den  har  været  over  hele  Egnen,  fra  Sydspidsen  af 
Gribskov  til  Gilbjerghoved,  langs  Kysten  over  Udsholt  og  Hol- 
løselund til  Tisvilde  Hegn  og  derfra  ind  over  Ramløse  til  Hel- 
singe; der  var  en  lige  udenfor  en  Gaard,  hvor  der  var  megen 
Færdsel ,  ved  Frederiksborgvejen  tæt  ved  Helsinge.  I  selve 
Gribskov  var  den  meget  talrig  i  hele  den  sydlige  Del  —  Esrom 
og  Nøddebo  Skovdistrikter  —  lige  op  til  Landevejen,  der  løber 
fra  Maarum  til  Esrom;  den  forekom  i  Gran-  og  Asketræsplant- 
ninger,  den  var  altid  tam;  sad  der  en  Flok,  kunde  man  kaste 
Sten  ind  efter  dem,  det  rørte  ikke  Fuglene,  hvis  man  da  ikke 
vaaderamte  dem;  de  kunde  ogsaa  være  talrige,  endog  meget  tal- 
rige i  Buske  og  Træer  paa  Hovedlandevejen  gennem  Skoven 
fra  Spaanildshus  til  Kagerup.  Det  gjorde  et  overraskende  Ind- 
tryk paa  de  Skovmænd,  der  saa  dem  i  Vinterens  Hjerte  i  1912. 
Skovrider  Holm,  Ostrup,  saa  en  paa  den  koldeste  Dag  i  Be- 
gyndelsen af  Februar  ved  Graverhuset  ved  Esrom  Sø;  den  op- 
holdt sig  ved  de  høje  Ege;  Ingeniør  Bruel,  Hillerød,  fortalte  mig 
om  en  set  ved  Landbolyst  3  Marts  1912.  Paa  Klapjagterne  der 
i  Skovene  saa  og  hørte  man  den  hele  Efteraaret,  den  brød  sig 
hverken  om  Jæger  eller  Gevær,  naar  den  da  ikke  blev  skudt, 
hvad  der  kun  hændte  rent  sporadisk.  Den  sidste,  som  jeg  fik, 
blev  skudt  lige  før  Jul  inde  i  Barmosen,  tæt  ved  Bolandshuset 
ved  Grantekrogsvejen,  men  endnu  i  April  1912  er  den  set  par- 
vis i  Gribskov. 

I  Skoven  Nord  for  Esrom  —  Maarum  Skovdistrikt  —  var 
den  ikke  tilnærmelsesvis  saa  talrig,  og  jo  længere  man  kom 
Vestpaa  ud  i  Harager  Hegn  tog  den  af  og   fandtes   kun   enkelt- 

vis;  i  den  enligt  beliggende  Si<ov  Valby  Hegn  med  sine  7  Lang- 
dysser lige  Nord  tor  Helsinge  er  den  lige  set,  Frasagn  er  fortalt 
om  den,  men  den  var  her  kun  i  faa  Eksemplarer.  —  Hermed 
er  omtalt  alle  Skovene  og  Egnen  udenom  en  lille  Skov  —  Hø- 
bjerg  Hegn  —  lige  udenfor  Helsinge  ad  Hillerød  Kanten.  Paa 
alle  Steder  har  den  været,  men  i  Høbjerg  Hegn  har  den  mærke- 
ligvis ikke  været.  Jeg  har  eftersøgt  Skoven,  men  ikke  set  den; 
Skovens  Arbejdere,  Skovfoged  og  Skovrider  har  ej  heller  fortalt 
det  mindste  om  Nøddekrigen  derfra. 

1  Tisvilde  Hegn  har  den  ogsaa  befunden  sig  vel;  i  hele  den 
gamle  Del  af  dette  store  Distrikt  har  den  været  fra  Efteraaret, 
og  den  har  været  talrig;  naar  den  nu  ses  er  det  hyppig  parvis, 
dette  tyder  i  høj  Grad  paa,  at  den  vil  yngle  baade  her  og  i 
Gribskov  —  sker  det,  vil  jeg  bede:  fri  os  fra  det  onde  Ægge- 
røveri!   — 

I  Sommeren  1912  iagttog  Skovfolkene  i  Ostrup  Skovdistrikts 
sydlige  Del  et  Par  Nøddekriger,  som  holdt  til  i  en  bestemt 
lille  Granholm.  De  lod  sig  ikke  forstyrre  af  Arbejderne  og  fløj 
fra  og  til  ganske  som  andre  Fugle,  der  har  Unger;  —  Ungerne 
blev  dog  ingensinde  iagttaget.« 

Ovenstaaende  Beretning  er  udarbejdet  i  April  1912,  og  om 
Nøddekrigens  Forekomst  senere  paa  Aaret  i  Tisvilde  Hegn  vil 
der  senere  meddeles  Oplysninger.  Fra  andre  Sider  har  jeg 
iøvrigt  modtaget  forskellige  Meddelelser.  Student  Weis  saa  endnu 
sidst  i  December  (iflg.  Brev  af  ^i  1912)  mange  Nøddekriger  i 
Tisvilde  Hegn  og  fortæller  bl.  a.  følgende  om  deres  Tillidsfuld- 
hed: »De  er  meget  tamme,  og  man  kan  let  gaa  ganske  tæt  forbi 
dem  uden  at  opdage  dem;  thi  de  bliver  ganske  rolig  siddende 
og  piller  Frø  ud  af  Koglerne;  de  flyver  som  Regel  kun  ganske 
kort,  naar  man  forstyrrer  deres  Madro  og  altid  med  udbredt 
Hale.  En  Dag  gjorde  en  Jæger  det  Kunststykke  at  skyde  forbi 
til  en  Nøddekrige,  der  sad  paa  Jorden  og  pillede  Frø  af  en 
Kogle ;  forskrækket  fløj  den  op  paa  en  Gren  i  et  af  de  omkring- 
staaende  Træer,  saa  Hdt  paa  os,  og  da  den  saa  havde  forvundet 
Skrækken,  fløj  den  atter  ned  paa  Jorden  og  fortsatte  Maaltidet 
—  denne  Gang  af  en  Kogle,  der  laa  en  halv  Snes  Skridt  længere 
fra  OS:  den  forstod  aabenbart  ikke  Spor  af  det  hele.«  —  1  De- 
cember 1   c?  skudt  i  Ostrup  Distrikt  i  Grib  Skov  og  2  December 

1  c?    i  F' rerslev  Hegn    (S.  Saxtorph).  —    29  September    modtaget 

2  Stkr.    fra    Grib    Skov    lil    Udstopning    (H.  P.  Rasmussen).    — 


Stud.  med.  Saxtorph  saa  mange  i  St.  Lyngby  Skov  ved  Arresø 
17  September  og  endnu  7  Oktbr.  var  der  nogle  faa  Stykker  i 
samme  Skov.  —  5  November  modtoges  et  Eksemplar  Ira  Hille- 
rød (H.,  Herning).  —  10  December  1911  modtog  Konservator 
O.  Nielsen,  Nykøbing  F.,  en  Nøddekrige,  skudt  ved  Brederød 
pr.  Frederiksværk.  —  Iflg.  Meddelelse  fra  Student  Buchwald  var 
Nøddekrigen  ret  almindelig  i  Skovene  ved  Holte.  Den  blev 
saaledes  set  flere  Gange  baade  i  Rude  Skov  og  Geels  Skov. 
Første  Gang  blev  den  iagttaget  18  Oktober,  medens  den  allerede 
24  September  blev  set  i  St.  Dyrehave^.  Endnu  i  December  var 
der  enkelte,  sidste  Gang,  den  blev  iagttaget,  var  22  December.  — 
Stud.  med.  Hammer  har  ligeledes  givet  Oplysninger  for  Holte- 
egnens Vedkommende,  ifølge  hvilke  der  endnu  14  Januar  1912 
blev  set  en  Fugl  og  den  18.  s.  M.  endog  en  Flok  paa  c.  30  i 
Næsseskoven  ved  Furesø.  —  6  December  iagttaget  en  Nøddekrige 
i  Rude  Skov  (Juel  Madsen).  —  Cand.  jur.  V.  Weibiill  meddeler, 
at  Nøddekrigen  har  opholdt  sig  hele  Efteraaret  1911  og  paaføl- 
gende Vinter  i  Rude  Skov  i  ret  anseligt  Antal  (antagelig  mindst 
20— 30Stkr.).  Endnu  midt  i  April  1912  blev  der  set  2.  »Fuglene 
opholdt  sig  hele  Tiden  paa  samme  Terrain,  der  er  temmelig 
lavt  og  noget  fugtigt,  stødende  op  til  Graner.«  —  En  Nøddekrige 
blev  skudt  sidst  i  September  paa  Slangerup  Mark  (H.  P.  Ras- 
mussen). —  En  ung  Hun  blev  skudt  7  Oktober  1911  i  Farum 
af  fhv.  Møller  I.  P.  Jørgensen.  To  gamle  Hunner  blev  skudt  i 
Rude  Skov  ved  Holte  27  Oktober  1911.  En  Han  blev  skudt 
24  November  i  Rude  Skov;  samme  Dag  saas  en  Nøddekrige 
flyve  højt  over  Skoven.  En  ung  Hun,  skudt  4  Januar  1912  i 
Holte,  hvor  den  overraskedes,  gaaende  mellem  Hønsene  i  en 
Hønsegaard,  modtoges  fra  Konservator  I.  E.  C.  Scheel.  Hele 
Efteraaret  havde  Nøddekrigen  været  at  se  i  Geel  Skov  ved  Holte 
(R.  Hørring). 

Roskilde-Egnen.  Konservator  Manniche,  København,  saa 
en  Dag  i  Efteraaret  4  Stkr.  ved  Hedehusene,  en  anden  Dag  en 
enkelt  og  iflg.  hans  Udsagn  skal  der  have  opholdt  sig  flere 
i  Valborup  Skov  mellem  Roskilde  og  Ringsted.  —  10  November 
1  Stk.  fra  Egholm  ved  Roskilde  (H.,  Herning).  —  En  Han  blev 
skudt  14  Oktober  1911  i  Boserup  Skov  ved  Roskilde  af  Stud. 
med.  E.  Collin.    To  Ekspl.  (deraf  den  ene  en  gammel  Hun)  blev 

'  St.  Dyrehave  ved  Hillerød. 

skudt  i  Boserup  Skov  16Novbr.  1911  af  Stud.  med.  Collin;  han 
havde  set  endel  af  dem  (R.  Hørring). 

Køge- Egnen.  I  Vallø  Skove  var  der  en  Del,  ikke  mange, 
Nøddekriger  i  Efteraaret  spredt  over  alle  Skovene.  De  første 
blev  set  først  i  September,  og  enkelte  saas  i  c.  2  Maaneder  der- 
efter.    (G.  Scholten). 

Storehedinge-Egnen.  Paa  de  af  »D.  o.  F.«  udsendte  Træk- 
skemaer fandtes  følgende  Meddelelser  om  dræbte  Nøddekriger 
fra  Distriktslæge  H.Arctander,  Storehedinge ,  som  jeg  med  Til- 
ladelse gengiver:  20  September  1  skudt  ved  Arnøje;  25  s.  M.  1 
ved  Storehedinge;  4  Oktober  1  skudt  ved  Storehedinge  ud  af  en 
Flok  paa  3  —  4  Stkr.;  11  s.  M.  1  skudt  paa  Gjorslev;  13  November 
1  ved  Lillehedinge.  Alle  de  dræbte  var  af  Formen  var.  macro- 
rhynchus.  —  5  Oktober  modtog  Konservator  N.  P.  Jensen,  Fredericia, 
et  Eksemplar  fra  Fakse.  (K.  Hammer).  —  11  Oktober  1  Stk. 
fra  Karise  (H.,  Herning). 

Præstø-Egnen.  GaardejerA.  Pedersen,  Risegaard  pr,  Lou  St. 
saa  2  Oktober  to  Nøddekriger  og  modtog  samme  Dag  et  Ekspl. 
til  Udstopning  fra  Lundbygaard  pr.  Lundby  St.;  ligeledes  6  Oktober. 
Endvidere  iagttog  samme  16  Oktober  over  10  Nøddekriger  ved 
Risegaard.  Den  var  imidlertid  langt  almindeligere  i  Efteraaret 
1900,  hvor  den  viste  sig  der  paa  Egnen  fra  Midten  af  Oktober. 

Vordingborg-Egnen.  Apotheker  Pirtzel,  Helsinge,  har  i 
Efteraaret  haft  Nøddekrigen  til  Udstopning  fra  Vordingborg. 

Kallundborg-Egnen.  Stud.  mag.  Lauge  Koch  har  velvilligst 
givet  en  Del  Oplysninger  om  dens  Forekomst  i  Kallundborg- 
Egnen  :  Paa  Refsnæs  er  den  skudt  ved  Fyret  25  September,  ved 
Kongstrup  27  og  28  September  og  1  Oktober  samt  ved  Kallerup- 
gaarden  10  November.  Sidst  i  September  opholdt  der  sig  en 
halv  Snes  Stykker  i  begge  Skovene  paa  Asnæs,  hvor  de  var  meget 
tillidsfulde,  og  17  September  blev  der  skudt  en  Fugl  i  Asnæs  Tver- 
skov.  De  dræbte  P'ugle  indleveredes  til  Udstopning  hos  Bundtmager 
Trømsdorf,  Kallundborg.  En  Nøddekrige  blev  skudt  ved  Svebølle 
15  Km.  0.  for  Kallundborg  17  September,  og  i  Slutningen  af 
September  blev  der  iagttaget  mange  ved  Lerchenborg  og  Snev- 
ris. —  7  Oktober  modtaget  1  fra  Svebølle  (P.,  Odder).  —  21  Ok- 
tober 1  Stk.  fra  Brejninge,  13  Kim.  0.  for  Kallundborg  (H., 
Herning).  —  Fra  Kallundborg  modtaget  ialt  6  Stkr.  i  Løbet  af 
Efteraaret  (W.,  Fredericia).  —  I  Efteraaret  1911  blev  der  skudt 
c.  20  Nøddekriger  og  set  mange  flere  paa  Selchausdal,  c.  20  Km. 

S.  0.  for  Kallundborg,  og  paa  Kattrup  blev  der  skudt  7  Eksem- 
plarer (N.  Tulstrup).  —  Et  Ekspl.  skudt  ved  Refsnæs  Fyr  24  Sep- 
tember 1911  af  C.  F.  V.  Jensen;  i  Oktober  og  November  saa  han 
ligeledes  flere  Nøddekriger  i  Fyrets  Nærhed,  undertiden  i  Flokke 
paa  omtr.  20  Stkr.  (R.  Hørring). 

Holbæk- Egnen.  Følgende  Data  modtaget  Nøddekriger  fra 
Tjebberup  ved  Holbæk:  4  Oktober  2  Stkr.,  Ude  s.  M.  1  Stk.  og 
20de  4  Stkr.  (P.,  Odder).  —  14  Oktober  1  Stk.  fra  Jyderup, 
17  Oktober  og  2  November  1   Stk.  fra  Holbæk  (H.,  Herning). 

Ringsted-Egnen.  Skovfoged  Thorsøe,  Store  Bøgeskov,  N.  V. 
for  Ringsted  meddeler:  »22  September  saa  jeg  en  Nøddekrige, 
efter  den  Tid  har  den  været  at  se  af  og  til  i  Efteraaret«  (H. 
Winge).  —  25  og  29  September  1  Ekspl.  fra  Kværkeby  (H.,  Her- 
ning). —  14  Oktober  modtog  Gaardejer  A.  Pedersen,  Risegaard 
pr.  Lou  St.  1  Nøddekrige  fra  Glumsø  pr.  Ringsted.  —  27  Sep- 
tember modtoges  1  $  fra  Tybjerggaard,  c.  12  Km.  S.  for  Ring- 
sted.    (H.  P.  Rasmussen). 

Sorø-Egnen.  Plantør  C.  Olsen,  Emmedsbo  pr.  Gjerrild  mod- 
tog 19  Oktober  1  Nøddekrige  ^  (tyndnæbbet)  fra  Sorøegnen.  — 
11  Oktober  blev  der  skudt  et  Eksemplar  paa  Næsbyholm,  hvor 
der  var  set  5  —  6  Stkr.  (H.P.Rasmussen). 

Slagelse-Egnen.  16  Oktober  modtoges  en  Nøddekrige  fra 
Sønderod  pr.  Ruds  Vedby  (P.,  Odder).  —  Konservator  N.  P,  Jen- 
sen, Fredericia,  fik  26  September  et  Eksemplar  til  Udstopning 
fra  Dalby  pr.  Gjørlev,  N.  for  Slagelse  (K.  Hammer).  —  27  Sep- 
tember 1  Stk.  fra  Slagelse  (H.  Herning).  —  Fra  Høng  modtog 
Konservator  Clausen,  Ribe,  et  Eksemplar. 

Korsør-Egnen.  Fra  Korsør  modtoges  19  September  4  Stkr. 
(skudt  17de),  21de  s.  M.  1  Stk.  fra  Taarnborg  ved  Korsør,  samt 
8de,  12te  og  17  Oktober  et  enkelt  Eksemplar  fra  Korsør  (H., 
Herning).  —  20  November  1  Ekspl.  fra  Korsør  (P. ,  Odder).  — 
Paa  Taarnholm  ved  Korsør  opholdt  sig  16  September  c.  20  Stkr., 
og  samtidig  skal  den  have  været  talrig  paa  Bonderup  ved  Korsør. 
5  Oktober  saa  jeg  et  Eksemplar  paa  Taarnholm  (M.  Klinge).  — 
Cand.  phil.  E.  Rendtorff,  Korsør,  giver  i  Brev  af  28  Maj  1912 
følgende  Oplysninger,  der  for  en  Del  skyldes  Skovfogeden  i 
Korsør  Skov  (c.  200  Tdr.  Land,  næsten  udelukkende  Løvskov): 
»Her  var  c.  100  Stkr.,  der  færdedes  i  Smaaflokke  paa  4 — 8  og 
opholdt  sig  særlig  i  Graner  og  Fyr.  Skudte  Eksemplarer  havde 
Fyrreharpix  paa  Næbbet,  lugtede  af  Fyrreharpix  og  var  endogsaa 

klæbrige  paa  Fjerene.  De  syntes  særlig  at  leve  af  Insekter,  som 
de  pillede  af  Kogødning  i  Nærheden  af  Skoven,  hvilket  jeg  og- 
saa  selv  har  set.  Jeg  har  selv  mest  set  dem  i  en  Naaleskov 
Nord  for  Byen,  enkeltvis  eller  parvis,  tavse,  endogsaa  naar  jeg 
syntes,  de  havde  Grund  til  at  blive  forskrækkede.  Saa  vidt 
vides,  var  de  her  fra  Begyndelsen  af  September  til  Slutningen 
af  Oktober,  muligvis  længere«.  Desuden  anføres  følgende  inter- 
essante Iagttagelse:  »Vi  havde  her  i  Skoven  en  dejlig  stor  Bede 
Sif  Vespa  crabro^  i  Gavlen  af  en  Pavillon,  hvor  den  findes  hvert 
Aar,  og  jeg  havde  Planer  om  at  faa  den  i  Glaskasse  i  Skolens 
Samling.  Men  jeg  gjorde  Begning  uden  Nøddekrigerne;  thi  de 
spolerede  det  hele.  Fra  noget  frit  Pæleværk  i  Gavlen,  hvor  de 
tog  Sæde,  fløj  de  op  under  Taget  og  tog  Kagerne  ud  Stk.  for 
Stk.  (d.  V.  s.  stykkevis  i  smaa  Stumper)  og  aad  den  deri  værende 
Yngel.« 

Skelskør-Egnen.  Baron  H.  Rosenkrantz,  der  allerede  12  Sep- 
tember iagttog  en  Nøddekrige  i  »Bossjoholm  Skove«  i  Skaane, 
har  velvilligst  givet  flere  Oplysninger  om  Fuglens  Forekomst 
her  i  Landet  i  Efteraaret  1911.  »5  Oktober  kom  jeg  sammen 
med  N.  N.  ganske  tæt  til  en  Nøddekrige  i  Holsteinborg  Skove. 
Vi  forsøgte,  hvor  nær  vi  kunde  komme  Fuglen,  der  sad  ude 
paa  en  Grangren,  ivrig  beskæftiget  med  at  pille  hvidt  Mos  af 
Grenene,  vistnok  for  at  finde  Insekter.  En  mørk  Hat  holdt  jeg 
hen  over  P'uglen  i  faa  Tommers  Afstand,  saa  fløj  den  blot 
nogle  Grene  højere  tilvejrs.  Vi  fjernede  os  fra  Granen,  og  igen- 
nem min  Kikkert  stod  jeg  saa  og  iagttog  dens  hele  Færd  i 
ca.  1  Kvarter.  Temmelig  rastløs  fløj  den  fra  Træet  ned  til  Jor- 
den, hvor  den  formelig  oppløjede  Mos  og  Grønsvær  med  sit 
Næb ;  saa  tilbage  til  Granen ,  og  pillede  Mos  og  visne  Naale 
ned«.  (Brev  af  13  Maj  1912).  Til  Oplysning  om  Nøddekrigens 
Føde  skal  jeg  desuden  tillade  mig  at  gengive  et  Par  Iagttagelser 
af  ældre  Dato:  »lODecbr.  1885:  Idag  fik  jeg  Bekræftelse  paa  min 
Tanke  om  Nøddekrigens  Fortæring  af  Nødder.  Til  Telegraf  besty- 
rer Petersen  blev  afleveret  et  Eksemplar  fra  Lehnsbaron  Bertouch- 
Lehn  paa  »Lungholm«  (Lolland).  I  Halsen  —  paa  det  Sted, 
hvor  Tungen  fæstes  til  Undernæbet  —  og  gennem  hele  Spise- 
røret laa  en  Række  hele  Nødder,  4  Stkr.,  ganske  urørte«.  Til 
fortrinlig  Sammenligning  med  ovenstaaende  Iagttagelse  af  E.  Rend- 
torff,  gengives  følgende  Optegnelse :  »12  Oktober  1885.  Min  Broder 

*  Den  store  Gedehams. 

og  jeg  iagttog  idag  en  Nøddekrige,  som  sad  ovenfor  et  Hvepsebo 
og  langede  de  ndfU^vende  Hvepse.  Fuglen  blev  skudt  til  min 
Samling,  og  i  samme  Nu  var  den  oversaaet  af  Hvepsene  over 
hele  Kroppen.«  —  7  Oktober  modtoges  2  Stkr.  fra  Skelskør  (H., 
Herning). 

Næstved -Egnen.  En  Nøddekrige  modtoges  fra  Næstved 
29  September  og  2  Stkr.  7  Oktober  samt  26de  s.  M.  et  Eksemplar 
fra  Holsteinborg  pr.  Rude  (P. ,  Odder).  —  Konservator  (vlausen, 
Ribe,  har  i  Efteraaret  haft  2  Eksemplarer  fra  F'uglebjerg  og  2 
fra  Haslev  til  Udstopning.  —  18,  2o  og  27  September  blev  der 
tilsendt  Konservator  Hansen,  Herning,  Fugle  til  Udstopning  fra 
Gaunø  og  29  September  1  Stk.  fra  Haslev.  —  Et  Eksemplar 
blev  skudt  30  September  i  en  Skov  ved  »Store  Tvedegaard«  pr. 
Herlufmagle  N.  for  Næstved  (T.  Lakjer).  —  Overjæger  Saurbrey, 
Bregentved,  meddeler,  at  Nøddekrigen  kom  i  sidste  Halvdel  af 
September  i  et  Antal  af  c.  30  Stkr.  (G.  Scholten).  Om  dens  Fore- 
komst i  1912  paa  denne  Egn  berettes  senere. 

MØEN. 

Angaaende  Nøddekrigens  Forekomst  paa  Møen  har  cand.  jur. 
Scavenius,  Klintholm,  velvilligst  tilstillet  mig  følgende  Oplysnin- 
ger i  Brev  af  23  Januar  1912:  »Her  paa  Klintholm  har  der  en 
Maanedstid  i  Nøddetiden  været  nogle  enkelte  spredt  omkring  i 
Skoven,  antagelig  er  der  set  ialt  6 — 7  Stkr.  De  oplraadte  enkelt- 
vis og  opholdt  sig  i  længere  Tid  paa  samme  Sted,  hvor  de 
først  havde  slaaet  sig  ned.  Der  blev  skudt  én,  som  i  Kroen 
havde  8  hele  Nødder  og  nogle  Hyben.  Ved  Forespørgsel  andre 
Steder  paa  Øen  har  jeg  erfaret,  at  der  paa  Nordfeld,  10  Km. 
herfra,  kun  har  været  nogle  ganske  enkelte,  derimod  har  der, 
efter  hvad  Skytten  paa  Marienborg,  en  Mil  paa  den  anden  Side 
Stege,  meddeler,  været  set  mange  hele  Efteraaret  fra  sidst  i 
Oktober,  endnu  d.  19de  ds.  saa  han  en,  men  ellers  har  han 
ikke  set  nogen  de  sidste  14  Dage.  I  den  Tid,  der  var  mange, 
saa  han  undertiden  5 — 6  i  én  Flok.« 

FALSTER. 

En  Nøddekrige  blev  13  Oktober  indleveret  til  Konservator 
Nielsen,  Nykøbing,  fra  Skørringe  pr.  Eskildstrup  (O).  —  I  Oustrup 
Skov  iagttog  Skovvæsenselev  M.  Hansen   et   Ekspl.    i   Efteraaret. 

—  1  November  et  Stk.  fra  Horreby,  31  Oktober  2  Stkr.  fra  Ulslev 
(Østfalster),  1  Oktober  1  Stk.  Sdr.  Ørslev  og  7  November  1  Stk. 
fra  Nr.  Ørslev  (O.).  —  Førstelærer  Kristiansen,  (iedesby,  iagttog 
adskillige  i  sin  Have  sidste  Efteraar.  De  var  meget  tillidsfulde. 
»Jeg  kunde  omtrent  røre  ved  dem  med  Hatten,  naar  de  sad  i 
Grenene«.  I  første  Halvdel  af  December  indfangedes  et  forkom- 
ment Eksemplar,  men  da  det  havde  været  inde  en  halv  Dag, 
var  det  meget  kvikt  og  blev  slui)pet  ud  igen.  —  I  Bøtøgaards 
Plantage  iagttog  Plantør  N.  Andersen  de  første  Nøddekriger  om- 
kring Midten  af  Oktober,  og  de  var  almindelige  der  en  Maaneds- 
tid,  hvorpaa  de  efterhaanden  forsvandt.  Endnu  midt  i  Januar 
opholdt  der  sig  en  enkelt  Fugl,  der  holdt  til  ved  en  Mødding. 
»Fuglene  var  ikke  talrig  tilstede,  maaske  højst  et  halvt  Hundrede, 
hvorimod  de  i  Aaret  1900  vel  nærmest  var  i  Tusindvis«.  — 
5  November  modtog  Plantør  C.  Olsen,  Emmedsbo  pr.  Gjerrild  en 
5  af  den  almindelige  Form  fra  Gedser.  —  Om  dens  Forekomst 
i  Skovene  Syd  for  Nykøbing  meddeler  Skovrider  Petersen : 
»Nøddekrigen  har  optraadt  ret  sparsomt  her  paa  Egnen.  I 
første  Halvdel  af  November  saa  jeg  en  paa  Nykøbing  Mark,  8 
Dage  senere  2  Stkr.  i  Lindeskov,  en  af  de  sidste  Dage  i  Novem- 
ber saa  jeg  1  i  Hallerup  og  vist  2  December  3  Stkr.  i  Lindeskov«. 

—  Konservator  Nielsen  har  følgende  Data  modtaget  Nøddekriger  fra 
Byens  Omegn :  20  og  24  September,  26  Oktober,  24  November  (O.). 

—  Konservatorerne  J.  &  H.  Petersen,  Odder  har  modtaget  følgende 
Nøddekriger  fra  Nykøbing  F. :  23  September  1,  29de  2,  3  Oktober 
1,  4de  2,  12te  1  og  13de  1  Stk.  —  En  Dag  i  Efteraaret  blev 
der  iagttaget  3  Nøddekriger  i  en  Have  i  Nykøbing  og  en  Fugl 
blev  fundet  død  i  Guldborgsund  (O.).  —  Paa  en  under  Christians- 
minde hørende  Eng  ved  Tingsted  Aa  blev  der  29  December 
skudt  et  Ekspl.  (Skovrider  Lundahl).  —  I  Bangsebro  og  Systofte 
Skov  blev  der  set  flere  Nøddekriger,  som  særlig  holdt  til  i 
Hegnene  i  Udkanten  af  Skoven  (Skovrider  Termansen).  —  Plantør 
Andersen,  Bøtøgaard,  giver  iøvrigt  følgende  Iagttagelse  af  deres 
Levemaade,  som  det  fra  flere  andre  Sider  ogsaa  er  blevet  frem- 
hævet: »Dier  var  forøvrigt  det  mærkbare  ved  Nøddekrigerne  i 
Aar,  at  medens  man  ganske  vist  kunde  træffe  dem  enkeltvis' 
overalt  i  den  ca.  400  Tdr.  Ld.  store  Plantage,  saa  holdt  de 
sig  fortrinsvis  til  de  Veje  i  Plantagen,  hvor  Hestene  daglig 
færdedes  og  søgte  Føde  ved  at  hakke  i  Hestegødningen.«  — 

LOLLAND. 

Saxkøb  in  g- fignen.  Skovrider  Holck,  Sundby,  giver  føl- 
gende Beskrivelse  al"  deres  Forekomst:  »Nøddekrigen  har  været 
her  paa  Distriktet  i  1911,    dog  kun   ret  sparsomt   repræsenteret 

—  jeg  tror  kun,  at  jeg  ialt  har  set  3  Eksemplarer  i  Storskoven; 
paa  to  Steder  saa  jeg  den  samme  Fugl  omtrent  hver  Dag  i 
længere  Tid.  Utvivlsomt  har  det  været  Tilstedeværelsen  af 
ældre  Ege  med  rigeligt  Agernfald ,  der  har  bevirket ,  at  Fuglen 
holdt  til  paa  disse  Steder,  og  sikkert  har  der  været  Fugle  ogsaa 
andre  Steder  i  Storskoven,  men  Trækket  kan  ikke  maale  sig 
med  Trækket  i  1900,  som  jeg  iagttog  i  Odsherred  og  i  Nær- 
heden af  København«.  Fuglene  opholdt  sig  i  alle  Tilfælde  i 
ovennævnte  Distrikt  hele  Oktober  Maaned  ud.  —  I  Tilknytning 
hertil  anføres,  at  Skovvæsenselev  Edgon  Jørgensen  mange  Gange 
har  iagttaget  Nøddekrigen  enkeltvis  i  Storskoven,  første  Gang 
2  Oktober  (L.  Kring). 

Nysted-Egnen.  Fra  Nysted  blev  der  5  og  17  Oktober  ind- 
sendt Nøddekriger  til  Udstopning  (O.).  —  Godsejer  Friederichsen, 
Høvængegaard,  giver  følgende  Oplysninger:  »I  Skoven  saa  jeg 
kun  Nøddekrigen  enkeltvis.  I  en  Bøgeforyngelse  med  smaa 
Bøge  opholdt  der  sig  en  Nøddekrige  i  c.  8  Dage.  I  Brakmarken 
havde  en  Nøddekrige  Ophold  10  Dage  og  havde  sin  Plads  paa 
en  Plov,  og  hver  Dag  i  den  Tid  kom  jeg  ridende  der  forbi, 
o.  6  Alen  fra  Ploven,  og  den  blev  rolig  siddende.  I  Havrestubben 
saa  jeg  en  Nøddekrige  flere  Gange;  min  Hønsehund  stod  for 
den,  og  den  fløj  saa  i  Skoven.  I  Haven  her  talte  vi  en  Dag  10 
Nøddekriger  i  Træerne,  hvor  de  opholdt  sig  ca.  Vz  Time.  Det 
var  i  September  Maaned,  at  Nøddekrigen  var  her.  Da  Nødde- 
krigen var  her  forrige  Gang,  var  den  talrigere  her   end  i  1911.« 

—  Lærer  Lippert,  Musse,  modtog  i  Efteraaret  1  Stk.  til  Udstop- 
ning der  fra  Egnen.  — 

Maribo- Egnen.  Nøddekrigen  var  itlg.  Meddelelse  fra  Lærer 
Saunte  meget  talrig  overalt  i  Maribo-Egnen  og  endnu  ca.  10  Januar 
blev  der  set  2  i  Merrits  Skov  mellem  Maribo  og  Bandholm.  — 
Lærer  Lippert,  Musse,  havde  1  Stk.  til  Udstopning  fra  Enges- 
tofte ved  Maribo.  —  En  enkelt  Nøddekrige  blev  set  i  Ryde  Skov 
ved  Christianssæde  (Lærer  Møller).  — 

Rødby- Egnen.  Fra  Konservator  H.  P.  Rasmussen,  Elmegade, 
København,  der  i  Efteraaret  opholdt  sig  nogen  Tid  paa  Rødby- 
Egnen,   har  jeg  modtaget  en    Del  Oplysninger,    hvoraf  jeg  skal 

tillade  mig  at  citere  følgende:  »Jeg  saa  den  første  Nøddekrige 
])aa  Lolland  (Handermelde  Mark)  den  21  Sei)leniber,  den  passerede 
i  meget  ringe  Højde  over  Hovedet  paa  mig;  da  den  tog  Sæde  i 
en  Husmandshave  og  min  Vej  netop  faldt  her  forbi,  stod  jeg 
stille  og  betragtede  den,  saa  meget  mere  som  det  var  det  første 
Eksemplar  af  Fuglen,  jeg  har  været  saa  nær  i  Hold.  Den 
gjorde  et  afgjort  dorskt  Indtryk,  en  Kat,  som  i  ca.  kun  1  Meters 
Afstand  passerede  den,  tog  den  sig  absolut  ikke  af.  Da  jeg 
kunde  ønske  endnu  en  Gang  at  se  Fuglen  paa  Vingerne,  kastede 
jeg  nogle  Skærver  efter  den;  jeg  opnaaede  dog  kun,  at  den 
med  nogle  Smaahop,  ledsagede  af  ligesaa  mange  Skræp,  flyttede 
sig  til  et  nærstaaende  Æbletræ  .  .  .  Dagen  efter  modtog  jeg  fra 
Skovfogeden  i  en  nærliggende  Skov  en  Nøddekrige.  Jeg  antog 
straks  denne  for  at  være  identisk  med  førstnævnte,  men  da  jeg 
i  de  3 — 4  Dage,  jeg  endnu  havde  tilbage  af  min  Ferie,  stadig 
saa  flere,  er  dette  dog  usandsynligt  .  .  .  Fra  disse  Dage  endnu 
et  Bevis  paa  Nøddekrigens  Tillidsfuldhed.  Paa  en  Jagttur  pr. 
Vogn  paa  Bremersvold  Gods  passerede  vi  gennem  »Kælaskov« 
og  opdagede  da  en  Nøddekrige  paa  Hegnet  ind  til  en  Plante- 
skole, da  en  ung  Mand  blandt  Jægerne  ønskede  at  erhverve 
Fuglen  til  sin  Samling.  Kusken  lod  Vognen  holde,  efter  at  vi 
først  var  i)asseret  Fuglen  —  Vejen  er  ca.  7  Meter  bred  —  og 
paa  35 — 40  Al.  skød  den  unge  Dianas  Tilbeder  Hegnet  fuldt  af 
Hagl.  Fuglen  selv  forblev  imidlertid  uskadt,  den  gjorde  et  lille 
forbauset  Sving  i  Luften  og  satte  sig  dernæst  nøjagtig  paa 
samme  Sted  igen,  hvor  den  led  en  ynkelig  Død  for  andet  Skud 
.  .  .  Fra  25—31  September  modtog  jeg  3  Stkr.  —  2  meget  brunlige 
Hunner  og  1  (vist  nok  ung)  Han  —  fra  Sydlolland.  Samtidig 
meddelte  Skovrider  Iversen,  Bremersvold,  at  Skovene  der  om- 
kring »vrimlede«  af  Nøddekriger.  I  de  20 — 30  Aar,  han  havde 
været  ved  Forstvæsenet,  havde  han  aldrig  blot  tilnærmelsesvis 
set  saa  mange.  Der  blev  to  Gange  set  Smaaflokke  paa  9 — 10  Stkr.« 
—  Baron  H.  Rosenkrantz,  Guldborg,  har  velvilligst  i  Brev  af 
13  Maj  1912  tilstillet  mig  følgende  Meddelelse:  »14  November: 
Da  Skytterne  var  satte  af  og  Klapperne  begyndte  at  gaa,  paa 
Jagten  paa  »Lungholm'<  ved  »Højbygaard« ,  fløj  en  Nøddekrige 
fra  Granerne  ud  til  Skovens  Udkant,  hvor  den  tog  Stade  i)aa  en 
Slaaentjørn.  Ganske  frejdig  betragtede  den  os  Skytter,  som 
straks  blev  enige  om  selvfølgelig  ikke  at  skyde  den.  Flere 
Gange    blev    Nøddekrigerne    sete    i    Skoven    samme    Dag;    men 

ingen  blev  skudt.«  Mellem  en  Del  Optegnelser  af  ældre  Dato 
niaa  særlig  følgende  fra  sidste  Indvandring  her  i  Landet  siges 
at  være  af  stor  Interesse:  »I  1900  var  der  et  meget  stort  Træk 
om  Efteraaret;  Fuglene  overvintrede;  jeg  har  Optegnelser  om 
deres  Forekomst  fra  Septbr.  1900  lige  til  April  1901;  dette 
Foraar  ynglede  den  rimeligvis  her  i  Skoven  ved  »Guldborg«, 
for  den  saas  ofte  flyve  omkring  parvis«. 

Nakskov-Egnen.  »I  Baroniet  Juellinge  Skove  blev  16  og 
17  Oktober  skudt  2  Nøddekriger,  flere  saa  man  ikke.  Nu  i 
Januar  1912  viste  der  sig  en  større  Flok  paa  en  Mark  ved  den 
lille  Egeskov,  Hovgaard  Skov,  1  Mil  Nord  for  Nakskov.  Man- 
den, der  saa  den,  mener,  at  der  var  ca.  40  Fugle.  I  Rudbjerg- 
gaards  Skove  er  der  sidste  Efteraar  truffet  mange  Flokke,  af 
hvilke  der  blev  skudt  en  Del.«  (Lærer  Møller,  Horslunde).  — 
Konservator  Walbum,  Hjørring,  modtog  en  Nøddekrige,  der  var 
skudt  15  Oktober  ved  Nakskov  (Joh.  P.  Nørgaard).  —  6  Oktober 
modtaget  1  Eksemplar  til  Udstopning  fra  Nakskov.  (P.,  Odder). 
—  Til  Oplysning  om  Nøddekrigens  Føde  og  som  Bevis  paa 
denne  Fugls  mærkelige  Tillidsfuldhed  kan  anføres  følgende 
Iagttagelse  af  Lærer  Møller,  Horslunde:  »Da  jeg  slet  ikke  kendte 
Dyret  og  dets  Vaner,  ansaa  jeg  det  for  al  være  en  syg  Fugl, 
saa  lidt  sky  var  den,  og  jeg  kunde  have  berørt  den  med  mine 
Hænder  paa  det  Sted,  hvor  jeg  stod,  hvis  ikke  den  var  flygtet 
og  siden  holdt  sig  mere  paa  Afstand.  Den  fløj  kun  ca.  6  M. 
ad  Gangen,  og  stadig  undersøgte  den  meget  ugenert,  ladende 
som  om  min  Person  kun  vedkom  den,  naar  jeg  blev  lidt  for 
nærgaaende.  Skovbundens  Løv  og  nedfaldne  Grene.  Jeg  saa 
den  plukke  Smaasnegle  af  de  fugtige  Grene.  Jeg  lod  den  da 
i  Ro.«  — 

BORNHOLM. 

Om  Nøddekrigens  Forekomst  paa  Bornholm  sidste  Efteraar 
har  Skovrider  L.. Jensen-Tusch  i  Brev  af  23  Januar  1911  vel- 
villigst givet  følgende  Oplysninger:  »Nøddekrigen  gæster  Born- 
holm med  ca.  8 — 10  Aars  Mellemrum  og  kommer  da  som  Regel 
i  stort  Antal.  Trækket  i  Efteraaret  1911  —  det  tredje  Træk  jeg  har 
set  her  til  Øen  i  de  24  Aar,  jeg  har  boet  her  —  var  det  største. 
Fuglene  kom  her  sidst  i  September  og  forlod  os  igen  —  paa 
faa  Undtagelser  nær  —  hen  i  November  Maaned ,  da  Termo- 
metret sank  under  0.    Faa  Stykker  saas  hist  og  her  ved  Jagterne 

hen  mod  Jul.  Da  Trækket  var  paa  sit  højeste,  kunde  man 
ikke  færdes  i  Skoven  uden  at  se  Fuglene,  der  paa  deres  tillids- 
fulde Maade  sad  i)aa  Træernes  Grene  eller  hoppede  om  paa 
Vejene,  ivrig  søgende  Føde  blandt  andet  i  det  paa  samme  liggende 
Hestegødning.  At  se  10—15  Fugle  paa  en  Par  Timers  Tur  i 
Skoven  hørte  til  Dagens  Orden.  Her  i  Almindingen  blev  Fuglene 
fuldstændig  fredede,  hvad  desværre  vel  ej  kan  siges  at  være 
Tilfældet  i  Øens  andre  Smaaskove  og  Haver,  hvor  de  jo  oj)- 
traadte,  om  end  faatallige  mod  her  i  den  store  Skov,  Almindin- 
gen. Frøet  af  Ædelgran  synes  at  være  kærkommen  Føde  for 
Nøddekrigen.« 

FYN. 

Odense-Egnen.  En  Nøddekrige  blev  skudt  15  Oktober  ved 
Hesbjerg  af  Forvalter  Milo  (N.  C.  Hjeronimus).  —  16  Oktober 
modtog  Konservator  N.  P.  Jensen,  Fredericia,  1  Ekspl.  fra  Tang- 
gaard,  V.  for  Odense  (K.  Hammer).  —  18  Oktober  1  Stk.  fra 
Naarup,  18  Km.  S.  V.  for  Odense  (H.,  Herning).  —  En  Nødde- 
krige blev  skudt  i  Efteraaret  ved  Blangstedgaard,  6  Km.  O.  S.  O. 
for  Odense.  (H.  Steenbach.)  —  Trods  ret  gode  Forbindelser  i 
Nordfyn  er  det  ikke  Ij^kkedes  mig  at  skaffe  en  eneste  Meddelelse 
til  Veje.  I  det  hele  synes  Nøddekrigen  kun  at  have  optraadt 
sparsomt  paa  Fyn  i  Efteraaret  1911. 

Ny  borg- Egnen.  »I  de  første  Dage  i  Oktober  viste  2  Par 
Nøddekriger  sig  ved  Nyborg,  et  Par  i  Teglværksskoven  i  Nær- 
heden af  et  Forlystelsessted  og  et  Par  lige  i  Udkanten  af  Byen 
i  Christianslundskoven.  Karakteristisk  for  dem  begge  var,  at 
de  var  meget  tillidsfulde  og  holdt  til  ved  Vejene,  hvor  de  gik 
og  pillede.  En  halv  Snes  Dage  opholdt  de  sig  samme  Sted. 
(G.  Scholten).  —  28  Oktober  1  Stk.  fra  Gislev  16  Km.  S.  V.  for 
Nyborg,  5  November  1  Stk.  fra  Ullerslev,  10  Km.  N.  V.  for  Ny- 
borg.    (H.,  Herning). 

Svendborg- Egnen.  Følgende  Data  modtaget  1  Nøddekrige 
fra  Svendborg:  27  September,  25  Oktober  og  3  November  (P., 
Odder).  —  I  Efteraaret  modtaget  2  Stkr.  fra  Svendborg  til  Ud- 
stopning.    (W.,  Fredericia). 

Faaborg- Egnen.  Nøddekrigen  er  i  September  1911  iagt- 
taget et  Par  Gange  i  Brahetrolleborg  Skove  af  Skovfogederne 
Rasmussen    og    Jensen    (O.  Fabricius).    —    Godsejer    Steenbach, 

Flintholm,   meddeler,    at  der  21  Oktober  blev   skudt  en  Nødde- 
krige  ved  Flintholm,  12  Km.  0  for  Faaborg. 

Middel  fart- Egnen.  Saavel  fra  Middelfart  som  fra  Strib 
modlaget  en  Nøddekrige  i  Efteraaret  til  Udstopning  (W.,  Fre- 
dericia). 

LANGELAND. 

11  Oktober  modtog  Konservator  N.P.Jensen,  Fredericia,  en 
Nøddekrige  fra  Østerskov  pr.  Humble  i  det  sydlige  Langeland 
(K.  Hammer).  —  Konservator  Clausen,  Ribe,  havde  2  Eksplr.  til 
Udstopning  fra  Langeland.  —  14  Oktober  modtaget  1  Stk.  fra 
Hou  ved  Lohals.  (H.,  Herning).  —  Desuden  er  der  fra  enkelte 
andre  Sider  modtaget  Meddelelse  om,  at  der  er  iagttaget  Nødde- 
kriger  paa  Langeland  i  Efteraaret  1911. 

JYLLAND. 

Kolding- Egnen.  Omkring  1  November  saas  en  Nøddekrige 
i  Skibelund  Krat  af  Friskolelærer  Siengaard,  Askov,  og  ved 
samme  Tid  blev  et  Ekspl.  set  1  Mils  Vej  V.  for  Askov  (N.  Tul- 
strup).  —  17  Oktober  modtaget  en  Nøddekrige  fra  Lunderskov. 
(P.,  Odder).  —  Fra  Kolding-Egnen  modtog  Konservator  Winde- 
balle, Fredericia,  11  Stkr.  i  Løbet  af  Efteraaret  og  1  Ekspl.  fra 
Viuf,  10  Kim.  N.  for  Kolding. 

Fredericia-Egnen.  Iflg.  Meddelelse  fra  Konservator  N.P.Jen- 
sen, Fredericia,  blev  der  set  en  Del  i  Omegnen  af  Byen  i  Efteraaret, 
1  Ekspl.  skudt  ved  Treide  Skov  25  Oktober.  (K.  Hammer).  — 
Konservator  Windeballe,  Fredericia,  modtog  i  Løbet  af  Efter- 
aaret 30  Nøddekriger  til  Udstopning.  Det  første  Ekspl.,  der 
blev  indleveret  18  September,  var  fra  Byens  Omegn,  det  sidste 
blev  modtaget  11  November.  Angaaende  deres  Føde  skriver 
Hr. Windeballe:  »Nøddekrigen  har  hovedsagelig  levet  af  Nødder; 
jeg  fik  flere,  som  havde  en  eller  flere  Nødder  i  Svælget.  Mave- 
indholdet, som  vi  undersøgte  paa  nogle  enkelte,  udviste  ogsaa 
dette«  (i  Brev  af  8  Februar  1912). 

Vejle-Egnen.  19  Oktober  modtaget  en  Nøddekrige  fra  Vejle- 
Egnen  til  Udstopning  (P.  Odder).  —  En  Nøddekrige  blev  iagt- 
taget omkring  1  Oktober  ved  Vejlefjord  Sanatorium  (Dr.  Schåffer). 
—  2  Stkr.  fra  Vejleegnen,  1  Stk.  fra  Jelling  og  1  Stk.  fra  Børkop, 
S.  O.  for  Vejle.     (W..  Fredericia). 

Horsens-Egnen.  Fra  følgende  Steder  i  Omegnen  af  Horsens 
er  der  i  Efteraaret  indleveret  Nøddekriger  til  en  Udstopper  i 
Byen.  Alle  stammer  fia  Oktober  Maaned:  Stenderup  8de,  Bis- 
holt  Ilte,  Vintenskov  15de,  Underup  18de,  Bryrup  23de  og 
Grimstrup  2()de.  (Th.  Jørgensen).  —  Konservatorerne  J.  &  H. 
Petersen,  Odder,  meddeler,  at  der  ingen  Nøddekriger  er  set  der 
paa  Egnen  i  Efteraaret  1911.  lait  modtog  de  i  Efteraarets  Løb 
38  Stkr.  til   Udstopning  fra  andre  Egne  af  Landet. 

Æ  b  e  1 1  o  f  t  -  Egnen.  1 3  Oktober  modtoges  2  Stkr.  fra  Æbeltoft 
(H.,  Herning). 

Grenaa-Egnen.  11  Oktober  modtoges  1  Nøddekrige  til  Ud- 
stopning fra  Trustrup,  10  Km.  S.  V.  for  Grenaa  (H.,  Herning).  — 
Plantør  C.  Olsen,  Emmedsbo  pr.  Gjerrild  giver  i  Brev  af  12  Maj 
1912  følgende  Oplysninger  om  Nøddekrigen:  »De  2  første  blev 
skudt  for  Ugle  her  paa  Benzon  Gods  17  Oktober,  de  kom  ind 
fra  Havet,  formodentlig  fra  Sverrig,  og  slog  straks  paa  Uglen; 
den  ene  en  J*  af  den  typiske  Form  findes  i  min  Samling  ^ 
9  November  modtog  jeg  en  $  (tyndnæbet)  til  Udstopning  fra 
Trustrup  ved  Grenaa.  5  November  blev  en  skudt  paa  en  Klap- 
jagt her  paa  Stamhuset.  3  Nøddekriger  opholdt  sig  fra  midt  i 
Oktober  indtil  7  November  i  Benzons  Slotshave,  hvor  jeg  paa 
faa  Alens  Afstand  ofte  betragtede  dem;  de  opholdt  sig  hele 
Tiden  ved  en  Hasselhæk,  hvor  de  samlede  Nødder,  som  de  tog 
i  Næbet  og  fløj  bort  med,  men  vendte  efter  10  å  15  Minutter 
atter  tilbage  efter  en  frisk  Nød.  Fra  Midten  af  Oktober  til 
først  i  November  saa  jeg  dem  flere  Gange,  undertiden  2  sam- 
men, paa  forskellige  Steder  her  i  Stamhusets  Skove,  dog  saa 
jeg  dem  kun  2  Gange  i  Plantagerne,  de  andre  Gange  var  i 
eller  i  Nærheden  af  Egetræer,  liA'or  de  vel  levede  af  Agern.«  — 

Rand  er  s -Egnen.  I  Oktober  Maaned  skød  Skytten  i  Sød- 
ringholm  Skov  ved  Randers  Fjord  3 — 4  Stkr.  (Aa.  Taaning).  — 
Forretningsfører  M.  Klinge  meddeler  i  Brev  af  20  Februar  1912: 
»Saafremt  Nøddekrigen  har  været  paa  Randers  Egnen  i  Efter- 
aaret 1911,  har  det  sikkert  været  som  tilfældig  Gæst.  Det  er 
mig  paa  3die  Haand  meddelt,  at  den  skal  være  skudt  paa 
Overgaard  ved  Mariager  Fjord.  I  Skovene,  hvor  jeg  er  kommet, 
har  jeg  forgæves  søgt  Fuglen.« 

Viborg-Egnen.    24  Oktober  og  1  November  modtaget  1  Stk. 

^  Fuglen  tilhører  utvivlsomt  —  efter  opgivne  Maal  at  dømme  —  Formen 
Nucifraga  caryocatactes  brachyrhynchiis.  P.  J. 

fra  Omegnen  af  Viborg  (P.  Odder).  —  Fra  Hammel  mellem 
Aarhus  og  Viborg  modtaget  1   Ekspl.  7  Oktober  (H.,  Herning). 

Skive- Egnen.  Fra  Skive  modtoges  en  Fugl  til  Udstopning 
30  Oktober  (P.  Odder). 

Hobro- Mariager-Egnen.  21  Oktober  1  Ekspl.  fra  Idas- 
minde  pr.  Onsild  og  30te  s.  M.  1  fra  Hadsund  (P.,  Odder).  — 
16  og  21  Oktober  1  Stk.  fra  Skørping,  28  Oktober  1  fra  Kjellerup 
6  Km.  S.  for  Mariager  og  5  November  1  Stk.  fra  Arden  (H., 
Herning). 

Livø.  Angaaende  Nøddekrigens  Forekomst  paa  Øen  Livø  i 
Limfjorden  giver  Inspektør  Leth  i  Brev  af  22  Juni  1912  følgende 
OpWsning:  »Jeg  saa  den  første  her  paa  Livø  den  9  eller  10  Ok- 
tober, et  Ekspl.  blev  skudt  den  16de.  Hvorlænge  de  blev  her, 
tør  jeg  ikke  bestemt  udtale,  men  mener  ca.  14  Dage  og  anslaar 
Antallet  af  sete  Eksemplarer  til  højst  10.« 

Nibe- Egnen.  Den  4  November  modtoges  et  Eksemplar  til 
Udstopning  fra  Nibe  (P.,  Odder).  —  Lærer  Th.  Thomsen,  Hobro, 
meddeler  i  Brev  af  3  September  1912,  at  Nøddekrigen  var  al- 
mindelig i  Vinteren  1911 — 12  i  Oxholm  Skov  paa  Øland  i  Lim- 
fjorden. 

Aalborg- Egnen.  I  Slutningen  af  Oktober  blev  der  skudt 
flere  Nøddekriger  i  Omegnen  af  Byen  meddeler  Oberstløjtnant 
H.  Kalkau.  —  30  Oktober  blev  1  Stk.  tilsendt  fra  Halvrimmen, 
22  Km.  V.  N.  V.  for  Aalborg  (H.,  Herning). 

Hjørring-Egnen.  Konservator  Walbum,  Hjørring,  modtog 
i  Efteraaret  1  Stk.  skudt  7  Oktober  ved  Ugilt  S.  O.  for  Hjørring 
og  2  Stkr.  skudt  16  Oktober  ved  Lønstrup  (Joh.  P.  Nørgaard). 
—  Fra  Frederikshavn  modtoges  1  Nøddekrige  til  Udstopning 
8  November  (P.,  Odder). 

Thy.  Konservator  M.  Ewald  Hansen,  Thisted,  giver  i  Brev 
af  15  December  1911  følgende  Oplysninger  om  dens  Forekomst: 
»Om  Nøddekrigens  Forekomst  her  i  Thy  kan  jeg  meddele,  at 
der  var  en  større  Flok  i  Tved  Plantage,  hvor  de  stedse  satte 
sig  i  Granernes  øverste  Spids,  og  en  mindre  Flok  blev  set  i 
Nærheden  af  Sjørring  (F'ærgegaard).  Fuglene  opholdt  sig  her 
sidst  i  Oktober.«  Under  et  Besøg  hos  Konservatoren  i  Sommer- 
ferien 1912  fik  jeg  desuden  Meddelelse  om,  at  der  endnu  3  April 
1912  var  sendt  ham  et  Eksemplar  [^)  fra  Fjerritslev,  men  at  det 
drejede  sig  om  et  sygt  Individ,  hvad  der  sikkert  har  været  Aar- 
sagen   til,    at    den   omtalte   Fugl    havde   overvintret   der.  —  Fra 

Fjerritslev  modtog  Konservator  Windeballe  et  Eksemplar  i  Efter- 
aaret.  —  26  November  modtoges  en  Nøddekrige  fra  Hørdum, 
17  Km.  S.  V.  for  Thisted  (H.,  Herning). 

Holstebro- Egnen.  Konservator  Clausen,  Ribe,  havde  i 
Efteraaret  1  Ekspl.  fra  Ulfborg  til  Udstopning.  —  12  Oktober 
1  Stk.  fra  Hjerm  8  Km.  N.  for  Holstebro,  19de  s.  M.  1  Stk.  fra 
Tvis  7   Km.  S.  O.  for  Holstebro  (H.,  Herning). 

Herning-Egnen.  Fra  Hernings  Omegn  havde  Konservator 
Hansen  følgende  til  Udstopning:  16  Oktober  1  Stk.  fra  Classens- 
borg  ved  Kibæk,  17de  1  Stk.  fra  Ikast  og  2  November  1  Stk. 
fra  Hesselvig  ved  Kibæk.  Samme  modtog  i  Efteraaret  ialt  53 
Nøddekriger  til  Udstopning  fra  vidt  forskellige  Egne  i  Landet. 

Ringkøbing- Egnen.  8  og  19  Oktober  1  Stk.  fra  Tarm, 
20de  s.  M.  2  Stk.  fra  Borris  (H.  Herning).  —  Om  dens  Fore- 
komst ved  Staby  ca.  20  Km.  N.  for  Ringkøbing  skriver  For- 
stander Jeppesen  i  Brev  af  5  Juni  1912:  »I  Begyndelsen  af 
Oktober  1911  kom  en  Nøddekrige  hertil  og  opholdt  sig  i  Plan- 
tagen og  Haven  (hvor  der  var  mange  Nødder);  nogle  Dage  efter 
var  her  3  Fugle  og  atter  nogle  Dage  efter  6  eller  7.  De  var 
meget  tillidsfulde  og  nysgerrige,  saa  vi  alle  med  Interesse  be- 
tragtede deres  Færd.  De  syntes  at  være  typiske  og  udfarvede 
Fugle  paa  en  enkelt  nær,  der  var  meget  lys  paa  hele  Forkroppen. 
De  forsvandt  i  Slutningen  af  Maaneden.  Jeg  har  hørt  om  dens 
Forekomst  flere  Steder  her  paa  Egnen.« 

Varde- Egnen.  To  Nøddekriger  modtaget  fra  Varde  23  Ok- 
tober, en  den  8  November  (P.,  Odder).  —  11  Oktober  1  Stk.  fra 
Billum,  10  Km.  V.  for  Varde,  13de  s.  M.  1  Stk.  fra  Ansager, 
N.  O.  for  Varde  og  21de  s.  M.  1  Stk.  fra  Orten  ved  Varde  (H., 
Herning). 

Ribe -Egnen.  I  Efteraaret  modtoges  1  Eksemplar  fra  Bram- 
minge (W.,  Fredericia).  —  Konservator  M.  Clausen,  Ribe,  skriver 
i  Brev  af  8  December  1911  følgende:  »Vi  faar  den  hvert  Aar  til  Ud- 
stopning særlig  i  Maanederne  September  og  Oktober  og  kun  fra 
Sjælland  og  Langeland.  I  Aar  har  vi  haft  32  Stkr.  Her  ved 
Ribe  har  den  ofte  været  almindelig.  I  Aar  blev  her  dræbt  en 
halv  Snes  Stykker.  De  fleste  af  Nøddekrigerne  fra  Øerne  havde 
Agern,  i  enkelte  Tilfælde  Nøddekærner  i  Kroen  (eller  Halsen). 
Nøddekrigerne  herfra  Egnen  havde  derimod  ædt  Skarnbasser,  som 
de  havde  pillet  op  af  Kogødningen  paa  Marken,  hvilket  kunde 
ses  af  den    Skorpe  af  indtørret  Gødning,  de  havde  paa  Næbet«. 


117 

Af  Meddelelserne  fra  Jylland  er  det  af  særlig  Interesse  at 
lægge  Mærke  til  de  forholdsvis  talrige  Meddelelser  fra  Vestjyl- 
land. 1  Viceinspektor  H.Winges  Beretning  om  Nøddekrigens 
Indvandring  i  1900^  savner  man  derimod  ganske  Meddelelser 
fra  Vestjylland,  et  Forhold,  hvis  Forandring  formodentlig  skyldes 
de  mange  siden  da  opvoksede  Plantager  i  Vestjylland. 


Som  allerede  nævnt  var  den  Indvandring,  der  i  Efteraaret 
1911  skete  her  i  Landet,  kun  en  Del  af  en  stor  Indvandring  i 
hele  Mellemeuropa.  Jeg  har  gjort  et  Forsøg  paa  at  faa  et  Ind- 
tryk af  Indvandringens  Gang  i  Mellemeuropa  ved  at  gennemgaa 
en  Del  fremmede  Tidsskrifter  og  deri  udsøge  de  første  Data  for 
iagttagne  Nøddekriger  i  forskellige  Dele  af  Mellemeuropa.  Til 
Sammenligning  skal  meddeles,  at  de  første  her  i  Landet  iagt- 
tagne Nøddekriger  stammer  fra  10  Septbr.  (Botanisk  Have,  Kø- 
benhavn). Nedenstaaende  Data,  der  er  taget  fra  forskellige  Ar- 
tikler og  Meddelelser  i  de  citerede  Tidsskrifter  —  Aargangene 
1911  og  1912  —  anføres  i  Rækkefølge  efter  Lokaliteternes  Be- 
liggenhed fra  Øst  mod  Vest  i  Mellemeuropa.  Kurland  og  de 
preussiske  Østersøprovinser:  Slutningen  af  Juli^.  Bøhmen: 
8  Septbr. ^  Pommern:  8  Septbr.^.  Anholt:  19  Septbr. ^  Bayern: 
30  Septbr.3.  Wurtemberg:  9  Septbr. 3.  Holland:  26  Septbr. e. 
Belgien:  23  Septbr.«.  Frankrig:  2  0ktbr.6.  Svejts:  lOOktbr.«. 
Man  kan  saaledes  efter  de  anførte  Data  at  dømme  gaa  ud  fra,  at 
Trækket  fra  det  østligste  Tyskland  til  Frankrig  paa  det  nærme- 
ste har  taget  en  god  Maanedstid.  Sammenligner  vi  dette  med 
Indvandringen  paa  et  noget  nordligere  Strøg,  nemlig  Danmark- 
England,  vil  Billedet  saa  omtrentlig  blive  det  samme.  Danmark: 
10  Septbr.     England:    5  Oktbr.  (Norfolk) ^    7  Oktbr.  (Aylesbury)^. 

Det  har  sin  Interesse  at  underkaste  Iagttagelserne  her  fra 
Landet  en  nøjere  Undersøgelse  til  Sammenligning  med  Beret- 
ningerne fra  Udlandet.  Saa  snart  jeg  havde  faaet  et  nogenlunde 
udførligt  Materiale  bragt  til  Veje  her  fra  Landet,  forsøgte  jeg 
derfor  ved  at  sammenstille  de  meddelte  Iagttagelser  at  faa  nær- 

^  H.Winge:  Fuglene  ved  de  danske  Fyr  i  1900.  Vidensk.  Medd.  naturh. 
Foren.  Kbhvn.  1901.  —  -  Urania.  —  ^  Ornithologisches  Jahrbuch.  —  *  Zeit- 
schrift  fiir  Oologie  und  Ornithologie.  —  ^  Ornithologische  Monatsschrift.  — 
«   Le    Gerfaut.  —  '  The  Zoologist.  —  *  British  Birds. 

mere  Underretning  om  Gangen  i  Indvandringen  indenfor  vore 
egne  Grænser.  Mine  Undersøgelser  visle,  at  der  var  en  endog 
paafaldende  gradvis  Fremskriden  mod  Vest  at  spore  i  Fuglenes 
Udbredelse  her  i  Landet,  hvorfor  jeg  skal  omtale  disse  Forhold 
lidt  nærmere.  I  Modsætning  dertil  synes  Nøddekrigens  Bortrejse 
at  være  gaaet  mere  planløst  for  sig.  I  nedenstaaende  grafiske 
Fremstilling  er  Landet  inddelt  i  4  Dele  og  Mærkerne  angiver 
de  forskellige  Lokaliteter  indenfor  de  respektive  fire  Omraader, 
paa  hvilke  der  i  de  anførte  Tidsrum  (3  Dage)  er  iagttaget  Nødde- 
kriger.  Det  har  ikke  i  alle  Tilfælde  været  muligt  at  skaffe 
ganske  nøjagtige  Data  til  Veje,  men  den  Fremgangsmaade  er 
overalt  gennemført,  at  Fugle,  der  er  opgivet  som  indleveret  til 
Præparation  hos  en  Konservator  en  bestemt  Dato,  er  anført  som 
skudt  Dagen  før,  hvad  der  formentlig  i  de  fleste  Tilfælde  vil 
være  sandsynligst.  Da  de  anførte  Tidsrum  strækker  sig  over 
tre  Dage,  vil  en  enkelt  Dag  før  eller  senere  som  Regel  være 
uden  større  Betydning.  Det  er  naturligst  at  antage,  at  Nødde- 
krigens Vandring  gennem  Landet  har  haft  en  vestlig  Retning. 
Naar  Lolland-Falster  er  opstillet  som  en  egen  Gruppe,  er  det 
hovedsagenthg  for  at  fremhæve  de  i  Forhold  til  Sjælland  senere 
Data,  medens  det  vel  næppe  er  rimeligt,  at  Nøddekrigerne  fra 
Sjælland  har  bredt  sig  til  det  øvrige  Land  over  Lolland-Falster. 
Der  synes  efter  det  indkomne  Materiale  at  dømme  at  være 
en  tydelig  gradvis  Fremgang  mod  Vest.  Den  tidlige  Dato  — 
18  Septbr.  —  fra  Jylland  griber  noget  forstyrrende  ind,  men  der 
viser  sig  det  interessante  ved  vedkommende  Eksemplar,  at  det 
ikke  tilhører  den  almindelige  siberiske  Form  var.  macrorhynchus, 
men  derimod  den  europæiske  var.  brachyrhynchiis,  hvad  der 
muligt  allerede  kan  forklare  den  paafaldende  tidlige  Ankomst. 
Man  kan  selvfølgelig  ikke  ud  fra  et  saa  forholdsvis  ringe  Materiale 
drage  sikre  Slutninger,  men  —  bortset  fra  Ekspl.  af  den  euro- 
pæiske Form  —  synes  det  foreliggende  Materiale  dog  at  give  et 
tilsyneladende  ganske  rimeligt  Billede  af  Indvandringen.  De 
først  iagttagne  Fugle  indenfor  de  fire  Grupper  tilhører  følgende 
Data:  Sjælland:  10  Septbr.,  Lolland-Falster:  19  Septbr.,  F}^: 
25  Septbr.  og  Jylland :  1  Oktbr.  Efter  dette  at  dømme  skulde 
det  have  taget  Nøddekrigerne  c.  3  Uger  at  sprede  sig  over  de 
danske  Øer  til  Jylland,  og  selv  om  dette  er  et  vel  rigeligt  Tids- 
rum, vil  man  af  omstaaende  Beretning  faa  det  Indtryk,  at  der 
er  hengaaet  en  forbausende  lang  Tid,  inden  de  fra  Sjælland  har 

FREMSTILLING  AF  NØDDEKRIGENS  FOREKOMST  I 
DANMARK  I  EF'TERAARET  1911. 

10  September — 10  November. 

o  Nucifraga  carijocat.  macrorhyncbiis      #  Nucifraga  caryocat.  brachyrhynchus. 
(Var.  brachA'rbynchus?) 

naaet  Jyllands  Vestkj^st.  I  størst  Mængde  optraadte  Nøddekrigen 
paa  Sjælland  i  Tidsrummet  22  Septbr.— 19  Oktbr.,  medens  den 
først  var  talrigst  i  Jylland  i  Dagene  8  Oktbr.  —8  Novbr. 

Naar  jeg  i  det  følgende  gaar  over  til  at  give  en  kort  Karak- 
teristik af  de  to  nævnte  Former  af  Nøddekrige,  skal  det  ikke 
gøre  Fordring  paa  at  være  nogen  udtømmende  Beskrivelse^. 
Desværre  har  min  Tid  ikke  tilladt  mig  at  gennemgaa  den  om- 
fangsrige Litteratur,  der  foreligger  om  Nøddekrigen  og  dens  Racer. 
Jeg  skal  af  den  Grund  ganske  udelade  at  give  et  Overblik  over 
de   historiske   Forhold   angaaende   dette   Spørgsmaal,    men   kun 

*  For  værdifuld  Bistand  og  gode  Raad  vedr.  dette  Spørgsmaal  beder  jeg 
Hr.  Viceinspektor  H.Winge  modtage  min  oprigtige  Tak. 

indskrænke  mig  til  at  anføre,  at  en  Adskillelse  mellem  de  to 
Subspecies  oprindelig  er  gjort  af  Brehm  (Lehrbuch  der  Natur- 
geschichte  aller  europåischen  Vogel.  1823)  ved  Benævnelserne: 
Niicifraga  macror hynchus  og  Nucifraga  brachyrhynchus,  medens 
Blasius  (Ornis.  1886)  foreslog  henholdsvis  Navnene  .  leptorhynchiis 

og  pachyrhynchiis.  De  af 
Brehm  foreslaaede  Navne  vil 
blive  benyttet  i  det  følgende. 
Nøddekrigen  findes  her  i 
Europa  ynglende  i  det  nord- 
lige Skandinavien,  Finland, 
Rusland  og  enkelte  Steder  i 
Alperne  med  tilstødende  Bjerg- 
kæder. I  Modsætning  til  den- 
ne europæiske  Nøddekrige, 
Nucifraga  caryocatactes  bra- 
chyrhynchus, staar  den  i 
Siberien  almindelige  Form, 
Nucifraga  caryocatactes  ma- 
crorhynchus.  Grænsen  for  de 
to  Formers  Udbredelse  synes 
Uralbjergene  at  danne,  men 
iøvrigt  er  det  naturligt,  at 
man  kan  træffe  Overgangsfor- 
mer.  Det  er  næsten  udeluk- 
kende den  siberiske  Form,  der 
optræder  ved  de  store  Ind- 
vandringer i  Mellemeuropa, 
og  det  tør  næsten  betragtes  som  en  Sjældenhed  at  træffe  paa  et 
typisk  Eksemplar  af  Racen  brachyrhynchus. 

De  vigtigste  Forskelligheder  mellem  de  to  Former  er  følgende: 

Nucifraga    caryocatactes    brachyrhynchus.       Næbet    særdeles 

kraftigt,  højt  og  bredt.    Overnæbets  Spids  rager  i  Almindelighed 

ikke  synderligt  frem  over  Undernæbet,  ofte  slet  ikke.  Det  hvide 

Baand  paa  Styrefjerene  smalt. 

Nucifraga  caryocatactes  macror  hynchus.  Næbet  forholdsvis 
tyndt  og  smalt.  Overnæbet  hyp]Hg  adskillige  mm  længere  end 
Undernæbet.  Det  hvide  Baand  paa  Styrefjerene  bredere  end  hos 
Formen  brachyrhynchus. 

Næbets  Udseende  er  i  Virkeligheden  det  bedste  Kendemærke. 


Nucifraga  caryoc.  macrorhyiiclms 
Grib  Skov.     I.  XII.    1911. 


Nucifraga  caryoc.  bracliiirynchus. 
Fredericia.     18.   IX.   1911. 

Hvad  det  hvide  Baand  paa  Styrefjerene  angaar,  maa  det  siges, 
at  Variationerne  ofte  er  ganske  forsvindende,  og  ret  ofte  finder 
man  for  typiske  Eksemplarer  Overgangsformer.  løvrigt  henviser 
jeg  til  Afbildningerne  og  giver  nedenstaaende  enkelte  Maal  fra 
et  Eksemplar  af  den  almindelige  siberiske  Form  og  to  Eksem- 
plarer af  den  emopæiske.  Det 
er  saaledes  lykkedes  mig  med 
Sikkerhed  at  konstatere  to 
Eksemplarer  af  Racen  bra- 
chyrhynchiis  ved  Indvandrin- 
gen 1911,  medens  jeg  ellers 
udelukkende  har  faaet  an- 
givet den  siberiske  Form  ma- 
crorhynchus.  Det  ene  Eks- 
emplar skaffede  Konservator 
Windeballe,  Fredericia,  mig 
med  stor  Elskværdighed  til 
Undersøgelse.  Omtalte  Nødde- 
krige  blev  skudt  —  som  alle- 
rede fremhævet  —  den  18 
September  ved  Fredericia.  Da 
dette  Eksemplar  saaledes  sand- 
synligvis har  haft  sit  Hjem- 
sted her  i  Europa,  kan  det 
maaske  forklare  den  paafal- 
dende  tidhge  Ankomst  til  Jyl- 
land i  Sammenhgning  med 
de  øvrige  —  sandsynligvis  for 

Størsteparten  siberiske  —  Nøddekriger.  Desuden  har  Plantør 
C.Olsen,  Emmedsbo  pr.  Gjerrild  velvilligst  sendt  mig  Maalene 
paa  et  Eksemplar  skudt  Benzon  17  Oktober,  der  ganske  utvivl- 
somt, som  allerede  bemærket  af  Hr.  Olsen  i  Brev  af  12  Maj 
1912,  tilhører  den  tyknæbede,  europæiske  Form.  Desværre  har 
jeg  ikke  selv  haft  Tid  og  Lejlighed  til  at  maale  et  større  An- 
tal Individer  fra  Indvandringen  1911,  men  de  anførte  Maal  for 
begge  Former  synes  ved  Sammenligning  med  Maal  paa  en 
Mængde  Nøddekriger  fra  Udlandet  at  være  gode  Repræsentanter 
for  de  omtrentlige  Gennemsnitsmaal. 


Sucifraga  caryoc.  brachyrhynchus. 
Fredericia.     18.  IX.  1911. 

\ucifraga  caryoc.  macrorhynchus. 
Grib  Skov.     1.  XII.    1911. 

Den  mest  karakteristiske  Forskel  i  Næbets  Udseende  hos  de 
to  Former  ligger  i  Almindelighed  ikke  i  Næblængden,  der  kan 
være  meget  varierende  hos  begge,  hvorimod  Næbets  Højde  og 
Bredde  repræsenterer  de  mest  afvigende  Forhold  saaledes,  at 
Næbets  mere  eller  mindre  kraftige  Udseende  i  Reglen  er  saa 
iøjnefaldende,  at  man  straks  kan  afgøre  Spørgsmaalet. 


Som  Afslutning  paa  Beretningen  skal  jeg  endelig  omtale 
Nøddekrigens  Forekomst  her  i  Landet  i  indeværende  Aar  og  da 
i  Særdeleshed  fremhæve  den  overvejende  Sandsynlighed  der  er, 
for  at  Nøddekrigen  har  ynglet  her  flere  Steder  i  Sommeren  1912. 
Trods  adskiUige  Anstrengelser  lykkedes  det  imidlertid  ikke  at 
skaffe  et  sikkert  Bevis  derfor. 

Som  anført  optraadte  Nøddekrigen  særlig  talrig  i  Nordsjæl- 
land i  Efteraaret  1911,  og  man  vil  af  foranstaaende  Beretning 
ligeledes  bemærke,  hvor  almindeligt  den  overvintrede  der  i 
Vinteren  1911  —  12.  Langt  hen  paa  Foraaret  1912  blev  den 
endnu  set  i  flere  af  Nordsjællands  Skove,  som  det  bl.  a.  vil  ses 
af  Apotheker  Pirtzels  Beretning  om  dens  Forekomst  i  Grib  Skov 
og  Tisvilde  Hegn  i  April  Maaned.  Jeg  havde  selvfølgelig  min 
Opmærksomhed  henvendt  paa  dette  Forhold,  og  foruden  ved  ad- 
skilHge  Ture,  som  jeg  foretog  i  Foraaret  og  Forsommeren  1912 
i  Nordsjælland,  søgte  jeg  at  skaffe  mig  Oplysninger  fra  de  Egne, 
hvor  de  formentlig  opholdt  sig.  Det  lykkedes  mig,  trods  værdi- 
fuld Bistand  af  Kammerater,  som  sagt  ikke  at  faa  et  absolut 
sikkert  Bevis   for,   at  den   ynglede  i  Nordsjælland ,   men   neden- 

staaende  skal  jeg  citere  forskellige  Iagttagelser,  der  i  høj  Grad 
taler  for,  at  dette  virkelig  har  været  Tilfældet.  —  Nøddekrigen 
er  mig  bekendt  ikke  med  Sikkerhed  fundet  ynglende  her  i  Lan- 
det siden  1868  paa  Bornholm  iflg.  Fischers  Meddelelser  i  »Natur- 
historisk Tidsskrift«  3dje  Række,  6te  Bind.  I  de  nærmest  fore- 
gaaende  Aar  blev  der  som  bekendt  fundet  flere  Reder  med  Æg 
og  Unger  paa  Bornholm  og  efter  disse  Fund  at  dømme  falder 
Yngletiden  i  Tidsrummet  21  Marts — 12  April.  Et  nyt  Fund  efter 
saa  mange  Aars  Forløb  havde  selvfølgelig  været  af  største  Inter- 
esse, men  det  lykkedes  som  sagt  ikke,  og  jeg  maa  derfor  ind- 
skrænke mig  til  at  anføre  de  Iagttagelser  og  Meddelelser,  der 
taler  for  en  eventuel  Ynglen  her  i  Landet  i  Foraaret  1912. 

I  Juni  Maaned  meddelte  Løjtnant  G.  Scholten  mig,  at  der 
var  Mulighed  for,  at  Nøddekrigen  ynglede  ved  Bregentved  og 
samme  modtog  i  Brev  af  22  Juli  1912  følgende  Meddelelse  fra 
Overjægeren  paa  Bregentved,  F.  Saurbrey:  »Som  Svar  paa 
Deres  Forespørgsel  skal  jeg  meddele,  at  Nøddekrigerne  kom  i 
Efteraaret  i  sidste  Halvdel  af  September  i  et  Antal  af  ca.  30  Stkr. 
Et  Par  af  disse  er  her  endnu  og  har  sikkert  Rede  i  en  Gran- 
holm. Reden  er  ikke  fundet;  men  alt  tyder  paa,  at  de  har 
Unger.« 

I  Skrivelse  af  17  Juni  1912  modtog  jeg  følgende  Meddelelse 
fra  cand.  jur.  V.Weibiill,  som  jeg  tillader  mig  at  gengive  i  den 
tilsendte  Form;  »I  Gaar  (16  Juni)  traf  jeg  Nøddekrigen  paa  en 
høj  granbe vokset  Bakke  i  »Bøndernes  Hegn«  ovenfor  Store 
Hulsø.  Jeg  kom  derop,  ligesom  en  Byge  holdt  op  og  Solen  be- 
gyndte at  skinne.  En  Nøddekrige  gav  sig  da  til  at  skrige  lige 
ved  Siden  af  mig.  Den  sad  i  et  Træ  ca.  12 — 15  Alen  fra  mig 
paa  de  visne  Grene  i  ca.  20  Alens  Højde.  En  anden  Fugl  sad 
tavs  i  et  Træ  lige  ved.  Den  skrigende  Fugl  blev  siddende  stille 
5 — 6  Minutter,  fløj  saa  op  i  Toppen  af  en  omtrent  udgaaet  Gran, 
hvor  den  tilbragte  ca.  10  Minutter  med  at  pille  sig  og  pudse 
sig;  af  og  til  gav  den  et  kortere  Skrig  fra  sig.  Da  Toilettet  var 
tilendebragt,  fløj  den  ned  i  en  Gran  paa  Bakkens  Skraaning; 
derhen  havde  den  anden  af  de  Fugle,  jeg  først  saa,  straks  be- 
givet sig.  De  tilbragte  Tiden  oppe  i  Granens  Top  i  Reglen 
gaaende  fra  Spidsen  og  indefter,  ivrigt  undersøgende  alt.  —  Da 
jeg  havde  set  lidt  paa  Fuglene,  saa  jeg  en  til  i  et  Træ  ved  Siden 
af.  De  fløj  nu  alle  tre  i  ca.  15  Minutter,  til  jeg  gik,  rundt  i 
Træerne,   undersøgende  dem  alle.  —  Efter   mit  ringe  Kendskab 


124 

til  Nøddekrigen,  var  det  alle  gamle  Fugle,  og  mere  end  tre  var 
der  sikkert  ikke.  De  to  af  Fuglene  forholdt  sig  hele  Tiden 
tavse,  kun  gav  de  af  og  til,  hgesom  ogsaa  den  skrigende,  en 
svag  ligesom  knurrende  eller  klukkende  Lyd  fra  sig.  —  I  Træerne 
opholdt  sig  samtidig  en   Familie  af  Korsnæb.«  — 

Midt  i  Mai  Maaned  1912  iagttog  stud.  med.  Saxtorjjh  2 
Nøddekriger  i  Granerne  i  St.  Lyngby  Skov  ved  Arresø.  De  var 
meget  sky. 

Tilbage  er  saa  at  berette  om  dens  Forekomst  i  Tisvilde 
Hegn  i  1912,  og  derfra  har  jeg  i  Særdeleshed  mine  Oplysninger 
gennem  kgl.  Skovfoged  Balsløv,  der  flere  Gange  beredvilligt 
har  besvaret  mine  Forespørgsler.  Fra  Mai  Maaned  foreligger 
følgende  Meddelelse  fra  Skovfoged  Balsløv  i  Brev  af  4  Mai 
1912:  »Nøddekrigen  har  opholdt  sig  i  Tisvilde  Hegn  fra  Sep- 
tember ifjor  til  Dato  —  den  kom  i  saadan  Mængde,  at  den 
næsten  var  mere  almindelig  end  Skovskaderne  her.  Den  ses  nu 
dels  parvis  og  dels  i  et  Antal  af  indtil  5  Stkr.  Den  opholder 
sig  overalt  i  hele  Skoven.  Nøddekrigen  har  særlig  holdt  til  i 
Weymouthsfyrrene,  hvis  Kogler  de  flj^ver  rundt  med  og  samler 
paa  Steder,  hvor  de  har  pillet  i  Mosset,  antagelig  efter  Frø  af 
Rødgranen,  der  falder  til  Jorden  nu  i  Foraarstiden.«  I  Organet 
for  den  private  Forening  af  unge  Ornithologer  »Ornithologia« 
IVAargang,  Hefte  7  findes  Beretning  om  en  Tur,  som  Stu- 
denterne Weis  og  Saxtor ph  foretog  i  Forening  i  Juni  Maaned 
til  Tisvilde  Hegn.  Under  12  Juni  meddeles:  »Vi  talte  først  med 
begge  Stedets  Skovfogeder;  af  dem  fik  vi  oplyst,  at  Nøddekri- 
gerne  stadig  blev  set  i  Skoven,  den  ene.  Skovfoged  Jørgensen, 
oplyste  os  om,  at  de  særlig  holdt  til  i  et  Terræn,  hvor  der  for 
nylig  var  lagt  Agern  paa  et  slørre  frit  Jordstykke  omgivet  af 
Rødgraner  og  Fyr.«  Student  Weis  iagttog  samme  Dag  en 
Nøddekrige  flyve  op  mellem  Granerne.  —  Hele  Sommeren  havde 
jeg  ikke  selv  Lejlighed  til  at  færdes  i  Tisvilde  Hegn  og  hen- 
vendte mig  derfor  nu  i  Efteraaret  til  Skovfoged  Balsløv,  der  i 
Skrivelse  af  19  September  meddelte  følgende:  »Som  Svar  paa 
Forespørgsel  tjener,  at  jeg  ikke  har  set  nogen  Nøddekrige  i 
Sommer;  men  nu  i  Efteraaret  atter  set  og  hørt  den  fra  Begyn- 
delsen af  denne  Maaned.  Reder  har  jeg  ikke  set,  men  de 
Nøddekriger,  vi  nu  ser,  er  næppe  Trækfugle  fra  i  Aar.«  —  Ende- 
lig meddeler  Student  Weis,  der  opholdt  sig  nogle  Dage  midt  i 

Oktober  i  Tisvilde  Hegn,  at  der  kun  skal  være  set  enkelte  Stkr. 
i  dette  Efteraar  i  Skoven. 

Efter  de  foranstaaende  Meddelelser  at  dømme,  er  der  i  Virke- 
ligheden den  største  Sandsynlighed  for,  at  Nøddekrigen  har 
ynglet  her  i  Danmark  i  Sommeren  1912,  og  det  er  derfor  saa 
meget  mere  beklageligt,  at  der  ikke  foreligger  et  virkeligt  positivt 
Bevis  for  denne  Antagelses  Rigtighed;  men  den  i  Toppen  af 
Graner  godt  anbragte  Rede  i  Forbindelse  med  de  store  Stræk- 
ninger, mange  af  Nordsjællands  Skove  spænder  over,  har  i  høj 
Grad  vanskehggjort  et  intensivt  Undersøgelsesarbejde. 


ORNITHOLOGISKE  DAGBOGS-OPTEGNELSER 
FRA  ET  TOGT  TIL  VESTINDIEN. 

AF 

PAUL  L.  KRAMP. 

I  Vinteren  1911 — 1912  deltog  jeg  som  værnepligtig  Marine- 
soldat i  Skonnerten  »Ingolf« s  Togt  til  Dansk  Vestindien.  Paå 
Rejsen  frem  og  tilbage  noterede  jeg  daghg  op  i  min  Lommebog 
alle  de  Fugle,  jeg  saa;  enkelte  Arter,  som  jeg  ikke  kendte,  gav 
jeg  en  kort  Beskrivelse  af,  i  Haab  om  at  mere  kyndige  Ornitho- 
loger  senere  vilde  være  i  Stand  til  at  bestemme  dem  paa  Grund- 
lag heraf,  og  med  Viceinspektør  W^inges  Hjælp  og  ved  Sammen- 
ligning med  udstoppede  Fugle  paa  zoologisk  Museum  er  det 
ogsaa  tildels  lykkedes  mig  at  identificere  disse  Fugle.  Jeg  er 
ikke  synderlig  bevandret  i  den  ornithologiske  Litteratur  og  ved 
ikke,  om  mine  Iagttagelser  indeholder  nye  Bidrag  til  de  atlanti- 
ske Fugles  Biologi;  men  i  Erkendelse  af,  at  enhver  positiv  bio- 
logisk Oplysning  har  sin  Værdi,  naar  den  sammenholdes  med 
andre  Erfaringer,  har  jeg  besluttet  at  ofiFentliggøre  mine  Opteg- 
nelser, og  jeg  skulde  tro,  at  hvis  enhver  naturkyndig,  der  paa 
en  eller  anden  Maade  kommer  til  at  befare  de  aabne  Have, 
vilde  nedskrive  sine  Iagttagelser  over  Fuglenes  Liv,  vilde  der 
paa  denne  Maade  kunne  tilvejebringes  et  meget  værdifuldt  Ma- 
teriale. Jeg  kunde  f.  Eks.  tænke  mig,  at  Ornithologisk  Forening 
satte   sig  i    Forbindelse   med   de   unge   Naturhistorikere,   der  af- 

tjener  deres  Værnepligt  i  Marinen  og  derved  sædvanlig  kommer 
paa  Togt  til  Island,  Middelhavet  eller  Vestindien  (der  har  nu  i 
3  Vintre  i  Træk  været  unge  Biologer  paa  Vestindie-Togt  med 
»Ingolf«).  —  Betingelserne  for  en  værnepligtig  Biolog  stiller  sig 
naturligvis  meget  forskelligt  efter  den  Tjeneste,  der  paahviler 
ham  ombord.  For  mit  Vedkommende  var  Forholdene  i  Begj^n- 
delsen  temmelig  ugunstige,  idet  hele  Morgenstunden  og  Formid- 
dagen gik  med  Rengøring  under  Dækket;  men  fra  vi  forlod 
England,  havde  jeg  Rengøring  paa  Agterdækket,  og  da  jeg  tillige 
meget  ofte  havde  Vagt  i  »Bjærgemærset«  helt  agter  ude  i  Skibet, 
hvor  jeg  kunde  staa  i  Fred  og  Ro  og  passe  mig  selv,  havde  jeg 
god  Lejlighed  til  at  iagttage,  hvad  der  skete  omkring  mig.  Jeg 
har  noteret  alt,  hvad  jeg  saa  af  Fugle,  men  der  kan  naturligvis 
godt  være  foregaaet  et  og  andet  i  de  Tider,  jeg  ikke  kunde  være 
paa  Dækket  eller  maatte  have  hele  min  Opmærksomhed  hen- 
vendt andetsteds. 

»Ingolf«  forlod  København  d.  10  Oktober  1911  Kl.  3  Em.  Om 
Morgenen  d.  12  Okt.  rundedes  Skagen  og  mod  en  svag  VSV.  Vind 
dampede  vi  over  Nordsøen. 

13  Oktober.  Middagsplads:  55"  55' n.  Br.  GMS'ø.  Lgd.,  Graa- 
vejr.  Ca.  Kl.  11  Fm.,  en  Gultoppet  Fuglekonge  (Regulus  cristatus) 
fløj  omkring  Skibet.  Hele  Eftermiddagen  opholdt  en  Spurvehøg 
(Astur  nisus)  sig  i  Rigningen. 

14  Oktober.  Sydvestlige  Nordsø,  Middagsplads:  53"  15' n.  Br. 
3"  53'  0.  Lgd.,  frisk  sydøstlig  Brise,  Graavejr  med  Regnbyger.  — 
Kl.  6  Fm.  sattes  Sejlene,  hvorved  Høgen  opskræmtes;  den  havde 
aabenbart  siddet  i  Rigningen  hele  Natten.  Senere  paa  Dagen 
blev  der  skudt  paa  den;  den  blev  vingeskudt,  og  kort  efter  for- 
svandt den.  —  Kl.  6  Fm.  saas  3  Stære  (Sturniis  vulgaris).  Kl.  6V2 
fløj  Fuglekongen  omkring  paa  Dækket;  den  var  baade  træt  og 
forvildet;  den  hoppede  en  Gang  mellem  Benene  paa  mig,  og  en 
Gang  fløj  den  op  paa  mit  Bryst  og  hagede  sig  fast  i  min  Trøje, 
—  Kl.  1  Em.  en  Kvækerfinke  (Fringilla  montifringilla)  i  Rigningen. 
Kl.  1^/2  en  Stær  i  Vantet.  —  Kl.  2  endnu  en  Kvækerfinke;  den 
første  blev  fanget  og  sat  i  Bur,  hvor  den  snart  aad  af  Hjertens 
Lyst;  næste  Morgen  fandtes  den  død. 

Den  15  om  Formiddagen  passeredes  Dover,  og  næste  Dag 
ankom  vi  til  Dartmouth,  som  vi  atter  forlod  den  18  om  For- 
middagen og  satte  Kursen  mod  Madeira. 

19  Oktober.  Middagsplads:  48"02'n.  Br.  6"  40' v.  Lgd.,  Byge- 

vejr  med  stiv  Kuling,  drejende  sig  fra  SSO.  til  VSV.  —  Tidlig 
Morgen  ca.  12  Stormsvaler  (rimeligvis  Biihveria  Biilweri).  —  Kl.  7 

2  Bogfinker  (^Fmj^z7/a  coelebs,  (^  og^j;  de  opholdt  sig  hele  Dagen 
paa  Skibet.  —  Kl.  2 — 5  saas  efterhaanden  følgende  Fugle,  som 
blev  paa  eller  omkring  Skibet:  de  to  Bogfinker,  4  Grønirisker 
(Ligiirinus  chloris),  1  Stær  (Sturniis  vulgarisj,  1  Hvid  Vipstjert 
(Motacilla  alba)  1  ung  Rødkjælk  (Erithaciis  rubeciila,  juv.)  1  Due 
(utvivlsomt  en  Klippedue,  Cohimba  lioia),  1  Gulbuget  Sanger 
(Hy polais  icierina?)  ,  1  Gul  Vipstjert  (Motacilla  flava).  De  kom 
i  den  angivne  Orden.  Bogfinkerne  og  den  gulbugede  Sanger  op- 
holdt sig  mest  paa  Dækket  og  i  de  nedre  Dele  af  Rigningen, 
hvorimod  Grøniriskerne,  Vipstjerterne  og  Rødkjælken  mest  fløj 
omkring  Skibet.  —  Desuden  saas  stadig  enkelte  Stormsvaler 
(Bulweria)  i  nogen  Afstand  fra  Skibet,  og  Smaaflokke  (5 — 15  Stk.) 
af  Kjover,  dels  voksne  dels  unge  Individer,  uden  Tvivl  Lestris 
parasiticus,  muligvis  ogsaa  Eksemplarer  af  Lestris  longicaiida.  — 

3  Havmaager  (Lams  argentatus)  fulgte  os  hele  Dagen.  Da  vi 
om  Eftermiddagen  passerede  en  stor  Damper  i  nogen  Afstand, 
forlod  Maagerne  os  og  fløj  over  til  Damperen,  men  kom  snart  igen. 

20  Oktober.  Middagsplads:  46"  35'  5  n.  Br.  7"  52'  v.  Lgd., 
midt  i  den  spanske  Sø.  I  Løbet  af  Formiddagen  steg  Kulingen 
til  en  sydvestlig  Storm,  der  hen  paa  Aftenen  voksede  til  en  Or- 
kan, der  holdt  sig  i  3  Døgn,  idet  den  drejede  sig  noget  mere 
mod  Vest.  I  disse  3  Døgn  laa  Skibet  underdrejet  eller  avance- 
rede ganske  smaat  mod  SV.  —  Den  20  Kl.  7  Morgen  saas  endnu 
den  gule  Vipstjert  og  3  Stære.  —  Han-Bogfinken  fandtes  død  paa 
Dækket.  —  Nogle  Kjover.  —  2  Smaafugle  af  stor  Lighed  med 
Pibere  (AnthusJ,  men  gullige  i  Farven,  med  brune  Længdepletter 
paa  Brystet. 

21  Oktober.  En  lille  Terne,  uden  Tvivl  Dværgterne  (Sterna 
minutaj. 

Fra  d.  23  Oktober  aftog  Vinden  stadig;  den  holdt  sig  omkring 
Vest;  Himlen  blev  ogsaa  mere  klar.  —  Efterhaanden  som  vi  kom 
længere  mod  Syd,  ad  Madeira  til,  saa  vi  færre  og  færre  Fugle. 
Om  Morgenen  var  der  aldrig  en  eneste  Fugl  at  se.  Først  ved 
7  eller  8  Tiden  kom  de  første  Kjover;  foruden  disse  er  kun  set 
nogle  Eksemplarer  af  den  smukke  lille  Stormsvale  (Procellaria 
pelagica),  samt  en  Dværgterne.  —  d.  25  og  26  saas  slet  ingen 
Fugle.  —  D.  27,  da  vi  passerede  Porto  Santo,  fulgte  nogle  Hav- 

maager  efter  Skibet.  —  I  Funchal  Havn  paa  Madeira  saas  ikke 
andre  Fugle  end  Havmaager 

30  Oktober  Kl.  5  Em.  lettede  vi  fra  Funchal  og  stod  sydover 
for  at  faa  Passaten,  og  for  en  temmelig  svag  Passat  med  enkelte 
Byger  men  ellers  med  fint  Vejr,  naaede  vi  St.  Thomas  3  Uger 
efter,  at  vi  havde  forladt  Madeira. 

31  Oktober.  Middagsplads:  31«  17'  n.  Br.  IS"  09'  v.  Lgd. — 
Ingen  Fugle  saas. 

1  November.  Middagsplads:  290  30',  5  n.  Br.  20"  01'  v.  Lgd.  — 
To  af  de  smaa  Stormsvaler  (Procellaria  pelagica^?). 

3  November.  Middagsplads:  2()'^  47'  n.  Br.  22"  32'  v.  Lgd. — 
En  Art  Brokfugl  fangedes  paa  Dækket.  —  Af  andre  Fvigle  saas 
kun  en  lille  Maage  (Rissa  tridactyla). 

5  November.  Middagsplads:  24"  15'  n.  Br.  25"  36'  v.  Lgd. — 
En  Landsvale  (Hirundo  rustica)  fløj  omkring  Skibet;  den  fangedes 
næste  Dag  i  forkommen  Tilstand. 

7  November.  Middagsplads:  22"  35'  n.  Br.  30"  44' v.  Lgd.  — 
Igen  en  Landsvale.  Begge  Eksemplarerne  var  vistnok  unge  Fugle 
(gullig  Næbrod).  —  Et  Par  smaa  Stormsvaler,  om  hvilke  jeg 
noterede:  fra  Bagkanten  af  hver  Vingerod  gaar  et  svagt  lysere 
Baand  skraat  fremefter  over  Vingen;  desuden  hvid  Overgump; 
det  er  derfor  sandsynligt,  at  de  tilhørte  Arten  Procellaria  cryp- 
toleiicura;  om  Halen  var  kløftet,  saa  jeg  ikke. 

8  November.  Middagsplads:  22"  02'  n.  Br.  33"  25' v.  Lgd. — 
3  af  de  smaa  Stormsvaler  (Procellaria  cryptoleuciira?).  —  En 
Kjove?  (En  Vaagehval,  Balaenopiera  rostrata,  fulgte  i  nogen  Tid 
Skibet). 

Besten  af  den  lange  Vej  i  Passaten  var  meget  kedsommelig; 
ikke  et  Skib,  ikke  en  Fugl,  ikke  andre  levende  Væsner  end 
Flyvefisk  og  »Bidevindsejlere«  (Velella).  —  Endnu  samme  Dag, 
vi  naaede  Vestindien,  d.  20  November,  saas  kun  nogle  enkelte 
Stormsvaler. 

Der  er  meget  faa  Søfugle  ved  de  dansk  vestindiske  Øer.  Den 
eneste,  som  er  ret  talrig,  er  den  graa  Pelikan  (Pelecaiuis  fiiscus); 
Hejrer  findes  i  visse  Bugter  og  Laguner;  den  smukke  røde 
Flamingo  er  derimod  ganske  forsvunden  fra  de  danske  Øer. 
Maager  og  Terner  ses  en  sjælden  Gang.  Den  20  December  saa 
jeg  ved  Cruz  Bay  et  Par  ret  store  Terner  med  kraftigt  rødt  Næb; 
en  langagtig  sort  Plet  bag  Øjet,  ellers  var  Hovedet  helt  hvidt.  — 

Ogsaa  Fregatfugle  (Tachijpetes  aquila)  og  Tropikfugle  (Phaeton- 
aethereiis  og  P.  candidus)  saa  jeg  af  og  til  i  Vinterens  Løb,  saa- 
ledes  i  Midten  af  Februar  over  den  store  Bugt  paa  Nordsiden 
af  St.  Thomas,  hvor  jeg  i  lang  Tid  havde  Lejlighed  til  at  be- 
undre 8  Fregatfugles  storartede  Flyveevner.  Men  ogsaa  Pelika- 
nerne maatte  jeg  beundre  den  Dag.  Inde  i  Bunden  af  Bugten, 
hvor  der  næppe  var  1  Meter  Vand,  stod  Masser  af  »fry«  (An- 
sjoser, Sardinyngel  og  anden  Fiskeyngel),  og  en  Mængde  Peli- 
kaner styrtede  sig  Gang  paa  Gang  ned  i  Vandet  efter  Fisken. 
Pelikanens  Bevægelser,  naar  den  jager,  minder  meget  om  Suler- 
nes; den  hurtige  Flugt  standser  pludselig,  og  i  samme  Øjeblik 
ser  man  den  store  Fugl  styrte  sig  ned  med  halvt  udfoldede 
Vinger  og  med  det  lange  Næb  pegende  lodret  nedad.  Pelikanen 
er  hæslig  og  latterlig,  naar  man  ser  den  paa  nært  Hold,  især 
hvis  den  sidder  paa  en  Sten  eller  svømmer  paa  Vandet;  men 
det  er  et  prægtigt  Syn,  naar  den  kredser  og  sejler  højt  oppe 
med  sine  mægtige  Vinger;  da  er  Misforholdet  mellem  Kroppen 
og  det  vældige  Næb  ikke  saa  iøjnefaldende,  og  man  ser  ikke 
den  grimme  skaldede  Nakke ;  paa  de  store,  brede  Vinger  svæver 
den  majestætisk  over  Vandet,  ofte  i  betydelig  Højde. 

De  vestindiske  Landfugle  er  det  ikke  min  Agt  at  omtale  her. 
Dog  kunde  jeg  have  Lyst  til  at  fortælle  en  enkelt  lille  Iagttagelse. 
Jeg  besøgte  en  Dag  den  lille  kratbevoksede  0  Tatch  Key  ved 
Nordøst-Kysten  af  St.  Thomas.  Et  Sted  oppe  paa  Bjergsiden,  et 
aabent  Sted  i  Buskene,  stod  et  Træ  med  gulrøde  Blomster  med 
langt  Kronrør;  de  indeholdt  en  hel  Del  Honning.  Jeg  saa  flere 
Gange  en  Kolibri,  en  af  de  større  Arter  med  pragtfulde  grønne 
og  blaa  Metalfarver  og  med  et  meget  langt,  buet  Næb,  svirre 
foran  Blomsterne  og  tage  Honning  paa  den  for  Kolibrierne  ejen- 
dommelige Maade.  Blomsterne  besøgtes  ogsaa  nogle  Gange  af 
den  lille  gulbugede  Certhiola  flaveola,  kaldet  Yellow-breast,  der 
er  saa  almindelig  derovre.  Ogsaa  den  har  et  spidst,  buet  og 
temmelig  langt  Næb,  omtrent  som  dens  Slægtning,  vor  hjemlige 
Træløber;  det  var  dog  ikke  langt  nok  til  at  naa  Honningen  i 
den  gule  Trompetblonist;  den  flækkede  derfor  ved  et  rask  Snit 
med  Næbbet  Blomstens  Kronrør  i  den  ene  Side  og  stjal  Hon- 
ningen denne  Vej.  Adskillige  af  Blomsterne  paa  Træet  viste  sig 
at  være  flækkede  paa  denne  Maade. 

16  Februar  forlod  vi  St.  Thomas  og  satte  Kursen  mod  Azo- 
rerne, som  naaedes  i  Løbet  af  14  Dage.  Vi  havde  i  Begyndelsen 
meget  fint  Vejr,  men  efterhaanden  som  vi  kom  Øst  efter,  blev 
Dønningen  stærkere,  og  det  blæste  op;  de  sidste  5  Døgn,  inden 
vi  naaede  Azorerne,   havde   vi   en  regulær  Storm  ret  agten  ind. 

Om  Eftermiddagen  d.  16  Februar,  da  vi  befandt  os  udfor 
Nordkysten  af  St.  Thomas,  saas  2  Fregalfugle  og  en  Tropikfugl 
(Phaeton  sp.J  højt  oppe  i  den  klare  Luft. 

I  de  følgende  Dage  saas  ikke  en  eneste  Fugl,  før  d.  22  Febr. 
(ca.  30«  n.  Br.,  51"  v.  Lgd.):  en  Tropikfugl,  og  d.  23  Febr.  midt  i 
Sargassohavet,  4  unge  Rider  (Rissa  tridactylaj,  som  fulgte  Skibet 
hele  Dagen.  24  Febr.  saas  6  unge  Rider,  25  Febr.  ca.  10  Rider, 
hvoraf  2  udfarvede  Individer.  Efterhaanden  som  vi  nærmede  os 
Azorerne,  kom  der  flere  og  flere  af  disse  Maager,  forholdsvis 
flere  udfarvede  Individer.  D.  29  Febr.  om  Morgenen,  da  vi  be- 
fandt os  Syd  for  de  vestlige  Azorer,  saas  en  Havmaage,  senere 
paa  Dagen  saas  3,  og  da  vi  om  Aftenen  kom  til  San  Miguel, 
den  østligste  og  største  af  Øerne,  omkredsedes  Skibet  af  en 
Mængde  Havmaager  og  Rider;  ingen  andre  Fugle  saas.  Hav- 
maagen,  som  er  meget  talrig  paa  Atlanterhavsøerne,  fjerner  sig 
altsaa  ikke  fra  Landets  nærmeste  Omkreds  (sml.  Madeira),  hvor- 
imod man  maa  forbavses  over  de  kolossale  Afstande,  den  lille 
Ride  begiver  sig  ud  over,  og  da  særlig,  som  det  fremgaar  af  de 
ovennævnte  Iagttagelser,  de  unge  Individer,  idet  unge  Rider  saas 
allerede  paa  ca.  50*^  v.  Lgd.,  d.v.s.  akkurat  midt  imellem  Azorerne 
og  de  vestindiske  Øer. 

I  Ponta  Delgada's  Havn  saas  Masser  af  Havmaager  og  Rider, 
ingen  andre  Fugle.     I  Byens  Omegn  saas  mange   Stære. 

Afgik  fra  San  Miguel  d.  4  Marts  Kl.  3V2  Em.  Skibet  fulgtes 
af  en  hel  Del  Havmaager.  Kursen  sattes  mod  den  engelske  Kanal. 
Det  første  Par  Dage  blæste  det  endnu  noget  fra  SV.,  men  Vinden 
løjede  meget  af,  og  vi  havde  fint  og  stille  Vejr,  omend  med 
Byger,  lige  til  le  Havre. 

5  Marts.  Om  Formiddagen  saas  ingen  Fugle.  Hen  paa  Efter- 
middagen omkredsedes  Skibet  af  4  Rider,  deraf  3  unge.  (Kl.  4  Em. 
passeredes  30 — 40  meget  store  Hajer). 

6  Marts.  Om  Morgenen  3  Rider.  Midt  paa  Dagen  ingen 
Fugle.     Om  Aftenen  12  Rider. 

7  Marts.  Om  Morgenen  ingen  Fugle,  Kl.  9  en  stor  sort  Kjove; 
senere  paa  Dagen  saas  enkelte  Rider. 

8  Marts.  Cap  Finisterre  ca.  50  Kvartmil  i  SO.  —  Om  Morgenen 
nogle  faa  Rider,  omtrent  lige  mange  ndfarvede  og  unge.  En 
Fugl,  der  i  Legems- og  Vingeform  mindede  om  en  Terne:  Under- 
siden hvid,  Oversiden  brungraa  med  en  lysere  Plet  nær  Vinge- 
spidsen (ikke  ganske  sikkert),  sort  Hætte  paa  Hovedet.  Fuglen 
saas  kun  flygtigt  i  saa  stor  Afstand,  at  Detaljer  ikke  kunde  ses. 

—  Senere  paa  Dagen  20 — 30  Rider.  —  Om  Eftermiddagen  fulgtes 
Skibet  af  mindst  50-60  Rider. 

9  Marts.  Den  første  Ride  kom  Kl.  7^";  den  fulgtes  snart  af 
flere ;  indtil  Kl.  9  saas  dog  kun  5  a  (i. 

10  Marts.  Allerede  Kl.  5V2  Morgen  saas  en  Ride;  det  var  da 
knapt  begyndt  at  blive  tyst;  et  Kvarter  senere  saas  6  Rider  og 
I  S\ar\bag  (Lams  marinusj ;  denne  forsvandt  snart.  Lidt  senere 
kom  en  Regnbyge;  samtidig  kom  der  henved  30  Rider  og  en 
Stormsvale.  Da  Bygen  var  forbi,  forsvandt  alle  Fuglene  undtagen 
nogle  faa  Rider.  Kl.  6  passeredes  en  Damper,  som  fulgtes  af  en 
Mængde  Maager;  de  forlod  den  alle  og  fulgte  os.  Kort  efter 
kom  en  Byge;  da  den  var  forbi,  forlod  Fuglene  os  igen,  und- 
tagen nogle  unge  Rider.  Henimod  Aften  en  Svartbag.  Sent  om 
Aftenen  naaedes  Indsejlingen  til  Kanalen. 

11  Marts.  Vestlige  Del  af  Kanalen,  smukt,  stille  Vejr.  — 
Temmehg  faa  Fugle;  talrigst  var  Svartbag;  tillige  nogle  faa 
Havmaager  og  Rider.  Enkelte  Suler  (Sula  bassana) ,  enkeltvis 
eller  2 — 3  sammen.  Lomvie  (Uria  tro'ile)  og  Lunder  (Mormon 
arcticiis).  En  lille  Fugl,  i  Flugten  mindende  om  en  Irisk.  —  I 
Tiden  Kl.  2V2 — 5  saas  kun  en  Lomvie  og  en  Sule,  ingen  Maager. 

—  Ankom  sent  paa  Natten  til  le  Havre. 

14  Marts.  Forlod  le  Havre  om  Morgenen.  Udenfor  Havnen 
saas  Havmaage,  Svartbag  og  Hættemaage.  Paa  Vejen  gennem 
Kanalen  om  Eftermiddagen  enkelte  Lomvier  og  Lunder.  —  Taage 
og  Regntykning. 

15  Marts.  Vejret  temmelig  stille,  men  diset  og  koldt.  —  Kl.  8 
Morgen  nær  Galopperne  (sydvestlige  Nordsø):  1  Lærke  (Alauda 
sp.)  og  en  Bogfinke  J* ;  de  fulgte  Skibet  og  satte  sig  længere 
Tid  ad  Gangen.  Kl.  11  saas  en  Ride.  Desuden  Havmaage  og 
Svartbag  (kun  faa  Individer)  og  enkeltvis  Lomvie  og  Lunde.  Om 
Eftermiddagen  endnu  en  Bogfinke  (c?). 

16  Marts.  Sydhge  Del  af  Nordsøen  med  Kurs  mod  Esbjerg. 
Vejret  diset,  mod  Aften  raakoldt  og  Ruskregn.  —  Iagttagelser  fra 
Kl.  6  Morgen:    Den   ene  Bogfinke  var  endnu  ombord,   syntes  at 

befinde  sig  ret  vel.  Skibet  befandt  sig  over  en  stor  Fiskebanke 
med  mange  fiskende  Fartøjer.  —  En  Mængde  Svartbag  og  Hav- 
maager,  enkelte  Stormmaager  (Larus  camis).  Enkeltvis  eller 
parvis  tiere  Lonivier  (Uria  tro'ile)  og  Tejster  (Uria  gryllej,  en- 
kelte Lunder;  en  Del  Lommer  fColymbus  sp.J.  Kl.  7\  2  en  Strand- 
skade (Haematopiis  ostralegiis),  som  i  nogen  Tid  kredsede  om- 
kring Skibet.  Ca.  Kl.  10  saas  to  Ryler  (Tringa  sp.J,  som  i  den 
følgende  Tid  af  og  til  kredsede  om  Skibet  i  temmelig  stor  Af- 
stand.—  I  Tiden  Kl.  G— 9  Fni.  saas  følgende  Smaafugle:  en  Bog- 
finke, en  Gultoppet  Fuglekonge,  en  Gærdesmutte  (Troglodytes 
parviilusj,  en  Lærke  (Alaiida  sp.J  og  en  Sangdrossel  (Turdus 
musicusj.  —  Kl.  9V2 — 11^/2  saas  endvidere  en  Rødkjælk  (Erithacus 
rubeculaj,  endnu  en  Fuglekonge  og.  Kl.  11,  en  Stær.  —  Strand- 
skaden kredsede  tæt  om  Skibet,  aabenbart  træt;  tilsidst  forsøgte 
den  at  sætte  sig  paa  Skibet,  men  fløj  gentagne  Gange  mod  Skib- 
siden og  faldt  tilsidst  i  Vandet.  —  De  nævnte  Smaafugle  kom  i 
den  angivne  Orden  og  opholdt  sig  paa  Skibet,  af  og  til  flyvende 
omkring.  Kl.  1  og  følgende  Timer  saas  kun  Bogfinken  og  Stæren; 
de  andre  var  forsvundne.  Kl.  3^  2  kom  3  Raager  (Corvus  fru- 
gilegusj,  af  hvilke  den  ene  satte  sig  i  Toppen  af  Fokkemasten, 
de  forsvandt  snart.  Kl.  4V2  kom  endnu  4  Stære.  Ved  6 — 7  Tiden 
var  der  kun  Bogfinken  og  de  5  Stære,  af  hvilke  de  2  syntes 
meget  trætte  og  mest  opholdt  sig  paa  Dækket;  disse  og  Bog- 
finken fangedes  og  medbragtes  til  Esbjerg. 

17  Marts  Kl.  7  Morgen.    De  3  Stære  sad  endnu  i  Rigningen; 
de  forlod  os,  da  vi  kort  efter  løb  ind  i  Graadyb. 


ORNITHOLOGISK  JULEBREV. 

AF 

A.  HAGERUP. 

Julen  1912  tilbragte  jeg  i  Viborg  og  foretog  daglig  Vandringer 
i  Sindssygehospitalets  Have,  der  strækker  sig  langs  hele  Viborg 
Søndersøs  Vestside.  1  Haven  var  der  en  Mængde  Krager  (Cor- 
vus cornixj,  en  Del  Solsorter  (Turdus  merulaj  (3  J*,  1  $),  Bog- 
finker (Fringilla  coelebsj.  Musvitter  (Parus  majorj  og  en  Blaa- 
mejse  (Parus  coeruleusj,  medens  en  Flok  Alliker  (Corvus  mone- 

diilaj  (jeg  talte  en  Dag  28)  holdt  til  paa  Bygningerne,  hvor  nogle 
Par  i  en  Aarrække  har  ynglet  (for  20  Aar  siden  ynglede  ingen 
AUiker  i  Viborg).  Stære  saa  jeg  ikke;  der  plejer  at  overvintre 
nogle  her. 

Paa  og  over  Søen  færdedes  en  Mængde  Hættemaager  (Larus 
ridibundiis) .  Undertiden  saas  flest  yngre  Fngle,  men  oftest  flest 
gamle.  De  fodredes  jævnlig  fra  en  af  Patientboligerne  og  stod 
ofte  paa  en  Stenballustrade  ved  denne  eller  laa  flokkevis  paa 
Søen  tæt  derved,  medens  andre  foretog  Strejftog  ind  over  Lan- 
det, lait  havde  vel  400  Standkvarter  paa  Søen.  Nogle  faa  — 
maaske  30 — 50  —  Stormmaager  (Larus  canus)  færdedes  længere 
ude  paa  Søen.  Jævnlig  saas  een  (en  Dag  saas  2  sammen) 
prægtig  gammel  Svartbagmaage  (L.  marimis).  Den  laa  mest 
paa  Vandet  i  Nærheden  af  eller  flyvende  over  Skalleslugerne  og 
levede  vist  mest  af  at  snylte  paa  disse. 

Midt  ude  paa  Søen  laa  i  en  eller  flere  spredte  Flokke  Graa- 
ænder  (Anas  boscas),  Hanner  og  Hunner  mellem  hverandre;  en 
Del  ogsaa  parvis.  De  syntes  at  tilbringe  hele  Dagen  uvirksomme, 
hvilende  paa  Vandet  eller  foretagende  smaa  Flyveture;  ofte 
høres  Hunnernes  Rabben.  Formodentlig  søger  de  om  Natten 
ind  under  Land,  eller  de  flyver  hen  til  Moser  for  at  søge  Næring. 
Deres  Antal,  naar  de  var  flest,  var  2 — 300. 

Noget  talrigere  end  disse  var  Skalleslugerne^.  For  at  blive 
sikker  paa  Kendetegnene  fik  jeg  Overlærer  H.  Chr.  C.Morten- 
sen til  at  vise  mig  sine  Skind  af  de  danske  Arter.  Alle  de 
Skalleslugere,  som  jeg  saa  i  tilstrækkelig  stor  Nærhed  (og  det 
var  mange)  tilhørte  Arten  Mergiis  merganser.  Der  var  omtrent 
lige  mange  af  hvert  Køn;  de  2  Køn  holdt  sig  nogenlunde  ad- 
skilte; de  saas  aldrig  parvis  som  Ænderne.  De  svømmede  mest 
i  store  Flokke,  tættere  sammen  end  Ænderne  og  var  bestandig 
i  Bevægelse,  rask  svømmende,  dykkende  eller  flyvende  i  Smaa- 
flokke,  hvorved  den  smukke  brandgule  F'arve  paa  Hannernes 
Underside  saas  tydeligt. 

Medens  jeg  en  Dag  i  150 — 200  Meters  Afstand  i  Kikkert 
iagttog  en  lille  Flok  Hunner,  der  havde  søgt  Læ  for  den  stærke 
Blæst  tæt  under  Rørbæltet,  blev  der  pludseHg  stærk  Bevægelse 
i  Flokken;  en  af  dem  kom  op  med  en  stor  Skalle,  som  den 
havde  Vanskelighed  ved  at  sluge,  og  nu  saas  de  alle  i  en  lang 
ubrudt  Linie  med  den  heldige  i  Spidsen.     Næppe   havde  denne 

'  Antallet,  naar  de  var  flest,  var  mindst  300. 

Linie  dannet  sig,  før  en  Han  icom  ilsomt  flyvende  for  at  deltage 
i  Jagten.  I  det  samme  overskyggedes  Flokken  af  Svartbagens 
mægtige  Vinger,  og  i  et  Nu  var  Scenen  forvandlet:  Svartbagen 
laa  og  baskede  med  noget,  der  var  under  Vandet  —  medens 
Skalleslugerne  laa  i  et  Par  Meters  Afstand.  Den  gjorde  nogle 
gylpende  Bevægelser,  bvoraf  jeg  sluttede,  at  den  havde  opnaaet 
sin  Hensigt,  at  berøve  Skalleslugeren  den  af  denne  fangede  Fisk. 
Det  hele  gik  saa  hurtigt  for  sig,  og  Kikkertens  Synsfelt  var  saa 
begrænset,  at  jeg  ikke  helt  kunde  følge  Begivenhedernes  Gang. 
Før  jeg  satte  Kikkerten  til  Øjet,  laa  Svartbagen  adskillige  100 
Meter  borte  fra  »Slagmarken«,  saa  den  maa  øjeblikkelig  og 
hurtigt  være  ilet  til.  (I  Grønland  har  jeg  set  den  lige  saa  store 
Maage,  Graamaagen  (Larus  glaiicus)  drive  samme  Trafik  over 
for  Ederfuglene,  naar  de  kom  op  med  Muslinger  i  Næbet).  Jeg 
saa  senere  flere  lignende  Scener.  En  Gang  var  det  en  Skalle- 
slugerhan, der  havde  fanget  en  stor  Fisk.  Den  forfulgtes  saa 
haardt  af  andre  Skalleslugere,  at  den  trængtes  omtrent  helt 
op  af  Vandet  saa  at  Klumpen  saa  ud  som  et  stort  Dyr  med 
brandgult  Bryst  (dannet  af  Hannens  Bug).  Over  Klumpen 
svævede  et  Par  Stormmaager.  —  Naar  man  ser  saadanne  sam- 
menhobede Fugle,  forstaar  man,  hvorledes  »paalidelige«  Beret- 
ninger om  Søslanger  og  andre  Fabeldyr  kan  opstaa. 

Af  de  mange  Lappedykkere  (Podicipes  cristatiisj,  der  yngler  i 
Søen,  var  enkelte  blevne  tilbage;  jeg  talte  en  Dag  5. 

I  et  lille  Rørparti  saa  jeg   3  Rørhøns  (Gallimila  chloropus). 

I  Viborg  Søer  yngler  flere  Par  tamme  Knopsvaner  (Cygniis 
olor).  Der  er  for  Tiden  21  udfarvede  Individer  og  3  Unger  fra 
iaar,  idet  flere  Par  blev  forstyrrede  ved  Reden,  saa  at  kun  ét 
Par  havde  Held  til  at  faa  Unger.  Svanerne  fodres  ved  Sinds- 
sygehospitalet; de  bliver  ikke  stækkede,  og  det  er  mig  altid  en 
Fornøjelse  at  se  de  prægtige  Fugle  foretage  F'lyveture  over  Søen. 
Da  en  Dag  hele  Flokken  laa  tæt  ved  Land,  hævede  en  af  de 
yderst  liggende  Svaner  sig  og  fløj  et  kort  Stykke  langs  Kysten. 
Da  den  kastede  sig  paa  Vandet  omtrent  60  Meter  fra  det  Sted, 
hvor  jeg  stod,  saa  jeg  til  min  store  Forbauselse,  at  det  var  en 
udfarvet  Sangsvane  (Cygniis  musicusj.  Den  laa  en  lille  Tid 
roligt,  svømmede  derefter  udad  og  laa  nogen  Tid  og  pudsede 
sig  paa  sædvanlig  Svanemaner.  Samme  Dag  saa  jeg  den  flere 
Gange,  og  den  næste  Dag  saa  jeg  sammen  med  Overlærer  Mor- 

te  ns  en  atter  en  Sangsvane  —  rimeligvis  den  samme  —  flyvende 
over  Søen.     De  følgende  Dage  spejdede  jeg   forgæves   efter   den. 

Mortensen  fortalte  mig  om  en  Sangsvaneunge,  som  han 
havde  set  for  et  Par  Aar  siden.  Efter  min  Anmodning  gav  han 
mig  skriftlig  følgende  Beretning: 

»Jeg  kan  desværre  ikke  finde,  at  jeg  har  optegnet  noget  om 
den  Sangsvane.  Det  eneste,  der  staar  fast,  er,  at  jeg  fra 
Nybro  mellem  Viborg  Nørre-  og  Søndersø  havde  set  et  Kuld 
graa  Knopsvaneunger,  hvorimellem  der  var  en  graa  Sangsvane- 
unge, sammen  med  gamle  Knopsvaner,  i  en  Afstand  af  10 — 15 
Meter,  baade  med  og  uden  Kikkert,  flere  Gange. 

Jeg  tænker,  det  har  været  1909  eller  1910;  det  forekommer 
mig,  at  Sangsvaneungen  holdt  sig  længst  borte  i  Flokken  fra 
mig,  at  den  var  mere  graa  end  de  andre,  der  var  ret  brunlige, 
og  at  Kuldet  endnu  ikke  var  flj'vedygtigt  —  men  det  kan  jeg 
desværre  ikke  sige  bestemt.« 

Vi  udspurgte  sammen  den  Patient,  Olsen,  der  fodrer  Sva- 
nerne (og  Maagerne)  og  som  interesserer  sig  meget  for  dem. 
Han  er  ganske  vist  sindssyg,  men  da  Hospitalets  Overlæge, 
Dr.  Geill,  mener,  at  han  meget  godt  kan  give  en  rigtig  Beret- 
ning om  Svanerne,  gengiver  jeg  den,  dog  uden  at  tillægge  den 
videre  Betydning.  Den  gaar  i  Korthed  ud  paa  følgende:  i 
Vinteren  1910 — 11  og  1911 — 12  var  der  en  hvid  Sangsvane 
mellem  de  andre  Svaner.  I  den  første  Vinter  havde  den  en 
daarligFod;  den  var  en  Dag  paa  Land  og  blev  fodret;  den  aad 
med  Graadighed.  Forrige  Vinter  var  den  syg,  stod  mest  paa 
Iskanten,  var  hadet  af  de  andre  Svaner  og  lod  sig  ikke  fodre 
som  disse.  Olsen  havde  hørt,  at  den  var  bleven  skudt,  men 
vidste  intet  nærmere  derom. 

Mortensen  beklagede,  at  han  i  sin  Tid  kun  gjorde  svage 
og  resultatløse  Forsøg  paa  at  udrede  Sangsvaneungens  Historie. 
—  Den  synes  jo  at  være  udruget  sammen  med  et  Kuld  Knop- 
svaneunger og  at  være  ført  af  Plejemoderen  sammen  med  dennes 
egne  Unger.  Om  dens  første  Vinter  —  medens  den  endnu  var 
graa  —  vides  intet;  maaske  har  den  ukendt  opholdt  sig  i  Vi- 
borg Søer.  De  følgende  Somre  har  den  maaske  tilbragt  i  det 
høje  Nord  og  Vintrene  paa  Viborg  Søer;  det  kan  have  været 
den,  som  Olsen,  Mortensen  og  jeg  har  set.  Om  en  Kryds- 
ning mellem  de  2  Svanearter  kan  der  næppe  være  Tale.  At  et 
Sangsvaneæg,    f.  Eks.    fra   en   zoologisk   Have,    ved    Menneske- 

haand  skulde  være  bleven  lagt  i  en  Svanerede  i  Viborg  Sø  er 
overmaade  usandsynligt.  Rimeligere  —  om  end  meget  besyn- 
derligt —  synes  det  mig  at  være,  at  en  forsinket  Sangsvane 
(der  maaske  ved  et  Saar  midlertidigt  har  mistet  Flyveevnen), 
har  lagt  et  Æg  i  en  Knopsvanes  Rede. 


HEJREKOLONIEN  I  JONSTRUP  VANG,  DENS 
FREDNING  OG  —  ØDELÆGGELSE. 

Al" 

R.  H.  STAMM. 

Uagtet  det  nu,  da  Kolonien  vel  maa  betragtes  som  gaaet  til 
Grunde,  næppe  kan  siges  at  have  større  Betydning  at  faa  op- 
sporet den  virkelige  Aarsag  dertil,  ønskede  jeg  dog  gerne  at 
paapege,  at  det  utvivlsomt  ikke  er  forsvarligt,  saaledes  som 
V.  Weibiill  (Dansk  ornith.  Foren.  Tidsskr.  VI,  1912,  S.  84)  gør 
det,  saa  at  sige  at  kaste  hele  Skylden  derfor  over  paa  Forst- 
væsenet. Dette  har  saaledes  aldrig,  i  Modsætning  til,  hvad  der 
findes  anført,  iværksat  nogen  Forfølgelse  af  Hejrerne;  har  der 
virkelig  fundet  nogen  mere  udstrakt  Jagt  Sted,  maa  denne  være 
øvet,  uden  Forstvæsenets  Vidende  og  Vilje,  af  Forstelever  eller 
andre  uvedkommende  Personer.  Det  lykkedes  da  ogsaa,  uden 
at  denne  Sag  mødte  ringeste  Modstand  fra  Forstvæsenets  Side, 
allerede  i  1906  Udvalget  for  Naturfredning  at  faa  paabudt  fuld- 
stændig Fredning  af  Fuglene.  Kolonien  fandtes  i  en  Samling 
lave,  bredkronede  Ege,  hvor  jeg  endnu  i  1908  havde  Lejhghed 
til  at  iagttage  den.  Ved  et  Besøg  i  Slutningen  af  April  det  føl- 
gende Aar  viste  alt  sig  imidlertid  desværre  helt  forandret;  der 
fandtes  ganske  vist  en  Del  Reder,  og  disse  saa,  efter  min  kyn- 
dige Ledsagers  Skøn,  endog  ud  til  at  være  byggede  samme 
Foraar;  paa  en  enkelt  nær  var  de  dog  forladte,  og  samtidig  gav 
friske  Sjjor  af  Klatrejern  i  Træernes  Bark  umiskendelige  Vidnes- 
byrd om ,  at  Æggesamlere  havde  drevet  deres  Spil.  Man  kan, 
med  Henblik  herpaa,  kun  give  Forstvæsenet  Ret,  naar  dette  ud- 
taler, at  det  »formentlig  er  et  lille  Antal  private  og  professionelle 
Æggesamlere,  der  særligt  er  Aarsag  i  Hejrens  Udryddelse«. 

De    ganske    faa   Hejrer,    som    Skoven    stadigt    huser,    yngler 

spredt  om  i  denne ;  i  Haab  om,  at  de  med  Tiden  kan  tiltage  i 
Antal,  og  Kolonien  derved  muligvis  igen  kan  komme  paa  Fode, 
opretholdes  Fredningen  til  Stadighed  fra  Forstvæsenets  Side. 
I  Aar  (1912)  er  den  endog  bleven  bekræftet  af  Direktoratet  for 
Statsskovbruget,  som  i  sin  Skrivelse  desangaaende  meddeler,  at 
»enhver  Krænkelse  af  Jagtretten,  rettet  mod  Hejrerne,  for  saa 
vidt  den  kommer  til  Forstvæsenets  Kundskab,  vil  blive  paatalt 
ved  Domstolene.«  Samtidig  gøres  der  opmærksom  paa,  at 
Forbudet  ikke  blot  gælder  Jagt  paa  Hejrerne,  men  ogsaa  Bort- 
tagelse af  deres  Æg  samt  Bestigning  af  de  Træer,  hvori  Rederne 
findes. 

ROBERT  COLLETT. 

Med  R.  Collett,  der  afgik  ved  Døden  i  Slutningen  af  Januar, 
har  Norden  mistet  en  af  sine  mest  fremragende  Ornithologer,  en 
Mand,  der  gennem  et  langt  og  arbejdsomt  Liv  mere  end  nogen 
har  fremmet  Kundskaben  til  Norges  Fugleverden. 

C.  var  født  i  Christiania  i  1842,  levede  og  virkede  her  hele 
sit  Liv  og  hans  første  større  zoologiske  Arbejde,  som  han  udgav 
i  en  Alder  af  22  Aar,  var  »Oversigt  af  Christiania  Omegns  or- 
nithologiske  Fauna«.  I  over  40  Aar  var  C.  knyttet  til  Univer- 
sitetets zoologiske  Museum  som  Assistent,  Konservator,  Bestyrer 
og  fra  1884  som  Professor  i  Zoologi.  Museets  Samlinger  for- 
øgede han  med  stor  Ihærdighed  og  naaede  i  sine  sidste  Aar  at 
faa  dem  anbragte  i  det  nye  zoologiske  Museum. 

Men  Collett  sad  ikke  stille  ved  sit  Arbejdsbord;  fuldt  saa 
meget  som  Museumsmand  var  han  Forskeren  og  Iagttageren  ude 
i  Naturen,  og  talrige  Rejser  foretog  han  overalt  i  Norge,  langs 
Vestkysten,  i  Lapmarken  og  paa  Fjældstrækningerne  i  Landets 
sydlige  Dele,  overalt  høstende  et  rigt  zoologisk  Udbytte. 

Det  var  særligt  Hvirveldyrene,  C.  studerede  og  interesserede 
sig  for,  og  hans  fleste  zoologiske  Arbejder  omhandler  Fisk  og 
Fugle.  Norges  Fugleverden  har  han  behandlet  i  en  stor  Del 
mindre  Afhandlinger,  medens  hans  »Mindre  Meddelelser  vedrø- 
rende Norges  Fuglefauna«  (1873—76,  1877—80  og  1881—92)  giver 
den  hidtil  bedste  faunistiske  Oversigt  over  Norges  Fugle  og  til- 
lige indeholder  en  Fylde  af  biologiske  Iagttagelser,  saa  at  disse 
»Mindre  Meddelelser«  der  forøvrigt  til  sammen  fylder  henved 
700  Sider,   til   alle  Tider   vil   være    et  uundværligt  Kildeskrift  til 

al  Kundskab  om  norsk  Fugleliv.  C,  søgte  ogsaa  at  brede  Kend- 
skaben  til  Fugle  ud  i  videre  Kredse  og  udgav  forskellige  popu- 
lære Skrifter;  særlig  Anledning  er  der  til  at  mindes  hans  i  1892 
udkomne  »I'ugleliv  i  det  arktiske  Norge«,  der  blev  oversat  paa 
Tysk  og  Engelsk  og  i  1907  udkom  i  en  ny  Udgave  under  Titlen 
»Dyreliv  i  det  nordlige  Norge«,  rigt  illustreret  med  Gengivelser 
efter  Forfatterens  ypperlige  Fotografier.  I  sine  sidste  Aar  be- 
skæftigede C.  sig  med  Udgivelsen  af  et  monumentalt  Værk  om 
Norges  Hvirveldyr,  hvoraf  Afsnittet  om  Pattedyrene  var  afsluttet 
ved  hans  Død;  det  maa  haabes,  at  Arbejdet  er  saa  vidt  frem- 
skredet, at  de  ikke  udgivne  Dele  maa  kunne  komme  frem,  saa 
at  man  ikke  gaar  Ghp  af  den  Skildring  af  Norges  Fugleverden 
ved  Colletts'  Mesterhaand,  som  mange  havde  glædet  sig  til. 

Colletts'  Betydning  som  Zoolog  ligger  ikke  i,  at  han  brød  nye 
Baner  i  sin  Videnskab,  men  i  den  Ihærdighed,  hvormed  han 
oplyste  og  skaffede  Kendskab  til  sit  Lands  Fauna.  I  de  før- 
nævnte »Mindre  Meddelelser«  findes  en  Rigdom  af  Iagttagelser, 
der  kaster  Lys  over  mange  hidtil  ukendte  Forhold;  ingen  der 
har  læst  dem,  vil  glemme  de  fængslende  Skildringer  af  Rovfug- 
lenes, særHg  Uglernes,  Optræden  og  Yngleforhold  paa  Fjeld- 
strækningerne i  de  Aar,  Lemmingerne  ynglede  stærkt,  eller  Paavis- 
ningen  af  den  mærkelige  Overensstemmelse  mellem  Ynglefuglene 
paa  Højfjeldene  i  Landets  sydlige  Egne  og  paa  Lavlandet  i  de 
nordligste  Strækninger. 

Collett  var  ved  Slægtskabsbaand  knyttet  til  Danmark,  som 
han  jævnlig  gæstede;  af  »D.  O.  F.«  var  han  Medlem  straks  fra 
dens  Stiftelse,  og  viste  ved  flere  Lejligheder  Foreningen  sin  In- 
teresse; adskillige  danske  Ornithologer  var  kommen  i  Berøring 
og  stod  i  Forbindelse  med  ham,  og  Mindet  om  hans  noble, 
elskværdige  Personlighed  og  ornithologiske  Virkcn  vil  ogsaa  i 
Danmark  holdes  i  Ære.  q  |^ 

FRA  FREMMEDE  TIDSSKRIFTER 

LIDT  OM   DEN  TOPPEDE  LAPPEDYKKER  (PODICIPES  CRISTATUSV 

Efter  Svenska  Jåga  reforbu  nde  ts  Tid  skrift,  som  ofte  inde- 
holder større  eller  mindre  Afhandlinger  om  Sverigs  Fugleliv,  bringes 
her  et  Uddrag  af  en  Artikel  af  Gustaf  Kolthoff,  idet  denne  ud- 
mærkede Iagttagers  Meddelelser  om  den  toppede  Lappedykkers  Levevis 
ogsaa    kan    tjene    til    Oplysning    for   visse    danske    Ferskvandsfiskere, 

som  i  Lighed  med  de  svenske  nærer  den  fejlagtige  Anskuelse,  at 
Lappedykkeren  ofte  er  Skyld  i,  at  Søerne  ikke  altid  indeholder  saa 
stor  en  Fiskerigdom,  som  ønskeligt  var,  og  som  derfor  har  lagt  denne 
Fugl  for  Had.  J ^ 

Naar  jeg  skriver  om  den  toppede  Lappedykker,  ved  jeg  nok,  at 
jeg  behandler  en  Fugl,  som  nu  for  Tiden  staar  ilde  anskreven  her 
i  Sverig.  Det  er  bleven  Mode  at  betegne  Lappedykkeren  som  et 
højst  skadeligt  Dyr,  og  denne  Mode  er  nu  gaaet  over  til  den  rene 
Galskab,  saaledes  at  mange  Mennesker  fuldstændigt  ukritisk,  ofte  uden 
selv  at  kende  det  mindste  til  Fuglens  Levevis,  forfølger  den  og  i 
deres  Anstrengelser  for  at  fordrive  den,  end  ikke  skyr  at  underkaste 
den  Tortur. 

Det  er  sørgeligt  at  maatte  sige,  at  der  findes  en  stærk  Tilbøje- 
lighed til  at  overdrive  visse  Dyrs  Skadelighed,  eller  til  at  paadutte 
dem  en  saadan,  hvor  den  slet  ikke  findes.  Naar  nogen  siger,  at  et 
D5'^r  gør  Skade  paa  en  eller  anden  Maade,  bliver  dette  Standpunkt 
let  moderne,  og  herved  kan  de  mærkværdigste  Overdrivelser  frem- 
komme; det  nytter  i  saa  Fald  kun  lidt  at  modsige  dem,  der  har 
levet  sig  ind  i  slige  Forestillinger;  disse  skal  have  deres  Tid,  før 
det  bliver  muligt  at  overbevise  Folk  om   Vildfarelsen. 

Lappedykkeren  har  nu  i  en  Række  Aar  været  Syndebuk,  og  naar 
jeg  har  forsøgt  at  modarbejde  Opfattelsen  af  dens  Skadelighed,  er 
det  gaaet  mig  omtrent,  som  det  gik  mig  i  gamle  Dage,  naar  jeg  vo- 
vede at  benægte,  at  Svalerne  overvintrer  paa  Bunden  af  Søer.  Jeg 
blev  let  ud  —  alle  og  enhver  havde  set  Svaler,  som  om  Efteraaret 
krøb  ned  i  Vandet  og  om  Foraaret  kom  op  deraf.  Man  havde  om 
Vintren  fanget  Masser  af  Svaler  i  Garn,  og  de  kom  alle  til  Live, 
naar  de  blev  bragt  ind  i  Varmen.  En  Gang  i  mine  unge  Dage  var 
jeg  nær  bleven  sat  paa  Døren,  da  jeg  vovede  at  udtale  min  Tvivl  over  for 
et  Par  ældre  ansete  Jægere,  som  berettede  om  Svalefangst  under  Isen. 

Lige  saa  misforstaaet  er  Folks  Tro  paa  Lappedykkernes  Hærg- 
ninger blandt  Ænderne.  Det  er  ikke  længe  siden,  at  en  gammel 
Jæger  fortalte  mig,  at  Lappedykkerne  æder  Ændernes  Æg;  mærkeligt 
er  det,  at  man  gennem  denne  Tro  paa  Lappedykkerens  Skadelighed 
kan  faa  en  saadan  Afsky  for  Fuglen,  at  man  finder  den  grim,  men 
jeg  har  truffet  Jægere,  som  ikke  har  villet  røre  ved  en  skudt  Lap- 
pedykker; jeg  har  faaet  at  høre,  at  den  er  afskrækkende  styg,  ja 
modbydelig. 

Hvorledes  fremkommer  da  en  saadan  Tro?  Jo,  Lappedykkeren 
har  et  spidst  Næb  og  man  har  maaske  set  den  hugge  efter  Ænderne 
og  jage  dem,  og  deri  ligger  Aarsagen  til  hele  Forfølgelsen.  Men  man 
har  ikke  set  eller  lagt  tilstrækkelig  Mærke  til,  at  alle  Fugle  jager 
hverandre.  Ænder  slaas  til  Tider  ganske  bravt,  og  Duer  kæmper 
hidsigt,  men  trives  dog  godt  i  samme  Dueslag;  vore  smaa  Sangere 
kives  ustandseligt.  Svaner  kæmper  paa  Liv  og  Død  og  taaler  ikke 
andre  Fugle  i  deres  Nærhed,  og  dog  kan  der  ruge  Tusinder  af 
Fugle  i  en   Sø  med  mange  Svaner. 

At  der  stadigt  liersker  Strid  og  Kiv  mellem  de  forskellige  Fugle- 
arter, ja  at  selv  Fugle,  der  bor  i  tætte  Kolonier  ofte  slaas,  det  har 
man  forbigaaet,  men  at  Lappedykkeren  til  Tider  hugger  efter  en 
And,  det  kan  man  ikke  tilgive.  Derfor  skal  den  efterstræbes  og  ud- 
ryddes, derfor  er  den  styg  og  afskrækkende.  Og  i  Virkeligheden  er 
Lappedykkeren  vel  nok  en  af  vore  fredeligste  Fugle  og  utvivlsomt 
en  af  Verdens  smukkeste  Søfugle. 

Det  er  ikke  nok  med,  at  man  har  anvendt  alle  tænkelige  Maader 
at  jage  og  forfølge  Lappedykkerne  paa.  og  at  man  paa  Rederne 
fanger  dem  i  Sakse,  disse  afskyelige  Torturinstrumenter,  men  man 
har  ogsaa  i  Bladene  foreslaaet  at  gennemstikke  Æggene  med  Naale 
for  at  lade  Fuglene  ruge  videre  paa  de  fordærvede  Æg.  Man  slaar 
ubarmhjertigt  de  smaa  henrivende  Lappedykkerunger  ihjel,  naar  de 
kryber  op  i  den  Haand,  som  man  fra  Baaden  rækker  ud  mod  dem. 
Man  udsætter  Pengepræmier  for  dræbte  Lappedykkere,  men  indser_ 
ikke,  at  de  Mænd  og  Drenge,  som  for  at  tjene  Pengene  tager  ud  og 
jager  Lappedykkerne  i  Yngletiden,  utvivlsomt  gør  langt  større  Skade 
paa  Ænder  og  andre  Fugle  end  den.  Lappedykkerne  kunde  gøre, 
hvis  de  virkelig  var  skadelige. 

Da  jeg  imidlertid  dybt  foragter  slige  Modestandspunkter  og  ude- 
lukkende bedømmer  et  Dyr  efter  mine  egne  Iagttagelser  over  det, 
uden  Hensyn  til  andre  Menneskers  Smag,  vil  jeg  her  sige,  hvad  jeg 
selv  synes,  og  hvad  jeg  ved  om  denne  Fugl. 

Den  toppede  Lappedykker  er  en  af  Nordens  smukkeste  Søfugle; 
med  sin  glinsende  sølvhvide  Underside  og  sin  smukke  Halskrave 
er  den  lige  fortryllende  smuk,  naar  den  med  sin  stolte  Holdning 
svømmer  paa  det  klare  Vand,  som  naar  man  holder  den  skudte 
Fugl  i  sin  Haand.  Arten  har  ikke  altid  forekommet  lige  talrigt  i 
Sverig;  ganske  vist  har  den  længe  levet  i  en  Del  Søer  i  ret  stort 
Antal,  men  i  det  sidste  halvthundrede  Aar  har  den  stadigt  udbredt 
sig,  saa  at  den  nu  forekommer  i  stort  Antal  i  saa  godt  som  alle 
rørbevoksede  Søer  i  hele  Sydsverig  op  til  Dalelven  og  noget  Nord 
for  denne.  Lappedykkeren  er  en  af  de  Fuglearter,  der  tilhører 
Fremtiden;  trods  den  mest  hensynsløse  Forfølgelse  er  den  stadig 
almindelig,  og  ihvorvel  den  er  aftaget  eller  endog  næsten  udryddet 
i  en  Del  Søer,  hvor  den  efterstræbes  stærkt,  saa  er  den  tiltaget  paa 
Steder,  hvor  den  ikke  jages  alt  for  ivrigt. 

Mennesket  er  ikke  dens  eneste  Fjende,  men  ogsaa  Kragen  tilføjer 
den  megen  Skade.  Det  har  saaledes  vist  sig,  at  af  de  Mængder  af 
Æg,  som  Kragerne  aarligt  røver  i  Hornborgasjon,  er  over  90  pCt. 
Lappedykker-  og  Blishønseæg. 

Lappedykkeren  bebor  udelukkende  rørbevoksede  Søer  og  Vige; 
Vand  og  Rør  er  Livsbetingelser  for  den,  og  den  forlader  kun  disse 
Steder,  naar  den  flyver,  og  det  gør  den  ikke  stort  oftere  end  i  Træk- 
tiden. Den  gaar  aldrig  paa  Land,  og  den  gaar  sjældent  ind,  hvor 
Vandet  er  saa  grundt,  at  den  ikke  kan  dykke.  Føden,  som  den 
henter  i  Vandet,  oftest  fra  Søbunden,  bestaar  hovedsagelig  af  Insekter 

navnlig  Vandbiller ^.  I  Søer,  hvor  disse  Insekter  forekommer  talrigt, 
æder  Lappedykkeren  sjældent  Fisk.  medens  den  i  andre  Søer  æder 
Fiskeyngel;  derimod  har  jeg  aldrig  set  den  tage  større  Fisk  eller 
fundet  Levninger  af  saadanne  i  Maverne.  Allerede  Udseendet  af 
Fordøjelseskanalen  viser,  at  Fisk  ikke  kan  udgøre  dens  Hovednæring. 
Større  Fisk  kan  den  ikke  sluge,  da  Spiserøret  savner  den  Evne  til 
at  udvide  sig.  som  er  særegen  for  fiskeædcnde  Fugle  som  Skarver. 
Lommer  og  Skalleslugere.  Man  ser  heller  aldrig  en  Lappedykker, 
der  har  ædt  saa  megen  Føde,  at  Halsen  er  udspilet,  saaledes  som 
man  iagttager  det  hos  nys  nævnte  Fugle.  Mavesækken  er  ligeledes 
lille;  Lappedykkeren  er  ikke  nogen  graadig  Fugl.  Man  træffer  ofte 
Skarver  og  Lommer,  som  har  ædt  saa  stort  et  Kvantum  Fisk,  at 
Halsen  er  stærkt  opsvulmet  paa  Grund  af  det  fyldte  Spiserør;  ja, 
de  sluger  ofte  saa  meget,  at  de  ikke  orker  at  fl3^ve  med  den  tunge 
Byrde,  og  knap  kan  dykke;  hvis  man  jager  dem  under  saadanne 
Omstændigheder,  søger  de  at  lette  sig  ved  at  kaste  Føden  op  og  der- 
efter at  redde  sig  ved  at  flyve  eller  dykke.  Skarver  sluger  ofte  Fisk 
paa  indtil  50  cm.  Længde,  Fiskens  Hale  stikker  da  ud  af  Fuglens 
Gab,  saa  at  den  gispende  svømmer  om  med  vidt  aabent  Næb.  I 
Lommer  har  jeg  ofte  fundet  Fisk  af  20 — 25  cm.  Længde  og  stundom 
flere  saadanne  Fisk  i  een  Fugl.  Hos  Lappedykkere  har  jeg  aldrig 
fundet  Fisk  af  mere  end  6—8  cm.  Længde,  og  saadanne  Fund  er 
særdeles  sjældne. 

Lappedykkere  æder  aldrig  Æg  eller  ødelægger  andre  Fugles  Reder. 
Jeg  har  ofte  fundet  Reder  af  forskellige  Andearter  paa  smaa  Holme 
og  Tuer  midt  inde  i  Lappedykkerkolonier,  og  den  Gang  Lappedyk- 
keren var  talrigst  i  Hornborgasjon,  fandtes  Stokanden  der  i  usæd- 
vanligt stort  Antal.  I  Tåkern  har  jeg  set  en  Blishøne  ruge  sine 
Æg  lige  op  ad  en  Lappedykkerrede.  Man  siger,  at  Ænderne  aftager 
eller  forsvinder  i  Søer,  hvor  Lappedj'kkerne  er  almindelige;  man 
maa  dog  sikkert  søge  Aarsagen  hertil  andet  Steds,  kanske  i  det  nu- 
værende store  Antal  Jægere,  de  forbedrede  Geværer  og  den  større 
Skudsikkerhed.  Imidlertid  har  jeg  netop  iagttaget,  at  man  ofte  finder 
de  fleste  Andekuld  og  den  største  Mængde  Ænder  i  de  Vige  og  Søer, 
hvor  Lappedykkeren  findes  i  størst  Antal. 

Hvis  man  vil  tænke  lidt  over  Lappedykkerens  og  Stokandens 
Levevis,  vil  man  let  indse  det  urimelige  i,  at  Lappedykkerne  skulde 
skade  Ænderne. 

Lappedykkeren  har  sit  Hjem  i  den  ydre  Del  af  Rørskoven,  hvor 
den  anlægger  sin  Rede  flydende  paa  Vandet.  Den  opholder  sig  helst 
i  det  blanke  Vand  eller  i  Udkanten  af  Rørene,  hvor  Vandet  er  saa 
dybt,  at  den  kan  dykke.  Det  er  meget  sjældent,  at  den  gaar  op 
paa  grundt  Vand  ved  Bredden,  hvor  den  ikke  kan  svømme  under 
Vandet.  Stokanden  derimod  lægger  altid  sine  Æg  paa  Land  oftest 
paa  en  skovbevokset  Bakke,  ja  undertiden  saa  langt  oppe  i  Skoven, 
at   der   er    1   å  2  km.  til  Søen.    og  hvis  den  en  enkelt  Gang  bygger 

^  Hermed  menes  antageligt  Vandkalve  og  Vandkær.     O.  A. 

Hede  i  Rørene,  da  sker  dette  paa  en  græsbevokset  Tue  eller  under 
en  Vidiebusk,  og  der  kommer  Lappedykkeren   ikke. 

Naar  Anden  har  faaet  Ællinger,  færdes  den  hovedsagelig  ved  eller 
paa  Bredden  blandt  Græs  eller  Korn  eller  i  Sivene,  hvor  Vandet  er 
saa  grundt,  at  den  kan  naa  Bunden  uden  at  dykke.  Anden  behøver 
saaledes  ikke,  at  komme  ind  paa  Lappedykkerens  Omraade,  og  selv 
om  dette  stundom  hænder,  er  den  i  hvert  Fald  ikke  henvist  hertil. 
En  Undtagelse  herfra  danner  saadanne  Søer,  hvor  græsbevoksede 
Holme  og  Tuer  lindes  i  Mængde.  Paa  saadanne  Steder  har  det  dog 
vist  sig,  at  vEnderne  paa  ingen  Maade  lader  sig  forjage  af  Lappe- 
dykkerne. 

Der  kan  sikkert  ikke  være  Tale  om  nogen  Konkurrence  om  Føden 
mellem  disse  to  Fuglearter,  da  Lappedykkeren  væsentlig  søger  sin 
Føde  paa  dybere  Vand  og  aldrig  tager  Planteføde  som  Stokanden. 

Lad  os  herefter  se,  hvad  Skade  Lappedj'^kkeren  kan  gøre  Fiskeriet. 

I  Hornborgasjon,  hvor  de  mest  omfattende  Undersøgelser  er  gjort, 
har  det  vist  sig,  at  Lappedykkeren  hovedsagelig  lever  af  Vandin- 
sekter, særligt  Vandbiller,  og  at  den  kun  undtagelsesvis  tager  smaa 
Fiskeunger.  At  dømme  efter  de  Undersøgelser,  jeg  har  gjort  fra 
Tåkern  —  henved  20  Maveundersøgelser  —  synes  Forholdet  at  være 
omtrent  det  samme  der.  I  Målarn,  og  nogle  andre  Søer  i  Uppland, 
har  det  derimod  vist  sig,  at  Lappedykkerne  æder  mere  Fisk  især 
Smælt,  sjældnere  Løjer  og  smaa  Unger  af  Skalle,  Brasen  og  Aborre. 
I  Tåkern  skal  det  være  hændet,  at  Lappedykkere  angriber  og  øde- 
lægger større  Fisk,  som  er  fanget  i  Ruser  og  Garn.  Et  Par  lignende, 
dog  usikre,  Iagttagelser  foreligger  fra  et  Par  Søer  i  Mellemeuropa. 
Hornborgasjons  Fiskere  har  aldrig  erfaret,  at  Lapped\'kkere  har  an- 
grebet fangede  Fisk  og,  saa  vidt  jeg  ved,  kendes  saadanne  Tilfælde 
hverken  fra  Målarn  eller  andre  svenske  Søer.  Det  forekommer  mig 
mere  sandsynligt,  at  omtalte  Fisk  fra  Tåkern  er  angrebet  af  andre 
Dyr  end  Lappedykkere. 

Spørgsmaalet  er  nu,  om  man  kan  sige,  at  Lappedykkeren  gør 
Skade  ved  at  æde  en  Del  Unger  af  nævnte  Fiskearter.  Jeg  be- 
tvivler det. 

Naturens  Husholdning  er  ikke  altid  helt  let  at  forstaa  for  Men- 
nesket. Sikkert  er  det,  at  naar  et  Dyr  lægger  Tusinder  af  Æg  og 
faar  Tusinder  af  Unger,  saa  er  det  netop  Naturens  Orden,  at  Mængder 
af  disse  Unger  skal  omkomme  og  tjene  andre  Dyr  til  Føde.  Var 
det  ej  saa,  vilde  der  i  vore  Søer  blive  overvældende  Mængder  af 
Smaafisk,  som  paa  Grund  af  skortende  Føde  vilde  forblive  smaa, 
magre  og  værdiløse.  Herpaa  har  man  tilstrækkeligt  mange  Eks- 
empler med  Brasen  i  Smaasøer,  som  helt  savner  eller  har  for  faa 
fiskeædende  Dyr. 

En  anden  Sag,  som  netop  taler  for  denne  min  Opfattelse,  er,  at 
just  de  af  vore  Søer,  som  rummer  flest  Lappedykkere  i  Regelen  er 
de  fiskerigeste.  Saaledes  var  Hornborgasjon  kendt  for  sin  Fiske- 
rigdom just  paa  det  Tidspunkt,  hvor  Lappedykkerne  var  aller  tal- 
rigst der.     Før  første  Vandspejlssænkning  af  denne  Sø,  har  jeg  selv 

ofte  været  Vidne  til,  at  en  Mand  paa  een  Dag  ved  Midtsomniertid 
fangede  100—150  Skaalpund  Gedde  eller  mere  i  sit  lille  Net.  En 
saadan  Fangst  er  vist  ikke  almindelig  i  Søer,  hvor  Lappedykkere 
og  andre  fiskeædeiide  Fugle  mangler. 

Selv  om  Lappedykkeren  virkelig  undertiden  æder  nogle  Fisk,  saa 
er  det  dog  bevist,  at  den  i  alt  Fald  i  visse  Søer  hovedsageligt  er- 
nærer sig  af  Vandinsekter  især  Vandbiller,  og  at  den  altid  fortærer 
en  stor  Mængde  af  disse.  Nu  er  Forholdet  imidlertid  saa,  at  disse 
Vandbiller  netop  er  de  Dyr,  som  væsentligt  æder  Fiskerogn  og  ny- 
klækkede Unger;  de  er  Vandets  Tigere  disse  store  Vandkalve,  som 
Lappedykkeren  med  Forkærlighed  fanger,  og  hvoraf  den,  sammen 
med   Fjer  af  sin  egen  Krop,  altid  har  Maven  fuld. 

Hvis  man  udsætter  en  Del  Fiskeyngel  eller  Rogn  i  et  Akvarium 
og  blot  slipper  en  eneste  Vandkalv  ud  deri,  vil  man  se,  at  denne 
paa  meget  kort  Tid,  oftest  paa  een  Dag,  æder  hvert  eneste  Æg  og 
dræber  hver  Unge.  Heraf  kan  man  faa  et  Begreb  om  den  Mængde 
Fiskerogn  og  Yngel,  der  tilintetgøres  af  disse  sædvanligt  talrigt  fore- 
kommende Biller. 

Det  er  ikke  min  Mening  med  det  her  sagte  at  gøre  mig  til  Tals- 
mand for  den  Opfattelse,  at  nævnte  Insekter  er  ødelæggende  for 
Fiskene.  Tværtimod  mener  jeg,  at  de  ofte  er  nødvendige  for  at  re- 
gulere den  overflødige  Mængde  af  Fisk.  Men  jeg  vil  hævde,  at  Lap- 
pedykkerne ved  at  æde  store  Mængder  af  disse  Rovinsekter  fuldt 
ud  yder  Erstatning  for  de  Tab,  som  Fiskemængden  muligt  kan  lide 
ved  dens  Angreb  paa  Fiskeyngel. 

Som  oven  for  sagt  er  Naturens  Husholdning  ikke  altid  saa  let 
at  forstaa  for  Mennesket;  men  saa  meget  ved  vi  og  forstaar  vi,  at 
hvert  Dyr  har  sine  Fjender,  og  at  disse  er  nødvendige  for  at  det 
hele  kan  regulere  sig.  Det  er  sandt,  at  Mennesket  kan  gribe  ind 
naar  det  gælder  vore  Husdyr  og  stundom  ogsaa,  naar  det  gælder 
større  vilde  Dyr;  men  Mennesket  kan  ikke  gribe  ind  og  bortfjærne 
alle  svage  og  sygelige  Individer  blandt  vore  Skoves  og  Vandes  Ind- 
byggere. 

Det  er  vel  kendt,  at  netop  de  Dyr,  som  har  de  fleste  Fjender, 
i  Reglen  formere,  sig  stærkest  og  vedligeholder  Bestanden  godt.  Et 
Eksempel  herpaa  er  Silden;  der  er  vel  næppe  noget  andet  Hvirvel- 
dyr, der  har  saa  mange  Fjender  som  Silden,  og  dog  findes  der 
næppe  nogen  anden  Fiskeart,  der  forekommer  i  saa  ufatteligt  stort 
Antal  som  denne.  Hvaler,  Delfiner,  Sæler,  Millioner  af  Fugle  og 
Fisk  lever  af  Sild  og  Myriader  af  lavere  Dyr  af  deres   Rogn. 

Nu  har  jeg  sagt,  hvad  jeg  ved  om  Lappedykkeren,  og  hvad  jeg 
selv  har  set.  Jeg  vil  betone,  at  jeg  ikke  har  sagt  hvad  jeg  tror; 
man  vilde  komme  Sandheden  nærmere  om  man  vilde  følge  dette 
mit  Eksempel;  i  Tilfælde,  hvor  man  tror  uden  at  vide,  bliver  man 
meget  ofte  bedraget.  .    P 

C.  R.  HENNICKE:  FVRTAAHNE  00  FUGLEBESKYTTELSE. 

(Ornithologische  Monatsschrift  1912,   Hefte  6). 

I  de  mørke  Foraars-  og  Efteraarsnætter  dræbes  der  som  bekendt 
store  Mængder  af  Trækfugle  ved  Fyrene,  idet  disse  tiltrækker  og 
blænder  Fuglene  paa  deres  Vandring.  I  mange  Tilfælde  knuses  de 
ved  at  flyve  mod  Fyrets  Ruder,  og  at  træffe  Foranstaltninger  derimod 
vil  vist  være  ret  vanskeligt,  hvorimod  det  efter  fleres  Iagttagelser 
ofte  hænder,  at  Fuglene  omkommer  af  den  Grund,  at  de  ganske 
simpelt  ikke  kan  finde  nogen  Hvileplads  paa  Fyret.  Ved  de  saa- 
kaldte  Drejefyr  skal  en  Mængde  Fugle  omkomme  paa  den  Maade, 
at  de  stadig  følger  den  vandrende  Lysstribe,  Fyret  rundt,  indtil  de 
udmattede  styrter  til  Jorden  eller  i  Bølgerne.  Der  er  i  de  senere 
Aar  gjort  en  Del  Forsøg  med  at  træffe  Forholdsregler,  der  kunde 
bevirke,  at  Trækfuglene  ikke  i  saa  stor  Mængde  dræbtes  ved  Fyrene, 
og  der  synes  særlig  i  Holland  at  være  opnaaet  gunstige  Resultater 
i  den  angivne  Retning.  Paa  Fyrtaarnet  ved  Terschelling  blev  der 
anbragt  riveformede  Træstel,  paa  hvilke  de  udmattede  Fugle  kunde 
hvile  sig,  og  det  viste  sig  virkelig,  at  disse  Træapparater  blev  taget 
i  Brug  i  stor  Maalestok,  naar  de  var  anbragt  paa  Steder,  der  blev 
oplyst  af  Fyrets  Straaler.  Senere  er  der  anbragt  lignende  Træstel 
paa  flere  af  de  hollandske  Fyr,  og  det  har  vist  sig,  at  Antallet  af 
de  ved  Fyrene  dræbte  Fugle  er  bleven  betydeligt  mindre  end  tid- 
ligere, hvorfor  der  sandsynligvis  vil  blive  indført  noget  lignende  ved 
forskellige  af  de  større  Fyr  ved  Tysklands  Kyster.  Forholdsreglerne 
bestaar  saaledes  i  Hovedsagen  i  at  anbringe  passende  Hvilesteder 
paa  Fyrets  Sider  saaledes,  at  de  ikke  hæmmer  Fyrets  Lysstyrke, 
men  dog  i  nogen  Grad  bliver  oplyst  af  dets  Straaler. 

P.JESPERSEN. 

EN  TUR  TIL  ROLD  SKOV. 


PETER  SKOVGAARD. 

Rold  Skov  har  for  min  Fantasi  staaet  som  noget  af  et  Even- 
tyrrige, Danmarks  største  Skov  med  sin  Beliggenhed  midt  i  Jyl- 
land og  med  sit  Dyreliv.  Jeg  har  hørt  en  Del  om  dette  Dyreliv 
og  selv  fablet  videre,  nu  vilde  jeg  se  det,  og  min  Hustru  og  jeg 
tog  derfor  en  3  Dages  Tur  dertil  fra  10 — 13  August.  Vi  skulde 
ikke  andet  end  se  Dyrelivet.  Vi  drog  ud  bevæbnede  med  Kikkert, 
Kamera  og  Skitsebog.    Resultatet  af  Turen  ses  nedenfor. 

Rold  Skov  er  Fællesnavnet  for  et  større  Skovkompleks,  hvoraf 
den  egentlige  Rold  Skov  kun  er  en  Del.  Denne,  Hesselholt  Skov, 
Storarden  Skov  og  flere  andre  Skove,  der  staar  i  umiddelbar 
Forbindelse,  omslutter  store  og  lille  Øxsø,  Mossø  og  flere  og 
støder  op  til  Madum  Sø;  endvidere  er  Ræbild  Bakker  delvis  om- 
sluttede. Der  er  Moser,  Enge  og  Aaer  i  den,  der  er  Løv-  og 
Naaleskov,  Højskov  og  Krat,  og  kun  2  Hovedforbindelsesveje 
gennemskærer  den,  nemlig  Langaa-Aalborgbanen  og  Kolding- 
Aalborgvejen,  saa  der  er  Betingelser  for  alt,  og  der  findes  da 
ogsaa  en  væsentlig  Del  af  de  Fugle,  hvoraf  der  ellers  kun  findes 
faa  i  Danmark. 

For  at  fuldstændiggøre  Billedet  har  jeg  ikke  udskudt  No- 
titserne om  de  enkelte  Dyr,  vi  traf  foruden  Fuglene.  Men  der 
er  vel  heller  ingen  saa  eksklusiv  Ornitolog,  at  han  fuldstændig 
overser  et  Pattedyr,  der  krydser  hans  Vej. 

1ste  Tur,  10  August. 

Turen  begyndte  Kl.  77-'  Form.,  gik  fra  Arden  St.  nordpaa 
til  lidt  Syd  for  Mosskov,  derfra  mod  Vest  langs  Øxsø,  videre  til 
Mørkeskov  Skovfogedhus,  herfra  ca.  2  km  i  NØ.  og  saa  tilbage 
i  SØ.  til  Arden,  som  vi  naaede  Kl.  6. 

Før  vi  kom  ind  i  Rold  Skov,  glædede  vi  os  over  flere  af  de 
vante  Landevejsfugle ;  nogle  Stilitser  (Cardiielis  elegans)  fløj  om- 
kring i  en  af  Landsbyens  Trækroner,  6 — 8  Toplærker  (Alaiida 
cristata)  lettede  efterhaanden  med  en  lille  Kvidren  og  søgte  ind 
paa  Markerne,  medens  vi  passerede.  En  enkelt  Gulspurv  (Em- 
beriza   citrinella)   sang    i    en    lav   Gran,    og    en    Flok  Rødirisker 

(Cdnnabina  linoUi)  fløj  livligt  k\'idrende  op  fra  en  Kartofl'elmark. 
Saa  naaede  vi  Skoven.  Gærdesmutten  (Troglodytes  parviihis)  var 
den  første,  der  lod  os  mærke,  at  Skoven  var  beboet,  men  snart 
efter  fløj  en  Bogfinke  (Fringilla  coelebs)  i  et  Par  Buer  langs 
Vejen  og  forsvandt  ind  mellem  Træerne.  Et  Musvitpar  (Par ns 
major)  havde  travlt  med  at  fodre  et  Kuld  forsultne  Unger.  Saa 
var  der  et  lille  Stykke  med  Graner,  og  herfra  som  fra  hvert 
Sted,  hvor  der  var  Graner,  hele  Turen  igennem  lød  Fuglekon- 
gernes (Regulus  cristatns)  Piben,  og  de  smaa  fornøjelige  Fugle 
saas  i  urolige  Bevægelser  rundt  mellem  Grenene.  En  Ringdues 
(Columba  paliimbus)  Kurren  lød  fjernt  og  dystert  mellem  Gra- 
nerne. Pludselig  lød  nogle  skarpe  Skrig  i  Nærheden;  vi  stand- 
sede og  lyttede,  og  efter  nogen  Søgen  saas  en  Flagspætte  (Den- 
drocopus  major)  entrende  op  ad  en  Granstamme  et  Stykke  inde. 

Det  havde  regnet  til  Morgen,  men  nu  skinnede  Solen  klart, 
og  selv  om  store  graa  Skyer  af  og  til  lagde  mørke  Toner  over 
Landskabet,  var  Hovedindtrykket  dog  friskt  og  sollyst. 

Der  gik  lidt  Tid,  hvor  ingen  nye  Fugle  viste  sig,  kun  uafla- 
delig Fuglekongernes  Piben,  og  flere  Flagspætter  enten  i  travl 
stødvis  Bestigen  af  Træerne  eller  i  lange  Kast  flyvende  fra  en 
Top  til  en  anden,  idet  de  et  Øjeblik  slog  med  Vingerne  for  saa 
et  længere  Stykke  Tid  at  fare  frem  som  en  Torpedo  med  Vin- 
gerne tæt  til  Kroppen. 

Nu  saas  atter  en  Mejse  i  Beskæftigelse,  men  dens  Stemme 
var  en  anden,  og  ved  nærmere  Eftersyn  viste  det  sig  ogsaa  at 
være  en  Sortmejse  (Pams  ater),  som  snart  under  snart  over  en 
Gren,  stadigt  smaapippende,  jagede  Insekter,  Men  de  store  Fugle, 
som  jo  vor  Rejse  særlig  gialdt,  lod  vente  paa  sig.  Vi  havde 
allerede  drejet  af  ind  imod  store  Øxsø,  før  den  første  Musvaage 
(Buteo  viilgaris)  viste  sig  i  det  fjerne.  Kikkerten  kom  frem,  men 
alt  flød  hen  i  Lys  mod  Sommerhimlen.  Musvaagen  forsvandt 
snart  bag  de  nærmeste  Grantoppe,  men  lidt  efter  viste  hele  4 
sig  paa  en  Gang,  langsomt  svævede  de  i  store  Kredse  tæt  over 
vore  Hoveder.  Det  saa  ud  til  at  være  unge  Fugle.  Farverne 
tegnede  sig  tydeligt  paa  Undersiden  af  Vingerne,  det  mørke  og 
det  lyse  i  dejlige  bløde  og  varme  Farver.  Fuglene  svævede  bort, 
og  vi  fortsatte  mod  Bredden  af  Søen. 

Paa  Afstand  saa  vi  nogle  Vandfugle  flyve  lavt  over  Lyngen 
og  kaste  sig  nær  Kysten,  hvilke  saa  vi  ikke  nu,  og  før  vi  naaede 
nær  Bredden,  blev  vi  atter  opmærksomme  paa  en  Rovfugl,  hvis 

Vinger  var  længere  og  spidsere  end  Musvaagens;  den  slog  mere 
med  Vingerne  og  bøjede  Spidsen  af  dem  mere,  naar  den  brugte 
dem.  Den  kom  nærmere,  og  i  Kikkert  saas  tydeligt  dens  lyse 
Bug,  der  havde  et  let  Skær  af  blaat  —  det  var  en  Duehøg 
(Astiir  paliimbariiis).  To  Fugle,  som  kredsende  fulgte  den  i  nogen 
Afstand,  kom  ikke  nær  nok  til,  at  vi  kunde  se,  om  det  var  dens 
Unger  eller  af  en  anden  Art.  De  fulgte  og  forsvandt  sammen 
med  Høgen  over  Skoven. 

Vi  kom  efterhaanden  Søen  paa  nært  Hold,  nær  nok  til  at  have 
Fornøjelse  af  i  Kikkert  at  se  paa  nogle  Ænder,  der  laa  i  den 
vestlige  Udløber  af  Søen,  men  paa  den  modsatte  Bred.  Det  var 
Stokænder  (Anas  boscas),  unge  Fugle,  en  Snes  Stykker.  De  var 
ikke  helt  glade  ved  vor  Ankomst  og  roede  mod  Vest  bort  fra 
det  Punkt,  vi  nærmede  os  til. 

Pludselig  lettede  en  Flok  Ænder  fra  den  nærmeste  Bred  — 
en  Sværm  kunde  jeg  fristes  til  at  sige,  saaledes  virkede  de  ved 
deres  pludselige  Tilsynekomst  og  med  det  mægtige  Sus  af  de 
mange  Vinger;  der  var  dog  næppe  mere  end  200.  De  trak  bort, 
nærmede  sig  et  Par  Gange,  og  vi  fik  Lejhghed  til  nøje  at  be- 
tragte deres  karakteristiske  Flugt  i  den  skraa  Stilling  med  de 
hurtige  Vingeslag.  De  kastede  sig  noget  længere  ude  i  Søen,  og 
der  blev  Ro.  Der  fløj  endnu  2  Fugle,  som  nok  var  bleven  vakt 
ved  Ændernes  Uro,  men  ikke  var  faldet  til  Ro  med  dem,  det 
var  Fiskehejrer  (Ardea  cinereaj.  De  fløj  bort  over  Søen,  idet  de 
udstødte  nogle  hæse  Skrig.  Længst  borte  paa  Søen  laa  nogle 
Maager,  og  enkelte  fløj  omkring,  men  hvad  Art  de  tilhørte,  kunde 
vi  ikke  se,  kun  de  hvide  Fugle,  der  vuggede  paa  Bølgerne. 

Søens  Bred  var  udhulet,  ^A  m  høj,  og  den  flade  Bund  skraa- 
nede  jævnt  op  i  en  lille  tør  Kant,  som  dannede  Hulningens 
Bund.  Der  var  rart  for  Ænderne,  Skjul  for  nysgerrige  Øjne,  Læ 
for  Fralandsvind,  Vand  og  Føde  lige  ved  Haanden.  Føden,  de 
gule  Aakanders  Blade,  groede  i  Søens  vestlige  Udløber,  og  en 
Mængde  afgnaskede  Blade  laa  paa  den  smalle  Forstrand;  der 
laa  ogsaa  en  Del  Dun  og  Fjer  som  Vidne  om,  at  her  holdt 
Ænderne  meget  til.  Men  Ænder  ser  man  jo  saa  tidt,  og  vi 
hastede  videre  mod  Skovens  Dyb  for  at  se  mere. 

Vor  Graadighed  blev  dog  foreløbig  ikke  tilfredsstillet.  Det 
begyndte  at  regne,  og  det  blev  ved  at  regne,  det  trak  sammen 
til  Torden.  Vi  saa  en  Rødkælk  (Erithaciis  rnbeciila),  det  vil  sige, 
den    saa   først   os   og   gav   sig  til   at  klage  ynkeligt  over  et  eller 

andet,  om  det  var  det  daarlige  Vejr,  eller  at  vi  gik  paa  dens 
Enemærker,  ved  jeg  ikke,  men  dens  Klage  røbede  den,  og  vi 
fik  den  at  se,  selv  om  den  gjorde  sit  bedste  for  at  smutte  bort 
bag  Træstammer  og  andet.  Saa  blev  det  rigtigt  Tordenvejr  med 
Skylregn  og  Huldren,  der  næsten  ikke  vilde  tage  Ende,  og  dog 
fik  Solen  Overliaand,  inden  vi  naaede  Aalborgvejen. 

Ved  Udkanten  af  en  aaben  Plads  laa  et  Skovfogedhus,  og 
udenfor  gik  en  Mand,  det  var  øjensynlig  Skovfogden.  Jeg  tænkte 
mig  Muligheden  af,  at  han  vidste  noget  om,  hvor  de  større 
Fugle  holdt  til.  Jo,  han  vilde  nok  ud  med  Sproget  og  vidste  da 
ogsaa  Besked  med,  hvad  jeg  spurgte  om.  Den  sorte  Stork,  den 
var  bleven  set  for  nylig  flyvende  til  en  eller  anden  Mose,  hvis 
Navn  jeg  ikke  rigtig  fik  fat  paa,  og  dens  Rede,  jo  han  kendte 
hele  to  og  beskrev  Stederne,  hvor  de  var,  baade  paa  mit  Kort, 
paa  hans  eget  Skovkort  og  til  Overflod  ved  at  beskrive  Vejen 
med  dens  Sving,  og  hvilke  Træsorter  man  passerede  paa  det 
sidste  Stykke.  Og  han  kom  rigtig  i  Gang,  fortalte  om  en  Ravne- 
rede lige  i  Nærheden,  hvori  der  havde  været  Unger  i  Aar;  om 
Duehøgen,  som  tog  hans  Høns,  og  om  en  Kongeørn,  han  havde 
været  med  til  at  skyde  i  Grib  Skov  med  et  Vingefang  paa  3\/2 
Alen.  I  Rold  Skov  havde  han  ingen  Ørn  set,  hvilket  skuffede 
mig,  derimod  havde  han  set  Glente,  men  troede  ikke  at  den 
byggede  i  Skoven.  Naa,  vi  var  kommet  for  selv  at  se  Fuglene 
og  gik  derfor  videre,  lagde  Vejen,  saa  vi  fik  alt  det,  han  beskrev, 
at  se  og  dog  kom  nærmeste  Vej  hjem :  altsaa  først  Ravnereden, 
den  var  jo  tom,  men  det  var  dog  en  Ravnerede,  højt  oppe  i  en 
Grenkløft  i  en  Bøg,  der  stod  temmelig  frit;  saa  videre  til  den 
sorte  Storks  Rede.  Den  første  Rede  sad  højt  oppe  ligesom  Ravne- 
reden ogsaa  i  en  Bøg,  men  ikke  frit.  Medens  vi  havde  lejret  os 
i  Nærheden  for  at  betragte  Reden,  hørte  vi  en  Spurvehøg  (Astur 
iiisns)  skrige  i  Nærheden,  vi  fik  den  da  ogsaa  at  se  i  nogen  Af- 
stand, idet  den  fløj  over  en  Dal  med  Graner.  Der  var  intet 
Alfald  i  Nærheden  af  Storkereden,  men  lidt  borte  laa  en  Fjer, 
og  en  stor  sort  Fugl  fløj  op  fra  et  Træ  i  nogen  Afstand.  Stor 
og  sort  var  den,  men  hvilken  blev  ikke  afgjort,  og  vi  gik  videre 
til  den  anden  Storkerede.  Undervejs  (der  var  en  Times  Gang) 
lød,  som  tidligere,  nogle  klare  Skrig.  Vi  var  straks  klar  over,  at 
det  var  en  Spætte,  men  denne  Gang  var  det  en  Grønspætte 
(Piens  viridis).  Den  satte  sig  i  Toppen  af  en  høj  Gran  lige  i 
Nærheden,  lige  over  en  Klump  Grankogler,    som  den  faldt  godt 

sammen  med;  der  sad  den  saa  og  strakte  sin  Hals  og  kiggede 
sidelængs  ned  paa  os,  saa  stak  den  sit  spidse  Næb  lige  i  Vejret, 
saa  sig  om  og  forsvandt  pludselig  uden  en  Lyd. 

Vi  naaede  den  anden  Storkerede,  den  var  ogsaa  i  en  Gren- 
kløft i  Bøg,  en  mægtig  Hoben  Kviste.  Der  var  Skarn  under 
og  nogle  afpillede  Fjerskeder,  saa  den  var  enten  eller  havde  i 
hvert  Fald  været  beboet  i  Aar.  De  store  Fugle  viste  sig  ikke 
meget  efter  Regnen,  om  det  maaske  var  Dagstiden  ved  jeg  ikke, 
dog  fik  vi  den  sorte  Stork  (Ciconia  nigra)  at  se,  inden  vi  forlod 
Skoven,  hele  2  Eksemplarer  paa  en  Gang.  De  fløj  op  fra  en 
lille  Skovmose  tæt  ved  Vejen,  men  forsvandt  hurtigt  mellem 
Træerne.  De  saa  ikke  ud  til  at  være  sky,  den  ene  i  hvert  Fald 
ikke;  den  forsøgte  et  Par  Gange  at  sætte  sig,  men  Grenene,  den 
prøvede,  var  for  tynde  og  raadne  og  brast  under  den,  og  saa 
fløj   den  langsomt  ind  mellem  Træerne. 

Da  vi  naaede  Landsbyen,  saa  vi  en  Mængde  unge  Graaspurve 
(Passer  domesticiis)  gaa  til  Ro  i  et  stort  Æretræ,  en  Grønirisk 
(Ligiiriniis  chloris)  kvidrede  sin  Aftensang,  en  Landsvale  (Hirundo 
nistica)  fløj  lavt  over  Vejen,  og  en  Solsort  (Tiirdiis  merula) 
hoppede  inde  i  en  Have. 

2den  Tur,  1  1   August. 

Det  havde  skylregnet  hele  Natten,  alt  var  vaadt,  men  Solen 
straalede  nu  klart,  saa  vi  ventede  os  meget  af  Dagen. 

Vejen  til  Skoven  bød  omtrent  paa  det  samme  som  sidste 
Dag:  Graaspurv,  Landsvale,  Toplærke,  Rødirisk,  Gulspurv  og  af 
ny  et  Par  Sanglærker  (Alaiida  arvensis),  som  fløj  op  fra  en 
Pløjemark. 

Vi  gik  til  at  begynde  med  samme  Vej  som  sidst,  men  fra 
Mosskov  St.  gik  vi  nordpaa  gennem  Mosskov  til  Hellumtved, 
derfra  Øst  om  Langnæs  Mose  og  Storarden  Skov  og  hjem  langs 
dennes  Udkant. 

Straks,  da  vi  kom  ind  i  Skoven,  skræmte  vi  et  Par  Raadyr 
op,  de  saa  et  Øjeblik  paa  os,  forsvandt  saa  i  lange  Spring. 
Grenene  knækkede  under  deres  rappe  Fødder,  og  deres  røde 
Dragt  saas  længe  mellem  de  slanke  Bøgestammer.  Da  de  ikke 
saas  mere,  røbede  Spætternes  Skrig  Retningen  for  deres  Flugt. 

1  Toppen  af  en  stor  Bøg  legede  nogle  Solsorter  i  Solen  og 
rystede  hele  Byger  af  store  Draaber  ned  paa  Skovbunden. 
Gærdesmutterne   havde   stadig  travlt  inde  i  Krattet,  og  en  Rød- 


kælk  hoppede  ud  paa  en  Solplet  og  snappede  el  Insekt.  Et 
Øjeblik  efter  hørte  vi,  at  Insektet  havde  fundet  Vej  ind  i  Gabet 
paa  en  forslugen  Rødkælkunge,  der  sad  i  en  lille  Gran  og  ven- 
tede paa  Udbyttet  af  Forældrenes  Jagt. 

Mejser  var  der  mange  af,  alle  Vegne  hørte  man  deres  Skrigen. 
Ringduerne  fløj  op  med  klaprende  Vingeslag  og  forsvandt  saa 
lydløst  over  Trætoppene.  En  Krage  (Corviis  vornix)  skræppede 
fra  et  Træ  langt  borte  ])aa  den  anden  Side  af  Øxsø.  En  Mus- 
vaageunge  skreg  inde  mellem  Bøgene,  ellers  var  der  mærkværdig 
faa  Fugle. 

Turen  gik  videre,  stadig  ingen  ny  Fugle,  kun  Gentagelser  af 
dem,  vi  tidligere  havde  set,  og  det  var  lige  meget  om  vi  fra 
aabne  Steder  kiggede  i  Sky  eller  blandt  Stammer  saa  ind  i  Tyk- 
ningen. Et  Sted  paa  en  Skoveng  gik  et  Par  smaa  Raadyr  frede- 
ligt omkring  i  Udkanten  af  et  Bregnekrat.  En  Landsvale  fløj 
henover  Grantoppene. 

Paa  en  Skraaning  i  den  sydlige  Udkant  af  Storarden  Skov 
fløj  en  Gøgemoder  (Sylvia  ciirnica)  ud  af  et  lille  Enebærkrat, 
den  advarede  en  anden,  som  saa  et  Øjeblik  senere  fløj  ud.  Et 
Par  Skovskader  (Garrulus  glandaruis)  skrattede  i  en  lille  Træ- 
gruppe lidt  ude  paa  Marken. 

3 die  Tur. 
Samme  Dags  Aften  fra  5^/2 — 7\2.    De   fleste   Fugle  var  gaaet 
til   Ro,   kun   Spætterne  skreg,   og  Gærdesmutterne  hoppede  om 
paa  en  væltet  Stamme,   ellers  saas  kun  nogle  Raa-  og  DaadjT. 

4de  Tur,  12  August. 

Turen  begyndte  Kl.  7  og  varede  til  Kl.  4.  Vejret  som  fore- 
gaaende  Dag. 

Paa  Landevejen  saas  enkelte  af  de  sædvanHge:  Sanglærke  og 
Gulspurv,  og  en  Flok  Bogfinker  fløj  fra  en  Have  op  i  de  nær- 
meste Grantræer,  hvor  de  saa  sad  og  brystede  sig  i  Solen. 

I  Skoven  var  F'uglelivet  tilsyneladende  rigere,  ikke  paa  Arter, 
men  paa  Individer,  alle  Vegne  peb  det  og  pippede.  Det  var 
Smaafuglene,  der  muntrede  sig,  de  store  Fugle  viste  sig  slet  ikke. 
Mejserne  var  der.  Musvit  og  Sortmejse,  Fuglekongen,  Rødkælk 
og  Gærdesmutte. 

Turen  gik  til  en  Afveksling  ind  i  selve  Rold  Skov.  Den  ene- 
ste Forskel  var  dog  kun  Navnet,  thi  Træsorterne  var  de  samme 

og  Karakteren  ligesaa,  maaske  var  den  lidt  mindre  befærdet.  Her 
saa  vi  en  Flok  Halemejser  (Acredula  caiidata)  i  Solsiden  af  et 
Grankrat;  hvor  mange  der  var,  var  umuligt  at  afgøre,  men  der 
var  mange  unge  og  gamle,  ogsaa  nogle  andre  Mejser,  Sortmejse 
og  Sumpmejse  (Pams  palnstris)  og  Fuglekonger  havde  sluttet 
sig  til  Flokken,  men  mest  Halemejser.  Overalt  vrimlede  de  oppe 
og  nede  fra  Gren  til  Gren.  Paa  faa  Alens  Afstand  kunde  de 
pludselig  sidde  stille  og  betragte  os  et  Øjeblik  for  saa  atter  at 
tage  fat  paa  deres  muntre  Jagt.  Flokken  trak  langsomt  videre, 
og  vi  gik  en  anden  Vej.  Der  saa  vi  en  lille  Træløber  (Certhia 
familiaris)  paa  Bøgestammerne,  og  en  Hare,  der  troede  sig  ube- 
mærket, blev  siddende  ganske  stille  ikke  2  Skridt  borte;  næppe 
var  vi  dog  standsede,  før  den  satte  bortover,  det  bedste  den 
havde  lært. 

Vi  kom  atter  til  et  Grankrat,  her  saa  vi  2  Spætmejser  (Sitta 
enropæa)  og  fik  et  Par  Sortmejser  paa  særlig  nært  Hold.  Den 
store  hvide  Nakkeplet  dominerede  stærkt  i  de  mørke  Omgivel- 
ser, særlig  naar  den  lille  Fugl  hang  under  en  Gren  lidt  oppe 
og  netop  vendte  Rygsiden  til. 

I  Farsø  laa  en  halv  Snes  Ænder;  de  havde  ikke  bemærket 
os  og  nød  rigtig  Solskinnet,  pudsede  sig  og  baskede  med  Vin- 
gerne. Da  vi  gik  videre  frem,  gled  de  langsomt  hen  over  det 
spejlblanke  Vand  med  Kølvandet  som  en  hvid  Stribe  efter  sig. 
De  lettede  og  fløj  bort;  vi  passerede  Aalborgvejen  og  gik  ind  i 
en  Del  af  Skoven,  som  bar  Vidnesbyrd  om  meget  lidt  Kultur. 
Grene  og  Kviste  dækkede  Skovbunden,  Stammer  stod  døde  og 
dækkede  med  Lav  og  Mos.  Mørkt  var  der  under  de  forkrøblede 
Bøge,  ikke  meget  Liv,  ingen  Vej  eller  Sti.  Et  Par  Daadyr  kom 
intet  anende  ind  imod  os,  men  satte,  da  de  opdagede  os,  i  fuld 
Fart  ind  i  Skoven.  Ned  imod  Engen  ved  Jagthuset  blev  der 
lysere,  her  var  ogsaa  mere  Liv.  En  Flok  Solsorter  fløj  op  fra 
et  Krat  med  Hindbærbuske.  En  Flagspætte  fløj  over  til  en 
Klynge  enligtstaaende  Fyrretræer;  heri  var  et  Spættehuggested 
med  en  stor  Dynge  Fyrrekogler  under.  En  Mængde  Graaænder 
fløj  op  fra  Søen  midt  i  Engen,  men  intet  nyt.  Vejen,  vi  gik 
hjem  ad,  var  karakteristisk  ved  sine  mange  kæmpestore  Myre- 
tuer. I  Udkanten  ved  Byen  Rold  var  et  Par  Skovskader  og 
udenfor  paa  en  Pløjemark  en  Flok  Raager  (Corviis  fnigilegus) 
med  enkelte  Krager  iblandt.    Paa  Telefontraadene  sad  Gulspurv 

og   Bomlærke  (Emberiza  miliaria)  og  i   en    Have  en  graa  Flue- 
snapper (Miisvivapa  grisola). 

Turen  var  forbi,  Æventyrringen  om  Rold  Skov  brudt.  Vi 
havde  set  meget,  men  mere  var  der  vel  nok  paa  bedre  Aars- 
tider.  Vi  var  ikke  lige  heldige  hver  Dag,  og  det  vil  vel  gaa  andre 
ligesaa.  Men  at  de  store  Fugle  var  der,  fik  vi  Vidnesbyrd  om, 
og  vi  maa  haabe,  at  de  ogsaa  stadig  bliver  bevarede  for  den 
danske  Fugleverden. 


EN  RØDKÆLK  (ERITHACUS  RUBECULA)  I  HUSET. 


c.  RUBOW. 

I  December  1911  fik  vi  en  Rødkælk  foræret  af  en  af  vore 
Bekendte,  der  boede  i  Taarbæk,  og  som  havde  faaet  to  saadanne 
Fugle  ind  i  sin  Stue.  Den  manglede  Tæerne  paa  den  ene  Fod. 
Den  blev  sluppen  løs  i  Dagligstuen,  fandt  sig  straks  til  Rette  og 
gik  i  Gang  med  at  spise.  Vi  fodrede  den  med  Myreæg  og  Melorme, 
og  selv  fandt  den  Krummer,  særligt  paa  Spisebordet  efter  Maal- 
liderne,  hvor  den  ogsaa  tog  for  sig  af  andre  Ting;  Sandkage 
holdt  den  meget  af.  Vi  fik  den  dog  ikke  rigtig  tam,  fordi  vi 
paa  et  enkelt  Punkt  behandlede  den  forkert.  Vi  ønskede  nemlig 
at  beholde  den  i  Huset  til  om  Foraaret  og  ansaa  det  derfor  for 
nødvendigt  at  sætte  den  i  Bur  om  Aftenen,  fordi  Vinduerne  i 
Dag-Opholdsstuerne  hver  Morgen  under  Rengøringen  blev  lukket 
op.  Den  blev  derfor  lokket  ind  i  et  Bur  om  Aftenen  ved  Hjælp 
af  Melorme,  men  den  blev  snart  klog  paa,  at  saa  var  den  fanget, 
og  vilde  ikke  mere  ind  i  Buret.  Saa  fangede  vi  den  om  Aftenen 
ved  at  slukke  Lyset  i  Stuen,  og  derefter  tage  den,  hvor  den 
havde  sat  sig  til  Ro.  Men  ogsaa  dette  blev  den  klog  paa,  og 
var  saadan  paa  sin  Post,  naar  Lyset  blev  slukket,  at  det  tilsidst 
ikke  var  muligt  at  fange  den  selv  i  fuldstændigt  Mørke.  Saa 
prøvede  vi  andre  Maader,  men  Resultatet  blev,  at  den  blev  saa 
mistænksom,  at  det  ikke  var  muligt  at  fange  den.  Den  blev  saa 
lukket  ud  paa  en  Glasveranda,  hvor  der  var  nogle  Musvitter, 
Bogfinker  og  Irisker.  Herfra  kom  den  jævnlig  ind  i  Dagligstuen. 
Meget  tidlig  om  Foraaret  forsvandt  den  ud  ad  en  aabentstaaende 
Dør  og  viste  sig  ikke  igen  trods  den  udsatte  lækre  Mad. 

En  Regnvejrsdag  i  Slutningen  af  November  eller  Begyndelsen 
af  December  1912  kom  en  Rødkælk  ind  i  Forstuen  i  min  Villa 
paa  Strandvejen,  da  under  Rengøring  Døren  stod  aaben.  Pigerne 
lukkede  Døren,  fangede  den,  satte  den  i  et  stort  Bur  og  bragte 
den  op  i  Soveværelset  for  at  glæde  Husmoderen,  der  var  senge- 
liggende.   Den   fløj    ikke  meget  mod  Tremmerne,   men  begyndte 


hurtigt  at  spise.  Da  jeg  kom  hjem  om  Aftenen,  sad  den  rolig 
og  fornuftig  paa  Pinden  i  Buret.  Jeg  lukkede  den  ud,  den  fandt 
sig  hurtigt  tilrette  i  Værelset  og  valgte  sig  en  Soveplads  paa 
Kanten  af  et  Svampenet,  —  heldigvis  med  Halen  udenfor.  Næste 
Dag  gik  den  med  Husmoderen  ned  i  Dagligstuen,  og  da  jeg  om 
Aftenen  kom  hjem,  blev  jeg  modtaget  med  den  overraskende 
Meddelelse,  at  den  allerede  var  saa  tam,  at  den  kort  forinden 
havde  fulgt  Husmoderen  fra  Stuen  op  paa  første  Sal.  Jeg  kom 
vist  til  at  sige  noget  om  »Vrøvl«  eller  lignende,  men  Moderen, 
Børnene  og  Pigerne  bedyrede,  at  det  var  sandt,  saa  jeg  maatte 
holde  Tvivlen  inde.  I  Løbet  af  Aftenen  opdagede  jeg  dog  Hem- 
meligheden. Vi  havde  elektrisk  Lys,  og  naar  vi  gik  ud  af  Stuen 
og  samtidig  slukkede  Lyset,  saa  gik  Fuglen  ind  i  næste  Stue, 
hvor   der  var  Lys.     Det  var   det,   der  var  sket,   da  Husmoderen 


154 

gik  fra  Stueetagen  op  paa  1ste  Sal.  Heraf  benyttede  vi  os  til 
hver  Aften  at  faa  den  lokket  med  op  i  Soveværelset. 

Da  vi  havde  haft  den  et  Par  Uger,  var  den  en  Formiddag 
forsvunden,  smuttet  ud  ad  en  aaben  Dør  trods  al  Paapasselig- 
hed.  Det  var  forfærdelig  trist,  thi  Husmoderen  havde  adopteret 
den  som  et  nyt  lille  Barn.  Hun  gav  sig  til  at  græde,  og  da 
Børnene  saa,  at  Moderen  græd,  saa  græd  Børnene,  og  da  Pigen 
saa  at  Børnene  græd,  saa  græd  Pigen.  Imidlertid  mandede  de 
sig  op  til  Daad  og  besluttede  at  forsøge  paa  at  fange  den  igen, 
—  en  rørende  Sangvinskhed,  som  et  Mandfolk  næppe  havde 
været  i  Besiddelse  af.  Med  Melormeglasset  i  Haanden  —  og 
Glasset  havde  heldigvis  et  stærkt  skinnende  Laag  —  gik  Mo- 
deren ud  i  Haven  og  kaldte  indsmigrende  »Bi,  Bi«.  Lidt  efter 
hørte  hun  en  Rødkælks  Stemme  fra  en  Have  paa  den  anden 
Side  Vejen,  og  efter  et  Par  Minutters  Kalden  kom  2  Rødkælke 
flyvende.  Verandadøren  blev  lukket  op,  Melorme  kastet  udenfor 
og  indenfor  Døren,  Fuglen  hoppede  efter  Melormene,  Døren 
blev  lukket,  og  den  forlorne  Søns  Tilbagekomst  blev  hilst  med 
Jubel.  Da  jeg  kom  hjem  om  Aftenen  og  fik  den  glædelige  Med- 
delelse, var  jeg  saa  dum  at  spørge,  om  de  var  vis  paa,  at  det 
var  det  rigtige  Barn,  de  havde  faaet  tilbage,  —  uh,  hvor  de  for- 
agtede mig;  iModeren  sagde,  hun  kendte  dens  trofaste  Blik. 

Den  blev  tammere  og  tammere,  tog  snart  Melorme  af  Haan- 
den, dog  vilde  den  ikke  blive  siddende  paa  Haanden,  den  snup- 
pede kun  Ormen  og  fløj  straks  væk  med  den. 

Vi  lægger  Korn  og  Brød  ud  til  Fuglene  om  Vinteren,  saa 
der  var  livligt  Fuglebesøg  paa  et  Foderbrædt  udenfor  Daglig- 
stuevinduet. Den  interesserede  sig  dog  ikke  meget  for  disse 
Fugle,  undtagen  naar  der  var  en  Rødkælk  imellem.  Den  kunde 
høre  dens  Stemme  længe  før  vi  Mennesker,  og  man  kunde  straks 
se  paa  den,  naar  der  var  en  Rødkælk  i  Nærheden.  Den  fløj 
hen  i  Vindueskarmen,  rejste  sig  paa  sine  lange  Ben,  Halsen  blev 
strakt,  Fjerene  lagt  tæt  ind  til  Kroppen  og  den  udstødte  høje 
Skrig.  Naar  de  saa  fik  Øje  paa  hinanden,  begyndte  der  en  hid- 
sig Flagren  og  Kamp  paa  hver  sin  Side  af  Ruden,  idet  de  begge 
skreg  op  og  synes  at  være  rasende  paa  hinanden.  Den  udven- 
dige blev  først  ked  af  Kampen  eller  Legen  og  fløj  bort,  hvor- 
efter vor  kilede  til  et  Vindue  i  en  anden  Stue  for  at  se  efter 
Kammeraten  eller  Fjenden  der. 

Naar  undtages  den  første  Dag,   da  den  blev  fanget,   fløj  den 

aldrig  mod  Ruden  for  at  komme  ud.  At  se  sig  selv  i  Spejl 
gjorde,  mærkeligt  nok,  næsten  intet  Indtryk  paa  den,  den  stud- 
sede lidt  første  Gang,  men  interesserede  sig  ellers  ikke  for  sit 
Spejlbillede. 

I  Begyndelsen  af  Januar  blev  den  ked  af  at  sove  paa  Svampe- 
nættet  og  foretrak  Gardinstangen  for  nogle  Nætter.  Men  saa 
kom  der  en  sær  Uro  over  den  om  Aftenen  ved  Sengetid,  den 
kunde  ikke  finde  noget  Sted,  der  behagede  den  til  Soveplads. 
Samtidig  var  det  Maaneskin,  og  da  vi  ikke  havde  rullet  ned  i 
Soveværelset,  fløj  den,  naar  der  blev  slukket,  til  Vinduet  —  mod 
Lyset.  Men  da  den  vedblev  at  flagre  om  i  Mørket,  maatte  vi 
fange  den  og  sætte  den  ind  i  et  tilstødende  lille  Skabsværelse, 
hvor  den  satte  sig  paa  Vinduestværsprossen  og  vistnok  den  me- 
ste Tid  saa  ud  i  den  af  Maanen,  Sneen  og  en  Lygte  paa  Vejen 
oplyste  Nat.  Den  var  i  hvert  Fald  om  Formiddagen,  naar  den 
kom  ned  i  Daghgstuen  —  den  var  om  Morgenen  meget  ivrig 
efter  at  flyve  derned  —  søvnig,  og  satte  sig  til  at  sove  et  Par 
Timer  paa  Gardinstangen  eller  paa  Kanten  af  en  Læderfotografi- 
ramme,  der  var  Yndlingssiddeplads  for  den.  Vi  lærte  snart  at 
lokke  den  ind  i  Skabsværelset,  ved,  efter  at  have  slukket  i  So- 
veværelset, at  sætte  et  tændt  Lys  ind  i  det  andet  Værelse. 

Den  21  Januar  blev  den  ringet  med  Overlærer  H.  Chr.  C. 
Mortensens  Ringe;  den  maatte  have  en  paa  hver  Fod,  fordi 
Ringene  var  saa  smaa,  at  der  kun  kunde  staa  Navnet  paa  den 
ene  Ring  og  Adressen  paa  den  anden.  M.  havde  bedt  os  iagt- 
tage, om  de  generede  Fuglen,  og  det  gjorde  de  unægteligt  i  Be- 
gyndelsen. Straks  da  den  havde  faaet  dem  paa,  satte  den  sig 
til  at  betragte  disse  Prydelser,  saa  begyndte  den  at  pille  ved 
dem  med  Næbet  og  vilde  hale  dem  af.  Den  fik  »Hanetrit«  paa 
begge  Ben  og  fløj  med  Besvær,  hvilket  vel  nok  var  Hysteri. 
Humøret  mistede  den,  den  holdt  op  at  kvidre  og  saa  virkelig 
nedbøjet  ud.  Familien  syntes,  det  var  forfærdelig  Synd,  og  for- 
langte, at  jeg  skulde  tage  Ringene  af  igen,  men  det  turde  jeg 
slet  ikke  indlade  mig  paa;  det  havde  været  vanskeligt  nok  at 
faa  dem  klemt  sammen,  da  jeg  ikke  turde  bruge  Tang,  af  Frygt 
for  at  den  smalle  Ring  skulde  smutte  i  Tangen,  hvorved  sik- 
kert Benet  var  brækket.  Den  spiste,  drak  og  badede  som  sæd- 
vanlig. En  Uges  Tid  eller  to  efter  begyndte  den  dog  at  synge 
lidt  igen  og  var  snart  helt  normal. 

Den  blev  fodret  med  Universalfoder  (mest  Myreæg)  og  fik  en 

6 — 8  Melorme  om  Dagen.  Den  holdt  meget  af  haarde,  hjemme- 
bagte Kager,  mere  end  af  Myreæg.  Det  var  mig  selv,  der  serve- 
rede den  disse  Kagekrummer  paa  mit  Arbejdsbord,  og  hver 
Aften,  naar  jeg  efter  Middag  satte  mig  tilrette  i  min  Stol,  kom 
den  ind  for  at  kræve  sin  Lækkerbisken.  Glemte  jeg  den,  hoppede 
den  nærmere  og  nærmere  til  mig  paa  Bordet  eller  flagrede  tæt 
forbi  mit  Ansigt.  Naar  den  lille  Bunke  Krummer  blev  lagt  paa 
Bordet,  spiste  den  lidt  af  dem  og  satte  sig  derefter  til  Rette  paa 
Ryggen  af  en  bestemt  Stol,  hvor  den  sad  ganske  stille  og  iagt- 
tog det  store  Dyr,  der  kunde  sidde  saa  længe  stille  med  en  Bog 
for  Ansigtet,  —  det  kan  maaske  ogsaa  være,  at  det  var  med 
Krummerne  den  holdt  Øje.  Med  Mellemrum  fløj  den  hen  og 
tog  sig  et  lille  Foder  af  disse. 

Den  synes  at  holde  af  Musik;  Violinspil  og  livlig  Pianomusik 
paa  de  høje  Toner  faar  den  til  at  kvidre.  Selskaber  holdt  den 
ikke  af,  saa  blev  den  sky  og  satte  sig  op  paa  Gardinstangen. 
Megen  Morskab  vakte  det  en  Aften  hos  nogle  Gæster,  at  de  saa 
den  liste  ud  af  Dagligstuen  og  hoppe  op  ad  Trappen  til  Sove- 
værelset for  at  gaa  til  Ro.  Naar  den  saa  en  Kat  ude  i  Haven, 
fik  den  en  frygtelig  Skræk,  udstødte  gennemtrængende  Skrig  og 
flagrede  rundt  i  Stuen.  Første  Gang  fløj  den  hen  i  Hovedet  paa 
Husmoderen,  hun  mente,  det  var  for  at  advare  hende  mod  den 
frygtelige  Fare.  Den  blev  ogsaa  bange,  naar  den  saa  Duerne 
sætte  sig  paa  Foderbrædtet,  men  disse  vænnede  den  sig  dog  lidt 
til.  Husmoderen  holder  sin  Haand  over  Edderkopperne  i  Huset, 
de  er  jo  mindst  lige  saa  heldbringende  som  Lykkeskillinger, 
men  Rødkælken  syntes,  de  egnede  sig  bedst  som  Spisevarer;  jeg 
saa  den  en  Aften,  da  den  sad  oppe  under  Loftet,  fare  ned  i  en 
mørk  Krog  af  Værelset,  hvor  der  krøb  en  stor  Korsedderkop, 
og  med  lidt  Besvær  fik  den  den  slugt.  —  Efter  et  Par  Maaneders 
Forløb  blev  den  ked  af  at  sove  i  Skabsværelset  og  satte  sig  i 
Tide  til  Rette  paa  Svampenettet.  Naar  Husmoderen  om  Aftenen 
ved  Sengetid  begyndte  at  vaske  sig,  tog  Fuglen  sig  ogsaa  et 
grundigt  Bad,  men  den  sørgede  for  at  være  færdig  og  finde  sin 
rigtige  Plads  —  et  ganske  bestemt  Sted  —  paa  Svampenettet, 
før  Lampen  slukkedes. 

Da  Vejret  blev  mildt  i  Slutningen  af  Marts,  vilde  vi  sli|)pe 
den  ud,  men  opdagede,  at  den  var  begyndt  at  fælde.  Vi  holdt 
den  derfor  i  Huset  til  Søndag  d.  27  April,  da  det  var  dejligt 
Solskin,   og   det   besluttedes   at   slippe   den   ud.    Vinduerne   blev 

lukkede  op,  men  den  gik  ikke  ud.  Maden  blev  da  sat  hen  i 
det  aabne  Vindu,  den  fløj  hen  og  spiste  af  denne,  men  fløj  til- 
bage i  Stuen  igen.  Den  blev  sultet  en  halv  Time  og  Maden  sat 
halvt  udenfor  Vinduet,  men  den  fløj  tilbage  i  Stuen  igen.  Til- 
sidst  maatte  vi  ligefrem  jage  den  ud  ad  de  aabnede  Verandadøre; 
den  fløj  hen  i  en  Hæk,  Børnene  løb  efter  for  at  se,  hvor  den 
sad,  den  Høj  videre  og  viste  sig  ikke  senere,  trods  Myreæg  og 
Melormeglas,  der  i  flere  Dage  stod  paa  Fuglebrædtet  udenfor 
Vinduet. 

Den  var  en  hyggelig  lille  Gæst  at  have  i  Huset.  Den  var 
stilfærdig  og  fornuftig.  Uden  at  paalægge  sig  selv  nogen  Tvang 
passede  man  den  og  passede  paa  den,  og  den  gjorde  meget  lidt 
Ulejlighed.  Et  Glas  med  Universalfoder  og  en  Urtepotteskaal 
med  Vand  stod  stadig  i  Vindueskarmen  til  den.  Afveksling  i 
Foderet  skaffede  den  sig  selv  ved  at  samle  Krummer  og  lign. 
paa  Bord  og  Gulv.  Syntes  den,  det  var  paa  Tide  at  faa  en  Mel- 
orm, satte  den  sig  paa  Melormeglasset  og  kiggede  længselsfuldt 
ned  i  det.  Husmoderen  siger,  at  den  undertiden  bankede  med 
Næbbet  paa  Gulvet  for  at  kræve  Melorme,  paa  samme  Maade, 
som  den  slog  Ormen  mod  Gulvet,  naar  den  havde  faaet  en. 
Var  man  alene  hjemme,  satte  den  sig  i  Nærheden;  naar  Hus- 
moderen sad  alene  og  syede,  satte  den  sig  ofte  kun  en  halv 
Alen  fra  hende  og  iagttog  hende  arbejde.  Naar  der  var  stor 
Syning  i  Huset,  og  Syjomfruen  og  Husmoderen  sad  ved  det 
store  Bord  og  klippede  og  syede,  satte  Fuglen  sig  ofte  midt  paa 
Bordet  for  at  se  paa  de  mærkelige  Ting.  Havde  den  været  ene 
hjemme  i  nogle  Timer,  syntes  den  at  blive  glad,  naar  man  kom 
ind  i  Stuen  til  den.  Besøgendes  almindelige  Spørgsmaal  var 
altid,  om  den  ikke  lavede  Griseri  i  Stuen.  Selvfølgelig  lagde  den 
sine  Efterladenskaber  respektløst  overalt,  saa  der  ved  den  dag- 
lige Rengøring  var  lidt  at  tørre  af,  men  nu  efter  Foraarsren- 
gøring  er  der  ikke  Spor  at  se  efter  den,  hverken  Pletter  eller 
andre  Mærker  paa  polerede  Møbler  eller  paa  Betræk. 

Hele  Vinteren  havde  den  en  Kammerat  udenfor  i  Haven; 
denne  fodrede  vi  med  Myreæg  og  haabede,  at  den  vilde  blive 
der,  til  vor  skulde  slippes  ud.  Men  i  Slutningen  af  Marts  for- 
svandt den.  Vor  egen  spejdede  altid  meget  ivrigt  ud  af  Vinduet, 
saa  snart  det  gryede,  og  den  kaldte,  naar  den  saa  Kammeraten. 
Rødkælken  er  den  første  Morgenfugl,  den  kommer  endog,  før 
det  bliver  lyst;  den  næste  Morgenmand  er  Solsorten. 


ITxS 

Vi  er  spæiidl  paa,  om  vor  lille  Ven  kommer  igen  til  Vinter, 
men  jeg  tror  det  ikke.  Kan  den  klare  sig,  forvænt  efter  Vinter- 
opholdet'?  Jeg  tror  det  næppe. 


ÆG  AF  GØG  (CUCULUS  CANOHUS)  I  RØRSANGER- 
REDER (ACROCEPHALUS  ARUNDINACEUS). 

AF 

AXEL  KOEFOED. 

I  et  større  Mosedrag  nogle  Mil  fra  København  har  jeg  sam- 
men med  en  god  Ven  i  afvigte  Sommer  haft  Lejlighed  til  at 
gøre  følgende  Iagttagelser  over  Gøges  og  Rørsangeres  Æglægning. 

Selve  Stedet  egner  sig  godt  for  Rørsangeren,  da  der  er  store 
Mængder  af  Rør,  hvilket  den  Fugl  kræver  for  at  trives  —  dels 
for  at  finde  sin  Føde,  dels  for  at  bygge  sin  Rede.  Stedet  ligger 
dertil  noget  afsides  fra  Omverdenen ,  hvorfor  Fuglen  maaske 
netop  har  valgt  at  yngle  der.  Som  Bevis  paa  dens  Talrighed 
kan  anføres,  at  vi  25  Juni  fandt  28  Reder  med  fra  1  til  o  Æg 
foruden  enkelte  med  Unger,  og  3  Juli  fandtes  ikke  mindre  end 
32  Reder  med  et  lignende  Indhold,  men  mærkeligt  nok  aldrig 
nogen  Rede  med  6  Æg,  hvilket  altsaa  maa  være  en  stor  Sjæl- 
denhed. 

Rederne  var  oftest  anbragte  imellem  3  til  4  Rørstængler  og 
sad  fra  Vs  til  ^A  m  Afstand  fra  Vandet,  enkelte  i  Vidiebuske, 
men  altid  fra  ^/a  til  3  m  ude  i  Vandet. 

Rederne  bestod  udvendig  af  grovere,  tørre  Græsblade,  blan- 
dede med  Rødder  og  Plantetrævler,  indvendig  var  de  forede  med 
Græs  og  ofte  med  Hestehaar. 

Rørsangeren  ses  sjældent  paa  Reden,  den  forlader  i  Reglen 
denne,  før  man  kommer  til  Stedet;  kun  to  Gange  saa  jeg  den 
ligge  paa  Reden,  men  Hannen  forraader  i  Reglen  denne  ved  sin 
Sang,  der  høres,  længe  før  man  naar  hen  til  Reden. 

Følgende  Æg  og  Unger  af  Gøgen  fandt  vi  i  Rørsangerens 
Rede,  nemlig: 

Nr.  1.     1   Gøgeæg  med  4  Rørsangeræg,  18  Juni. 

-  2.     1        —  -      2  —  18     — 

-  3.     1        —  -      4  -  22     - 

-  4.     1   Rede  med  en  Gøgeunge,  3  Juli,  ca.  4  Dage  gi. 

Formentlig  er  Gøgeægget  lagt  lo  Juni,  da  det  udklækkes  paa 
ca.  15  Dage;  10  Juli  var  Ungen  vokset  betydeligt,  men  da  vi  16 
Juli  atter  tilsaa  Reden,  laa  den  død  i  denne ;  antagelig  var  den 
bukket  under  for  en  Del  stænke  Regnbyger  og  det  noget  kølige 
Vejr,  det  havde  været  i  de  sidste  Dage.  I  Reden  laa  en  Aadsel- 
bille,  som  havde  gnavet  i  Gøgeungen. 

Denne  Rede  var  anbragt  i  Rørstængler  ca.  1  m  oppe  og  l^/s  m 
ude  i  Vandet. 

Nr.  5.     1  Gøgeæg  med  3  Rørsangeræg,  3  Juli. 

-  6.     1        —  -      3  —  3    — 

-  7.     1        —  -      3  —  3    — 

-  8.     1        —  -      2  —  10    — 

-  9.     1        —  -      1  —  10    — 

-  10.     1        —  -      3  —  10    — 

-  11.     1        —  -      2  —  10    — 

-  12.  1  Rede  med  2  Gøgeunger  10  Juli,  den  største  ca. 
2  a  3  Dage  gammel,  den  mindre  lige  kommen  ud  af  Ægget;  den 
større  dækkede  til  Dels  den  mindre,  der  laa  helt  nede  i  Reden. 
Men  20  Juli  var  der  kun  een  Unge,  der  nu  laa  paa  Kanten  af 
Reden;  formentlig  var  den  mindste  skubbet  ud  af  den  større 
(hvilket  Gøgeunger  maa  gøre,  naar  der  er  to  Unger  i  een  Rede). 
26  Juli  var  Reden  tom! 

Et  mærkeligt  Syn  var  det  at  se  den  store  Unge  ligge  der 
langt  ude  i  Vandet,  anbragt  oven  paa  den  bile  Rede  mellem  de 
tynde  Rør. 

Denne  Rede  var  anbragt  mellem  4  Rørstængler  c.  1  m  oppe 
og  c.  3  m  ude  i  Vandet. 

Nr.  13.     1  Gøgeæg  med  3  Rørsangeræg,  16  Juli. 

-  14.     1        —  -      1  —  20    — 

-  15.     1        —  -      3  —  24    — 

-  16.     1        —  -      3  —  24    — 

Den  20  s.  M.  fandtes  der  4  Æg  af  Rørsangeren  i  denne  sidste 
Rede,  altsaa  er  det  ene  Æg  fjernet  af  Gøgehunnen,  hvilket  jeg 
før  har  iagttaget  ved  andre  Reder. 

28  Juli  fandtes  4  Reder  af  Rørsangeren  med  4,  3,  3  og  1  Æg, 
enkelte  med  Unger;  3  August:  3  Reder  med  4,  3  og  1  Æg, 
enkelte  med  Unger. 

Samtlige  her  omtalte  14  Gøgeæg  minder  mest  om  Æg  af 
Tornsangeren  (Sylvia  cinerea),  naar  undtages  Nr.  3  Gøgeæg,  der 
mest  ligner  et  lyst  Æg  af  Sivsangeren  ( Acrocephalus  phragmitis) ; 

men  om  de  øvrige  13  Æg  af  Gøgen  er  lagte  af  eet  Par,  er  van- 
skeligt at  afgøre,  snarere  er  de  maaske  lagt  af  Moder  og  Datter, 
om  end  Æggene  ikke  afviger  meget  fra  hinanden:  herpaa  tyder 
jo  ogsaa  det  store  Antal  Æg,  der  blev  fundet  3  og  10  Juli,  nem- 
lig henholdsvis  3  og  4  Æg. 

Nogle  nf  de  her  anførte  Æg  af  Rørsangeren  vejede  9,4  cg 
i  udpustet  Tilstand ,  hvorimod  Gøgens  Æg  vejede  20,?  cg.  Til 
Sammenligning  tjener,  at  et  Æg  af  Rørdrossel  (Acrocephalus  iur- 
doides),  betydeligt  større  end  et  Gøgeæg,  kun  vejer  15,.3  cg. 

Gøgeæg  har  altid  en  langt  haardere  og  fastere  Skal  end  andre 
Æg,  hvorfor  man  altid  ved  Præparationen  straks  kan  mærke, 
om  det  er  et  Gøgeæg  eller  andet  Æg,  man  har  for  sig. 

Der  er  jo  meget  delte  Meninger  om,  hvor  mange  Æg  en  Gøg 
lægger  i  een  Sæson,  nogle  paastaar  5  til  8  Æg  som  enkelte 
Smaafugle,  der  yngler  een  Gang  om  Aaret,  —  andre  fra  14  til 
16  Æg  som  andre  Smaafugle,  der  yngler  to  Gange  i  een  Sæson, 
—  at  den  lægger  flere  end  5  til  8  Æg  maa  nærmest  antages,  da 
den  mulig  ved,  at  mange  af  dens  Æg  og  Unger  gaar  til  Spilde  paa 
forskellig  Vis;  dog  kan  der  næppe  være  Tvivl  om.  at  de  2  Gøge- 
unger i  Reden  af  10  Juli  hidrører  fra  2  Hunner,  idet  man  næppe 
kan  antage,  at  een  Gøgehun  lægger  to  Æg  i  samme  Rede.  Men 
efter  denne  Antagelse  har  der  altsaa  været  mindst  3  Gøgehunner 
paa  dette  Revier,  nemlig:  een  Hun  for  sig  fra  Nr.  3  Rede  og  to 
andre  Hunner  fra  Nr.  12  Rede  (med  de  to  Gøgeunger);  iøvrigt 
ser  man  jo  ofte  een  Gøgehan  færdes  med  to  Gøgehunner. 

Gøgehunnen  har  antagelig  en  Pause  som  Sangere,  der  lægger 
to  Kuld  Æg  om  Aaret,  f.  Eks.  fandtes  der  ikke  noget  Gøgeæg  i 
Tiden  fra  den  3  Juli  til  den  10  Juli. 

At  Gøgen  netop  har  valgt  Rørsangeren  til  Plejemoder  er  af 
flere  Grunde  vanskeligt  at  forstaa,  idet  Rørsangeren  for  det  første 
bygger  sin  Rede  meget  sent,  hvilket  den  tvinges  til  af  Naturen, 
da  den  næsten  altid  bruger  Rør  til  sin  Rede,  og  disse  først  skal 
have  en  passende  Højde,  førend  Reden  kan  anbringes  mellem 
dem  —  og  normalt  findes  ellers  det  første  Gøgeæg  i  de  første 
Dage  af  Juni  eller  sidste  Dage  af  Maj;  for  det  andet  maa 
Hunnen  her  rimeligvis  lægge  sit  Æg  paa  Jorden  og  derpaa  med 
sit  Næb  lægge  det  ned  i  Reden,  da  de  tynde  Rør,  Rørsangerens 
Rede  er  anbragt  imellem,  næppe  kan  bære  den  forholdsvis  tunge 
Fugl;  at  den  har  forsøgt  at  lægge  Ægget  direkte  i  Rederne 
kunde  enkelte  af  disse  tyde  paa,  idet  de  laa  væltede  om  paa  Siden 

med  knækkede  Rør  og  med  noget  af  deres  Indhold  væltet  ud:  men 
dette  kan  selvfølgelig  ogsaa  hidrøre  fra  Storm  og  stærke  Regnbyger. 

Ved  Kanten  af  Mosen  staar  enkelte  høje  Træer,  hvilke,  som 
bekendt,  Gøgehannen  mest  ynder  at  opholde  sig  i,  naar  den 
lader  sin  Stemme  høre.  Gøgeparret  saa  man  ikke  meget  til, 
men  Hannens  kuk-kuk  og  Hunnens  underlige  lokkende  Parrings- 
lyd  hørtes  ofte;  som  bekendt  er  disse  Fugle  meget  sky  og  for- 
sigtige, de  viser  sig  sjældent  ved  det  Sted,  hvor  de  har  lagt  deres 
Æg,  naar  de  formoder,  der  er  Mennesker  i  Nærheden. 

At  Gøgens  Æg  enkelte  Gange  er  fundet  i  Rørsangerens  Rede 
her  i  Danmark  er  før  omtalt  som  en  Tilfældighed,  hvorfor  oven- 
nævnte talrige  Fund  formentlig  ikke  er  uden  Interesse. 

En  Gøgeunge  er  meget  graadig,  vokser  hurtig  og  er  efter  ca. 
18 — 21  Dage  flyvefærdig,  men  fodres  endnu  i  længere  Tid  af 
sine  Plejeforældre.  Gøgeungen  maa  i  dette  Tilfælde  baske  sig  i 
Land,  naar  den,  som  her,  er  opfostret  i  en  Rede,  der  er  bj'gget 
ude  over  Vandet,  og  senere  anbringe  sig  paa  en  Gren,  som  den 
har  for  Skik,  til  den  kan  ernære  sig  alene. 


FREDNING  AF  ROVFUGLE. 

AF 

C.  S.  LARSEN. 

I  vor  Tid,  da  Sansen  for  at  bevare  for  Efterverdenen,  hvad 
der  er  givet  os  i  Arv  af  smukt  og  sjældent  i  Naturen,  heldigvis 
er  saa  stærkt  fremtrædende,  at  der  allerede  er  gjort  et  stort  og 
heldbringende  Arbejde  rundt  om  for  at  frede,  og  hvor  Glæden 
over  Naturen  mere  og  mere  er  bleven  Hvermands  Eje  og  det 
Lægemiddel,  vi  alle  mere  eller  mindre  søger  til  efter  det  rastløse 
og  nerveødelæggende  Liv,  Tiden  har  ført  os  ind  i,  er  der  en 
Sag,  som  jeg  synes,  der  ikke  er  taget  tilstrækkeligt  fat  paa, 
det  er: 

Fredningen  af  vore  Rovfugle. 

Mig  gaar  det  altid  saadan,  at  jeg  bliver  begejstret  over  Synet 
af  de  prægtige,  gratiøse  Flyvere;  jeg  synes,  at  Landskabet  vinder 
mægtigt  i  Skønhed,  naar  en  kredsende  Rovfugl  viser  sig  i  det; 
men  desværre,  det  bliver  sjældnere  og  sjældnere  at  nyde  delte 
Syn,  sikkert  nok  fordi  Rovfuglene  skaanselsløst  nedskydes  paa 
de  fleste  Godser,  hvor  de  jo  hovedsagelig  holder  til,  da  de  pas- 

sende  Ynglepladser  lindes  der  i  de  høje,  utilgængelige  Træer  i 
de  store  Skove.  Jeg  tænker  her  paa  Dagrovfuglene.  Natrov- 
fuglenes Forsvinden  skyldes  vist  delvis  andre  Aarsager. 

Det  er  jo  saadan  paa  mange  Godser,  at  der  lindes  Krage- 
hytter,  hvor  Uglen  benyttes  som  Lokkefugl,  og  foruden  Krager, 
hvis  Antal  vist  uden  Skade  kan  indskrænkes,  kommer  hertil  de 
fleste  Arter  Dagrovfugle,  der  nedskydes,  idet  Godserne  mange 
Steder  giver  ret  høje  Skydepræmier  for  disse  Dyr. 

Jeg  er  af  den  Mening,  at  vor  Forening  bør  henvende  sig  til 
Godsejerne  og  henstille  til  dem,  at  Skydning  af  Rovfugle  bliver 
forbudt  paa  deres  Godser,  og  jeg  tvivler  ikke  om,  at  langt  de 
fleste  Godsejere  vil  imødekomme  os.  Der  bør  vel  ogsaa  helst 
samtidig  ske  Henvendelse  herom  til  Statens  Forstvæsen  og  mulig 
til  Hedeselskabet. 

Denne  Fredning  vil  sikkert  bevirke,  at  vi  atter  kan  nyde 
Synet  af  de  smukke  Dyr,  og  selv  om  der  skulde  gaa  nogle 
Smaafugle  i  Løbet  ved  det  rigeligere  Tillæg,  vil  der  ingen  større 
Skade  være  sket;  det  vil  f.  Eks.  være  ønskeligt,  om  enkelte  Arter 
—  som  Graaspurv,  Stær  og  Solsort  —  noget  indskrænkes,  da  de 
allerede  mange  Steder  optræder  som  en  alvorlig  Plage.  Det  vil 
heller  ikke  spille  synderlig  Rolle,  om  en  Fasan  eller  Harekilling 
maa  ofres  paa  Rovfuglenes  Alter.  Skulde  det  endelig  vise  sig, 
at  Rovfuglenes  Antal  vil  stige  uventet,  saa  det  vil  gaa  føleligt 
ud  over  det  nyttige  Vildt,  ja,  saa  har  man  jo  altid  Kragehytten 
at  ty  til  igen. 

Saa  vidt  mig  bekendt,  har  allerede  flere  interesserede  Gods- 
ejere forbudt  Rovfugleskydning  paa  deres  Godser,  men  vi  bør 
se  at  faa  saa  mange  med  dertil  som  muligt. 

Jeg  mindes  fra  min  tidligste  Ungdom  den  Fryd,  med  hvilken 
jeg  saa  Glenten  om  Foraaret  svæve  forbi  højt  oppe;  nu  har 
jeg  ikke  set  dette  Dyr  de  sidste  20  Aar.  Musvaagen,  hvis 
prægtige,  sejlende  Flugt  henover  den  udsprungne  Røgeskov,  og 
hvis  skarpe  iørefaldende  Rii-Rii  man  tidligere  hver  Dag  kunde 
glædes  ved,  ses  nu  ogsaa  sjældent  og  næsten  kun  paa  de  mest 
ensomme  Steder.  Due  høgen  med  den  forholdsvis  lange  Hale 
og  dens  afvekslende  urolig-hjappede  og  stille,  sejlende  Flugt  er 
nu  ogsaa  snart  en  Saga  blolt  i  Naturen.  De  mindre  Rovfugle 
Spurvehøg,  Ta  am  falk  og  Lærke  falk  bliver  ogsaa  sjældne; 
hvor  er  de  dog  alle  dekorative  i  Landskai)ell  Spurvehøgen  fly- 
vende imellem  og  over  de  høje  mørke  Graner,   udstødende  sine 

hurtige,  gennemtrængende,  høje  Lokketoner;  Taarnfalken  fly- 
vende mellem  de  gamle  Fyrretræers  rødligviolette  Stammer  eller 
siddende  ubevægelig,  højt  oppe  paa  den  yderste  Spids  af  en  ud- 
gaaet  Gren;  og  Lærkefalken,  naar  den  pludsehg  og  uventet  viser 
sig  staaende  ubevægelig  i  Luften  over  Markernes  gule  Neg  eller 
over  vore  Strandkanter,  for  efter  et  Øjebhks  Ro  med  et  mægtigt 
Slag  at  sejle  lavt  hen  over  Terrænet  og  derefter,  hævende  sig  op 
atter  indtage  den  rolige  Stilling  og  fortone  sig  som  en  lille  Prik 
mod  den  blaa,  klare  Horizont.  Dette  er  Billeder,  alle  Natur- 
venner kender  og  glædes  over,  Billeder,  som  vi  ikke  kan  se  for 
tidt.  Kærhøgen,  som  i  hvert  Fald  her  ved  Faaborg  tidligere  var 
almindelig,  og  som  kunde  ses  flyve  lavt  hen  over  Rørene  i 
»Sundet«  eller  sidde  paa  en  Sivholm,  fortærende  en  Rørhøne, 
ses  ikke  mere  her;  forhaabentlig  vil  den  komme  igen,  nu  Fugle- 
faunaen er  fuldstændig  fredet   paa   denne  interessante  Lokalitet. 

Som  sagt,  Ornithologisk  Forening  bør  gøre  noget,  ellers  for- 
svinder de  sidste  Rester  af  vor  Rovfuglefauna. 

Ønskeligt  var  det  ogsaa,  om  Forstvæsenet  blev  interesseret  i 
at  skaane  —  saa  vidt  muligt  —  de  enkelte  Træer  og  deres  nær- 
meste Naboer,  som  Rovfuglene  fortrinsvis  ynder  til  Rugeplads, 
selv  om  saadanne  Grupper  af  Træer  derved  kom  til  at  over- 
skride den  økonomiske  Modenhedsalder  i  betydelig  Grad,  saa 
betydeligt,  at  de  tilsidst  med  deres  hule  Stammer  kunde  give 
Ugler  og  mange  andre  Fuglearter  et  længe  savnet  Ly.  Alle  de 
almindelige  Arter  Rovfugle  vilde  profitere  heraf  —  mulig  ogsaa 
Ørnene,  skønt  jeg  tør  jo  næppe  haabe,  at  disse  kongelige  Dyr 
atter  vil  fæste  Bo  i  det  kære  lille  Danmark,  hvor  Jagtiveren 
desværre  er  saa  stor,  at  snart  sagt  intet  Dyr  mere  tør  føle  sig 
sikker  —  allermindst  en  Ørn. 

For  Jagtiveren  hjælper  Fredningslovene  ikke  meget,  nej,  maatte 
vi  kun  snart  faa  den  længe  ventede  og  ønskede  Jagtskat. 


OM  NOGLE  AF  VORE  LAPPEDYKKERE. 

AF 

M.EWALD  HANSEN. 

I  Tidsskriftets  4.  Aarg.,  Hæfte  II  findes  nogle  kortfattede  Be- 
mærkninger af  mig  ang.  Thylands  Fugle,  og  bl.  a.  er  ogsaa 
Lappedykkere  nævnt.    Fra  1901  til  Sommeren  1910  traf  jeg  ikke 

11* 


164 

Sorthalset  Lappedykker  (Podicipes  nigricollisj  ynglende,  endskønt 
jeg  hvert  Aar  besøgte  en  stor  Del  af  de  thylandske  Søer.  Men 
en  Junidag  1910  kom  jeg  tilfældig  forbi  en  ganske  lille  Sø  ude 
i  Vang,  ca.  15  km  Vest  for  Thisted.  Jeg  havde  aldrig  før  skænket 
denne  lille  Plask  Vand  nogen  Opmærksomhed,  da  jeg  ikke 
troede,  nogen  Fugleart  kunde  falde  paa  at  bosætte  sig  der.  Paa 
den  ene  Side  af  Søen  er  der  opdyrket  Jord,  og  paa  den  anden 
er  der  en  temmelig  stor,  gammel  (iranplantage.  Det  er  ikke 
hvert  Aar,  der  er  Vand  i  Søen;  paa  det  Sted,  hvor  man  det 
ene  Aar  høster  Korn,  kan  der  det  næste  være  et  Par  Alen  Vand. 
Naar  der  er  Vand  i  Søen,  er  den  gerne  tillige  opfyldt  af  Rør  og 
Vandplanter,  saa  der  er  næsten  ufremkommeligt.  Ved  dette  Sted 
standsede  jeg  altsaa  en  Junidag  1910  og  undersøgte  Søen  lidt 
nærmere.  Det  varede  ikke  længe,  inden  jeg  i  Kikkert  fik  Øje 
paa  en  Sorthalset  Lappedykker,  og  jeg  var  derefter  ikke  i  Tvivl 
om,  at  denne  Fugleart  ynglede  her.  Jeg  fandt  da  ogsaa  snart 
Rederne,  som  var  spredt  over  hele  Søen;  et  Par  havde  anlagt 
Reden  paa  en  gammel  Dæmning,  ganske  tørt,  og  6  Par  havde 
slaaet  sig  sammen  i  den  vestlige  Del  af  Søen  ganske  tæt  ved 
Siden  af  hinanden.  lait  var  der  af  denne  Art  vel  mindst  12  Par. 
Rederne  indeholdt  4  å  5  Æg  og  blev  dækkede,  naar  Fuglene 
forlod  Reden;  en  Undtagelse  fra  denne  Regel  gjorde  dog  et  Par, 
idet  jeg  ved  senere  Besøg  lagde  Mærke  til ,  at  Æggene  aldrig 
blev  dækkede.  Jeg  forbavsedes  derefter  over  for  første  Gang 
her  i  Thy  at  finde  ynglende  Graastrubet  Lappedykker  (Podicipes 
griseigena)\  der  var  dog  kun  et  Par,  og  Reden  indeholdt  4  Æg. 
Da  jeg  nogle  Dage  senere  atter  besøgte  Stedet,  blev  jeg  yder- 
ligere overrasket  ved  at  finde  en  Rede  af  Lille  Lappedykker 
(Tachybaptes  minorj;  den  var  saa  lille  og  fortræffelig  skjult  mel- 
lem Rør,  at  den  var  meget  vanskelig  at  opdage.  I  denne  lille 
Vandpyt  ynglede  der  altsaa  hele  3  Lappedykkerarter.  Det  var 
ganske  morsomt  at  lægge  Mærke  til,  hvor  hurtigt  Lappedykker- 
æggene i  denne  Sø  forandrede  Udseende.  Det  ganske  frisklagte 
Æg  var  blaahvidt,  og  derefter  var  der  alle  Overgange  til  choko- 
ladebrune, alt  eftersom  Ægget  havde  ligget  2,  3,  4  eller  flere 
Dage  i  Reden.  Mulig  staar  dette  i  Forhold  til  Vandets  Jærn- 
mængde,  thi  f.  Eks.  i  Voldum  Sø  blev  Æggene  ikke  farvede. 
Den  7.  Juli  s.  A.  var  jeg  igen  ude  paa  dette  Sted  for  at  iagttage 
Fuglene,  og  da  var  der  en  Del  Unger.  Da  Søens  Vegetation  blev 
mere   og   mere   fyldig,   var   det   naturligvis   ikke   let   at   finde  en 

saa  lille  Klump,  som  den  Lille  Lappedykkers  Rede  er,  men 
efter  nogen  Tids  Søgen  fandt  jeg  dens  Unger,  som  nu  var 
krøbne  af  Ægget.  Det  var  nogle  nydelige,  fløjlsbløde  Smaaskab 
ninger  med  lyse  Striber  paa  Ryggen.  De  var  allerede  i  Stand 
til  at  kunne  dykke  ca.  80  cm  ned,  og  naar  de  saa  var  komne 
ned  til  denne  Dybde,  stak  de  Benene  ud  til  Siden  og  gled  op 
til  Overfladen  igen.  Moderen  opholdt  sig  tæt  ved  i  Rørene;  men 
det  var  ikke  muligt  at  faa  den  at  se,  kun  af  og  til  hørte  jeg 
dens  pibende  Lyd,  hvorefter  et  lille  Plask  forkyndte  dens  Ned- 
dykning. Samtlige  Lappedykkerarter  var  i  det  hele  taget  meget 
vanskehge  at  iagttage  paa  dette  rørfyldte  Sted;  bedst  kunde  det 
ske,  naar  man  hen  imod  Aften  med  Baaden  skjulte  sig  i  de 
tætteste  Rør  ved  de  i  sin  Tid  gravede  Kanaler,  saa  kunde  man 
sommetider  uset  blive  Vidne  til  lidt  af  deres  Familjeliv. 

Da  jeg  i  Maj  1911  igen  besøgte  Stedet,  var  Søen  tør,  saa  det 
Aar  var  der  ingen  Fugle.  Ydermere  arbejder  man  nu  paa  at 
faa  Søen  tørlagt  for  bestandig,  og  den  Dag,  da  Lodsejerne  kan 
blive  enige  derom,  vil  Thyland  være  et  lille  Stykke  interessant 
Natur  fattigere. 


NØDDEKRIGE  (NUCIFRAGA  CARYOCATACTES) 
YNGLENDE   I   DANMARK   1   SOMMEREN    1912. 

AF 

P.JESPERSEN. 

Den  store  Indvandring  af  Nøddekriger  her  i  Efteraaret  1911 
medførte  som  nævnt  i  Beretningen  derom  ^,  at  en  Del  Fugle  for- 
blev her  i  Landet  endnu  i  Foraaret  og  langt  ind  i  Sommeren 
1912.  Det  var  derfor  højst  sandsynligt,  at  Nøddekrigen  ynglede 
her  i  Landet  1912,  men  noget  sikkert  Bevis  forelaa  ikke,  da  jeg 
i  Foraaret  1913  bearbejdede  det  indkomne  Materiale  om  Nødde- 
krigens  Forekomst  og  Udbredelse. 

Først  nu  i  Maj  1913  er  der  kommet  et  utvivlsomt  Tilfælde 
af  Ynglen  her  i  Landet  til  min  Kundskab,  idet  Hr.  Hofjæger- 
mester H.  Estrup,  Kongsdal  pr.  Mørkøv  med  stor  Elskværdig- 
hed tilstillede  mig  Meddelelse  om,  at  Nøddekrigen  ynglede  i 
Kongsdal  Skov  i  1912.     Reden  og  Ungerne  blev  fundet  i  en  ca. 

^  Dette  Tidsskrifts  7de  Aargang,  8die  Hefte. 

20  ha  stor  Granbevoksning,  der  bestaar  al"  henved  et  halvt 
Hundrede  Aar  gamle  Træer.  Jeg  skal  tillade  mig  at  citere  føl- 
gende efter  Brev  af  8  Maj   1913  fra  Hofjægermester  P^strup; 

»I  Efteraaret  1911  havde  vi  en  Del  Nøddekriger,  og  en  Del 
af  disse  blev  set  hele  Vinteren  igennem  i  den  ommeldte  Skov.  — 
Hen  paa  Foraaret  1912  saa  vi  i  Marts — April  endnu  enkelte, 
saa  gik  der  en  Tid,  hvor  vi  ikke  lagde  videre  Mærke  til,  om 
der  endnu  var  nogle,  men  saa  engang  i  Juni  Maaneds  Begyn- 
delse fortalte  min  Skovrider  mig,  at  han  atter  havde  set  Fuglene 
i  Granskoven,  og  i  Slutningen  af  Juni  havde  jeg  den  Glæde  at 
se  et  helt  Kuld  Unger,  der  aabenbart  lige  var  komne  ud  at 
flyve.  Først  tænkte  jeg,  at  der  maatte  være  to  Kuld;  jeg  stod 
nemlig  og  saa  paa  4  Stykker,  der  hoppede  rundt  i  nogle  Gran- 
træer, og  samtidig  hørtes  et  Par  Stykker  skræppe  i  en  anden 
Del  af  Skoven,  men  ved  i  længere  Tid  saa  godt  som  daglig  at 
iagttage  dem,  kom  vi  alligevel  til  det  Resultat,  at  der  kun  har 
været  et  Kuld  paa  4  Unger.  De  var  meget  morsomme  at  se 
paa,  de  havde  altid  travlt,  fløj  hvert  Øjeblik  ned  paa  Jorden, 
skræppede  en  Del  og  vare  meget  troskyldige.  Vi  fandt  ogsaa 
Reden;  den  sad  paa  Siden  af  en  Gran  (ca.  50  Aar)  ca.  8  m  fra 
Jorden,  forresten  ikke  mere  end  ca.  3  m  fra  den  i  Skoven  mest 
befærdede  Vej.  Familien  opholdt  sig  en  Del  omkring  dette  Træ, 
og  da  al  vor  Stræben  gik  ud  paa  ikke  at  forulempe  disse  smaa, 
nydelige  Fugle,  som  vi  gerne  vilde  have  til  at  slaa  sig  til  Ro 
her,  rørte  vi  ikke  ved  Reden,  før  vi  vare  sikre  paa,  at  de  havde 
forladt  os;  først  da  fældede  jeg  Træet  for  at  komme  til  at  un- 
dersøge Reden,  og  den  var  da  saa  medtaget  af  Regn,  at  der 
ikke  var  meget  at  se;  dog  syntes  jeg  ikke,  at  der  var  anvendt 
meget  paa  den,  den  var  nok  dyb  og  stærk,  men  den  saa  ikke 
ud  til  at  have  været  videre  udforet  indvendig.  Naar  Fuglene 
forlod  os,  kan  jeg  ikke  bestemt  sige,  de  forlod  først  den  om- 
meldte Granskov  og  opholdt  sig  i  nogle  Granholme  (ældre  Gra- 
ner) inde  i  Nabobøgeskoven,  og  saa  forsvandt  de;  det  var  inden 
Sommerferiens  Udløb,  jeg  vil  antage,  det  var  i  Begyndelsen  af 
August«. 

Der  synes  endelig  hermed  at  foreligge  et  sikkert  Bevis  for,  at 
Nøddekrigen  har  ynglet  her  i  Landet  i  Sommeren  1912.  Des- 
værre blev  det  ikke  oplyst,  om  det  var  den  europæiske  eller 
siberiske  Form,  men  Sandsynligheden  taler  dog  for,  at  det  har 
været  førstnævnte.    Trods  det  at  ovenstaaende  Meddelelse  er  den 

eneste,  jeg  har  modtaget  som  tjenlig  til  at  fastslaa  den  Kends- 
gerning, at  Nøddekrigen  i  1912  har  ynglet  her,  anser  jeg  det 
stedse  for  rimeligt,  at  Nøddekrigen  i  nævnte  Sommer  vnglede 
adskillige  Steder  her  i  Landet. 


DRIKKE-  OG  BADEKAR  FOR  FUGLE  I  HAVEN. 

AF 

O.  HELMS. 

Hvis  nogen,  der  har  en  Have,  vil  skaffe  sig  let  Adgang  til 
at  iagttage  Fugle,  saa  kan  jeg  paa  det  varmeste  anbefale  paa  et 
eller  andet  Sted  i  Haven,  f.  Eks.  en  Plæne,  at  anbringe  et  Bade- 
eller Drikkekar  for  Fuglene.  For  et  Par  Aar  siden  fik  jeg  et 
saadant  lavet  i  min  Have  efter  den  Model,  som  den  ungarske 
ornithologiske  Censtralstation  har  anbefalet,  et  Cementbassin, 
ca.  1  m  langt,  60  cm  bredt,  med  en  Bund,  der  paa  det  dybeste 
er  ca.  10  cm  og  gaar  skraat  opad,  saaledes  at  Fuglene  kan  gaa 
ned  og  selv  faa  den  Dybde,  som  passer  dem.  Sommeren  igen- 
nem har  jeg  mangfoldige  Gange  siddet  og  iagttaget  alle  mulige 
forskellige  Fugle,  der  yngler  i  Haven,  eller  kommer  dertil,  og 
som  ivrigt  søger  til  Drikkekarret.  Mindst  er  det  de  egentlige 
Sangere,  som  man  ser  der,  medens  de  frøædende  Fugle  er  stærkt 
repræsenterede.  Drosselslægten  holder  øjensynligt  særdeles  meget 
af  at  bade;  Sangdrossel  (Turdiis  miisicus) ,  Solsort  (Turdiis  me- 
rula)  og  Rødhals  (Erithaciis  rubeciilaj  har  stadig  været  overor- 
dentlig ivrige  Badegæster.  løvrigt  er  det  ikke  blot  de  Fugle, 
som  yngler  i  Haven,  der  søger  til  Badekarret:  ogsaa  de,  der 
kun  er  paa  Træk,  kommer  dertil.  For  at  give  en  lille  Forestil- 
ling, om  hvad  man  i  Løbet  af  kortere  Tid  kan  se,  skal  jeg  be- 
rette om,  hvad  jeg  saa  i  Dag  (24  August).  Vejret  var  varmt  og 
klart.  Solskin;  jeg  sad  med  noget  Arbejde  ved  et  Bord  i  Haven, 
ca.  10  Meter  fra  Badekarret,  og  saa  da  følgende: 

Kl.  4  Stillids  (Cardiielis  elegans)  drikkende. 

Kl.  4,05  Rødhals,  Graa  Fluesnapper  (Muscicapa  grisola)  og  2 
Brogede  Fluesnappere  (M.  atricapilla)  badende  sig  samtidig. 

Kl.  4,08  Ung  Rødhals  (endnu  ikke  udfarvet)  og  udfarvet  Rød- 
hals ved  Badekarret. 

Kl.  4,10  Graa  Fluesnapper  badende. 

Kl.  4,13  Ung  Stillids  drikkende.  Graa  Fluesnapper  ved  Bade- 
karret. 

Kl.  4,15  Sumpmejse  (Pams  paliislrisj  badende,  Løvsanger 
(Phyllopseiistes  trochilus)  ved  Badekarret. 

Kl.  4,40  Graa  Fluesnapper  badende. 

Kl.  4,45  Blodstjert  (RuticilUi  phoenicuraj  ved  Badekarret. 

Kl.  4,46  Atter  Blodstjert. 

Kl.  4,50  Stillids  drikkende. 

Kl.  5,00  Graa  Fluesnapper. 

Kl.  5,12  Graa  Fluesnapper  badende. 

Kl.  5,14  Musvit  (Parus  major)  ved  Badekarret. 

Kl.  5,15  Stillids,  Graa  Fluesnapper,  Musvit,  samtidig  ved 
Badekarret,  Musvit  ivrigt  badende. 

Kl.  5,25  Sangdrossel  ved  Badekarret. 

Foruden  disse  Arter  havde  jeg  ved  tilfældigt  at  gaa  forbi  i 
Dagens  Løb  tillige  set  Blaamejse,  Spurv,  Bogfinke  og  Gulspurv 
badende  sig. 

At  ogsaa  større  Fugle  kan  søge  til  et  saadant  Badekar  ses  af 
følgende  Meddelelse  fra  C.  Rubow  (Maj  1913):  »En  Krage  (Corviis 
cornix)  kommer  mange  Gange  om  Dagen  til  et  Fuglebade-  og 
drikkebassin  i  min  Have  (paa  Strandvejen)  —  det  er  lavet  efter 
Deres  i  Nakkebølle.  Den  har  altid  noget  i  Næbbet,  et  St3'kke 
Brød,  et  Kødben  eller  lignende;  dette  skyller  den  godt  i  Vandet 
og  flyver  derefter  bort  med  det«. 


BERNHARD  HANTZSCH. 

1  lange  Tider  havde  man  savnet  Underretning  om  Bernhard 
Hantzsch,  der  i  Juli  1909  var  draget  afsted  paa  en  stort  an- 
lagt Undersøgelsesrejse  til  Cumberlandsbugten  og  Egnene  der- 
omkring paa  Baffinsland;  i  Slutningen  af  1912  kom  Efterret- 
ningen om,  at  han  allerede  i  1911  var  død  paa  Vestkysten  af 
Baffinsland  ved  Foxkanalen. 

Har  man  i  Aarenes  Løb  fulgt  H.'s  Livsbane,  har  man  ofte 
haft  Lejlighed  til  at  beundre  den  ualmindelige  Energi  og  den 
ukuelige  Forskeraand,  der  satte  den  unge  sachsiske  Lærer,  som 
ikke  var  uddannet  som  Fagzoolog,  og  hvis  Pengemidler  var 
særdeles  beskedne,  i  Stand  til  at  foretage  vidtløftige  ornithologi- 
ske   Undersøgelsesrejser,   foretage   Indsamlinger  og  i  Literaturen 

give  Meddelelser  om  sine  Resultater.  For  os  danske  har  H.'s 
Virksomhed  særlig  Interesse  ved  hans  Undersøgelser  paa  Island 
og  hans  derom  udgivne  Værk^,  Undersøgelser  som  han  vilde 
have  fortsat  men  opgav  paa  Grund  af  den  da  planlagte  store, 
danske  Udforskning  af  Islands  Ornithologi. 

H.  var  født  i  Dresden  i  1875,  var  senere  Lærer  i  Nærheden 
af  samme  By  og  i  dens  Forstad  Plauen.  Pifter  i  sine  tidligste 
Aar  væsentlig  at  have  beskæftiget  sig  med  P'uglelivet  i  Dresdens 
Omegn,  foretog  han  adskillige  Rejser  til  Donauegnene  og  en 
Tur  til  Balkanhalvøen,  for  derpaa  i  Sommeren  1903  at  berejse 
Island.  Efterat  have  opgivet  videre  Undersøgelser  her,  kastede 
han  sig  over  Udforskningen  af  Polaregnene  paa  Amerikas  Nord- 
kyst, særlig  Baffinsland;  for  at  sætte  sig  ind  i  Forholdene  og 
lære  Sproget  at  kende  tilbragte  han  i  1906  et  Par  Maaneder 
ved  Missionsstationerne  paa  Labradorkysten  og  beskæftigede  sig 
de  følgende  Aar  med  Forberedelserne  til  sin  store  Forsknings- 
rejse til  Baffinsland,  hvortil  Pengemidler  var  ydet  fra  mange 
forskellige  Sider.  Veludrustet  tiltraadte  H.  Rejsen  i  Juli  1909, 
men  havde  det  Uheld,  at  Skibet  sank  i  Isen  ved  Kysten,  og  det 
meste  af  hans  Udrustning  gik  tabt.  H.  tabte  dog  ikke  Modet, 
tilbragte  Vintren  1909 — 10  ved  en  Missionsstation  paa  Cumber- 
landskysten  og  drog  i  Foraaret  1910  afsted  paa  sin  Rejse  vest- 
paa,  ledsaget  af  flere  Eskimofamilier;  en  t^rstatning  for  den  for- 
liste Udrustning  blev  skaffet  tilveje  af  H.'s  Venner  i  Dresden, 
men  naaede  ham  ikke  før  hans  Død.  Hans  Dagbøger  fra  Turen 
er  reddede  og  sendte  til  Dresden,  og  der  er  Haab  om,  at  hans 
indsamlede  Materiale  ogsaa  vil  blive  hjembragt. 

O.  H. 


FRA  FREMMEDE  TIDSSKRIFTER 

W.  MULLER:  HVORLEDES  DER  VAR  VED  SOEN.  (WIE  S  WAR  AN  DER  SEE). 

(Ornith.  Monatsschrift  li)12.  Hefte  5). 

Vinteren  1911  —  12  havde  som  bekendt  en  stræng  og  langvarig 
Frostperiode  i  Januar  og  Februar.  I  ovennævnte  Artikel  gives  en 
Skildring  af  Fuglelivet  i  dette  Tidsrum  paa  Øen  Norderney,  hvorved 
man  faar  et  Indtryk  af,  hvilke  Forandringer  Fuglelivet  paa  en  saa- 
dan  0  er  underlistet  under  saa  sliiftende  Vejrforliold. 

Endnu  i  Begyndelsen  af  Januar  viste  Termometret  +  8  til  10*^  C; 

^  Beitrag  zur  I\entniss  der  Vogelwelt  Islands.    Berlin   1905. 

men  pludseligt  meldte  Frosten  sig,  og  Temperaturen  sanl<  ligesaa 
langt  under  Nulpunktet,  som  den  før  var  over.  I  de  loregaaende 
Dages  milde  Vejr  havde  der  hyppigt  været  Strandskader,  Stor-  og 
Smaaspover  langs  Stranden,  og  overalt  saa  man  Ryler  i  Vandkanten. 
Med  den  stærke  Frost  fulgte  stærkt  Snefald,  og  i  Løbet  af  faa  Dage 
var  Stranden  opfyldt  af  stærk  Skrueis,  der  laa  tildækket  af  et  tykt 
Snelag.  Mange  af  de  Fugle,  der  ikke  rettidig  var  fortrukket  til  mildere 
Egne,  bukkede  under  i  dette  Vejr,  og  en  Mængde  forskellige  Fugle 
blev  i  de  Dage  fundet  dode  af  Kulden.  Ikke  alene  Grønirisker,  Vin- 
drosler,  Solsorter  og  Rødkælke,  men  ogsaa  Vadefugle  som  Rødben, 
Vandrikser  og  Rørhøns  blev  fundet  i  forfrossen  Tilstand  og  desuden 
i  særlig  Mængde  Bekkasiner,  Blishøns,  Ryler  og  Selning'er.  Tæt 
omkring  Husene  samledes  Stære,  Vindrosler,  Bogfinker  og  Solsorter 
i  stort  Antal.  Øens  Jægere  benyttede  den  gunstige  Lejlighed  til  let- 
tere at  faa  Vildt,  og  overalt  lød  Knalden  af  Bøsser,  saaledes  at  en 
Masse  Ænder  maatte  lade  Livet  for  Jægerens   Bøsse. 

Mod  Slutningen  af  Januar  blev  det  nogle  Dage  let  Tøvejr,  men 
allerede  i  de  første  Dage  af  Februar  tog  Frosten  atter  fat  med  for- 
nyet Kraft,  saaledes  at  Termometret  paa  enkelte  Dage  viste  -i-  16"  C. 
Isen  fra  første  Frostperiode  var  kun  i  ringe  Grad  smeltet,  men  paa 
Grund  af  højere  Vandstand  sat  langt  op  paa  Forstranden,  hvor  den 
laa  ophobet  i  vældige,  sammenskruede  Masser.  Da  viste  der  sig  et 
saa  rigt  og  interessant  Fugleliv,  som  der  kun  sjældent  kommer  helt 
ned  til  vore  Breddegrader  fra  det  høje  Nord.  Først  og  fremmest 
var  det  den  store  Mængde  Ænder,  der  gav  Fuglelivet  det  nordiske 
Præg.  Ved  Stranden  fiskede  store  Skarer  af  Bjergænder,  en  Fugl, 
som  ellers  aldrig  viser  sig  ved  Norderney  og  derfor  var  ukendt  af 
Jægerne.  Sortanden  trak  uafbrudt  i  lange  Rækker  lavt  over  Vandet 
og  i  mindre  Antal  Ederfugle,  Hvinænder  og  Troldænder.  Maagernes 
Familie  var  repræsenteret  paa  den  fyldigste  Maade.  Havmaager. 
Hætte-,  Storm-  og  tretaaede  Maager  tumlede  sig  over  Bølgerne  og 
afsøgte  ivrigt  Stranden  efter  Føde.  Svartbagen  svævede  i  statelig 
Flugt  over  de  store  Isflader,  der  ved  Ebbetid  førtes  ud  paa  Havet. 
Om  Dagen  strøg  der  jævnlig  større  og  mindre  Flokke  Sangsvaner 
over  Øen.  I  ret  stort  Antal  synes  Selningen  at  have  optraadt,  idet 
den  saas  flokkevis  ved  Stranden,  hvor  en  Mængde  af  dem  satte 
Livet  til.  Ved  Ebbetid  krøb  de  sammen  under  det  langs  Stranden 
af  Riskviste  dannede  Fletværk  for  saa  ved  Flodtid  ynkelig  at  drukne, 
idet  de  var  frosset  fast  til  det  fugtige  Fletværk. 

Heldigvis  indtraadte  der  efter  forholdsvis  kort  Tid  Tøvejr,  og 
den  vedholdende  sydlige  Vind  bragte  hurtigt  Isen  langs  Kysten  til 
Havs,  og  i  Løbet  af  nogen  Tid  havde  Hav  og  Strand  det  sædvanlige 
Udseende.  Da  bemærkedes  det  —  ligesom  det  iovrigt  ogsaa  syntes 
at  være  Tilfældet  herhjemme  —  at  de  tidligste  Trækfugle  indfandt 
sig  umiddelbart,  efter  at  det  milde  Vejr  var  indtraadt.  Om  Natten 
lød  Præstekravens  Fløjt  i  Luften,  den  12  Febr.  saas  Lærker  i  store 
Flokke  og  allerede  den  13de  hørtes  Vibens  karakteristiske  Skrig 
over  Engene.  p_  JESPERSEN. 

H.  WEIGOLD:  HVORLEDES  KAN  VI  EKSAKT  UDFORSKE  FUGLETRÆKKET? 

(WIE  KONNEN  WIR  DAS  BIOLOGISCHE  PROBLEM  DES  VOGELZUGS 

EXAKT  ERFORCHEN?) 

(Ornitholog'ische  Monatsschrift  1912,   Hefte  li. 

At  udforske  et  biologisk  Problem  som  Fugletrækket  ad  eksakt 
Vej  synes  i  Øjeblikket  næsten  umuligt,  men  ovennævnte  Afhandling 
af  Helgolands  dygtige  Ornitholog  Dr.  Weigold  giver  en  fortrinlig 
Anvisning  paa  en  praktisk  Metode  —  selv  om  Udførelsen  i  sig  selv 
alligevel  forbliver  vanskelig,  idet  den  fordrer  megen  Tid  og  et  stort 
Arbejde. 

Den  første  Betingelse  er  et  omhyggeligt  og  storstilet  Iagttagelses- 
materiale.  Der  stilles  store  Fordringer  til  et  saadant  Materiale,  idet 
det  maa  være  nøjagtigt  og  saa  vidt  muligt  fuldstændigt,  hvorfor  det 
kræver,  at  Iagttageren  har  megen  Tid  til  Raadighed.  Iagttagelserne 
maa  foretages  saavel  om  Dagen  som,  saa  vidt  gørligt,  om  Natten, 
og  skal  det  ske  i  større  Maalestok,  maa  de  foretages  paa  isolerede 
og  dertil  særlig  egnede  Steder.  Det  er  nemlig  nødvendigt,  at  det 
sker  paa  Steder,  hvor  der  ikke  i  nævneværdig  Grad  3'ngler  Fugle, 
da  disse  Stand-  eller  StrøjfTugle  ellers  let  vil  forstyrre  Billedet  af 
det  egentlige  Træk.  Tyskland  har  to  lagttagelsesstationer  nemlig 
Rossitten  og  Helgoland,  begge  begunstigede  ved  en  isoleret  og  ideel 
Beliggenhed,  og  dér  gøres  daglige  og  meget  udførlige  Iagttagelser  i 
Træktiderne.  Iagttagelser  af  enhver  Art  —  saa  vidt  mulig  med  kvan- 
titativ Angivelse  og  den  Maade,  paa  hvilken  de  iagttagne  Fugle  er 
forekommet  —  indføres  i  en  Dagbog.  Foruden  ornithologiske  Opteg- 
nelser maa  nøjagtig  angives  de  meteorologiske  Forhold.  En  saadan 
Dagbog  vil  imidlertid  kun  give  et  uklart  Billede  af  Trækkets  Forløb; 
men  benytter  man  da  en  grafisk  Fremstilling  og  tager  Antallet  af 
samtlige  paa  en  Dag  iagttagne  Fugle  som  Ordinat,  Maanedens  Data 
som  Abscisse,  vil  man  ved  Hjælp  af  en  Kurve  faa  et  Indtryk  af 
Trækkets  kvantitative  Variation  i  Maanedens  Løb.  Sammenligner 
man  saa  denne  Kurve  med  andre  paa  samme  Abscisse  afsatte  Kur- 
ver, fremstillende  de  forskellige  meteorologiske  Faktorer,  vil  man 
paa  en  let,  overskuelig  Maade  kunne  se  Trækkets  Afhængighed  af 
Vejr  og  Vind.  Flere  saadanne  grafiske  Fremstillinger  ledsager  Af- 
handlingen for  at  vise,  hvor  udmærkede  de  i  Virkeligheden  er,  naar 
man  paa  en  praktisk  Maade  vil  skaffe  sig  et  Overblik  over  Trækkets 
Forløb.  For  at  nævne  et  Eksempel,  vil  man  ved  en  Sammenligning 
mellem  flere  Kurver  paa  ovennævnte  Vis  straks  bemærke  den  Ind- 
flydelse, de  stærke  vestlige  Vinde  3  og  4  Oktbr.  1910  havde  paa 
Trækket  over  Helgoland,  idet  Fugletrækket  i  disse  Dage  ganske  op- 
hørte; men  saa  snart  Vinden  tog  af,  fortsattes  Trækket.  Mange  for- 
skellige Ting  vil  man  saaledes  kunne  udlede  af  den  Slags  Sammen- 
ligninger, og  givet  synes  det,  at  saadanne  Fremstillinger  paa  en  for- 
holdsvis kort  Tid  vil  løse  mange  Spørgsmaal ,  naar  der  foreligger 
et  godt  lagttagelsesmateriale.  En  praktisk  Fremgangsmaade  synes 
det    at  være   at   opstille    de    respektive  Iagttagelser  af  hver  Art  med 


172 

omtrentlige  kvantitative  Angivelser  i  kronologisk  Orden,  i  Rækker, 
saaledcs  at  hver  Art  har  sin  Liste.  Det  er  et  stort  Arbejde,  men  et 
Arbejde,  der  er  nødvendigt. 

Trækket  falder  altid  noget  forskelligt  for  samme  Art,  idet  det  i 
saa  høj  Grad  er  afhængigt  af  ydre  Forhold.  Denne  Variation  er  igen 
større  eller  mindre  for  de  forskellige  Arter,  idet  de  ydre  Forhold 
har  større  Indvirkning  jDaa  den  ene  Art  end  den  anden.  For  mange 
Arter  gælder  det,  at  deres  Træktid  kun  i  ringe  Grad  varierer  de 
forskellige  Aar;  hos  dem  maa  det  nedarvede  Trækinstinkt  være  meget 
intensivt,  og  de  indre  Faktorer  vil  ofte  sejre  over  de  ydre.  Ilos 
andre  Arter  vil  man  derimod  kun  med  Vanskelighed  kunne  paapege 
faste  Regler  for  Trækket,  og  disse  Fugle  er  da  omvendt  næsten 
udelukkende  underkastet  j^dre  Faktorer.  Den  Slags  F'orhold  er  det 
nødvendigt  først  at  have  undersøgt,  inden  man  kan  vente  at  be- 
dømme en  Arts  Træk  paa  rette  Maade.  Efter  en  længere  Aarræ^kkes 
Iagttagelser  kan  man  linde  en  Normalkurve  for  det  gennemsnitlige 
Træk  af  hver  Art,  og  har  man  først  saadanne  Normalkurver,  kan 
man  begynde  at  anstille  Undersøgelser  med  Hensyn  til  de  ydre 
Faktorers  Indflydelse  paa  Fuglenes  Træk  og  muligt  forstaa,  hvor  stor 
l^etydning  disse  har  for  Fuglene  paa  deres  Vandringer  i  Træktiderne. 

At  den  Slags  Undersøgelser  kan  skalle  Forhold  frem,  som  man 
maaske  mindst  havde  ventet,  viser  f.  Eks.  en  grafisk  Fremstilling  af 
Trækket  af  to  saa  vidt  forskellige  Fugle  som  Træpiberen  (Anthiis 
trivialis)  og  Hortulanen  (Emberiza  hortiilana).  Deres  Træk  viser  sig 
—  i  Efteraaret  1910  i  alle  Tilfælde  —  at  falde  ganske  sammen,  ja 
næsten  til  de  mindste  Enkeltheder!  En  anden  Tavle  viser,  hvor  for- 
kert et  Indtryk  den  første  Dato  for  en  Arts  Ankomst  kan  give  af 
samme  Arts  Træk.  Den  første  Landsvale  viste  sig  14  April,  medens 
Hovedtrækket  først  foregik  i  sidste  Halvdel  af  Maj  Maaned.  Ikke 
mindre  interessant  er  en  Sammenligning  mellem  Kragernes  Efter- 
aarstræk  over  Helgoland  og  Rossitten,  idet  denne  viser,  at  der  i 
Virkeligheden  ingen  Sammenhæng  er  mellem  Kragetrækket  paa  disse 
to  Steder.  Det  er  ganske  vist  kun  et  negativt  Resultat,  men  de  ne- 
gative  Fund  er  ligesaa  vigtige  i  mange  Tilfælde  som  de  positive. 

Endelig  kommer  en  vigtig  Del  af  Arbejdet,  nemlig  en  Sammen- 
ligning mellem  Trækkurverne  og  Vejrliget  i  al  Almindelighed  —  ikke 
blot  paa  lagttagelsesstedet  —  og  her  betjener  man  sig  af  Vejrkortene. 
Det  er  en  vanskelig  Sag  at  studere  Aarsagerne  til  Fuglenes  i  et  en- 
kelt Tilfælde  ganske  abnorme  Trækforhold  ved  Hjælp  af  saadanne 
Vejrkort,  men  det  giver  gode  Resultater.  Det  gælder  om  at  udforske 
den  Sammenhæng,  der  muligt  kan  være  mellem  Vejrliget  andre  Ste- 
der og  Trækkets  Udebliven  paa  lagttagelsesstedet,  det  gælder  om  at 
fastslaa,  om  en  Fugl  trækker  samme  Vej  hvert  Aar,  eller  om  den 
muligt  vandrer  en  Vej  om  Foraaret,  en  anden  om  Efteraaret,  om 
Fuglene  gør  Hvil  og  da  hvor,  at  bestemme,  hvor  langt  Fuglene  van- 
drer daglig,  og  meget  mere. 

Tidligere  troede  man,  at  man  bedst  løste  Problemet  ved  at  samle 
en   -Mængde  Mennesker   om  denne  Opgave  og  iagttage  alt,    hvad  der 

kom  indenfor  Synsvidde;  men  det  førte  som  bekendt  ikke  til  noget 
Resultat.  »En  eneste  Forsker,  der  gaar  frem  efter  en  bestemt  Plan 
og  i  klar  Bevidsthed  om,  hvad  der  skal  gøres,  vil  i  kortere  Tid  naa 
til  langt  større  og  frem  for  alt  sikrere  Resultater  end  tusinde  Iagt- 
tagere af  den  tidligere  Slags,  forudsat  i  det  mindste,  at  han  kan  magte 
Arbejdet,  fra  hvilket  der  ingen  Afvigelser  maa  gives,  hvis  det  skal 
udføres  paa  en  tilfredsstillende  Maade«.  —  Det  fundamentale  for  Mu- 
ligheden af  en  Løsning  af  Problemet  er  imidlertid:  Fremkomsten  af 
et  eksakt  lagttagelsesmateriale,  og  til  dette  kan  enhver  Ornitholog 
bidrage  sin  bet3'dningsfulde  Del,  naar  han  modent  vil  overtænke: 
»Hvad  kan  jeg  med  den  Tid,  jeg  har  til  Raadighed,  paa  en  eksakt 
og  grundig  Maade  yde,  saaledes  at  det  kan  blive  et  virkeligt  brug- 
bart Stykke  Arbejde  i  dette  Programs  Rammer?«  Han  vil  da  finde, 
at  han  kan  yde  et  saadant  Stykke  Arbejde,  selv  om  det  kun  bliver 
et  Udsnit  af  det  hele  Stykke  Arbejde,  idet  han  muligvis  kun  kan 
paatage  sig  at  gøre  Optegnelser  om  nogle  ganske  faa  Arter,  og  det 
vil  altid  være  af  Værdi  for  det  samlede  Materiale. 

Dr.  Weigold  slutter  sin  Afhandling,  der  vidner  om  stor  Interesse 
og  Begejstring  for  Studiet  af  Fuglenes  Træk,  med  at  hævde,  at  Pro- 
blemet ikke,  som  man  atter  og  atter  har  paaståaet,  er  uløseligt,  men 
at  det  vil  kunne  løses,  naar  man  med  Energi  og  Grundighed  gaar 
frem  efter  den  forelagte,  eksakte  Metode.  p  JESPERSEN. 


ANMELDELSER. 

AQUILA. 
Bd.  XIX.     Red.  af  Otto  Herman. 

(Budapest  1912.) 

Denne  Aargang  af  »Aquila«  indeholder  særdeles  interessante  Be- 
retninger om  de  Ringmærkninger,  som  den  ungarske  ornith.  Central- 
station i  1912  har  ladet  foretage  i  Fortsættelse  af  de  foregaaende  Aars 
ihærdige  Arbejde  paa  dette  Omraade.  Af  de  5581  Fugle,  som  man 
i  1912  har  mærket  i  Ungarn,  er  1042  Storke  (Ciconia  alba);  de 
foregaaende  Aar  er  der  ogsaa  mærket  et  betydeligt  Antal  Storke,  og 
man  har  nu  gennem  Ringmærkningen  faaet  opklaret,  at  de  i  Europa 
3'^nglende  Storke  overvintrer  i  Sydafrika.  En  derboende  Mand  Mr.  A. 
Haagner  skriver  om  Storkens  Ophold  paa  disse  Egne;  han  op- 
lyser, at  der  nu  i  Sydafrika  er  fremskaffet  55  Ringstorke,  hvoraf  31 
er  mærkede  i  Ungarn  og  24  af  Vogelwarte  Rossitten.  Arten  blev 
tidligere  betragtet  som  udelukkende  Sommergæst^  i  Sydafrika  og  er 
det  i  det  væsentlige  endnu;  dog  er  i  de  sidste  2-3  Aar  flere  og  flere 
forblevet  der  om  Vinteren,  og  disse  overvintrende  Dyr  antages  at 
være  unge,  ikke  kønsmodne  Fugle:  Arten  er  aldrig  fundet  ynglende 
der.    Storkenes  sporadiske  Forekomst  i  Sydafrika  syntes  tidligere  at 

^  Sommer  =  vor  Vinter. 

bestemmes  af  Græshoppesværmene;  disse  optræder  i  de  senere  Aar 
i  meget  mindre  og  slærlvt  spredte  Flolvke  som  Følge  af  en  meget 
energisiv  Forfølgelse,  men  Storkene  ankommer  dog  endnu  regelmæs- 
sigt i  Slutningen  af  September.  De  sidste  forlader  Sydafrika  i  Slut- 
ningen af  April. 

En  anden  af  de  Opgaver,  som  Centralstationen  har  ofret  et  stort 
Arbejde  paa  at  løse,  er  Klarlæggelsen  af  F'oraarstrækket  gennem 
Ungarn,  og  der  findes  i  nærværende  Aargang  en  meget  udførhg 
Beretning  om  Trækket  i   1912. 

Om  jordfundne  Fugle  i  Ungarn  findes  to  særdeles  interessante 
Afhandlinger  af  K.  Lambrecht.  I  miocæne  Aflejringer  er  fundet 
et  Fuglefodspor,  rimeligvis  hidrørende  fra  en  Bekkasin,  og  fra  Plio- 
cænperioden  er  gjort  nogle  faa  ubestemmelige  Fund.  Store  Fund 
af  en  afgjort  diluvial  Fauna  er  gjort  i  nogle  Knoglehuler,  der  menes 
at  have  huset  Rovfugle,  som  har  ynglet  i  Hulerne  og  derhen  har 
bragt  deres  Bytte,  hvis  fossile  Levninger  udgør  F"undene;  man  har 
her  fundet  52  Arter,  af  hvilke  de  41  er  bestemt.  Disse  Arter  til- 
hører en  arktisk  Tundra-  og  Steppefauna,  navnlig  omfattende  mange 
Hønsefugle.  Talrigst  forekommer  Ryper  (Lagopus  miitiis  og  L.  la- 
c/opus);  det  er  interessant  at  bemærke,  at  der  af  Nøddekriger  baade 
er  fundet  den.  typiske  og  den  langnæbbede,  nu   siberiske  Form. 

En  af  de  Opgaver,  som  den  ungarske  ornithologiske  Central- 
station ogsaa  særligt  har  kastet  sig  over,  rationel  Undersøgelse  af 
Fuglemavers  Indhold,  repræsenteres  ved  2  store  Afhandlinger  af  L. 
Thaisz  og  E.  Csiki  om  Agerhønens  henholdsvis  Plante-  og  Insekt- 
føde.  Det  fremgaar  heraf,  at  Agerhønen  langt  overvejende  er  Plante- 
æder, lever  af  Frø,  dels  af  Kornsorter,  dels  af  alle  forskellige  Slags 
»Ukrudt«,  medens  det  kun  er  en  ringe  Mængde  Insekter,  den  fortærer. 

Chernel  von  Chernelhaza  skildrer  under  Overskriften  »Et 
Brev  fra  det  italienske  Fugletorv«  sin  Deltagelse  i  en  Fuglebeskyt- 
telseskongres  i  Turin  og  de  Følelser,  hvormed  han  deltog  i  denne 
efter  at  have  gennemrejst  det  fuldstændigt  fugletomme  Norditalien, 
hvor  de  væsentligste  ornithologiske  Studier  maatte  drives  i  Vildt- 
handlernes Boder;  særlig  Verona  syntes  at  være  et  Centrum  for 
Fangsten  af  og  Handelen  med   Smaafugle. 

Aarsskriftet  indeholder  desuden  talrige  andre  læseværdige,  større 
og  mindre  Afhandlinger  og  giver  et  godt  Begreb  om  det  ihærdige 
og  maalbevidste  Arbejde,  som  udføres  ved  Stationen. 

A.  C.  &  O.  H. 

FAUNA  OCH  FLOI\A. 
Popular  Tidskrift  for  Biologi.    Utgifveii  af  Einar  Lonnberg. 

(Stockholm  1312.) 

Aargangen  1912  foreligger  nu  afsluttet  med  O  Hæfter,  hvilken 
Anledning  vi  skal  benytte  til  at  henlede  Opmærksomheden  paa  dette 
gode  og  vel  redigerede  Tidsskrift,  som  enhver,  der  har  Interesse  for 
Sveriges  rige  Natur,  vil  have  Glæde  af  at  læse. 

Der  findes  flere  ornithologiske  Afhandlinger  i  nærværende  Aar- 
gang,  saaledes  skriver  Einar  Lonnberg  selv  flere  mindre,  nærmest 
refererende,  Artikler;  Rudolf  Soderberg  skriver  om  nogle  egne 
Iagttagelser  over  Fjerenes  Morfologi,  og  H.  Nj'qvist  giver  en  Be- 
skrivelse af  de  svenske  Andearters  Dragter  i  forskellige  Aldre,  Køn 
og  Aarstider;  denne  Beskrivelse  er  dog  ikke  meget  udtømmende,  og 
hans  Opfattelse  af  de  teleoptile  Halefjer  er  vist  ganske  fejlagtig. 
Hugo  Granvik  skriver  om  Fuglefaunaen  i  en  Mose  ved  Ringsjon 
i  Skaane,  hvor  bl.  a.  Storspoven  (Numenius  arqvatus)  endnu  ruger. 

A.  C. 
REVLIE  FRANCAISE  D'ORNITHOLOGIE. 
V  Aargang.     Redigeret  af  A.  Menegaux. 

Tidsskriftet,  som  udgives  i  Paris  men  trykkes  i  Orleans,  ud- 
kommer med  et  Hæfte  paa  1  Ark  hver  Maaned.  Prisen  er  10  frcs. 
aarlig.  I  en  Artikel  fortælles  der,  at  den  berømte,  afdøde  Ornitholog 
O  u  stal  et  i  1897  havde  udtalt,  at  han  vilde  have  vanskeligt  ved  at 
opregne  7  Mennesker  i  Frankrig,  som  virkelig  gav  sig  af  med  Or- 
nithologi;  mange  Nuller  er  der  øjensynligt  ikke  senere  føjet  til  Syv- 
tallet. Tidsskriftets  Indhold  bestaar  for  en  meget  stor  Del  af  ganske 
smaa  Artikler,  og  hvad  vi  vilde  kalde  »Mindre  Meddelelser«,  vidner 
i  hvert  Tilfælde  tydeligt  om,  at  Ornithologien,  saaledes  som  den 
dyrkes  f.  Eks.  i  Tyskland,  England  og  Danmark,  for  Tiden  ikke  har 
nogen  Blomstring  i  Frankrig.  Interesse  for  Fuglebeskyttelse  viser 
der  sig  tydelig  nok  fra  Redaktionens  Side,  men  talrige  Artikler  giver 
ogsaa  til  Kende,  at  Forfatternes  ornithologiske  Interesser  er  meget 
nøje  forbundne  med  Jagt  og  Fuglefangst.  Der  beskrives  ret  ind- 
gaaende,  hvorledes  der  et  Sted  ved  Kysten  ved  Hjælp  af  en  Ko  og 
et  System  af  Garn  fanges  massevis  af  trækkende  Vipstjerter  —  mod 
Loven  forøvrigt.  En  Jæger  er  meget  forarget  over,  at  der  paa  den 
første  Jagtdag  i  hele  Egnen  ikke  findes  Spor  af  Vildt,  og  da  der 
endelig  viser  sig  en  lille  Sanger,  kommer  der  straks  3-4  andre 
Jægere  til  med  Hunde  og  Bøsser  og  skyder  Salver  paa  Fuglen,  idet 
de  samtidig  meddeler  ham,  at  for  at  finde  stort  Vildt  maa  man  til 
Angers,  »dér  er  ikke  mindre  end  Skader«.  Hans  Harme  bliver  ikke 
mindre,  da  han  lidt  efter  møder  en  Værkfælle,  der  har  været  saa 
heldig  at  faa  adskillige  Stillidser  og  Bogfinker  i  Tasken;  da  han 
skuffet  tager  hjem  med  Toget,  ser  han,  at  der  udenpaa  Banegaarden 
er  opslaaet  en  Plakat  »Al  Jagt  paa  Banens  Terræn  er  forbudt«;  der 
skulde  nemlig  tidligere  have  ynglet  nogle  Spurve.  q  tt 

LE  GERFAUT,  REVUE  RELGE  D'ORNITHOLOGIE. 

Udgivet  af  »La  société  ornithologique  du  centre  de  la  Belgique«,   redigeret  af 

M.  Marcel  de  Contreras. 

Tidsskriftet  (fransk)  fremtræder  nu  i  sin  3dje  Aargang  som  Organ 
for  4  sammensluttede  ornithologiske  Selskaber  og  afgiver  tydeligt 
Vidnesbyrd    om    den    livlige    ornithologiske    Interesse,    der  hersker  i 

Belgien;  det  luikommer  med  et  Hæfte  paa  1  Ark  hver  Maaned,  har 
et  ret  afvekslende  Indhold.  Der  findes  enkelte  større  Afhandlinger, 
f.  Eks.  en  fornøjelig  Beskrivelse  af  »Vore  Svaler«'  af  E.  Tant  og  en 
Redegørelse  for  Sortspættens  Liv  og  dens  Forekomst  i  Belgien  af 
Ferdinand  Visort  de  Bocarme,  og  desuden  talrige  mindre  Ar- 
tikler og  »Mindre  Meddelelser«;  bl.  a.  gives  der  Underretning  om  to 
for  Belgien  nye  Arter  trufne  i  1912,  nemlig  Briinnichs  Tejste  (Uria 
arra)  og  Mestersangeren  (Sijlvia  orphea).  Ogsaa  Fuglebeskyttelse  be- 
handles jævnligt  i  Tidsskriftet,  men  det  er  øjensynligt,  at  Belgierne 
nødig  giver  helt  Afkald  paa  Fangsten  af  Smaafugle;  Interessen  for 
Burfugle  er  øjensynlig  ganske  anderledes  udbredt  i  Belgien  end 
hos  os.  O.  H. 

RIVISTA  ITALIANA  DI  ORNITOLOGIA. 
Aargang  II,  Bologna.     Red.  af  Ettore  Arrigoiii  degli  Oddi. 

Dette  nye  italienske  Tidsskrift  bringer  enkelte  større  videnskabe- 
lige Afhandlinger  og  adskillige  mindre  foruden  en  Oversigt  over  Ind- 
holdet af  den  udenlandske  Tidsskriftliteratur,  gør  i  det  hele  Indtryk 
af  mest  at  være  beregnet  for  Ornithologer  af  Faget.  Ganske  interes- 
sant er  det  at  se,  hvorledes  adskillige  højnordiske  Arter:  Thorshane, 
Tretaaet  Maage,  Søpapegøje,  Sule  o.  fl.  jævnlig  træftes  ved  Italiens 
Kyster.  Der  findes  farvetrykt  Tavle  af  en  østasiatisk  Dværghejre- 
form  (Ardetla  eurythma),  der  første  Gang  er  truiren  i  Italien  og  i 
Europa  overhovedet.  O.  H. 

ARDEA. 

Tijdschrift  der  Nederlandsche  Ornithologische  Vercenigiiig.    I  Aargang,  Leiden. 

Red.  af  Dr.  L.  F.  de  Beaufort,  A.  A.  van  Pelt  Lechner  og  Dr.  E.  D.  van  Oort. 

Ardea,  paa  hvis  Forside  lindes  Hoved  og  Overkrop  af  en  Hejre, 
er  Foreningsblad  for  en  hollandsk  ornithologisk  Forening,  af  hvilke 
der  lindes  to.  Tidsskriftet,  der  udkommer  med  et  Hæfte  paa  et  Par 
Ark  4  Gange  aarlig,  indeholder  adskillige  interessante  Artikler.  E.  D. 
van  Oort  beretter  om,  hvad  der  i  de  senere  Aar  er  truffet  af  sjæld- 
nere Fugle  i  Holland,  og  giver  Meddelelse  om  de  ret  storslaaede  Ring- 
mærkningsforsøg,  der  er  foretagne  af  Rigsmuseet  i  Leiden;  Tallet 
af  de  mærkede  Fugle  gaar  allerede  op  mod  14.000;  en  Terne,  mærket 
som  Unge  i  Juli  1912,  blev  i  August  truttet  ved  Kjelst  i  Vestjylland; 
en  Graaand,  mærket  i  April  1912,  maatte  6  December  lade  sit  Liv 
i  Bisserup  Fjord  (Sydsjælland).  W.  C.  Heurn  fortæller  om  sit  Ophold 
paa  et  Fyrskib  i  Kanalen  i  Oktober  1911  i  den  Hensigt  at  iagttage 
Fugletræk.  Et  forankret  Fyrskib  er  i  Stormvejr  ikke  noget  behage- 
ligt Opholdssted  for  en  ikke  søvant,  og  da  Vejret  bedagede  sig.  var 
der  kun  ubetydeligt  af  Fugle  at  se.  Bedre  Udbytte  havde  samme 
Forfatter  af  en  Rejse,  han  i  1911  foretog  til  Sydamerika,  og  om 
hvilken  han  beretter  under  Titlen:  »Hvilke  Fuglearter  man  kan  iagt- 
tage paa  en  Sørejse  til  Sydamerika«'.  O.  H. 

Uijjesvale  II,  XI\'. 

Duehøg  147.  162. 

Motacilla  alba  76.  129,  II,  XIV. 

—  flava  127,  II,  XIV. 
Munk  XIII. 

Muscicapa  atricapilla  152,  XIII. 

—  —  var.  collaris  IX. 

—  grisola  167.  XIII. 
Musvaage  146,  162.  II,  XIII. 


Musvit  132,  146,  168.  11,  XIII. 
Mycteria  americana  81. 

Natravn  76. 

Nattergal,  sydlig  94. 

Nucifraga  caryocatactes  76,  97,  165. 

—  —  brachj'rhynchus  120. 

—  —  macrorhynchus  120. 
Numenius  arquatus  73,    170,  175,  XIV. 

—  phæopus  73,  170. 
Nyctale  funerea  75. 
Nøddekrige  76,  97,  165. 

OdontopterA'x  toliapica  64. 
Odontornithes  21. 
Oedicnemus  crepitans  72. 
Oldfugl,  langhalet  6. 
Ornitholestes  57. 
Ornithomimus  8. 

Pachyornis  elephantopus  Owen  68. 
Palæohatteria  56. 
Parus  ater  146. 

—  caudatus  151. 

—  coeruleus  132,  XIII. 

—  major  132,  146,  168,  II,  XIII. 

—  palustris  151,  168. 

Passer  domesticus  149,  XIII,  XIV. 
Pelecanus  rufus  128. 
Pelikan,  graa  128. 
Periophtalmus  62. 
Pernis  apivorus  75,  II. 

Procellaria  pelagica  127,  128. 

—  cryptoleucura  128. 
Præstekrave,  hvidbrystet  73,  XIV. 

— ,  stor  II,  XIV. 

Raage  132,  151. 

Rødhals  127,   132,    147,   152,    167,    170, 

II,  XIII. 
Rødirisk  145. 
Rødkælk  127,   132,   147,    152,    167,  170, 

II,  XIII. 
Rødstjert  168,  II. 
Rørdrossel  160. 
Rørdrum  77. 

Rørhøne,  grønbenet  78,  134,  170. 
Rørsanger  158. 

Sangdrossel  132,  167,  XIII. 

Sanglærke  132,  149,  II,  XIII,  XIV. 

Sangsvane  134. 

Sarciophorus  60. 

Saxicola  oenanthe  II,  XIV. 

Scolopax  i'usticula  74. 

Sekretær,  afrikansk  55. 

Selning  170. 

Seriema,  sydamerikansk  55,  64. 

Serpentarius  secretarius  55. 

Silkehale  76. 

Sirenia  58. 

Sitta  europæa  151,  XIII. 

Sivsanger  159. 


Skade  II. 
Skallesluger,  lille  72. 

— ,  stor  133. 

— ,  toppet  37,  XIV. 
Skarv  37. 

Skovskade  150,  XIII. 
Skovsneppe  74. 
Slørugle  76. 
Smaaspove  73,  170. 
Snespurv  77. 
Sneværling  77. 
Solitær  70. 

Solsort  132,  149,  167,  170,  XIII. 
Somateria  mollissima  XIV. 
Sortand  170. 
Sortklire  73. 
Sortmejse  146. 
Spidsand  72,  XIV. 
Spurv  149,  XIII,  XIV. 
Spurvehøg  75,  126,  148,  162. 
Spætmejse  151,  XIII. 
Squatarola  helvetica  II. 
Stenvender  XIV. 
Steganopodes  63. 
Sterna  caspia  75. 

—  minuta  75,  127,  XIV. 

—  regia  24. 
Stereornithes  64. 
Stillids  145,  167,  II. 
Stokand  78,  133,  147,  XIV. 
Stork,  hvid  173,  XIII. 

— ,  sort  149. 
Stormmaage  132,  133,  170,  II,  XIV. 
Stormsvale  127. 

— ,  lille  127,  128. 
Storspove  73,  170,  175,  XIV. 
Strandbrokfugl  II. 
Strandhjejle  II. 

Strandskade  73,  132,  170,  II,  XIV. 
Strepsilas  interpres  XIV. 
Strix  flammea  76. 
Strudsefugle  22,  27. 
Sturnus  vulgaris  76,    126,    127,  170,  II, 

XIII.  XIV. 
Stær,  76,  126,  127,  170,  II,  XIII,  XIV. 
Sula  bassana  131,  176. 
Sule  131,  176. 
Sumpmejse  151,  168. 

Svartbag  75,  131,  133,  170,  II,  XIV. 
Svenske  127,  149,  170. 
Sjivia  atricapilla  XIII. 

—  cinerea  159,  XIII,  XIV. 

—  curruca  150,  XIII,  XIV. 

—  hortensis  XIII. 

—  orphea  176. 
Sokøer  58. 
Søpapegøje  176. 

Taarnfalk  162,  II. 
Tachybaptes  minor  164. 
Tachj'petes  aquila  129. 
Tadorna  vulpanser  XIV. 
Tandfugle  21. 
Tandterne  21. 
Tejste  132. 

— ,  Briinnichs  176. 
Thorshane  176. 
Toplærke  145. 
Topmejse  94. 
Topnakke  8. 

Tornirisk  146,  II,  XIII,  XIV. 
Tornsanger  159,  XIII,  XIV. 
Tornskade,  rosenbrystet  IX. 

— ,  rodrygget  76. 
Totanus  calidris  73,  170,  II,  XIV. 

—  fuscus  73. 
Triel  72. 
Tringa  alpina  73,  II,  XIV. 


Tringa  canutus  74,  II. 

—  maritima  74. 

—  minuta  73,  II. 

Troglodytes  parvulus  132,  146,  II,  XIII. 

Troldand  170. 

Tropikfugl  129. 

Træløber  151. 

Træpiber  172,  XIII. 

Turdus  merula  132,  149,  167,  170,  XIII. 

—  musicus  132,  167,  XIII. 

—  torquatus  76. 

Ugle,  Tengmalms  75. 
Uria  arra  176. 

—  grylle  132. 

—  troile  131,  132. 

Vandrikse  72,  170. 
Vandstær  76. 

Vanellus  cristatus  72,  II,  XIV. 
Vibe  72,  II,  XIV. 
Vindrossel  170. 
Vintermusvaage  75. 
Vipstjert,  hvid  76,  127,  II,  XIV. 
— ,  gul  127,  II,  XIV. 

Ægialitis  cantiana  73,  XIV. 

—  hiaticula  II,  XIV. 
Æpyornidae  70. 


FORENINGSMEDDELELSER. 

DANSK  ORNITHOLOGISK  FORENINGS  GENERALFORSAMLING. 

Mandag  den  14  Oktober  1912  afholdtes  den  aarlige  Generalfor- 
samling i  Wittmacks  Lokale.    42  Medlemmer  var  mødte. 

Formanden  aabnede  Mødet  og  bemærkede,  at  Meddelelsen  om 
Generalforsamlingen  først  var  kommen  Medlemmerne  i  Hænde  7^/2 
Døgn  forinden  dennes  Afholdelse.  Aarsagen  til  dette  skyldtes  imid- 
lertid paa  Grund  af  ekstraordinære  Forhold  Forsinkelse  fra  Trykke- 
riets Side.  Formanden  foreslog  derpaa  Pastor  Barfod  valgt  til  Diri- 
gent, hvad  der  enstemmigt  vedtoges. 

Dirigenten  takkede  for  Valget,  fastslog,  at  Generalforsamlingen 
fra  Bestyrelsens  Side  var  lovligt  indvarslet  og  gav  derefter  Ordet  til 
Formanden,  der  straks  gik  over  til  Dagsordenens  første  Punkt:  Be- 
retning om  Aarets  Virksomhed.  Der  var  i  Aarets  Løb  bleven 
afholdt  forskellige  Møder  og  Udflugter,  bl.  a.  en  To-Dages  Tur  til 
Sydfyn,  i  hvilken  Anledning  der  var  særlig  Grund  til  at  rette  en  Tak 
til  Overlæge  Helm  s  for  det  Arbejde,  der  havde  været  forbundet  med 
at  faa  en  saadan  Tur  i  Stand,  og  for  den  store  Gæstfrihed,  Turens 
Deltagere  havde  mødt.  Medlemsantallet  var  ved  Aarets  Slutning  408 
imod  410  i  Fjor,  en  Tilbagegang,  der  hovedsagelig  skyldtes  Dødsfald 
blandt  Foreningens  Medlemmer. 

Formanden  fremlagde  derpaa  det  reviderede  Regnskab, 
der  balancerede  med  Kr.  2015,87  og  viste  et  Overskud  paa  Kr.  359,51, 
men  da  Aargangens  sidste  Hefte  ikke  var  betalt,  endte  Aarets  Regn- 
skab reelt  med  et  mindre  Underskud.  Ved  Salg  af  ældre  Aargange 
var  ialt  indkommet  Kr.  111,00  i  Foreningens  Kasse.  Overlæge  Helm  s 
bemærkede,  at  Foreningen  ejede  en  saa  stor  Formue  i  dens  Behold- 
ning af  Hefter,  at  denne  langt  vilde  overgaa  den  Sum,  der  udgjorde 
Aarets  reelle  Underskud,  hvorpaa  Regnskabet  godkendtes. 

Behandlingen  af  næste  Punkt  paa  Dagsordenen:  Valg  af  to  Be- 
styrelsesmedlemmer i  Stedet  for  Arkitekt  Hagerup  og 
Revisor  Koefoed,  som  efter  Tur  fratræder,  resulterede  i,  at 
begge  de  afgaaede  enstemmigt  blev  genvalgt.  Til  Revisor  genvalgtes 
ligeledes  Forpagter  A.  Valentiner. 

Ved  sidste  Punkt  paa  Dagsordenen:  Behandling  af  mulig 
indkomne  Forslag  fra  Medlemmer,  meddelte  Formanden,  at 
der  ingen  saadanne  Forslag  var  indløbet  inden  den  satte  Frist, 
men  iøvrigt  var  Ordet  frit.  Formanden  for  Ekskursionsudvalget, 
Læge  Th.  N.  Krabbe,  vilde  benytte  Lejligheden  til  at  forespørge, 
om  der  blandt  Foreningens  Medlemmer  var  nogen  Uvilje  over, 
at  Foreningens  Ture  muligt  havde  været  for  ensformige.  Over- 
læge Helm  s  ønskede  nogen  mere  Afveksling  i  Turene  og  bragte 
bl.  a.  et  Forslag  frem  om  en  Tur  rundt  om  Damhussøen.  Læge 
Krabbe  takkede  for  Forslaget  og  erklærede,  at  Udvalget  gerne 
modtog  Planer  og  Raad  med  Hensyn  til  nye  Ture  og  berørte  endelig 
kort  Faren  ved  at  foranstalte  Udflugter  til  sjældnere  Fugles  Redesteder. 

Dirigenten  hævede  derpaa  Generalforsamlingen,  rettede  til  Slut 
en  Tak  til  Bestyrelsen  og  adresserede  en  speciel  Tak  til  dennes 
Formand. 

Efter  Generalforsamlingen  holdtes  Auktion  over  en  Del  af  de  til 
1-oreningen  i  Aarets  Løb  sendte  Tidsskrifter  og  løse  Afhandlinger. 
Derefter  holdt  Læge  Th.  N.  Krabbe  et  af  en  Mængde  farvede  Lys- 
billeder ledsaget  F'oredrag  om  Grønland  og  en  Del  af  de  paa  Vest- 
kysten almindeligst  forekommende  Fuglearter.  En  Del  Skind  af 
disse  Arter  var  fremlagt,  og  det  interessante  Foredrag  i  Forbindelse 
med  de  mange  fortrinlige  Lysbilleder  fængslede  i  høj  Grad  de  til- 
stedeværendes Opmærksomhed.  P.  J. 


UDFLUGTEN  TIL  AMAGER  SØNDAG  DEN  15.  SEPTEMBER. 

Turen,  der  begunstigedes  af  smukt  Vejr,  og  hvori  talrige  Med- 
lemmer tog  Del,  gik  til  Amagers  Sydkyst.  F'ølgende  Arter  saas. 
Pibeand  (Mareca  penelops),  Præstekrave  (Ægialitis  hiaticula),  Strand- 
hjejle (Sqiialarola  helvetica) ,  Vibe  (VaneUiis  cristatus).  Strandskade 
(Hæmatopiis  ostreologus) ,  Ryle  (Tringa  alpina) ,  Dværgryle  (Tringa 
ininiita),  Islandsk  Ryle  (Tringa  islandica),  Rødben  (Totanus  calidris), 
Hættemaage  (Lams  ridibnndns),  Stormmaage  (Larus  canns),  Svartbag 
(Lams  marinas),  Hvepsevaage  (Pernis  apiuoms),  Musvaage  (Bnteo 
vnlgarisj,  Taarnfalk  (Falco  tinnanculns),  Forstuesvale  (Hirnndo  rustica), 
Digesvale  (Himndo  riparia),  Bysvale  (Hirnndo  urbica),  Engpihev  (Anthus 
pratensis),  Hvid  Vipstjert  (Motacilla  alba),  Gul  Vipstjert  (Motacilla  flava), 
Digesmutte  (Saxicola  oenanthe).  Lærke  (Alauda  arvensis),  Gærdesmutte 
(Troglodytes  parvulus),  Fuglekonge  (Regulus  cristatus).  Musvit  (Pams 
major),  Rødhals  (Erithacus  mbecnla).  Blodstjert  (Ruticilla  phoenicura), 
Løvsanger  (Phyllopseiistes  trochilas).  Bogfinke  fFringilla  coelebs).  Torn- 
irisk (Canabina  linota),  Stillids  (Acanthis  carduelis) ,  Stær  (Sturnus 
vulgaris),  Skade  (Pica  candaia).  E.  L  S. 


MØDE  I  D.  O.  F. 

Lørdag  den  23.  November  afholdtes  Møde  i  Wittraacks  Lokale. 
Overlæge  O.  Helms  holdt  for  en  Forsamling  paa  48  Medlemmer 
Foredrag  om:  »Iagttagelser  og  Studium  af  Fugle  særlig  i  det  frie«. 
Foredraget  var  væsentligt  en  Vejledning  for  Begyndere  i  det  orni- 
thologiske  Studium,  for  hvem  Overlægen  forklarede,  at  det  ved  Iagt- 
tagelsen af  F'ugle  i  Naturen  først  kommer  an  paa  at  finde  et  dertil 
egnet  Sted  —  bor  man  i  en  større  By  f.  Eks.  i  en  Park  —  og  der 
søge  at  komme  Fuglene  saa  nær,  at  man  tydeligt  kan  se  deres  Skik- 
kelser, Farver  og  Bevægelser.  Drejer  det  sig  om  Smaafugle,  kan 
man  bedst  sætte  sig  ganske  roligt  ned  og  ved  Hjælp  af  Kikkert 
studere  de  Fugle,  der  kommer  nær;  bedst  benytter  man  hertil  Morgen- 
og  Aftentimerne.    En  Begynder  maa  gøre  sig  klart,  at  han  maa  have 

Tid  og  Taalraod,  og  at  han  ikke  straks  lærer  mange  Fugle  at  kende, 
men  maa  tage  en  eller  nogle  faa  Arter  for  ad  Gangen  og  først,  naar 
han  er  bleven  fortrolig  med  med  disse,  bør  give  sig  i  Lag  med  nye 
Arter.  Har  man  en  Have  til  Raadighed  vil  man  have  god  Nytte 
af  at  anlægge  et  Fodringssted  med  Drikke-  og  Badekar,  som  lokker 
mange  Fugle  til,  ligeledes  kan  man  have  megen  Fornøjelse  af  at 
opsætte  Stære-  og  Mejsekasser;  Foredragsholderen  demonstrerede 
en  af  ham  opfunden  Methode  ved  hvilken  man  ved  Hjælp  af  et 
Strubespejl  og  en  elektrisk  Lommelampe  kan  undersøge  saadanne 
Kasser  og  iagttage  de  deri  rugende  Fugle. 

Vil  man  iagttage  Vadefugle,  maa  man  benytte  sig  af  andre  Frem- 
gangsmaader;  ofte  kan  man  med  Held  lokke  dem  til  sig  ved  at  efter- 
ligne deres  Stemme,  eller  man  kan  nærme  sig  dem  krybende.  Naar 
man  vil  iagttage  Fuglelivet  i  en  Indsø,  kan  man  ofte  opnaa  et  godt 
Resultat  ved  at  krybe  op  i  et  Træ  og  sætte  sig  paa  Vagt  der.  Naar 
Iagttageren  paa  sine  Udflugter  ser  Fugle,  som  han  ikke  kender,  bør 
han  straks  gøre  omhyggelige  Optegnelser  om  disse,  og  kan  da,  naar  han 
kommer  hjem,  søge  at  artsbestemme  dem  efter  Bøger.  Foredrags- 
holderen fremviste  nogle  hertil  egnede  Værker  som  Kjærbøllings: 
Skandinaviens  Fugle,  Salmonsens  Lexicon,  Naumanns:  Naturge- 
schichte  der  Vogel  Mitteleuropas  og  forskellige  andre  større  og  mindre 
engelske,  tyske  og  norske  Fuglebøger.  A.  C. 


NATURVIDENSKABENS  FORPLIGTELSER. 

Hvor  er  det  dog  godt,  at  vi  har  et  dansk  videnskabeligt  tidsskrift 
om  fugle,  et  dansk,  saa  vi  ikke  i  den  henseende  skal  gaa  ind  under 
Tysklands  eller  Englands  vinger,  et  videnskabeligt  efter  nutidens 
fremgangsmaade,  hvilende  paa  mange  iagttagelser  af  mange  og  ikke 
paa  enkeltes  begrænsede  erfaringer,  et  virkelig  videnskabeligt  — 
hvad  er  videnskab  andet  end  paalidelighed  i  iagttagelser  og  stræben 
mod  ordnet  oversigt  over  det  indvundne  paalidelige  stof,  saa  det 
bliver  let  tilgjængeligt.  Det  gjælder  sandelig  om,  at  dette  tidsskrift 
kan  holde  sig,  det  kan  blive  »en  sten  i  muren,  som  hegner  hendes 
gaard«,  for  det  er  ikke  blot  Danmarks  historie,  men  ogsaa  Danmarks 
naturhistorie,  der  skal  bruges  i  folkerejsningens  tjeneste.  Hvor  er 
det  dog  langt  bedre  end  den  »naturhistorie«  vi  gamle  fik,  da  vi  var 
drenge,  noget  om  dyrenes  benrade  og  tænder,  om  fuglenes  næb  og 
klor.  Ja  det  var  ogsaa  paalideligt  og  uhyre  interessant  —  for  læreren 
og  den  eneste  elev,  han  vandt  derfor  i  mange  aar,  den  allerflinkeste, 
som  blev  professor  i  naturhistorie.  Jo,  for  de  to  forstod  at  klæde 
benradene  paa  i  kjød  og  blod,  men  det  gjorde  de  andre  ikke  og 
følgen  er,  at  kun  én  af  tusinde  i  nutidens  Danmark  har  en  af  kund- 
skab støttet  kjærlighed  til  vort  fædrelands  natur.  Dyrenes  liv  og 
færden,  planternes  udseende  og  voksested  og  blomstringstid,  alle  de 
mange  arters  leven  og  voksen  og  færden,  hvis  resultant  er  Danmark 
i  vinter  og  Danmark  i  vaar,   Danmark  i  sommer  og  Danmark  i  høst. 

Damnark  i  klitten,  i  heden,  i  enge,  Danmark  i  skove,  i  mose  og 
mark,  Danmarks  dejligst  vang  og  vænge,  det  maa  vi  have  kundskab 
om.  —  Ja  nærværende  tidsskrift  leverer  paa  sit  omraade  materialier 
til  opbyggelse  af  de  huse,  hvori  dansk  naturkærlighed  skal  bo.  — 
Men  —  tidsskriftets  læsere  har  krav  paa  engang  imellem  at  faa  at 
se,  hvad  alle  disse  fortrinlige  mursten  og  solide  bjælker,  som  redak- 
tøren og  de  selv  skaffer  til  veje,  skal  bruges  til  —  en  tegning  til 
et  af  de  huse,  der  skal  bj^gges  deraf.  Jeg  mener  dermed  et  natur- 
historisk foredrag  af  den  beskaffenhed,  at  en  lærer  i  en  landsby- 
skole vil  tage  det  og  læse  det  op  for  sine  skolebørn  eller  for  de 
unge  paa  sin  aftenskole.  Forfatteren  af  foredraget  maa  være  en 
friluftsmand,  der  hviler  sig  ud  i  naturen,  han  maa  kunne  male  med 
sine  ord  som  en  kunstmaler  med  farver,  det  vil  sige,  han  maa  kunne 
fortælle,  hvad  han  har  set,  saadan,  at  børnene  selv  sér,  det  han 
fortæller,  og  saaledes  fører  han  børnenes  tanker  ud,  hvor  han  selv 
nys  gik  og  har  set  —  f.  eks.  —  Blaamejsen.  Og  saa  siger  børnene: 
Nu  véd  vi,  hvorfor  Blaamejsen  »staar  paa  hovedet«  og  undersøger 
barken  og  mosset  paa  de  bare  grene.  Nu  forstaar  vi,  hvorfor  den 
gjør  saa  megen  nytte  ved  at  tage  alle  de  smaa  bitte  mundfulder  af 
insektæg  og  pupper,  før  de  er  vokset  store,  og  hvorfor  den  har  saa 
travlt,  mens  Spurvene  sidder  stille  i  buskene  og  dovner,  for  de  faar 
mere  i  hver  mundfuld  end  Blaamejsen.  Saadan  faar  børnene  Mej- 
sernes saga.  Og  Droslernes  saga  faar  de  udfra,  at  de  selv  har  hørt 
Solsorten  gøre  spektakel  med  de  visne  blade  i  skovbunden  og  set  den 
altid  færdes  i  skovbund  og  krat,  mens  de  aldrig  sér  Sjækkeren  dér, 
den  sidder  i  trætoppene,  siger  »sjæk— sjæk«  og  flyver  ud  paa  de 
fugtige  græsmarker  og  enge,  hvor  den  tager  sin  føde.  Altid  skal 
der  i  foredraget  være  noget,  barnet  selv  eller  dets  kammerater  har  set 
med  egne  øjne.  Naar  bare  dette  er  der,  saa  faar  børnene  noget, 
de  faar  forklaring  paa  fænomener,  de  kjender.  Saa  kan  man 
forresten  gjerne  begynde  saaledes:  »Jeg  satte  mig  paa  cyklen  en 
sommermorgen  ved  solopgang  og  red  et  par  mil  ud  ad  vejen.  Naar 
jeg  kom  forbi  en  lang  tjørnehæk,  fløj  Iriskerne  op  med  en  kviddren 
saa  tindrende  frisk  som  solens  glittren  i  dugdraaberne.  Tornsanger 
og  Bynkefugl  lod  sig  høre  fra  buske  og  træer  langs  vejen,  Løvsanger 
og  Solsort  inde  fra  skoven,  midt  inde  i  skoven  hørte  jeg  Munkens 
høje  klare  fløjtetone.  Da  —  netop  som  jeg  lod  frihjulet  rulle  nedad 
en  bakke  mod  en  sivkranset  mose  —  saa  jeg  en  lille  sort  Dukand 
forsvinde  som  et  lyn  under  vandet« og  saa  kommer  den  inter- 
essante iagttagelse:  podiceps  minor  med  samt  dens  unger  og  dens  høje 
klare  sangtrille,  hvormed  den  kalder  paa  dem  (for  denne  svømme- 
fugl er  jo  nu  saa  uvidenskabelig,  at  den  kan  synge).  Saa  bruger 
man  lejligheden  til  at  fortælle  om  den  for  børnene  langt  vigtigere 
podiceps  major  (de  mest  almindelige  arter  er  altid  vigtigst  for  dem 
ligesom  for  os  andre),  og  glemmer  ikke  dens  gamle  danske  navn 
'Silkeand«  —  og  saa  videre,  hvad  man  i  det  hele  har  at  sige  dem 
om  Lappedykkerne.  Men  —  det  var  nu  alligevel  cyklen,  som  først 
tog   børnenes   interesse   fangen.     Hvorfor   dramatiserer   digteren  det, 


han  vil  have  skuespillerne  til  at  sige  folk  paa  theatret,  hvorfor 
dragter  og  kulisser  og  musik?  Hvorfor  bliver  en  »talescene«  aldrig 
populær?  Hvorfor  fyldes  Nationaltheatret,  naar  Elverhøj  opføres, 
men  faa  vilde  komme,  om  man  samme  sted  læste  det  højt?  Af 
samme  grund  som  den,  hvorfor  man  maa  føre  børnenes  tanker  og 
stemning  ud  i  den  fri  natur,  naar  man  vil  fortælle  dem  om  noget, 
der  findes  i  den  fri  natur.  Og  vi  voksne  trænger  til  det  samme.  Lad 
os  faa  at  se  julisolen  skinne  paa  den  grønbenede  Rørhøne  og  dens 
unger,  naar  den  plasker  med  dem  i  Andemaden  udenfor  sit  tætte 
krat  af  Dunhammer  og  Brudelys,  og  alle  gaardens  folk  og  deres 
feriegæster  staar  tætved  og  ser  paa,  uden  at  den  lader  sig  forstyrre. 
Det  er  en  fugl,  der,  ligesom  Solsorten,  kan  finde  sig  i  kulturen  og 
lære  af  den  tamme  and  at  omgaas  mennesker.  Her  i  Arninge  er 
den  til  stor  glæde  for  sin  nabo,  smeden,  og  smedesvendene  og 
hyrdedrengene  fanger  dens  unger  med  hænderne,  ser  paa  dem  og 
slipper  dem  løs  igjen.  —  Og  vi  maa  se  augustsolen  skinne  over  de 
høstede  marker  og  de  omstrejfende  fugleflokke,  nu  da  deres  familie- 
liv er  opløst,  og  kammeratskabs-  og  foreningstiden  er  inde,  og  vi 
maa  se  efteraarstaagerne  samle  sig,  naar  »tiden  nærmer  sig  de  skal 
herfra  og  de  hører  vinterens  stemme«,  vi  maa  se  fuglelivet  mellem 
vinterens  drivende  isflager  i  bælter  og  sunde.  Vi  maa  om  foraaret 
høre  luften  fyldt  med  lærkesang  over  græsmarkerne,  høre  skovens 
og  mosens  stemmer.  Send  redaktøren  for  dette  tidsskrift  noget  om 
dette,  han  kan  have  at  vælge  imellem  fra  alle  Danmarks  egne  og 
aarstider.  Og  naar  han  saa  foran  i  hvert  hefte  sætter  et  3 — 4-sides 
foredrag  med  overskriften  >til  børnene«,  saa  har  tidsskriftet,  naar 
det  faar  et  dansk  navn  istedetfor  sit  nuværende  malabariske,  de  to 
sider,  som  det  bør  have.  Men  foredragene  skal  altid  indeholde 
noget,  som  raske  drenge  kan  lære  noget  af,  for  det  er  den  danske 
lærerstand  tidsskriftet  skal  have  fat  i,  og  de  vil  helst  have  fore- 
dragene leverede  færdig,  saa  de  kan  læse  dem  for  børnene,  de  har 
saa  lidt  tid.  Tidsskriftet  bør  være  med  i  folkerejsningsarbejdet,  men 
saa  maa  det  ogsaa  gøre  noget  for  at  komme  ind  dér,  hvor  der 
»værn  for  Nordens  vænge  bygges  nu  af  12aars  drenge.«   — 

Arninge  præstegaard,  den  23'  juli  1912, 

VALDEMAR  WAHL. 


SVAR  FRA  RED.  PAA  FORANSTAAENDE  ARTIKEL. 

Naar  man  sidder  paa  en  ret  afsides  Plads  og  redigerer  et  Tids- 
skrift, kan  der  let  gaa  lange  Tider,  hvor  man  ikke  hører  noget  om, 
hvad  Indtryk  Tidsskriftet  egentlig  gør  paa  dets  Læsere;  i  den  senere 
Tid  har  jeg  tilfældigvis  hørt  en  Del  herom  fra  forskellige  Sider: 
Nogle  mener  Tidsskriftet  er  for  populært,  andre  synes,  det  er  for 
videnskabeligt;  Oversættelserne  fra  fremmede  Tidsskrifter  falder  en 
for  Brystet,  medens  en  anden  netop  fremhæver,  hvor  meget  udmærket 
Stof  der  vilde  kunne  hentes  fra  de  udenlandske  Tidsskrifter.    Pastor 

Wahl  viser  Tidsskriftet  sin  Interesse  ved  ollcntlif^  at  fremkomme 
med  sin  Kritik  og  stille  Forslag  om  noget,  som  han  mener  skulde 
gavne  Tidsskriftet;  det  maa  man  selvfølgelig  være  taknemmelig  for, 
selv  om  man  ikke  ganske  kan  dele  hans  Anskuelser,  og  er  over- 
bevist om,  at  den  Kurs,  som  Tidsskriftet  hidtil  har  holdt,  er  den 
rigtige.  Selvfølgelig  er  det  Redaktøren,  der  skal  skældes  ud,  naar 
der  er  noget  galt  —  hvad  har  man  ellers  en  Hedaktør  til  —  men 
Redaktørens  Virken  er  jo  iøvrigt  kun  et  Udtryk  for  de  Anskuelser, 
som   Foreningens   Hestyrelse  har. 

Lad  mig  straks  sige  det,  jeg  er  absolut  uenig  med  Pastor  Wahl 
i  hans  Hovedkrav;  vort  Tidsskrift  har  intet  Steds  lovet  at  være  et 
Tidsskrift,  der  skulde  indeholde  Artikler  beregnede  for  Børn.  Gennem 
sit  Program,  sit  Udstyr  og  sit  Indhold  har  det  tydeligt  nok  givet  sig 
til  Kende  som  Fagskrift,  beregnet  paa  den  Kreds  af  Voksne,  der  her 
i  Landet  overhovedet  giver  sig  af  med  Fugle;  skulde  vi  ogsaa  have 
Artikler  beregnede  særligt  for  Børn,  vilde  det  føre  os  ganske  udenfor 
vore  Rammer.  Vi  skal  have  fat  i  den  danske  Lærerstand,  siger 
Pastor  Wahl;  ja  sikkerligt,  og  Læge-  og  Præstestand  og  alle  de 
andre  Stænder,  der  overhovedet  findes  i  vort  lille  Land.  Men  sær- 
lige Artikler,  som  Læreren  kunde  læse  højt  for  Børnene;  nej  und- 
skyld, vi  sætter  Maden  paa  Bordet,  men  tygge  den  maa  vore  Læsere 
virkelig  selv.  Og  det  er  nu  underligt  at  se  Beklagelser,  over  at 
Tidsskriftet  ikke  indeholder  tilstrækkeligt  af  populære  Artikler,  naar 
der  dog  lige  er  udkommet  et  Hefte  (6  Aargang  Hefte  II— IIF,  der  synes 
mig  at  byde  alt,  hvad  man  kan  forlange  i  Retning  af  det  populære. 
De  mindre  Meddelelser  kan  da  læses  af  alle,  og  enhver  Lærer  med 
en  Smule  Sans  og  Interesse  for  Naturen  maa  dog  kunne  faa  noget 
ud  af  H.  Chr.  C.  Mortensens  fornøjeligt  skrevne  Afhandling  om 
Ringmærkning  og  fortælle  sine  Skolebørn  lidt  derom;  en  lille  Ar- 
tikel om  Svaler  i  November  hæver  sig  heller  ikke  over  det  aller- 
mest populære. 

Pastor  Wahl  synes  øjensynligt  ikke,  der  er  Sving  og  Flugt  nok, 
i  Tidsskriftets  Artikler.  »Hvorfor  fyldes  Nationalthcatret,  naar  Elver- 
høj opføres,  men  faa  vilde  komme,  om  man  samme  Sted  læste  det 
højt?«  Ja,  efter  min  Mening  af  den  samme  Grund,  hvorfor  Folk 
strømmer  til  et  Biograftheater,  medens  det  vilde  staa  tomt,  hvis  Bil- 
lederne og  Musikken  var  borte,  og  man  indskrænkede  sig  til  at 
underholde  Publikum  med  at  oplæse  »Teksten«  til  Filmskomedien. 
Tag  Musikken  og  Balletten  ud  af  Elverhøj,  og  pil  Fjerene  af  Fjerde 
Kristians  Hat,  saa  bliver  der  jo  tilbage  et  Stykke  ganske  almindeligt 
Fødselsdagskrandsekagepoesi,  som  visselig  ingen  Tiltrækning  kan  øve. 
Men  Artiklerne  i  vort  Tidsskrift  skulde  dog  gerne  have  et  lødigere 
Indhold. 

Artikler  for  Børn,  som  Pastor  Wahl  omtaler,  kan  sikkert  være 
berettigede  og  paa  deres  Plads,  men  jeg  synes  blot,  der  er  banket 
paa  en  forkert  Dør.  Den  danske  Lærerstand  har  jo  ovenikøbet  sit 
eget  naturhistoriske  Tidsskrift;  det  hedder  ganske  vist  noget  saa 
fælt    som      Flora    og    Fauna«,    men    dansk    er    det,    og   det    optager 

Artikler  om  hele  den  levende  Natur;  mon  det  ikke  kunde  være 
rimeligere  at  henvende  sig  der:  og  saa  findes  der  Børneblade  og 
Børnedyrebeskyttelses-Tidsskrifter;  der  maatte  saadanne  Afhandlinger 
vel  rimeligere  hore  hjemme. 

Det  er  selvfølgelig  godt  nok,  at  Redaktøren  skal  have  Artikler, 
hvor  der  sammen  med  de  tørre  Fakta  ogsaa  findes  Naturskildringer 
med  et  vist  jDoetisk  Sving,  og  det  er  en  smuk  Tanke,  at  Redaktøren 
skulde  have  noget  at  vælge  imellem;  intet  vilde  være  mig  kærere; 
thi  man  maa  ikke  tænke  sig  D.  o.  F.s  Redaktionskontor  som  et  Sted, 
hvor  Papirkurvene  bugner  af  kasseret  Manuskript;  de  Afhandlinger, 
der  er  indsendte  og  ikke  optagne,  kan  tælles  paa  den  ene  Haands 
Fingre,  saa  større  er  Overfloden  ikke. 

Pastor  Wahl  —  og  jeg  ved,  han  ikke  er  ene  herom  —  anker 
over  Tidsskriftets  Navn.  Ja,  at  en  dansk  Forening,  der  giver  sig  af 
med  Fugle,  hedder  Dansk  ornithologisk  Forening,  er  der  vel  ikke 
noget  urimeligt  i,  og  at  dens  Tidsskrift  hedder  D  o.  F.s  Tidsskrift,  er 
maaske  ikke  meget  fantasifuldt,  men  det  er  klart  og  tydeligt.  Nogle 
vilde  hellere  have.  Tidsskriftet  skulde  hedde  »Viben«,  og  synes  det 
nuværende  Navn  er  for  tungt;  det  er  muligt,  men  saa  maatte  der 
Forslag  frem  paa  en  Generalforsamling  om  Ændring  af  Navnet. 
Oprigtigt  talt  tror  jeg  ikke,  det  vil  spille  nogen  stor  Rolle;  maaske 
det  nuværende  Navn  falder  lidt  trægt,  men  det  er  nu  engang  det, 
hvorunder  Tidsskriftet  er  indarbejdet  og  har  gaaet  helt  godt.  Og  i 
Skrift  falder  det  jo  naturligt  at  bruge  en  af  de  nu  til  Dags  i  For- 
retnings- og  Foreningslivet  saa  almindeligt  anvendte  Forkortelser.  Vi 
kalder  Foreningen  »D.o.  F.«  og  alle  Interesserede  er  ligesaa  klare 
over,  hvad  det  betyder,  som  over  Betydningen  af  »D.  f.  D.  S.,  I.  O.  G.  T., 
»D.  C.  L.«   og  alle  de  andre  gængse  Forkortelser. 

Pastor  Wahls  Tankegang  er  mig  iøvrigt  i  dens  Hovedtræk  ikke 
uforstaaelig.  Han  vil  have,  at  vi  skal  være  med  i  »Folkerejsnings- 
arbejdet«,  vække  Kærlighed  til  vort  Lands  Natur,  specielt  dens  Fugle- 
verden, og  derigennem  virke  til  Gavn  og  Ære  for  vort  Fædreland. 
Selv  om  man  nu  er  en  jordbunden  Natur,  og  det  under  Tidsskriftets 
Udarbejdelse  oftest  er  højst  hverdagslige  og  prosaiske  Ting,  man  tum- 
ler med,  saa  vil  jeg  dog  indrømme,  at  noget  lignende  Tanker  ogsaa 
lejlighedsvis  kan  dukke  op  hos  mig.  Men  at  begynde  med  Børnene 
tror  jeg  ikke,  vi  magter;  vi  maa  glæde  os  over,  at  der  herhjemme  er 
saa  megen  Interesse  for  Naturen,  at  vort  Tidsskrift  overhovedet  kan 
gaa  og  klare  sig  selv,  maaske  ogsaa  være  en  lille  Smule  stolte  af, 
at  vort  Land  har  et  saadant  Tidsskrift,  der  dog  ogsaa  ude  fra  hø- 
ster nogen  Anerkendelse,  og  baade  her  hjemme  og  for  fremmede 
kan  staa  som  et  —  lad  det  saa  være  nok  saa  beskedent  —  Vidnes- 
byrd  om  dansk   Kultur. 

MINDRE  MEDDELELSER. 

Red.  tillader  sig  indtrængende  at  anmode  Medlemmerne  om  at 
indsende  Bidrag  til  Tidsskriftets  »Mindre  Meddelelser«  for  at  disse 
kan  blive  saa  tyldige  som   muligt. 

TIL  MEDLEMMERNE. 

Breve  og  Henvendelser  til  Foreningen  bedes  sendte  til  Forman- 
den, Veksellerer  E.  Lehn  Schiøler,  Fredericiagade  57'^. 

Artikler  og  Meddelelser  til  Tidsskriftet  bedes  sendte  til  Redak- 
tøren, Overlæge  Helms,  Sanatoriet  ved  Nakkebølle  Fjord  pr.  Pejrup. 

Avertissementer  til  Tidsskriftet  og  Regningskrav  til  Foreningen 
bedes  sendte  til   Kassereren,  Revisor  A.  Koefoed,  Smallegade  56^ 

Meddelelse  om  Flj'tning  bedes  tilstillet  Kassereren. 

Forfattere  af  større  Artikler  kan,  naar  det  ønskes,  gratis  faa  25 
Særtryk. 

Ny  tiltrædende  Medlemmer  kan,  saavidt  Oplaget  rækker,  faa  Tids- 
skriftets første  Aargang  for  10  Kr.  (næsten  udsolgt),  anden  Aargang 
for  6  Kr.,  tredje,  fjerde  og  sjette  for  4  Kr.  hver.  femte  5   Kr. 

Indmeldelse  kan  ske  til  et  af  Bestyrelsens  Medlemmer,  til  Kreds- 
formændene eller  Redaktøren.  Medlemsbidraget  er  4  Kr.  aarlig,  heri 
indbefattet  Betaling  for  Foreningens  Tidsskrift. 

E.  LEHN  SCHIØLER,     A.  HAGERUP,     A.  KOEFOED, 

Formand,  Næstformand,  Kasserer, 

Kjøbenhavn.  Kolding.  Kjøbenhavn. 

P.  JESPERSEN,  R.  JUL.  OLSEN, 

Sekretær,  Aarhus. 

Kjøbenhavn. 

FORENINGSMEDDELELSER. 

MØDE   I    D.  O.  F. 

Onsdag  den  19.  Februar  holdt  D.  o.  F.  Møde  i  Wittmacks  Lokale. 
Tilstrømningen  var  saa  stor  som  ingensinde  for,  idet  ikke  mindre 
end  68  Medlemmer  havde  givet  Møde. 

Pastor  Barfod  fortalte  dels  om  ornithologiske  Oplevelser  i  Østrig, 
dels  om  forskellige  Iagttagelser  fra  Fuglelivet  i  og  ved  Hjørlunde 
Præstegaard. 

Foredragsholderen  havde  opholdt  sig  nogle  Uger  i  Forsommeren 
1912  i  Måhren  og  berettede  om  de  Fugle,  der  i  særlig  Grad  var 
fremtrædende  og  ejendommelige  for  det  besøgte  Distrikt.  Naturen 
dernede  havde  nærmest  virket  som  en  Skuffelse,  idet  der  fandtes 
forstmæssig  drevne  Skove,  hvorfra  alle  Rovfugle  saa  godt  som  fuld- 
stændig var  fordrevne,  hvorimod  der  var  et  Utal  af  Agerhøns,  Fa- 
saner og  Urhøns.  Turtelduen  var  den  almindelige  Due,  og  Krage- 
fuglene var  repræsenteret  af  Sortkrage  og  Raage.  Af  Smaafugle 
fremhævedes  Hortulanen,  der  var  almindelig  ynglende.  Rødstjert, 
Flodsanger,  Sydlig  Nattergal  og  Rosenbrystet  Tornskade  (Lanius  minorj. 
Vendehalsen  fandtes  i  stor  Mængde  i  de  mange  Blommetræer,  der 
fandtes  overalt  paa  Markerne  og  Guldpirolen  hørtes  overalt.  Endelig 
var  Hvidhalset  Fluesnapper  (Mascicapa  atricapilla  var.  collaris)  almin- 
delig. I  en  lille  Skov  med  unge  Ege  paa  en  halv  Snes  Tdr.  Land 
fandtes  saaledes  9   Reder  af  denne  Fugl. 

Foredragsholderen  gik  derefter  over  til  at  fortælle  om  Fuglelivet 
i  Hjørlunde  Præstegaardshave  og  paa  den  tilstødende  Kirkegaard, 
ialt  c.  1^/2  ha  Land.  Der  var  i  Aarenes  Løb  ialt  fundet  29  ynglende 
Arter,  og  adskillige  Gange  var  der  til  de  forskellige  Redefund  knyttet 
interessante  Ejendommeligheder.  En  Nattergal  havde  saaledes  an- 
bragt sin  Rede  c.  2  m  over  Jorden  oppe  i  en  gammel  Lind.  Skov- 
duen ynglede  i  5  Aar  i  samme  Rede  og  lagde  for  hvert  Aar  et  friskt 
Underlag  i  Reden,  saaledes  at  denne  til  sidst  naaede  en  Højde  paa 
c.  30  cm.  Desuden  nævntes  forskellige  ejendommelige  Ynglepladser 
for  Gærdesmutte,  Musvit  og  Solsort.  Forrige  Vinter  havde  Haven 
Besøg  af  en  Tengmalms  Ugle  og  31  Juli  1912  opholdt  en  Guldpirol 
sig  i  Haven.  Fuglenes  værste  Fjender  var  Kattene,  idet  disse  øde- 
lagde alle  Smaafuglenes  Reder  i  Haven,  hvorfor  Taleren  paa  det 
ivrigste  efterstræbte  dem  og  fremhævede  stærkt  det  oprørende  i,  at 
Idyllen  skulde  ødelægges  af  de  hærgende  Katte. 

Foredraget  gav  Anledning  til  nogen  Diskussion  angaaende  Spørgs- 
maalet,  hvorledes  Musvitunger,  der  er  udrugede  nede  i  en  Pumpe, 
kommer  op  fra  den  1  m  nede  i  Pumpen  anbragte  Rede.  Adskillige 
havde  Ordet  i  den  Anledning,  og  der  fremførtes  en  Del  Iagttagelser 
vedrørende  andre  Fugle  til  Belysning  af  Spørgsmaalet.  E.  Lehn 
Schiøler  berettede  om  en  amerikansk  Slægtning  af  Hvinanden, 
Dyrlæge  Roar  Christensen  om  Sumpmejse,  stud.  mag.  Hagerup 
om  Gravanden,  Konservator  Manniche  fremhævede  det  uforstaaelige 


i,  hvorledes  Bramgaasen  faar  sine  Unger  ned  ad  en  stejl  Fjældskrænt, 
og  Overlæge  Helm  s  refererede  Gatkes  Meddelelse  om  Lomviens  Unger. 

Derefter  holdt  Læge  Th.N.  Krabbe  et  Foredrag:  Kan  indførte 
Fugle  medregnes  til  et  Lands  Fauna?  Foredragsholderen  frem- 
hævede straks,  at  han  hellere  havde  set,  at  Titlen  paa  Foredraget 
var  bleven :  Er  det  rigtigt  at  udelukke  Fasanen  fra  en  Liste  over 
danske  Fugle?,  idet  Emnet  i  Virkeligheden  behandlede  dette  Spørgs- 
maal.  Taleren  ansaa  det  for  uberettiget  at  udelukke  Fasanen,  som 
det  var  Tiltældet  i  den  af  Viceinspektor  Winge  i  nærværende  Tids- 
skrift udarbejdede  Liste  over  Danmarks  Fugle  og  betegnede  det  som 
en  Ukorrekthed,  at  den  ikke  var  medtaget  i  Listen.  Naar  der  i  For- 
tegnelsen var  medtaget  saavel  uddøde  som  tilfældigt  forekommende 
fremmede  Arter,  vilde  det  være  ligesaa  berettiget  at  anføre  indførte 
Arter,  der  har  slaaet  Rod  her  i  Landet,  og  for  Danmarks  Vedkom- 
mende vilde  der  i  saa  Tilfælde  kun  blive  Tale  om  Fasanen.  Mod- 
argumenterne samlede  sig  i  Hovedsagen  om  dette,  at  Fasanen  var 
en  kunstig  indført  Fugl,  hvis  Tilstedeværelse  her  i  Landet  kun  op- 
retholdtes ved  kunstige  Midler.  Taleren  var  imidlertid  af  den  Me- 
ning, at  det  var  en  overdreven  Paastand,  at  Fasanen  slet  ikke  kan 
klare  sig  ved  egen  Hjælp  og  mente,  at  den  efterhaanden  var  bleven 
akklimatiseret,  idet  dens  Indførsel  her  til  Nordeuropa  strakte  sig 
meget  langt  tilbage  i  Tiden.  Foredragsholderen  ønskede  naturligvis 
ikke,  at  Fasanen  skulde  ligestilles  med  de  andre  Fugle,  men  helt  at 
se  bort  fra  dens  Eksistens  som  vildtlevende  Fugl  her  i  Landet,  fandt 
han  ganske  utilladeligt.  En  faunistisk  Liste  maa  betragtes  som  et 
Slags  zoologisk  Inventarieregnskab;  ganske  at  udelade  Fasanen  bliver 
derfor  paa  en  Maade  falsk  Regnskab.  Dens  Nærværelse  maa  re- 
spekteres som  en  zoologisk-historisk  Kendsgerning.  Det  maa  ogsaa 
have  sin  Betj'dning  at  notere  Dyreforfalskninger.  Det  foresloges  der- 
for, at  F'asanen  kom  med  i  en  fremtidig  Liste  over  Danmarks  Fugle, 
men  udenfor  Nummer  og  med  Bemærkningen:  kunstig  indført.  Efter 
at  have  anført  zoologiske  Forfattere,  der  medtog  saaledes  indførte 
Dyr,  gav  Taleren  en  Række  Eksempler  (Tjur:  »forsøgt  kunstig  ind- 
ført«, Anas  discors,  der  mulig  var  Flygtning)  som  var  medtaget  i 
Winges  Liste,  og  i  hvilken  de  forekom  ham  at  være  Inkonsekvenser 
ved  det  Winge'ske  Standpunkt.  Til  Slut  anbefaledes  en  ny  og  noget 
udførligere  Liste  over  Danmarks  Fugle  med  de  siden  sidste  Listes 
Udarbejdelse  skete  Ændringer  og  med  Fasanen  medtaget  under  de 
ovennævnte  Former. 

Foredraget  fremkaldte  en  livlig  Diskussion.  Som  Modstandere 
af  Forslagets  Gennemførelse  frcmtraadte  bl.  a.  E.  Lehn  Schiøler, 
Professor  O.  G.  Petersen  og  Overhvge  Helm  s.  Andre  derimod  holdt 
paa  Fasanen  som  dansk  Fugl  bl.  a.  Dyrlæge  Roar  Christensen, 
stud.  med.  Rendtorff  o.  a.  Schiøler  havde  for  en  Del  medvirket 
ved  Udarbejdelsen  af  den  omtalte  Liste,  og  der  var  da  gaaet  frem 
efter  det  Princip,  at  enhver  P'ugl,  der  ved  egen  Hjælp  var  kommen 
her  til  Landet,  blev  regnet  for  en  dansk  Fugl,  medens  alle  ved 
kunstig  Hjælp  indførte  Fugle  blev  udelukkede  (f.  Eks.  Fasanen).    Det 

vilde  føre  for  vidt  at  begynde  at  medtage  indførte  Arter,  og  han 
fandt  derfor  Winges  Standpunkt  fuldt  berettiget.  I  Diskussionens 
Løb  drøftedes  bl.  a.  Fasanens  Flyveevne,  Racespørgsmaal  og  andet, 
der  alt  i  alt  bidrog  til  at  gøre  Diskussionen  livlig  og  interessant, 
uden  at  denne  dog  førte  til  noget  positivt  Resultat. 

Efter  at  Diskussionen  var  sluttet,  meddelte  Læge  Krabbe  —  som 
Formand  for  Ekskursionsudvalget  —  at  der  i  nærmeste  Fremtid  vilde 
blive  foranstaltet  en  Udflugt  til  Furesøen,  og  Overlæge  Helm  s  op- 
fordrede kraftigt  Medlemmerne  til  snarest  at  indsende  mindre  Med- 
delelser til  Redaktionen. 

Som  sidste  Punkt  paa  Dagsordenen  fremviste  Overlæge  Helm  s 
en  Mængde  forskellige  udenlandske  ornithologiske  Tidsskrifter  og  gav 
samtidig  en  Del  Oplysninger  om  disses  Udstyr,  specielle  Virkefelter 
o.  lign.  De  tyske  ornithologiske  Organer  var  langt  i  Overtal,  men 
iøvrigt  var  der  Tidsskrifter  paa  de  fleste  europæiske  Sprog. 

Efter  Mødet  var  der  Fællesspisning,  og  det  blev  over  Midnat, 
inden  de  sidste  Deltagere  i  den  usædvanlig  fornøjelige  og  interessante 
Aften  skiltes.  p_  jesPERSEN. 

gique,  Rue  de  la  Station   15,  Louvain,   Belgien. 

Sonnenborg,  O.,  Slagtermester,  Faaborg. 

FORENINGSMEDDELELSER. 

UDFLUGT  TIL  STORE  DYREHAVE  VED  HILLERØD  18  MAJ. 

Ikke  ganske  faa  Medlemmer  var  mødt  paa  Hillerød  Banegaard 
Søndag  Morgen,  men  Stemningen  var  ikke  den  bedste;  thi  medens 
man  havde  forladt  København  i  Solskin,  øsregnede  det  en  Time 
senere  i  Hillerød.  Nogle  Deltagere  foretrak  muligvis  at  tage  tilbage 
til  Hovedstaden  igen  med  første  Tog,  medens  langt  Størsteparten 
trods  Regn  og  Blæst  begav  sig  paa  Vej  ud  til  Store  Dyrehave,  hvor 
Frokosten  indtoges  i  et  Traktørsted,  for  foreløbig  at  afvente  en  mulig 
Omskiften  i  Vejret.  Dette  skete  imidlertid  kun  tildels,  idet  det  fra 
stærk  og  vedvarende  Regn  gik  over  til  Bj'geregn.  Vejret  var  alt 
andet  end  egnet  til  at  gøre  ornithologiske  Studier  i,  hvorfor  godt 
en  Snes  Stykker  af  Deltagerne  foretrak  at  følge  den  slagne  Landevej 
til  Lillerød,  der  for  Størstedelen  gaar  gennem  Skov,  og  iagttage  Fugle- 
livet fra  Vejen.  Betingelserne  for  et  rigt  ornithologisk  Udbytte  var 
de  daarligste,  der  vel  tænkes  kan,  men  ikke  desto  mindre  noteredes 
nedenstaaende  29  Arter: 

Hvid  Stork  (Ciconia  alba),  Musvaage  (Buteo  vulgaris),  Ringdue 
(Columba  palumbus) ,  Skovskade  (Garriilus  glandarius).  Krage  (Cor- 
vus  cornix),  Landsvale  (Hinindo  rustica),  Spetmejse  (Sitta  europæa), 
Lærke  (Alaiida  arvensis),  Stær  (Stiirnus  vulgaris),  Gærdesmutte  (Trog- 
lodytes  parvulus),  Brunelle,  (Accentor  modularis).  Musvit  (Pams  ma- 
jor), Blaamejse  (Pams  coeruleiis),  Tornsanger  (Sylvia  cinered),  Gærde- 
sanger (Sylvia  curmca).  Munk  (Sylvia  atricapilla),  Havesanger  (Sylvia 
hortensis).  Løvsanger  (Phyllopseustes  trochilus),  Grøn  Løvsanger  (Phyl- 
lopseustes  sibilatrix),  Træpiber  (Anthiis  arboreus).  Sangdrossel  (Turdus 
musicus) ,  Solsort  (Turdus  merula) ,  Rødkælk  (Erithacus  mbecula). 
Broget  Fluesnapper  (Muscicapa  atricapilla),  Graa  Fluesnapper  Mu- 
scicapa  grisola),  Spurv  (Passer  domesticus),  Bogfinke  (Fringilla  coelebs), 
Tornirisk  (Cannabina  linota),  Gulspurv  (Emberiza  citrinella). 

P.J. 

UDFLUGT  TIL  SALTHOLM  SØNDAG  29  JUNI  1913. 

De  15  Medlemmer,  som  deltog  i  Udflugten,  afgik  om  Morgenen 
Kl.  ca.  9  fra  Langelinie  pr.  Motorbaad  og  var  paa  Saltholm  fra  Kl. 
ca.  10— ca.  Kl.  7^/2  om  Aftenen.  Turen  paa  Øen  foregik  paa  vanlig 
Maade  —  for  de  flestes  Vedkommende  pr.  Vogn  —  idet  man,  ud- 
gaaende  fra  Øens  Nordende,  først  afsøgte  Østkysten,  derpaa  nærved 
Sydenden  drog  tværs  over  Øen,  hvorpaa  man  langs  Vestkysten  begav 
sig  tilbage  til  Udgangspunktet. 

Paa  Turen,  som  var  begunstiget  af  upaaklageligt  Vejr,  saas,  som 
særligt  værd  at  bemærke.  Storspover  i  et  Antal  af  ca.  60  Individer 
og  Stenvender  i  et  Antal  af  ca.  10  Individer.  Som  sædvanligt  saas 
talrige  Reder  med  Æg  samt  en  Mængde  Unger  i  forskellige  Aldre, 
særligt  af  Vade-  og  Svømmefugle. 

De   35   Arter,   der   ialt    med   Sikkerhed   iagttoges,   var:    Gravand 


XIV 

(Tadorna  vulpanser),  Stokand  (Anas  boscas),  Spidsand  (Anas  acuta), 
Krikand  (Anas  crecca),  Ederfugl  (Somateria  mollissima),  Skallesluger 
(Mergus  serralor),  Svartbag  (Larus  marinus),  Graa  Havmaage  (Lams 
argentatiis),  Stormmaage  (Lams  canus),  Hættemaage  (Larus  ridihnn- 
diis),  Terne  (Sterna  hirundo  eller  macrura),  Dværgterne  (Sterna  mi- 
nuta),  Hejre  (Ardea  cinerea),  Vibe  (Vanellus  crislatus),  Stor  Præste- 
krave (Aegialitis  hiaticula).  Hvidbrystet  Præstekrave  (Aegialitis  cantia- 
nus),  Strandskade  (Hæniaiopus  ostralegus),  Stenvender  (Slrepsilas  in- 
terpres) ,  Storspove  (Numenias  arqvatus),  Rødben  (Totanus  calidris), 
Ryle  (Tringa  alpina),  Brushane  (Machetes  pugnax),  Agerhøne  (Perdix 
cinerea),  Stær  (Sturnus  vulgaris),  Forstuesvale  (Hirundo  rustica),  Dige- 
svale  (Hirundo  riparia).  Tornsanger  (Sylvia  cinerea),  Gærdesanger 
(Sylvia  curruca).  Hvid  Vipstjert  (Motacilla  alba),  Gul  Vipstjert  Mota- 
cilla  flava),  Graa  Digesmutte  (Saxicola  oenanthe) ,  Engpiber  (Anthus 
pratensis),  Lærke  (Alauda  arvensis),  Husspurv  (Passer  domesticus), 
Tornirisk    (Linota  cannabina). 

Kl.  ca.  9  om  Aftenen  var  man  atter  i   København. 

TH.  N.  KRABBE. 

KORRESPONDANCE. 

Hr.  Overlæge  Helms! 

I  Dansk  ornithologisk  Tidsskrifts  7  Aargang  H.  I  og  H  findes  en 
Artikel  af  Pastor  Wahl  om  »Naturvidenskabens  Forpligtelser^,  samt 
en  større  Redegørelse  fra  Redaktionen  som  Svar  paa  denne  Artikel. 
Jeg  har  med  megen  Interesse  læst  disse  Indlæg  saa  vel  som  ogsaa 
det  øvrige  Stof,  og  Hensigten  med  disse  Linier  her  er  ikke  nogen 
Diskussion  men  en  ærbødig  Forespørgsel  til  Redaktionen  om,  hvorfor 
den  bruger  ret  haanende  Udtryk  om  »Flora  og  Fauna«.  Der  staar 
f.  Eks..  »Den  danske  Lærerstand  har  jo  ovenikøbet  sit  eget  natur- 
historiske Tidsskrift;  det  hedder  ganske  vist  noget  saa  fælt  som 
Flora  og  Fauna  o.  s.  v. 

Hvorfor  bebrejdes  der  vort  Tidsskrift  igrunden  dette? 

Hvorfor  kritiserer  Ornithologerne  det  Organ,  som  dog  var  godt 
nok  for  mange  af  dem,  før  de  selv  fik  deres  Tidsskrift?  Jeg  synes 
ikke,  det  er  ganske  fair,  og  det  virker  smagløst  og  overlegent.  Alle 
elsker  vi  jo  vor  danske  Natur  og  studerer  den  hver  paa  sin  Maade 
og  efter  bedste  Evne;  men  slige  Udtalelser  virker  stødende  og  egner 
sig  absolut  ikke  til  at  skabe  god  Forstaaelse  mellem  naturinteresse- 
rede Mennesker. 

Randers,  25  April  1913.  HJ.  USSING 

Svar  fra  Redaktionen  paa  foranstaaende. 

Naar  jeg  i  mit  Svar  til  Pastor  Wahl  i  forrige  Hæfte  af  Tids- 
skriftet brugte  Udtrykket  »det  hedder  ganske  vist  noget  saa  fælt 
som  Flora  og  Fauna«  saa  var  min  Tanke  dermed  kun,  at  Navnet 
»Flora  og  Fauna«  maatte  lyde  ilde  i  dens  Øren,  som  fandt  at  »Dansk 
ornithologisk  Forenings  Tidsskrift«    var  et  »malebarisk«   Navn.     For 

mig  lyder  »Flora  og  Fauna«  rigtig  godt,  hvad  enten  det  staar  som 
Titel  paa  et  dansk  Tidsskrift,  eller  med  Navnene  i  omvendt  Orden 
paa  et  svensk.  Men  det  glæder  mig,  at  jeg  er  gjort  opmærksom 
paa,  at  jeg  har  udtrykt  mig  saaledes,  at  jeg  kunde  misforstaas,  og 
det   er   mig   kært   at   faa  Lejlighed  til  at  rette  denne  Misforstaaelse. 

Hvad  angaar  det  andet  Spørgsmaal,  som  den  ærede  Indsender 
opstiller,  nemlig  hvorfor  Ornithologerne  kritiserer  »Flora  og  Fauna«, 
hvilket  han  mener  virker  smagløst  og  overlegent,  da  kan  jeg  maaske 
tage  mig  dette  i  nogen  Grad  til  Indtægt,  men  jeg  føler  mig  unægtelig 
ganske  brødefri;  jeg  har  aldrig  kritiseret  »Flora  og  Fauna«  som 
dansk  naturhistorisk  Tidsskrift,  tværtimod  altid  glædet  mig  over,  at 
der  fandtes  et  saadant,  og  i  Anmeldelser  omtalt  det  paa  en  Maade, 
som  stemmede  med  dette  mit  Syn.  Men  jeg  har  derimod  kritiseret 
enkelte  Ting  deri,  ornithologiske  Meddelelser,  som  var  vildledende 
eller  fejlagtige,  og  ved  at  paapege  disse,  synes  jeg  absolut  kun  jeg 
har  gjort  min  Pligt. 

Det  er  jo  altid  et  langt  nemmere  og  behageligere  Hverv  som  An- 
melder kun  at  sige  nogle  venlige  og  rosende  Ord  om  den  Litteratur, 
man  anmelder;  men  giver  man  sig  overhovedet  af  med  Anmeldelse, 
har  man  ogsaa  den  Pligt  overfor  Læsekredsen  at  give  en  virkelig 
Bedømmelse  af  de  anmeldte  Ting  og  at  paapege  begaaede  Fejl.  Ved 
dette  Arbejde  faar  man  ganske  vist  ikke  lutter  Venner,  men  det  er 
et  Arbejde,  som  maa  gøres,  og  som  jeg  i  hvert  Tilfælde  altid  har 
søgt  at  gøre,  uden  »Overlegenhed«  af  nogen  Art.  Men  jeg  indrømmer, 
at  herom  er  jeg  selv  en  daarlig  Dommer.  O.  H. 

AFSLUTTENDE  BEMÆRKNINGER. 

Idet  jeg  her  udtaler  min  bedste  Tak  til  Redaktøren,  Hr.  Overlæge 
Helms  for  hans  imødekommende  Svar,  hvorved  en  lille  Misforstaaelse 
jo  hurtig  blev  klaret,  vil  jeg  kun  bemærke,  at  speciel  Kritik  af  et 
eller  andet  ornithologisk  Emne  selvfølgelig  er  berettiget;  men  Kritik 
af  Bladet  i  sin  Helhed  —  og  det  var  altsaa  dette,  jeg  syntes  at  have 
bemærket  —  burde  helst  undgaas;  og  med  Ønsket  om  at  de  tvende 
Tidsskrifter  hver  paa  sin  Vis  maa  hævde  deres  Plads  i  dansk  Litte- 
ratur forbliver  jeg  Deres  ærbødige 

HJ.  USSING. 

FØLGENDE  NYE  MEDLEMMER  ER  TILKOMNE. 

Hacke,  L.,  Købmand,  Vordingborg. 
Bauder,  Carl,  Vekselerer,  GL  Torv  10—12. 
Blangstrup,  Chr.,  Kaptajn,  Strandvejen  83A. 
Hestbech,  Kai,  Bramminge. 
Hoffmann,  Margarethe,  Frk.,  Fjordsallé  22. 
Jacobsen,  D.  E.,  Dr.  med.  Professor,  Vesterbrogade  9  B. 
Mogensen,  T.,  Grosserer,  Bergthorasgade  3. 
Salomonsen,  K.  E.,  Dr.  med.,  Rigshospitalet. 
Sehestedt-  Juul,  Hofjægermester,  Ravnholt  pr.  Ørbæk. 
W  an  dal,  A,,  Kontorchef,  Nørregade  6. 

MINDRE  MEDDELELSER. 

I  el  af  de  første  Hæfter  vil  samlet  fremkomme  de  i  Løbet  af 
de  sidste  2  Aar  til  Redaktionen  indsendte  »Mindre  Meddelelser«.  Der 
foreligger  allerede  nu  et  betydeligt  Stof,  men  det  vil  ved  Interesse 
fra  Medlemmernes  Side  kunne  blive  adskilligt  fyldigere.  Disse  sam- 
lede »Mindre  Meddelelser«  skulde  gerne  kunne  fremtræde  som  et 
fyldigt  Udtryk  for  nyere  Erfaringer  om  Danmarks  Fugleliv,  og  det 
vil  have  Betydning,  at  de  bliver  saa  righoldige  som  muligt.  Medlem- 
merne anmodes  derfor  om  til  Redaktionen  at  indsende  saadanne 
Iagttagelser  om  Fuglenes  Forekomst  og  Liv,  som  ikke  egner  sig  til 
at  fremkomme  som  særlige  større  Artikler,  og  da  Ordningen  af 
Stoffet  tager  ikke  ringe  Tid ,  vilde  Red.  sætte  Pris  paa  at  faa  saa- 
danne Meddelelser  snarest. 


TIL  MEDLEMMERNE. 

Breve  og  Henvendelser  til  Foreningen  bedes  sendte  til  Forman- 
den, Veksellerer  E.  Lehn  Schiøler,  Fredericiagade  57^. 

Artikler  og  Meddelelser  til  Tidsskriftet  bedes  sendte  til  Redak- 
tøren, Overlæge  Helms,  Sanatoriet  ved  Nakkebølle  Fjord  pr.  Pejrup. 

Avertissementer  til  Tidsskriftet  og  Regningskrav  til  Foreningen 
bedes  sendte  til  Kassereren,   Revisor  A.  Koefoed,  Smallegade  56^ 

Meddelelse  om   Flytning  bedes  tilstillet  Kassereren. 

Forfattere  af  større  Artikler  kan,  naar  det  ønskes,  gratis  faa  2.5 
Særtryk. 

Ny  tiltrædende  Medlemmer  kan,  saavidt  Oplaget  rækker,  faa  Tids- 
skriftets første  Aargang  for  10  Kr.  (næsten  udsolgt),  anden  Aargang 
for  6  Kr.,  tredje,  fjerde  og  sjette  for  4  Kr.  hver.  femte  5  Kr. 

Indmeldelse  kan  ske  til  et  af  Bestyrelsens  Medlemmer,  til  Kreds- 
formændene eller  Redaktøren.  Medlemsbidraget  er  4  Kr.  aarlig,  heri 
indbefattet  Betaling  for  Foreningens  Tidsskrift,  for  udenlandske  Med- 
lemmer 5  Kr. 

E.  LEHN  SCHIØLER,     A.  HAGERUP,     A.  KOEFOED, 

Formand,  Næstformand,  Kasserer, 

Kjøbenhavn.  Kolding.  Kjabenhavn. 

P.  JESPERSEN,  R.  JUL.  OLSEN, 

Sekretær,  Aarhus. 

Kjøbenhavn. 


TIL  MEDLEMMERNE  I  UDLANDET. 

Da  Omkostningerne  ved  Tidsskriftets  Forsendelse  til  Udlandet 
er  ret  betydelig,  vil  Medlemsbidraget  for  de  udenlandske  Medlemmer 
fremtidig  være  5  Kr.  aarlig. 


7.  AARGANG 


HÆFTE  I  OG  II 


DANSK  ORNITHOLOGISK 
FORENINGS  TIDSSKRIFT 


Kjøbenhavn 


^REDIGERET  AF 

O.  HELMS 


Januar  1913 


c.  B.  MØLLER  &  Co. 

TOBAKSFABRIKANTER     ^     UDSALG  ØSTERGADE  1 

PRISCURANT  OVER  EGNE  CIGARETMÆRKER: 
Med  Guld  eller  Kork 

I  Fleur  d'Orient i  Blik  20  Stkr.  1.00 

Stambul —      20       -      0.50 

Mekka —     20      -      0.30 

Hafnia r —      20      -      0.25  _ 

L'Empereur i  Cartons  10  -  0.25 

Marquis,  stor —  100  -  1.20 

Vicomte,  lille —  100  -  1.00 

Monacco,  stor —  100  -  1.00 

Kongo,  lille —  10  -  0.10 

Bouquet —  15  -  0.14 

Zouav,  sort  Tobak —  15  -  0.10 

Uncle  Sam,  Virginia  Tobak —  10  -  0.10 

Med  Mundstykke 

Rose  Special,  lille —  100  -  1.20 

Russia,  let —  100  -  1.20 

Nevsky,  kraftig —  100  -  1.20 

Reval —  100  -  1.00 

Standard —  20  -  0.15 

Rose  Nr.  101 —  100  -  0.65 

Zeitschrift  furOoloj^ie 
und  Ornitholo^l^. 

Tidsskriftet,  som  særlig  indeholder  Artikler  af  oologisk  Inter- 
esse, udkommer  med  et  Hæfte  paa  et  Ark  hver  Maaned.  Pris 
4  Mk.  aarlig.  Indmeldelse  af  Abonnement  bedes  sendt  til  Ud- 
giveren:  y^    RUDIGEF^, 

Hochzeit  i.  d.  Neumark.  Tyskland. 


7.  AARGANG 


HÆFTE  III 


DANSK  ORNITHOIOGISK 
FORENINGS  TIDSSKRIFT 


Kjebenhavn 


REDIGERET  AF 

O.  HELMS 


April  1913 


c.  B.  MØLLER  &  Co. 

TOBAKSFABRIKANTER     é-     UDSALG  ØSTERGADE  1 
PRISCURANT  OVER  EGNE  CIGARETMÆRKER:    , 
Med  Guld  eller  Kork 

Fleur  d'Orient i  Blik  20  Stkr,  1.00 

Stambul —     20      -      0.50 

Mekka —      20      -      0.30 

Hafnia —     20      -      0.25 

L'Empereur i  Cartons  10  -  0.25 

Marquis,  stor —  100  -  1.20 

Vicomte,  lille —  100  -  1.00 

Monacco,  stor —  100  -  1.00 

Kongo,  lille —  10  -  0.10 

Bouquet —  15  -  0.14 

Zouav,  sort  Tobak —  15  -  0.10 

Uncle  Sam,  Virginia  Tobak —  10  -  0.10 

Med  Mundstykke 

Rose  .Special,  lille —  100  -  1.20 

Russia,  let —  100  -  1.20 

Nevsky,  kraftig —  100  -  1.20 

Reval —  100  -  1.00 

Standard —  20  -  0.15 

Rose  Nr.  101 —  100  -  0.65 

ZEITSCHRIFT  FUR  OOLOGIE 
UND  ORNITHOLOGIE. 

Tidsskriftet,  som  særlig  indeholder  Artikler  af  oologisk  Interesse,  udkommer 
med  et  Hæfte  paa  et  Ark  hver  Maaned.  Pris  4  Mk.  aarlig.  Indmeldelse  af 
Abonnement  bedes  sendt  til  Udgiveren: 

w.  rCdiger, 

Eisenhammer  bei  Steinbusch,  Neumark,  Tyskland. 

„Messager  ornithologique'\ 
,,Ornithologische  Mitteilungen*'. 

Udkommer  4  Gange  aarlig  med  to  Numre  efter  Nytaar,  to  efter  Sommerferien. 

Pris  4  Rbl.  aarlig,  2  Rbl.  halvaarlig.  Enkeltnumre  å  1  Rbl. 

Alle  Forsendelser  til  „ORNITHOLOGISCHE  MITTEILUNGEN"  bedes  til- 

stillet  Redaktionen:  G.  J.  Poliakow,  Russiand,  Postabteilung:  Obiralowka, 

Moskauer  Gouvernement,  Gut  „Sawino". 


7.  AARGANG 


HÆFTE  IV 


DANSK  ORNITHOLOGISK 
FORENINGS  TIDSSKRIFT 


Kjøbenbavn 


REDIGERET  AF 

O.  HELMS 


September  1913 


c.  B.  MØLLER  &  Co. 

TOBAKSFABRIKANTER     ^     UDSALG  ØSTERGADE  1 

PRISCURANT  OVER  EGNE  CIGARETMÆRKER: 
Med  Guld  eller  Kork 

Fleur  d'Orient ,  ....  i  Blik  20  Stkr.  1.00 

Stambul —      20      -      0,50 

Mekka —     20      -      0.30 

Hafnia —      20      -      0.25 

L'Erapereur i  Cartons  10  -  0.25 

Marquis,  stor —  100  -  1.20 

Vicomte,  lille —  100  -  1,00 

Monacco,  stor —  100  -  1,00 

Kongo,  lille —  10  -  0.10 

Bouquet —  15  -  0,14 

Zouav,  sort  Tobak —  15  -  0,10 

Uncle  Sam,  Virginia  Tobak —  10  -  0,10 

Med  Mundstykke 

Rose  Spccial,  lille —  .     100  -  1.20 

Russia,  let —  100  -  1,20 

Nevsky,  kraftig —  100  -  1,20 

Reval —  100  -  1.00 

Standard —  20  -  0.15 

Rose  Nr.  101 —  100  -  0,65 

ZEITSCHRIFT  FUR  OOLOGIE 
UND  ORNITHOLOGIE. 

Tidsskriftet,  som  særlig  indeholder  Artikler  af  oologisk  Interesse,  udkommer 
med  et  Hæfte  paa  et  Ark  hver  Maaned.  Pris  4  Mk.  aarllg.  Indmeldelse  af 
Abonnement  bedes  sendt  til  Udgiveren: 

w.  rOdiger, 

Elsenhammer  bei  Steinbusch,  Neutnark,  Tyskland. 

„Messager  ornithologique", 
„Ornithologische  Mitteilungen''. 

Udkommer  4  Gange  aarlig  med  to  Numre  efter  Nytaar,  to  efter  Sommerferien. 

Pris  4  Rbl.  aarlig,  2  Rbl.  halvaarlig,  Enkeltnumre  å  1  Rbl. 
Alle  Forsendelser  til  „ORNITHOLOGISCHE  MITTEILUNGEN"  bedes  til- 
stillet Redaktionen:  G.  J.  Poliakow ,  Russiand,  Postabteilung:  Obiralowka, 
Moskau'er  Gouvernement,  Gut  „Sawino". 

g        ^    ^^^P  ^^^^         med  største  Felt  og  reneste 

=-  ^"  ^*  Optik, 


i,.  —,-      ^^^^^B-^^^_^^^s.p.-^^^^^^— wi^^^^  Zeiss,  Busch,  Goerz,  Leitz  etc.  etc. 

I?    ^^H  ^^H  3,  3V2,  4,  6,  8,  9,  10,  12  og  15 


Gange  Forstørrelse. 

S  ^^r  ^^^  Literatur  tilsendes  fra 

KglJBl-lBSlMeilmilger  COBNELIOS  KPDSEN,  MfflWÉ  15. 

INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
AARGANG  7,  HÆFTE  IV 

P.  Skovgaard:  En  Tur  til  Rold  Skov 145 

C.  Rubow:  En  Rødkælk  (Erithacus  rubeciila)  i  Huset 152 

Axel  Koefoed:    Æg  af  Gøg  (Ciiciilus  canoms)  i  Rørsangerreder 

(Acrocephalus  ariindinaceus) 158 

C.  S.  Larsen:  Om  Fredning  af  Rovfugle 161 

M.  Ewald  Hansen:  Om  nogle  af  vore  Lappedykkere 163 

P.  Jespersen  :  Nøddekrige  {Nucifraga  caryocatactes)  ynglende  i  Dan- 
mark i  Sommeren  1912  .  . 165 

O.  Helms:  Bade-  og  Drikkekar  for  Fugle 167 

O.  Helms  :  Bernhard  Hantzsch 168 

Fra  Fremmede  Tidsskrifter 169 

Anmeldelser 173 

Foreningsmeddelelser XIII 

Indholdsfortegnelse  til  Aargang  7.  —  Index. 

Arktiske,  islandske  og  grønlandske,  godt  udstoppede  og  præparerede 
Fugleskind,  ogsaa  Unger  i  Dun  leveres  til  meget  billige  Priser  af 

G.  Dinesen, 

Husavik,  Nordisland. 

VINTERFODRING  AF  SMAAFUGLE 

udgivet  af 
SELSKABET  FOR  STUEKULTUR 

Særtryk  af  Selskabets  Tidsskrift:  „Hjemmets  Plante-  og  Dyreverdenen"  Nr,  7, 1913, 

Med  mange  Illustrationer, 

Pris  10  Øre,    Sendes  mod  12  Øre  i  Frm.  (Prov,  14  Øre)  fra  Selskabets  Kontor, 

Vestergade  24,  København, 

Det  aarlige  Kontingent  er  kun  2  Kr. 

Tidsskrift  portofrit  hver  14de  Dag, 

Aargangen  begynder  1  Oktober,  men  alt  det  udkomne  faas  ved  Indmeldelsen, 

(intet  Indmeldelsesgebyr) 

Tidsskriftet  er  paa  10de  Aargang,     Oplag  3000  Eksp, 


STØRSTE  06  ÆLDSTE  NÅTURÅLIEHÅNDEL  I  DANMARK. 

GRUNDLAGT  1894. 

Vort  store  Lager  af  anatomiske  samt  zoologiske  Præparater  og 
etnografiske  Genstande  anbefales  Interesserede. 

Fugle  og  Dyr  udstoppes. 

A.  JAKOBSENS  NATURALIEHANDEL, 
FREDERIKSBORGGADE  5.    KØBENHAVN, 

Telefon:   Byen  21  51  y.  Teleion:   Byen  21  51  y 

HÆTTEMAAGEN 

Fotografier  fra  Egholm  og  København 
AF  C.RUBOW 

GYLDENDALSKE  BOGHANDEL  •  NORDISK  FORLAG 


F.HENDRIKSENS 

T^e  produkt  ion  s  -y^lelier 

*         -KieBENHAVN-         * 

STOR  MGADE    12     K 


ORNITHOLOGISCHES  JAHRBUCH. 

ORGAN 

FtJR  DAS  PALÅARKTISCHE  FAUNENGEBIET. 


„ORNITHOLOGISCHES  JAHRBUCH"  som  udelukkende  beskæftiger  sig  med 
den  evropæiske,  henholdsvis  palæarkliske  Fuglefauna  begynder  med  1913  sin 
24,  Aargang.  Den  udkommer  (paa  tysk)  aarlig  i  6  Hefter,  paa  2V2 — 3  Ark. 
Prisen  for  en  Aargang  er  ved  direkte  at  indsende  Beløbet  10  Rmk, ,  i  Bog- 
handelen 12  Rmk. 

Læreanstalter  faar  Aargangen  til  nedsat  Pris  af  6  Rmk,  (kun  ved  di- 
rekte Henvendelse),     Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonnement  bedes 
sendt  direkte  til  Udgiveren,  Victor  Ritter  von  Tschusi  zu  Schmidhoffen,  Villa 
Tånnenhof  bei  Hallein,  Østrig. 

DANSK  ORNITHOLOGISK  FORENINGS  TIDSSKRIFT.  Saa  langt  Rest- 
oplaget rækker,  kan  i.  Aargang  faas  for  10  Kr.,  2.  Aargang  for  6  Kr., 
3.,  4.,  6.  og  7.  for  4  Kr.,  5.  for  5  Kr.  ved  Henvendelse  til  Kassereren 
AXEL  KOEFOED,  Smallegade  Nr.  56  \ 


B,  B.  TBIXLIS  BOOTBTKKEBI.  KOBEMBAVH 


FUGLE-,  REJSE-,  MARINE-  OG  TEATER-KIKKERTER 


BO 

CD 

med 'Største  Felt  og  reneste 

»  S      ^^S^S^^^^mKj9^^^^BB^^^^  Zeiss,  Busch,  Goerz,  Leitz  etc.  etc. 

3,  3V2,  4,  6,  8,  9,  10,  12  og  15 


Gange  Forstørrelse. 

1«    

B  ^^t  "  Literatur  tilsendes  fra 

KllLHil-telroiÉff  mUim  illDSEN,  KfcafflÉ  15. 

INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
A ÅRGANG  7,  HÆFTE  III 

P.  Jespersen  :  Nøddekrigens  {Nucifraga  cargocatactes)  Indvandring 

i  Danmark  i  Efteraaret  1911 97 

Paul  L.  Kramp:  Ornithologiske  Dagbogs-Optegnelser  fra  et  Togt  til 

Vestindien .  , 125 

A.  Hagerup:   Ornithologisk  Julebrev 132 

R.  H.  Stamm:    Hejrekolonien  i  Jonstrup  Vang,  dens  Fredning  og 

Ødelæggelse  .  .  .  , 136 

O.  Helms:    Robert  Collett 137 

Fra  Fremmede  Tidsskrifter 138 

Foreningsmeddelelser IX 

REYKJAVIK       ^     r-kllVirrOCNT       REYKJAVIK 
ISLAND  ^-   UllNJtlOJtllN  ISLAND 

PRÆPARATOR 

TILBYDER 

FUGLESKIND  FRA  ISLAND 

TIL  BILLIGE  PRISER 

VINTERFODRING  AF  SMAAFUGLE 

UDGIVET  AF 

SELSKABET  FOR  STUEKULTUR 

Særtryk  af  Selskabets  Tidsskrift :  „Hjemmets  Plante-  og  Dyreverdenen"  Nr.  7, 1913. 

Med  mange  Illustrationer. 

Pris  10  Øre,    Sendes  mod  12  Øre  i  Frm,  (Prov.  14  Øre)  fra  Selskabets  Kontor, 

Vestergade  24,  København. 

Det  aarlige  Kontingent  er  kun  2  Kr. 

Tidsskrift  portofrit  hver  14de  Dag, 

Aargangen  begynder  1  Oktober,  men  alt  det  udkomne  faas  ved  Indmeldelsen, 

(intet  Indmeldelsesgebyr) 

Tidsskriftet  er  paa  10de  Aargang,     Oplag  3000  Eksp, 


STORSTE  06  ÆLDSTE  NÅTURÅLIEHÅNDEL  I  DANMARK. 

GRUNDLAGT  1894. 

Vort  store  Lager  af  anatomiske  samt  zoologiske  Præparater  og 
etnografiske  Genstande  anbefales  Interesserede. 

Fugle  og  Dyr  udstoppes. 

A.  JAKOBSENS  NATURALIEHANDEL, 

FREDERIKSBORGGADE  5.    KØBENHAVN. 

Teleion:   Byen  2151y.  Telefon:  Byen  2151y 

HÆTTEMAAGEN 

Fotografier  fra  Egholm  og  København 
AF  C.RUBOW 

GYLDENDALSKE  BOGHANDEL  •  NORDISK  FORLAG 


ORNITHOLOGISCHES  JAHRBUCH. 

ORGAN 

FUR  DAS  PALÅARKTISCHE  FAUNENGEBIET. 


„ORNITHOLOGISCHES  JAHRBUCH"  som  udelukkende  beskæftiger  sig  med 
den  evropæiske,  henholdsvis  palæarkliske  Fuglefauna  begynder  med  1913  sin 
24,  Aargang.  Den  udkommer  (paa  tysk)  aarlig  i  6  Hefter,  paa  2Vs — 3  Ark. 
Prisen  for  en  Aargang  er  ved  direkte  at  indsende  Beløbet  10  Rmk, ,  i  Bog- 
handelen 12  Rmk. 

Læreanstalter  faar  Aargangen  til  nedsat  Pris  af  6  Rmk.  (kun  ved  di- 
rekte Henvendelse),     Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonnement  bedes 
sendt  direkte  til  Udgiveren,  Victor  Ritter  von  Tschusi  zu  Schmidhoffen,  Villa 
Tånnenhof  bei  Hallein,  Østrig. 

DANSK  ORNITHOLOGISK  FORENINGS  TIDSSKRIFT.  Saa  langt  Rest- 
oplaget rækker,  kan  1.  Aargang  faas  for  10  Kr.,  2.  Aargang  for  6  Kr., 
3.,  4  og  6.  for  4  Kr.,  5.  for  5  Kr.  ved  Henvendelse  til  Kassereren 
AXEL  KOEFOED,  SmaUegade  Nr.  56^ 


H.  H.THIKLKS 


. KØUENHAVN 


FUBLE-,  REISE-,  MARINE-  06  TEATER-KIKKERTER 


med  største  Felt  og  reneste 
Optik, 

Zeiss,  Busch,  Goerz,  Leitz  etc.  etc. 

med 
1   3,  3^2,  4,  6,  8,  9,  10,  12  og  15 
Gange  Forstørrelse. 


Literatur  tilsendes  fra 


15. 


INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
AARGANG  7,  HÆFTE  I— II 

Gerhabd  Heilmann:  Vor  nuværende  Viden  om  Fuglenes  Afstamning  1 

D.  Bøllings  efterladte  ornithologiske  Optegnelser 72 

C.  S.  Larsen  og  O.  Helms:  Lidt  om  Fuglelivet  i  Sundet  ved  Faaborg  77 

James  Buckland  :  Om  Ødelæggelser  af  Jordklodens  vilde  Fugle.  ...  80 

Anmeldelser • 92 

Foreningsmeddelelser I 

,,Messager  ornithologique", 
,,Ornithologische  Mitteilungen*', 

Udkommer  4  Gange  aarlig  med  to  Numre  efter  Nytaar,  to  efter  Sommerferien. 

Pris  4  Rbl.  aarlig,  2  Rhl.  halvaarlig,  Enkeltnumre  å  1  Rbl. 

Alle  Forsendelser  til  „ORNITHOLOGISCHE  MITTEILUNGEN'  bedes  til- 

stillet  Redaktionen:  G.  J.  Poljakow ,  Russiand,  Postabteilung:  Obizalowka, 

Moskau'er  Gouvernement,  Gut  „Sawiro". 


Et  smukt  højt  Glasskab,  der  har  været 
brugt  til  opstillede  Fugle  er  til  Salg  ved  Hen- 
vendelse til  Axel  Koefofd,  Smaliegade  56,  ^ 
eller  i  Holmens  Kanal  22,  ',  hvor  det  for 
Tiden  staar. 

Kan  eventuelt  byttes  for  Naumann's  Værk, 


STØRSTE  OG  ÆLDSTE  NATDRALIEHANDEL  I  DANMARK. 

GRUNDLAGT  1894. 

Vort  store  Lager  af  anatomiske  samt  zoologiske  Præparater  og 
etnografiske  Genstande  anbefales  Interesserede. 

Fugle  og  Dyr  udstoppes. 

A.  JAKOBSENS  fUXURALIEHANDEL, 
FREDERIKSBORGGADE  5.    KØBENHAVN. 

Teleion:   Byen  21  51  y.  Teleion:   Byen  21 51  y 

HÆTTEMAAGEN 

Fotografier  fra  Egholm  og  København 
AF  C.RUBOW 

GYLDENDALSKE  BOGHANDEL  •  NORDISK  FORLAG 

BILLEDER 

AF 

DANSK  FUGLELIV 

Fotograferet  i  Naturen  af  ROAR  CHRISTENSEN 

I.   Vadefugle  1  Kr.  —  II.  Terner  1  Kr.  50  Øre 
Faas  i  alle  Boglader  G.  D.  C.  GAD 

ORNITHOLOGISCHES  JAHRBUCH. 

organ 

FUR  das  palåarktische  faunengebiet. 


„Ornithologisches  JAHRBUCH"  som  udelukkende  beskæftiger  sig  med 
den  evropæiske,  henholdsvis  palæarktiske  Fuglefauna  begynder  med  1912  sin 
23.  Aargang.  Den  udkommer  (paa  tysk)  aarlig  i  6  Hefter,  paa  2V2 — 3  Ark. 
Prisen  for  en  Aargang  er  ved  direkte  at  indsende  Beløbet  10  Rmk. ,  i  Bog- 
handelen 12  Rmk. 

Læreanstalter  faar  Aargangen  til  nedsat  Pris  af  6  Rmk.  (kun  ved  di- 
rekte Henvendelse).     Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonnement  bedes 
sendt  direkte  til  Udgiveren,  Victor  Ritter  von  Tschusi  zu  Schmidhoffen,  Villa 
Tånnenhof  bei  Hallein,  Østrig. 

DANSK  ORNITHOLOGISK  FORENINGS  TIDSSKRIFT.  Saa  langt  Rest- 
oplaget rækker,  kan  i,  Aargang  faas  for  10  Kr.,  2.  Aargang  for  6  Kr., 
3.,  4,  og  6,  for  4  Kr,,  5,  for  5  Kr.  ved  Henvendelse  til  Kassereren 
AXEL  KOEFOED,  Smallegade  Nr.  56 ^ 


H.  H.  raiKLES  BOGTKYKKKni.  KOBEXHAVS 


s 


•^  to 
C 


3 


